
I. storie şi critică literară 


Receptarea lui Eminescu in Basarabia. 
Abordari secventiale 


Maria SLEAHTITCHI 
(msleahtitchi@yahoo.com) 


Sincope 


Receptarea lui Mihai Eminescu in Basarabia ar trebui să 
includă câteva repere cronologice de referință: sfârşitul seco- 
lului al XIX-lea, perioadele antebelică, interbelică, postbelică 
şi contemporaneitatea. Pentru etapa la care a ajuns cercetarea 
noastră ne vom referi secvențial la câteva episoade din 
secolul XX, când Basarabia (Republica Socialistă Sovietică 
Moldovenească, R.S.S.M.) se află în afara spaţiului adminis- 
trativ şi politic românesc. O viziune integratoare a receptării 
operei eminesciene in acest spaţiu presupune, fireşte, 
valorificarea cultural-istorică a manifestărilor de conturare a 
unei reţele de reprezentări despre viata şi opera lui Eminescu. 

Afirmam, cu prilejul reconstituirii itinerarului receptării 
operei lui lon Creangă în Basarabia, că în perioada interbe- 
lică, „dincolo de Nistru, în Republica Autonomă Sovietică 
Socialistă Moldovenească (R.A.S.S.M.), parte componentă a 
Ucrainei Sovietice, ia naştere şi este rodată făcătura stalinistă 
«limba şi literatura moldovenească». Istoria literaturii fixea- 
ză o scurtă perioadă (1932-1938), când şi acolo se adoptă 
alfabetul românesc, se scrie în limba română, se face lite- 
ratură românească... Scriitorii sunt în căutarea formulelor 
identitare organice, a fundamentelor ontice naţionale (istorie, 
limbă, literatură) pe care se sprijină creaţia autentică... Este 

adevarat ca incercarile literare ale acelor scriitori sunt naive, 
dovedind mai degraba un simulacru de literatura. Curajul si 
sacrificiul lor însă, neegalat, capătă semnificație simbolică. 
Acei scriitori însemnau prin martirajul lor destinul tragic al 
literaturii române. Criticul şi istoricul literar Mihai Cimpoi îi 
omologhează pe scriitorii transnistreni ai acelor ani vitregi 
procesului literar general românesc. «Scriitorii aceştia, con- 
stată el, în majoritatea lor exterminați de regimul stalinist în 
1937 sau mai târziu, au întreţinut prin sacrificiu o viață lite- 
rară dinamică sub semnul valorificării creatoare a folclorului 
şi al luptei pentru revizuirea limbii române şi revenirea ei la 
alfabetul latin (acţiunea lor a dus la adoptarea acestui alfabet 
în perioada 1932-1937)». Scriitorii precum Nistor Cabac, 
Filimon Săteanu, Dumitru Milev, Nichita Marcov, revendi- 
cându-şi dreptul la valorile româneşti, au sfârşit împuşcaţi de 
nkvd-iştii sovietici. Ce s-a întâmplat în perioada 1924-1940 
în Transnistria nu este altceva decât experimentarea unei 
metodologii imperiale perfide, de durată, extinsă până în ziua 
de azi, or, riscul transnistrizării Republicii Moldova nu s-a 
diminuat câtuşi de putin, iar acest lant ocult nu a fost elimi- 
nat din strategiile geopolitice ale Rusiei”. Evenimentele de 
ultimă oră din zona în care Rusia îşi desfăşoară revendicările 
imperiale, în care, cu părere de rău, se află şi Republica 
Moldova, dovedesc cu asupra de măsură că afirmaţiile 
noastre de acum trei ani nu erau simple divagatii... 


Un deceniu fără Eminescu 


Spre deosebire de moştenirea literară a lui lon Creangă, 
asumat de moldovenişti de îndată ce Basarabia a fost 
eliberată de fascism şi înghițită de sovietism, în Republica 
Socialistă Sovietică Moldovenească, opera lui Mihai 
Eminescu a fost ţinută la index timp de un deceniu. Dacă în 


' Maria Sleahtitchi, Reprezentarea lui Ion Creangă în canonul literar 
din Basarabia: contribuţii la o eventuală istorie a receptarii // „Caietele 
de la Putna. Geniu şi memorie colectivă. Creangă + Creangă”, Editura 
Nicodim Caligraful, Mănăstirea Putna, 2012, p. 142. 


http://www.putna.ro/pdf/CP-5-2012.pdf 

1932, in Transnistria, scriitorii cereau intoarcerea la clasicii 
romani, din 1944 până in 1954, in dreapta Nistrului, 
Eminescu a fost un poet interzis. 

Proletcultismul, atät cel romänesc, cat si cel basarabean, 
„a purificat” cu exemplară sträduintä istoria literaturii 
române, eliminând numele notorii sub pretextul apartenenţei 
lor la regimul burghezo-moşieresc... În primul deceniu 
postbelic Eminescu trece drept scriitor român burghez, de 
aceea nu are loc în „canonul” proletcultist. Şi în dreapta 
Prutului, la aniversarea unui secol de la naşterea poetului, îşi 
aminteşte Zoe Dumitrescu-Buşulenga în unul din interviurile 
acordate lui Mihai Cimpoi, Eminescu era reprezentat de doar 
trei poeme: „Dumneavoastră cei tineri, spune ea, nu ştiţi cât 
şi cum s-a ocultat, în acei ani teribili, fata poetului nostru. 
Centenarul naşterii, în 1950, s-a desfăşurat triat, cu trei (3) 
poezii. Geniul eminescian era redus la Împărat şi proletar 
(fragmentar infatisat), la Scrisoarea III (şi aceasta ciuntitä) şi 
la biată postumă total lipsită de valoare Viaja”. Interzis 
basarabenilor, în mod paradoxal, Mihai Eminescu este totuşi 
poetul român tradus în limbile slavilor de est. Astfel, in 
1950, poeziile lui sunt traduse în limba rusă (traducător — 
Iurii Kojevnikov), iar în 1952 — în limba ucraineană. 


Recuperarea întârziată. Intre clivaje propagandistice 
şi exegeză patetică. Momentul Portnoi 


În „limba moldovenească” opera lui Eminescu începe să 
fie publicată după moartea lui Stalin. Prima ediție a operei 
eminesciene apărută în Republica Socialistă Sovietică Mol- 
dovenească datează din anul 1954. Volumul Mihail Eminescu, 
Poezii”, conţinea 383 de pagini şi apărea, în „alcătuirea şi 
redacţia (sic!) de Borsci A. şi Portnoi R.”, cu două prefețe. 


? Zoe Dumitrescu-Buşulenga: ,,Dusman inversunat al timpului 
ucigätor de forme”. In Mihai Cimpoi, Spre un nou Eminescu, Chisinau, 
Editura Hyperion, 1993, p. 134. 

> Editatä sub egida Institutului de Istorie, Limbä si Literaturä al 
Filialei moldovenesti a Academiei de Stiinti a Uniunii RSS, Chisinäu: Edi- 
tura pedagojica de Stat a RSS Moldovenească „Şcoala Sovietică”, 1954. 

Prima, Editarea operelor alese ale lui M. Eminescu, era 
semnata de ,,A.T. Borsci, candidat in stiinti filologice, 
directorul Institutului de istorie, limba si literatura al Filialei 
moldoveneşti a Academiei de Stiinfi a Uniunii R.S.S.”. Cea 
de-a doua reprezenta prima exegeză eminesciană apărută în 
spațiul basarabean postbelic. Studiul Mihail Eminescu de 
Ramil Portnoi a avut un impact considerabil asupra modului 
de a-l citi şi înţelege pe Eminescu. În absenţa altor modele de 
receptare (nici vorbă de acces public la studiile lui T. 
Maiorescu, G. Ibrăileanu, G. Călinescu, T. Vianu etc.), R. 
Portnoi dădea o grilă de lectură (validată de ideologii 
Partidului Comunist), care a luat în stăpânire receptarea lui 
Eminescu pentru câteva decenii înainte. El substituie de fapt 
autoritatea critică a întregii exegeze eminesciene de la 
începuturi până în interbelic. Cel de-al treilea metatext al 
ediției conţinea prezentarea cu anumite pretenții de stiinti- 
ficitate a Principiilor de editare a operei lui M. Eminescu de 
A. Borsci. 

Textul editiei si cele trei elemente metatextuale ilustreaza 
mii, aerul acelor ani. Bunäoarä, prefata semnatä de A. Borsci 
legitimeazä „stiintific” sintagma „limbă moldovenească”; 
„Scrisul moldovenesc şi limba literară moldovenească îşi au 
istoria lor”, afirmă autorul tezei despre originea slavă a 
fondului limbii moldoveneşti. Si „scrisul moldovenesc a luat 
naştere şi s-a dizvoltat pe baza scrisului slavon, mai tarzdu — 
pe baza acelui rusesc şi sub înrâurirea lui binefăcătoare, 
literatura moldovenească a luat naştere şi s-a dizvoltat în 
strânsă legătură cu literaturile noroadelor slave, printre care 
mai ales cu literaturile noroadelor slave de răsărit — ucrai- 


* Aici şi mai departe am respectat ortografia („pronuntia”) epocii. 
Textele apăreau cu litere ruseşti. Pentru a facilita accesul cititorului la ele, 
le-am trecut în alfabet latin (grafie românească). Am evidenţiat cu aldine 
inadvertentele vremii. 

$ A.T. Borsci, Editarea operelor alese ale lui M. Eminescu. În Mihai 
Eminescu, Poezii, Chişinău: Editura pedagojică de Stat a RSS Moldove- 
nească „Şcoala Sovietică”, 1954, p. 3. 

nean si rus”. Afirmațiile autorului intrau în seria clivajelor 
propagandistice ale acelor ani. Cu toate acestea, limba lite- 
rară este „de neînchipuit fără sporurile obfanute de clasicii 
moldoveni din vacul XIX [...]. Deatäta, conchide autorul, 
editarea clasicilor [...] este absolut necesară şi de neocolit”’. 
Fireşte, citite astăzi, afirmaţiile savantului A. Borşci par 
uneori amatoriste, alteori rău intenţionate şi deranjează bunul 
simţ, dar, analizate în contextul în care mii de basarabeni mai 
erau în exilul siberian, au avut importanța de a readuce în 
fata cititorilor pe scriitorii scoşi din canonul clasic al literatu- 
rii române (moldoveneşti). Un alt argument invocat de autor 
era preluat din seria sloganelor ideologice ale Comitetului 
Central al Partidului Comunist al Moldovei, care „a luat încă 
în anul 1944 o hotărâre specială cu privire la editarea ope- 
relor clasicilor şi la crearea unui curs scurt [dupa rusescul 
kpamkuü Kypc — s.n., M.S.] de istorie a literaturii moldo- 
venesti. Conceptiile mariste proletcultoviste despre limbă şi 
literatura, afirma proaspätul „savant” sovietic, care domneau 
in lingvistica si istoria literaturii moldoveneşti, au refanut 
inca pentru o perioadä de 7-8 ani implinirea sarcinii estea, 
pusă de Comitetul Central al P.C. al Moldovei”. Prefaţa lui 
A. Borsci, scrisă mai degrabă de pe poziţia de „girante res- 
ponsabile” pentru ediţia dată, conţinea un program, prin care 
clişeul ideologic se curăța de proletcultism, intrând într-o 
fază nouă de afirmare a limbii şi literaturii moldoveneşti. 
Autorul precizează că editarea clasicilor începuse în 1952: 
„Amu se pune sarcina, ca literatura clasică, limba scriitorilor 
clasici să între în procesul activ de creare a culturii moldo- 
venesti, nationale după formă şi socialistă după conțânur”, 
punctează autorul prefetei asupra utilității de moment şi 
interesului politic al revenirii la clasici. În plină expansiune a 
şantismului!” în ce priveşte politica de cadre în Basarabia 


6 Idem. 

7 Ibidem, p. 4. 

8 Idem. 

” Ibidem, p. 5. 

10 Termenul „şantism” desemnează un fenomen propriu politicii de 
cadre din primele decenii postbelice în Basarabia. În posturile de condu- 

postbelicä, motivarea invocata de A. Borsci avea anumite 
ratiuni. O alta idee care face epoca in acele vremi vizeaza 
teoria celor „două natii” formate in sec. XIX: natia burgheză 
romäneascä si natia burghezä moldoveneasca, cea din urmä 
„legändu-si pe veci soarta de aceea a marelui norod rus”!!. În 
perioada sovieticä, „natia moldoveneascä” devenea si 
„socialistä”. Cu toate acestea, autorul acestui mic studiu de 
politicä culturalä si lingvisticä recunostea cä acele douä 
natiuni aveau si valori comune: „Cei mai mare parte a 
monumentelor culturii, literaturii, scrisului, limbii literare 
moldovenești din vacurile XVI, XVI, XVIII si XIX au 
rămas comune pentru moldoveni şi pentru români” ^, pre- 
cizează Borşci. Tot el este autorul teoriei potrivit căreia un 
scriitor poate face parte concomitent din două „procese 
literare”. Eminescu, bunăoară, „este creator şi participant a 
două procese literare, poet, care apartäne atât norodului 
moldovenesc, cât şi norodului român, atât literaturii, cât 
limbii lor literare”"”. 

În studiul Mihail Eminescu de Ramil Portnoi identificăm 
o scriitură net superioară fata de textul lui A. Borşci. Este 
stilistica unui autor cu vocaţie de literat, cu studii interbelice 
la Universitatea din Cernăuţi. Scriitorul Vladimir Beşleagă 
îşi amintea într-o discuţie despre cât de benefic a fost im- 
pactul studiului lui R. Portnoi apărut atunci, în '54, în câmpia 
aridă a literelor basarabene. Prin urmare, textul lui Ramil 
Portnoi trebuie abordat din două perspective. Una care ar 
pune în valoare impactul textului în contextul literar şi 
ideologic de atunci şi cea de-a doua - în ideea stabilirii in ce 
măsură prezentul mai recunoaşte drept valide afirmațiile de 
acum şaizeci de ani ale exegetului. Menţionăm din capul 
locului că textul lui Portnoi ne apare azi suficient de îndoc- 


cere erau preferate cadre din Transnistria. Aceştia aveau un tic verbal „şanti” 
— un regionalism, cum ar fi „va să zică”. Erau de încredere, politruci verifi- 
cati. Prin Basarabia a circulat pe atunci şi un fel de proverb: „Ca s-ajungi 
cîndva ministru / Trebuie să fii de peste Nistru”. 

" Idem. 

'2 Ibidem, p. 6. 

'5 Idem. 

trinat ca să poată fi acceptat de sistemul de atunci. Autorul 
promovează aceeaşi idee a celor două literaturi: moldove- 
nească şi românească. Studiul este scris într-un stil patetic, 
emfatic, declarativ — o stilistică şi o viziune impuse 
profesorilor de literatură de la toate nivelurile... Pe de altă 
parte, este înţeles interesul acelor intelectuali şi bucuria lor 
de a-l recupera rapid în scopuri legitimatoare şi cultura- 
lizatoare pe cel mai mare poet al „norodului”. Oricât s-ar fi 
străduit ştabii şi politrucii sovietici, istoria unei literaturi nu 
se putea inventa peste noapte... 


Consolidarea unui stereotip, mutatiile unei 
reprezentări, construcţia unei iluzii 


Eugen Negrici, în cartea sa /luziile literaturii române, 
precizează că şi în dreapta Prutului, în primii ani ai prolet- 
cultismului românesc, „poetul — care fusese pe punctul să fie 
eliminat din programele şcolare imediat după 1948 şi care 
era tolerat doar cu poezia socială — a căpătat statutul de zeu 
pierdut şi regăsit”. 

Dacă astfel stăteau lucrurile în Republica Populară 
Română (cum s-a numit România până în 1965), cu atât mai 
plină de semnificaţie era readucerea lui Eminescu în spațiul 
românesc înstrăinat — Basarabia. Aici, însă, insinuarea unor 
nuanţe şi metamorfoze esenţiale nu au întârziat să se arate. 
Eminescu, căruia nu se putea să nu 1 se recunoască şcoala 
occidentală, influenţa filozofiei germane, a filosofilor pesi- 
mişti, trebuia „autohtonizat”. Trebuia impusă diferența. 
Astfel, în studiul lui R. Portnoi, Eminescu din Mihai devine 
cu insistență Mihail. Poetului i se va recunoaşte înainte de 
toate poezia socială. El este tipologic poetul protestatar 
împotriva „nedreptätii sociale”, cel mai frecvent citat poem 
fiind Împărat si proletar. Dragostea de ţară devine expo- 
nentiala în Scrisoarea III. Poezia lui este constituită pe 
motivele „creaţiei norodnice” (Ce te legeni, codrule?). 


14 Eugen Negrici, Iluziile literaturii române, Bucureşti, Cartea 
românească, 2008, p. 72. 

Mihail Eminescu a cântat ,,jingas şi duios” dragostea, natura 
țării (Călin, file din poveste). Chiar dacă este elaborat con- 
form clişeului îndoctrinării moldoveniste, studiul lui Portnoi 
denotă o bună cunoaştere a operei poetului. Invocarea 
detaliilor, a unor nuanţe biografice, poetice — toate vin din 
formaţia intelectuală temeinică a lui R. Portnoi, acumulată în 
perioada interbelică din lecturile studiilor eminescologice 
apărute în acel timp. R. Portnoi rămâne unul din cei mai 
instruiți intelectuali ai primelor două decenii postbelice din 
Basarabia. Nu a făcut dizidenta, nu a avut idei în răspăr cu 
ideologia timpului, dar a contribuit la promovarea, fie şi par- 
tialä sau stereotipizată, a imaginii lui Eminescu în stânga 
Prutului. El incetäteneste în receptarea timpului ideea că 
viata poetului e plină de chinuri („Viaţa marelui poet îi o 
pildă vie a acelor greutăţi şi chinuri nesfârşite, pe care le 
îndură, în condițiile obstii capitaliste, oamenii artei şi ai 
ştiinții”"”). Introducerii, romantic exaltate, îi urmează o suc- 
cintă biografie a poetului şi o, la fel de succintă, caracterizare 
a activității literare (1866-1883). Situaţia social-politică in 
care activează Eminescu face obiectul criticii sistemului 
politic burghezo-democratic prin optica sociologismului şi a 
vieţii oropsite a maselor truditoare. Conform tipicului 
realismului socialist care intra în vogă, concepțiilor social- 
politice ale autorului studiat li se acordă un capitol aparte. 
Aici, discursul ideologizant avea certe finalitati formative şi 
educative, exercitate asupra maselor de cititori. De altfel, 
acest obiectiv a fost prezent precum o santinelă în toate 
lucrările de acest gen, în manualele şcolare, în monografii 
etc., până în anii '90. Scriitorii clasici erau bägati in acest Pat 
al lui Procust, dar mai cu seamă cei veniţi din alte sisteme 
sociale decât cel comunist totalitar trebuiau trecuți prin grila 
de lectură a noii ideologii, necesitau interpretare şi reinter- 
pretare în vederea depistării „mărginirilor”, a lacunelor şi 
erorilor în viziunea lor despre lume, societate, istorie, stat 


'S Ramil Portnoi, Mihail Eminescu. În Mihail Eminescu, Poezii, 
Chisinau, Editura pedagojica de Stat a R.S.S. Moldoveneasca ,,Scoala 
Sovieticä”, 1954, p. 16. 

etc. Prin urmare, in studiul lui R. Portnoi, Eminescu este 
perceput in mare mäsurä, aläturi de Caragiale si Creangä, 
drept scriitor antijunimist. In general Junimea este prezentatä 
drept o societate burghezä, importanta ei la dezvoltarea 
culturii si literaturii fiind desconsideratä programatic. Färä 
indoialä, Ramil Portnoi cunostea studiile lui G. Cälinescu, 
editia lui Perpessicius, dar lectura si interpretarea operei emi- 
nesciene este selectivă, prin matricea ideologică a timpului'®. 
Drept dovadä de supunere la directivele ideologice ale 
vremii, criticul depisteazä in conceptiile social-politice ale 
lui Eminescu anumite „contraziceri”, gäsind amendabil mai 
ales paseismul: ,,Pe de o parte, in creatia poetului clocoteste 
revolta sincera impotriva oränduielii burghezo-mosieresti. 
Foarte realistä, limpede si consecventä in critica lui 
Eminescu impotriva oränduielii nedrepte. Pe de alta parte, 
Eminescu îi nelimpede si utopic in privința oränduielii 
obstesti dorite. [...] cautä deseori oranduiala noua, mai buna, 
undeva in vremurile medievale, în obştea patriarhalä”'’. R. 
Portnoi preia de fapt „modelul” interpretativ al lui C. Gherea, 
adaptându-l nevoilor ideologice şi politice din stânga Prutu- 
lui. De altfel, criticarea şi condamnarea paseismului emines- 
cian va deveni locul comun atât al exegezei „calificate”, cât 
şi al compunerilor şcolăreşti. 

R. Portnoi apreciază, în măsura permisă, poezia de 
revoltă socială (Junii corupți, Epigonii, Înger şi demon, 
Împărat şi proletar, Scrisoarea III etc.). Un amplu fragment 
al analizei este dedicat poeziei de inspiraţie folclorică sau cu 
motive folclorice. Ca şi T. Maiorescu, se arată impresionat 
de rimele surprinzătoare. Criticul basarabean recurge de fapt 


16 Amintindu-mi de studentia mea la Universitatea de Stat „Alecu 
Russo” din Balti, am descoperit conceptul, atitudinile, calupurile de texte 
ale lui Ramil Portnoi trecute de-a gata in cursul profesorului V. Senic. 
Ordinea si calitatea argumentärii, mai cu seamă criticile aduse societății 
„Junimea” şi revistei „Convorbiri literare”, citatele din poemul postum 
Icoană şi privaz — erau construite toate pe aceeaşi schemă interpretativă. 

17 Ramil Portnoi, Mihail Eminescu. În cartea: Mihail Eminescu, 
Poezii, Chisinau, Editura pedagojica de Stat a R.S.S. Moldoveneasca 
„Şcoala Sovietică”, 1954, p. 24. 

la un colaj a /’époque din interpretari ideologice, estetice, 
sociologizante. In mod imperativ istoricii literari trebuie să 
citească acest gen de analize şi comentarii cu infraroşu. După 
capitolul despre proza lui Eminescu, autorul introduce o 
piesă obligatorie — Eminescu şi literatura rusă —, în care sunt 
exacerbate influențele culturii slave asupra culturii moldo- 
veneşti. De aici şi până la „înrâurirea noroadelor slave”, 
tradiția (invocându-se insistent şi disproporționat concepţia 
lui G. Ibrăileanu) şi rostirea moldovenească la Eminescu..., 
nu este decât o ,,deductie” ideologică. Concluzia studiului 
relevă marea iubire a poetului Mihail Eminescu fata de 
poporul moldovenesc. Autorul expresiei „Suntem români şi 
punctum” era înfățişat acum basarabenilor drept „patriot al 
neamului său — norodul moldovenesc”. Deşi mai dificil, cu 
implicarea unui arsenal ideologic sporit al discursului ma- 
nipulator (în comparaţie cu „metodologia” de creare a iluziei 
de „clasic al literaturii moldoveneşti” aplicată personalității 
şi operei lui Ion Creangă), Mihail Eminescu devine cel de-al 
doilea reper de bază în construcția canonului unei noi 
literaturi, care trebuia să fie literatura moldovenească — o altă 
literatură decât literatura română. 


Reacţia presei la apariția volumului Poezii de Mihail 
Eminescu. Ediţia din 1954 îngloba în temei poezia antumă şi 
o serie de texte postume. Volumul era aşteptat de basarabenii 
dornici de carte. Presa timpului a reacţionat prompt la apa- 
ritia lui şi orice am spune astăzi, oricât de critici am fi fata de 
acele timpuri, publicarea poeziilor lui Eminescu a constituit 
un eveniment cultural şi educaţional excepţional, decisiv 
pentru evoluţia ulterioară a literaturii. Or, impactul lui se va 
face simţit imediat în calitatea limbajului poeziei Generației 
"60, considerată o generaţie de aur a perioadei postbelice din 
Basarabia. 

Din istoria receptării primei ediții eminesciene in 
Republica Sovietică Socialistă Moldovenească (R.S.S.M.) 
am selectat două surse: una scrisă în moldovenească şi alta în 
rusă. Astfel, G.F. Bogaci, în articolul său Un dar prețios 
cititorilor, saluta apariţia volumului şi considera că „a venit 

şi vremea pentru crearea unei temeinice istorii a literaturi 
moldoveneşti clasice”'®. Pe de altă parte, Iosif Vartician 
publică în varianta rusă a cotidianului Moldova socialistă o 
cronică acidă '”. Adversar virulent al românismului, poziția 
şi atitudinile ideologice ale lui I. Vartician au restricționat 
receptarea, el fiind unul din stabii de temut. Prefatatorul 
ediției eminesciene A. Borşci este amendat categoric pentru 
folosirea expresiei „scurta experienţă” de scriere cu grafie 
latină în Transnistria de astăzi”, imputându-i-se indirect că 
acesta ar regreta că acea perioadă a fost scurtă: „ABTop gaeT 
HOJIMTHYECKU HEBEPHYIO,  OGbeKTUBUCTCKyIO OHEHKY 
PeaKIIHOHHOHĂ NEATEJIBHOCTU MOILZIABO-PyMBIHCKUX 
HanunoHanucroB B MACCP 8 1932-38 rr., xapakrepu3upya 
3Ty AHECATEIIBHOCTB, KaK «KPaTKUM ONBIT JHATHHA3AUAH 
MonmaBckoro numa». Remarcäm un detaliu de luat in 
seamă: dacă Bogaci îşi scrie recenzia într-o română aproxi- 
mativă, Vartician scrie într-o excelentă limbă rusă. Prin 
urmare, cultivarea discrepantei intelectuale dintre vorbitorii 
acestor limbi (româna trebuia retardată intenţionat spre a 
ajunge „limbă moldovenească”, iar rusa — cultivată ca mo- 
del) făcea parte din strategiile de creare a unui nou ,,norod”. 
Tot în 1954, când se împlinesc 65 de ani de la moartea 
lui Eminescu, apar o serie de articole omagiale, printre care 
şi eseul lui Vasile Coroban Mihail Eminescu, marele poet”. 
Limbajul îngrijit, expresia stilistică firească, autentic româ- 


15 G.F. Bogaci, Un dar preţios cititorilor // Învățătorul Moldovei, 10 
octombrie 1954, p. 4. 

12: Bapruysun, Cmuxu Muxauna Dmunecky // CoBbertckas 
MonmaBua, 20 octombrie, 1954, p. 2. 

20 A. Borsci amintea în prefață despre scurta perioadă când în stânga 
Nistrului s-a scris româneşte: „Scurta experiență de latinizare a scrisului 
moldovenesc care a avut loc în R.A.S.S. Moldovenească în anii 1932-1938 
a arătat, în chip viu, cât de mari au fost greutăţile estea”. 

21 „Autorul apreciază politic incorect şi subiectiv activitatea reac- 
tionarä a nationalistilor moldo-romäni din R.A.S.S.M. în anii 1932-38, 
caracterizänd aceastä activitate drept «scurtä experientä de latinizare a 
scrisului moldovenesc»” (traducere M.S.). 

2 Vasile Coroban Mihail Eminescu, marele poet // Tinerimea Mol- 
dovei, 16 iunie, 1954, p. 3. 

neascä, apar ca disonante fata de „modelele” discursive ale 
timpului. Autorul aduce in exegeza eminescianä moldove- 
nească un text de certă valoare estetică, deşi nu scapă de 
anumite clişee ale receptării specifice respectivului context 
istoric (Eminescu este „poet combatant”, iar poezia lui are un 
vădit „caracter de clasă”). Cu acelaşi prilej, I.K. Vartician, pe 
care l-am invocat ceva mai sus, semnează un text de doar 65 
de rânduri pe o coloană îngustă de ziar, intitulat Mihail 
Eminescu. Structura acestui text conţine strategia de indoc- 
trinare a generaţiei tinere. În prima parte se narează despre 
cât de grea a fost viata lui Eminescu, în partea a II-a — despre 
cât de mult a apreciat Eminescu literatura rusă, iar în partea a 
III-a citim o singură frază despre opera poetului: „Jeniului 
lui Eminescu îi apartän aşa poezii politice ascuţite, cum is 
«Împărat şi proletar», «Junii corupți», «/njer si demon», 
«Scrisorile», poemele «Călin» şi «Luceafärul»””. În con- 
cluzie, lui Eminescu i se recunoaşte dubla filiatie: „feciorul 
credincios al norodului, atât cel moldovenesc, cât şi cel 
român”. 

Şi ziarul Țăranul Sovietic din 15 iunie 1954 găzduia în 
pagina 3 un grupaj de texte eminesciene şi despre Eminescu. 
Aflăm şi aici clişeul ideologizat al receptării lui Eminescu. 
R. Portnoi, bunăoară, semna studiul Mihail Eminescu. 65 de 
ani de la moartea poetului. Deşi scris conform algoritmului 
moldo-sovietic, textul lui Portnoi menține nivelul interbelic 
al limbii române. Publicarea secventelor din opera lui 
Eminescu este organizată în câteva cicluri tematice propa- 
gandistice: Eminescu despre clasicii literaturii ruse, 
Eminescu despre situaţia truditorului, Eminescu despre 
burghezia şi politicienii ei, poemele Ai noştri tineri..., De ce 
nu-mi vii? 

După lansarea primului proiect de receptare a vieții şi 
operei lui Mihai Eminescu în Republica Sovietică Socialistă 
Moldovenească, deşi apar câteva studii demne de reținut 


3 Vartician I.K., Mihail Eminescu // Tânărul leninist, 2 decembrie 
1954, p. 4. 

într-o bibliografie”, opera lui Eminescu, timp de 20 de ani, 
va sta sub „autoritatea” critică a lui Ramil Portnoi, al cărui 
discurs a fost supus pe parcurs unor modificări neînsemnate. 
Prin urmare, amalgamul dintre sociologismul doctrinar şi 
estetismul restrictiv a dominat receptarea „canonică”, inclu- 
siv canonul pedagogic (mai ales în manualele şcolare), până 
în 1974, când apare monografia lui Constantin Popovici. 


Receptarea între istorie culturală, istorie literară şi 
exegeza operei. Momentul Popovici 


Istoricul literar şi scriitorul Constantin Popovici publica 
primul său text despre Eminescu in 1955”. Lucrarea de 
referință a acestui exeget este însă monografia Eminescu. 
Viaţa si opera”, reluată în câteva ediţii. Cu studii la Uni- 
versitatea de Stat din Cernăuţi (1946-1951), bucovineanul C. 
Popovici a avut acces direct la sursele cu informaţii inedite 
despre viaţa şi opera poetului. Îndelungata corespondenţă a 
autorului cu unul din nepoţii de frate ai poetului Gheorghe 
Eminescu a fost o oportunitate pentru un cercetător al operei 
eminesciene. Un alt moment semnificativ ţine de faptul că 
lucrarea a fost elaborată în urma parcurgerii manuscriselor 
eminesciene. În timpul „protectoratului sovietic” asupra 
Republicii Populare Române (R.P.R.), C. Popovici a făcut 
parte din statul major al armatei sovietice dislocată după cel 
de-al Doilea Război Mondial la Bucureşti. Corpul de militari 
sovietici cu misiuni speciale (kgb-iste) includea şi pe un 
viitor scriitor şi exeget, cu aplecare deosebită asupra operei 
poetului Mihai Eminescu. C. Popovici a folosit astfel timpul 
aflării la Bucureşti şi la studierea operei eminesciene. Nouta- 


24 Leonid Curuci, Creatia lui Eminescu si basmul, Chisinau, Cartea 
Moldoveneasca, 1960; Aspecte ale artei eminesciene, Chisinau, Cartea 
Moldoveneasca, 1966. 

5 Constantin Popovici, Din viața lui Mihail Eminescu // Tinerimea 
Moldovei, 14 dec., 1955, p. 2-3. 

2° Constantin Popovici, Eminescu. Viaţa si opera, Chişinău, Cartea 
Moldovenească, 1974, 576 p.; ed. a Il-a, 1976, ediţia a III-a, 1988; ediţia a 
IV-a, 2008; volumul I din C. Popovici, Opere complete in 15 volume. 

te incontestabilä pentru acel moment, monografia Eminescu. 
Viata si opera ridica cercetarea eminesciana din R.S.S.M. pe 
o treapta superioara. Desi are la baza un principiu eclectic de 
organizare si interpretare a materiei, avand valoare strict 
culturalä intr-o eventuala istorie a evolutiei eminescologiei, 
cartea lui C. Popovici a însemnat o deschidere sursologica 
aproape nesperată. În cele 576 de pagini autorul prezintă 
etapele vieţii poetului, în combinație cu interpretarea celor 
mai importante lucrări. Astfel, în capitolul La studii in 
străinătate, sunt analizate „l. Scrierile în proză: a. Romanul 
«Geniu pustiu»; b. Nuvela «Sărmanul Dionis»; c. «Făt 
frumos din lacrimă» şi «Poveste indică»; 2. Opera poetică 
din anii de studiu la universităţile din Viena şi Berlin”. Din 
„ciclul poeziilor cu caracter social (anii 1870-1880)” este 
nelipsită analiza postumei Viaţa. 

Dincolo de atuurile de context cultural şi social-politic 
ale cărţii, exegeza lui C. Popovici nu operează în interiorul 
unui concept valoric inedit, elaborat în competiţie strânsă cu 
cele mai noi teorii eminescologice sau măcar conform impor- 
tantei textelor eminesciene. Este evidentă înclinarea spre 
partea „ideologizabilă” a textelor. Prin urmare, 70 de pagini 
sunt rezervate comentariului celor două poeme „revolu- 
tionare” semnate de Eminescu: Înger si demon şi Împărat şi 
proletar. Ratiunile acestei disproportii asumate sunt incluse 
la sfârşitul capitolului: „Cuvintele înflăcărate ale eroului liric 
«Zdrobiti orânduiala cea crudă şi nedreaptă, / Ce lumea o 
împarte în mizeri şi bogaţi!» — ca şi multe alte apeluri înflă- 
cărate, întâlnite în poem, au servit adeseori drept îndemnuri 
şi lozinci de luptă, cu care proletariatul a mers la asaltul 
lumii burgheze, a luptat si a învins”. Mai amintim aici că 
poemul Luceafărul este comentat în spațiul a doar 25 de 
pagini, iar Scrisorilor le sunt rezervate 39 de pagini... 

C. Popovici ştia prea bine că Eminescu îşi semnase 
poeziile cu prenumele Mihai, iar nu Mihail. Pentru a evita 


27 Constantin Popovici, Eminescu. Viaţa si opera, Chişinău, Cartea 
Moldovenească, 1974, p. 575. 
°8 Ibidem, p. 266. 

această absurdă polemică a prenumelor Mihai/Mihail, ceea 
ce însemna român/moldovean, criticul renunță să-i dea pre- 
numele. Poetul este numit fie „M. Eminescu” sau „Eminescu” 
— aceste semne ale timpului nu mai pot fi retuşate... Desi 
pătrunsă încă de clişeul partinic, monografia impresionează 
şi astăzi prin aparatul bibliografic de care a dispus autorul ei. 
În paginile ei se regăsesc toate numele exegetilor care au 
avut un cuvânt de spus în problema valorificării operei lui 
Eminescu. Este uimitoare (dar explicabilă în cazul unui ofiţer 
cu misiuni speciale) libertatea lui C. Popovici de a construi o 
demonstraţie documentată pe cele mai relevante acte, exege- 
ze şi pe un corpus exhaustiv (pentru acele timpuri) de texte. 
Fără îndoială, monografia lui C. Popovici reprezenta o ex- 
ceptie pentru acel timp. Cu părere de rău, autorul îşi încheia 
munca asiduă cu o observaţie nedreaptă asupra lui Emil 
Cioran: „Ce-i drept, unii — reactionari vaditi, fascişti şi mis- 
tici de teapa lui E. Cioran, caută să folosească opera marelui 
poet în interesele lor meschine de transfugi, denaturându-i 
fondul combativ şi democratic”. 


Exegeza estetică şi poetică. Momentul Cimpoi 


Lansat prin publicarea articolului „Cu gândiri şi cu 
imagini...” concepţia lui Mihai Cimpoi asupra operei lui 
Eminescu s-a constituit pe întinderea a mai bine de patru de- 
cenii şi numără o serie de lucrări importante: Narcis şi Hyperion 
(1979, 1986, 1994), Căderea în sus a Luceafărului (1993), 
Spre un nou Eminescu (1993, 1995), Plânsul Demiurgului 
(1999), Eminescu — mă topesc în flăcări (2000), Esenţa Fiin- 
tei. (Mi)teme şi simboluri existenţiale eminesciene (2003), 
Dicţionarul enciclopedic Mihai Eminescu (2013) etc. Publi- 
carea eseului (numit in alte editii si poem critic) Narcis si 
Hyperion in 1979, in care poetul Mihai Eminescu deja era 


? Ibidem, p. 562. 
30 Mihai Cimpoi, „Cu gândiri si cu imagini...” // Moldova socialistă, 
14 ianuarie 1970. 

surprins „creând sub semnul obsesiei sistemice”', a con- 
stituit un adevărat eveniment în contextul receptării operei 
lui Eminescu în Basarabia. Pe parcursul anilor, exegetul şi-a 
diversificat ustensilele hermeneutice. Cu exegeza lui Mihai 
Cimpoi, basarabenii intră în contemporaneitatea şi compe- 
titia de idei ale eminescologiei. Amplul eseu Esenţa Fiintei. 
(Mi)teme şi simboluri existenţiale eminesciene”, bunăoară, 
vine cu o viziune transdisciplinară asupra operei eminesci- 
ene. Propunându-şi o relectură „a poeziei şi mitopo(i)eticii 
eminesciene prin grila existențială şi „nodul tragic”, Mihai 
Cimpoi semnalează prezenţa în opera lui Eminescu a unei 
reţele de imagini (G. Călinescu vorbea de „teme romantice”, 
manifeste în „cadrul psihic” şi „cadrul fizic”), pe care le defi- 
neşte în manieră modern-postmodernă (mi)teme — simbioză 
terminologicä între mit şi temă. Criticul actualizează dis- 
cursul eminescologic, aplicând conceptele homologiei şi 
homosemiei, care includ „disecţiile”, şi apoi „articulările” 
structurilor filosofice, culturale, artistice analizate. În studiul 
operei lui Eminescu, exercițiul hermeneutic este aplicat pe 
seria de imagini arhetipale, mitice pentru a disloca mitemele 
de natură filosofico-poetică, reorganizându-le în funcţie de 
asemănarea sau identitatea lor măcar într-un sigur punct. 
Perspectiva existentialist-structuralistä explică, până la un 
punct, modul în care se pot întâlni în cadrul analizei poetice 
Platon, Kant, Hegel, Schopenhauer, Eminescu, Heidegger, 
Sartre, Kierkegaard... Prin calitatea demersului exegetic 
Mihai Cimpoi se aşează în rândul autorilor care aplică usten- 
silele filosofiei existentialiste la comentarea operei lui 
Eminescu. Exercitiul a fost practicat anterior de Rosa Del 
Conte (Eminescu sau despre Absolut, 1963, 1990) şi de Svet- 
lana Paleologu-Matta (Eminescu şi abisul ontologic, 1988, 
1994), care l-au citit pe poet prin reperele filosofiei lui 
Martin Heidegger. 


3! Mihai Cimpoi, Narcis si Hyperion, Chişinău, Literatura artistică, 
1986, p. 3. 

3? Mihai Cimpoi, Esenţa Fiinfei. (Mi)teme si simboluri existenţiale 
eminesciene, Chişinău, Gunivas, 2003. 

Mihai Cimpoi isi organizeazä analiza intr-un concept 
deductiv cu serii antitetice, tinänd cont mereu de scindarea 
romantica a perspectivei eminesciene asupra universului si 
fiinţei. După Argument, din care aflăm că „tensiunea ontolo- 
gică e datul esenţial al eminescianismului, tradusă şi într-un 
sinergism, care e mai mult decât armonia observată de Vianu 
şi sinestezia (baudelairiana); e o asociere într-un Tot a tutu- 
ror organelor, sistemelor, factorilor. Fiintarea pentru plinul 
sufletesc ca şi fiintarea pentru golul sufletesc (pentru nimic, 
precum zice Sartre) se împreunează, la Eminescu, într-un sin- 
gur acord sinergetic””, criticul abordează nucleul (mi)temic 
al operei eminesciene Viata/Fiinta, constatând că „viziunea 
eminesciană asupra vieții consună cu viziunea modernă 
asupra vieţii ca proces continuu de trecere de la ne-viu la viu 
printr-o creştere negentropică graduală a originii componen- 
telor sistemelor vii, viața apare din viață, viața dă naştere la 
viata. Viul este un sistem bine ordonat, în care fiecare ele- 
ment îşi are funcţia şi poziţia sa (pre)determinata”**. Cosmo- 
gonicul punct, „mult mai slab ca boaba spumii”, „stăpânul 
fără margini peste marginile lumii”, „cel întâi şi singur. 
Iată-l, / Cum din chaos face mumă, iară el devine Tatăl...” 
consună, zice Mihai Cimpoi, cu „întreaga totalitate ontoge- 
netică de la punctul prim al fecundării”"” (din teoria fizicianu- 
lui Erwin Schrédinger), cu „programul genetic care include 
informaţie, mesaj, cod şi care face ca reproducerea unui 
organism sa constituie reproducerea elementelor lui 
structurale”” (din teoria geneticianului François Jacob). Exe- 
getul afirmă că la Eminescu, indiferent de „registrul pozitiv 
sau negativ al reprezentării, viata e văzută în sensul inter- 
pretării ei de fizicienii şi biologii secolului XX ca „program”, 
ca „plan”, ca „proiect” codificat, ca „vis ancestral”. Surprins 
în miezul antitezelor romantice Viatä/Moarte // Fiintä/Nefiin- 
ta, personajul lui Eminescu „trăieşte moartea cu o deosebită 


33 Ibidem, p. 10. 
* Ibidem, p. 11. 
35 Idem. 
36 Idem. 

intensitate, căci ştie că împreună cu viata constituie două file 
ale existenţei”. Homo al hybrisului, omul eminescian „tră- 
ieste viul cu o intensitate care îi readuce fiorul morţii si 
trăieşte moartea cu o intensitate care îi readuce lumina şi căl- 
dura viului”**. Şi G. Călinescu, in Opera lui Mihai Eminescu, 
observa organicitatea vieții şi a morţii în „imaginea ființei vii 
cu aspect cadaveric” sau a „viului cadaveric”. Abordată din 
altă perspectivă, imaginea sugera de asemenea structura 
hibridă a omului eminescian. 

Nu doar viata, constată în continuare autorul Esentei 
Fiintei, este o dimensiune existențială la Eminescu, ci si 
moartea. Ea are perspectivă, întindere, răspândire, precum în 
poemul Memento mori („Timpul mort şi-ntinde membrii si 
devine veşnicie”). În ordinea manifestărilor existenţiale, 
omul eminescian, „e firesc ca, în fata morţii ca «moarte 
eternă», să aibă o atitudine senină, «mioriticä», marcată de 
resemnare stoică, ce vor da naştere celor două capodopere 
existenţiale ale sale Glossd şi Odă (în metru antic)””. Obser- 
vatia este pertinentă, însă omul eminescian nu va trăi întot- 
deauna o „atitudine senină”, univocă in fata morţii. Alte texte 
eminesciene, mai ales postume, contrazic afirmaţia criticului. 
Poemul Bolnav în al meu suflet... (citat de altfel în volum, 
dar la capitolul Angoasa (Spaima, Neliniştea) vs. Dorinţa 
(Dorul) prezintă un revoltat metafizic împotriva implaca- 
bilei, cumplit de obositoarei rotiri existențiale moarte/viata, 
viatä/moarte, implorând moartea. Nici în cazul Odei (în 
metru antic), credem, nu avem certitudinea că omul emines- 
cian se află în fata „morții ca «moarte eternă”, or, opera 
eminesciană are o multitudine de proiecţii conotative şi 
abordarea uneia din ele (cea existențială, în cazul de fata) nu 
reflectă totalitatea ei exemplară. 

În aceeaşi ordine, a manifestării spiritului în Odă (în 
metru antic), dar şi a semnificației existențiale a opoziţiei 
Fiintä/Nefiintä, Mihai Cimpoi surprinde trei ipostaze ale 


*7 Ibidem, p. 15. 
38 Ibidem, p. 16. 
% Ibidem, p. 21. 

aratarii Fiintei: „fiintare, in-fiintare si supra-fiintare” (capi- 
tolul „Aratarile” fiintei). Observatia exegetului pune in 
luminä un topos eminescian cu o semnificatie aparte. Este, se 
precizeazä in volum, „un topos existential pe care se axeaza 
temeinic demersul său mitopo(i)etic””, fiindcă „a arăta in- 
seamnă a face văzut plinul şi golul, înseamnă relevare/ 
ascundere heideggeriană, deci — în termeni eminescieni — a 
cunoaşte o stare de cumpänire între ființă si nefiintä”*'. De 
fapt toate atitudinile personajului eminescian, sau cum îl 
numeşte exegetul „omul eminescian”, îşi vor afla pornirea şi 
explicaţia în nodul tragic: „poetul descoperă cu neliniste 
interioară, neliniște de natură metafizică, acel nod al contra- 
dictoriului din lucruri, care este anume nodul tragic”. 
Criticul constată că Eminescu, şi prin el personajele sale, 
trăieşte deosebit de adânc descoperirea acestei rațiuni a 
lumii, „proiectând motivul vieţii ca vis într-o viziune intens 
colorată existential: «Că vis al morţii eterne e viata lumii 
intregi»”*. Nodul tragic e „«sâmburele lumii» în care säläs- 
luieşte contradictoriul, adică acolo unde fiintarea este ade- 
menită într-un singur ghem de contradicții care se provoacă 
şi se tensionează reciproc. El se constituie într-un principiu 
structurant al universului său”. La scară universală, „omul 
eminescian este prin excelență un om tragic””, criticul basa- 
rabean fiind în acord cu loana Em. Petrescu, care considera 
că „sentimentul tragic al existentei”* este propriu fiinţei 
„condamnate să-şi suporte eternitatea şi să susțină, veşnic, 
povara lumilor care renasc din moarte, ca un reper al iden- 
titätii””. În interpretarea lui Mihai Cimpoi, natura limitată a 
fiinţei devine sursă a tragismului care „nu este decât con- 


0 Ibidem, p. 25. 

4! Ibidem, p. 26. 

* Ibidem, p. 37. 

8 Idem. 

44 Idem. 

4 Idem. 

46 Toana Em. Petrescu, Mihai Eminescu — poet tragic, laşi, Editura 
Junimea, 1994, p. 11. 

“7 Ibidem, p. 14. 

ştiinţa existenţei unei ordini universale sub semnul destinului 
şi al limitelor care se pun în calea realizării de sine a omului. 
În fata acestuia, care depune eforturi disperate de cunoaştere, 
lumea îşi închide sensurile, le încifrează, le codifică”. Nepu- 
tinta de a descifra sensurile absconse ale lumii este însoţită 
de „setea de absolut” sau de „dorul nemărginit” (de cunoaştere 
şi autocunoaştere). Spre deosebire de loana Em. Petrescu, 
care afirmă că viziunea personajului eminescian evoluează şi 
în a treia etapă de creaţie şi adoptă o viziune tragică asupra 
lumii, Mihai Cimpoi consideră că „viziunile eminesciene 
sunt constant tragice”, or, Eminescu, poet al fiinţei, este 
„un existențialist nativ, nesofisticat”. De fapt, poetul e tot 
atât al ființei, pe cât este al nefiintei. Ideea se regăseşte şi în 
argumentarea naturii existenţiale a nodului tragic eminescian 
prin acel „ghem de contradicții care se provoacă şi se ten- 
sionează reciproc”. 

Din filosofia nucleului tragic descinde natura pesimis- 
mului omului eminescian, care are conştiinţa propriilor limite 
(capitolul Limitele). Imposibilitatea cunoaşterii ieroglifei 
lumii dă naştere nelinistii, angoasei, anxietatii: „Limita, afirmă 
exegetul, se impune ca primă primejdie de ordin existențial, 
capcanele ei apărând din imediata apropiere, din Dincolo-ul 
din preajmă. Si nu numai: ele apar si din propriul eu””. La 
rândul lor, aceste stări provoacă suferința eroului eminescian 
(capitolul Suferinta), trăită „ca realitate psihică substanțială 
care aduce revelaţia limitei existenţiale”. La Eminescu, 
afirmă criticul, şi „eliberarea de suferinţă are loc numai prin 
suferinţă, adică prin trăirea ei totalä”°'. E adevărat că poetul 
a încercat să găsească soluţii compensatorii suferinței din 
care se naşte opera (în poemul Odin şi poetul, spre exemplu), 
dar fericirea ca sursă a creaţiei a fost o idee utopică, de labo- 
rator, pentru natura romantică a omului eminescian şi a 
poetului. 


48 Mihai Cimpoi, Esenţa Fiinţei. (Mi)teme şi simboluri existenţiale 
eminesciene, Chişinău, Gunivas, 2003, p. 39. 

® Ibidem, p. 48. 

5 Ibidem, p. 65. 

>! Ibidem, p. 66. 

Elaborându-şi lucrarea în vederea unei structuri cu „ser- 
tare”, Mihai Cimpoi observă că suferinţa fizică şi metafizică 
a omului eminescian cauzează închidere în sine, singurătate 
(capitolul Singurătatea), or „restrângerea, replierea, reîntoar- 
cerea la sine însuşi, provoacă închiderea în cerc care este — 
iarăşi — un cerc existenţial”. Înrudită cu singurătatea este 
starea de melancolie — expresie a „rătăcirii spiritului care nu 
se întâlneşte cu identicul” —, căreia i se consacră în volum o 
analiză aparte. 

Mutänd accentul pe percepțiile exterior-interioare ale omu- 
lui eminescian, întrerupând (deliberat oare?) coerenţa în care 
îşi construia demonstraţia, criticul orientează comentariul 
spre alte (mi)teme: timpul şi spațiul, ne-sfârşirea (Eminescu 
şi Brancusi), abisul, destinul, disperarea, nimicul (nihilismul 
şi „apusul de zeitate”), devenirea, mişcarea, voința 
(Eminescu şi Schopenhauer), cercul, taina (nonsensul şi 
nihilismul relativ), simbolismul medieval, lumea ca teatru, 
fiinţa şi raţiunea (Eminescu şi postmodernismul). 

În capitolul Lumea ca teatru, autorul Esenfei Fiinfei 
dezvoltă exegeza eminesciană prin depistarea (mi)temului 
dat în poeme precum Epigonii, Împărat şi proletar, Memento 
mori, Andrei Mureşanu. „Spiritul teatral al lumii” e des- 
coperit şi în Luceafărul, prin „maşinăria cosmică perfectă”, 
„învârtirea sferică”, repartiţia deterministă a cercurilor şi 
„rolurilor” şi subordonarea lor regizorului-Demiurg”. Si 
ciclul Scrisorilor, consideră M. Cimpoi, construit pe prin- 
cipul chiasmului, include „nucleul ideatic al teatralitätii 
lumii”. Imaginii theatrum mundi (tradiţională deja in recep- 
tarea eminesciană), criticul îi adaugă alte imagini-cheie ale 
discursului eminescian: theatrum interioris, theatrum 
historiae, theatrum intermundorum. Specificitatea si origina- 
litatea lui Eminescu, afirmă exegetul, rezidă în „esența 
existențială a teatrului interior, în convorbire cu propria 


umbră — mai exact spus — cu propriile umbre”. 


® Ibidem, p. 71. 
5 Ibidem, p. 252. 

Cel din urmä capitol include o paralelä intre Eminescu si 
postmodernism. Momentul de tangenţă l-ar constitui ima- 
ginea ,,Cugetatorului slab”, al cărui „însemn atributiv” este 
„diadema de spini, asimilată în Împărat şi Proletar „cununii 
de paie” a Moşneagului-Rege Lear, simbol al delirului”, „or, 
argumentează criticul, gândirea slabă, după Vattimo, este 
marca modernității târzii şi a postmodernismului”". Gräbitä 
şi forțată după părerea noastră, proiecția postmodernistă a 
omului eminescian rămâne în suspans (necesarul suspans, 
credem noi), deşi paralela Eminescu — postmodernism s-a 
aplicat nu doar postumei Contrapagină, la exemplul căreia 
recurge şi Mihai Cimpoi, ci şi altor texte rămase în manu- 
scris (poemul Demonism, spre exemplu). 

Eminescu a lăsat o operă deschisă interpretărilor, dar 
calea spre miezul ei e dificilă. Profunda cunoaştere a acestei 
opere, dar şi a exegezei eminesciene, i-au îngăduit lui Mihai 
Cimpoi să elaboreze o sinteză care pune în lumină latura 
existentialistä a operei eminesciene, revalorizänd într-o for- 
mula sinergică elementele fondului idealist al po(i)eticii lui, 
şi să deschidă pentru tinerii exegeti o nouă pistă de lectură, 
dar şi de îndoieli. 


kkk 


Prezentând cele mai relevante momente din istoria 
receptării lui Mihai Eminescu în Basarabia pe întinderea a 
mai bine de şase decenii, suntem constienti de necesitatea 
scrierii unui studiu amplu, care ar pune în valoare din varii 
perspective ce s-a scris, inclusiv calitatea edițiilor operei 
eminesciene, semiotica ilustrării cărților (mai ales a celor 
destinate copiilor), dar si operele muzicale scrise pe motive 
eminesciene, filmele care s-au turnat, spectacolele care s-au 
montat, nu în cele din urmă — un sir lung de texte artistice 
care l-au intertextualizat pe Eminescu şi opera sa. 


* Ibidem, p. 262. 

Abstract 


The present article shows the stages of perception of Mihai 
Eminescu’s work in the Romanian literature from Bessarabia. The 
exegesis is mainly aimed at the perception beginning with the se- 
cond half of the twentieth century until modern times, and has the 
following thematic nuclei: a) syncopated perception; b) a decade 
without Eminescu; c) late reclaiming. Amid propagandist clea- 
vages and pathetic exegesis; d) the strengthening of a stereotype, 
the mutations of an illusion: the Portnoi moment; e) the perception 
amid cultural history, literary history, and the exegesis of the work: 
the Popovici moment; f) aesthetic and poetic exegesis: the Cimpoi 
moment. 


Eminescu si cultura amintirii. 
De la evocare la fictiunea postmoderna 


Andreea MIRONESCU 


(andreea.mironescu@uaic.ro) 


Daca acceptäm sugestiile teoreticienilor culturii preocu- 
pati de memoria sociala, de la Maurice Halbwachs la Paul 
Ricoeur, geneza şi actualitatea „mitului Eminescu” pot fi 
examinate de pe poziții mai putin radicale'. Dincolo de axi- 
oma simplificatoare că orice societate are nevoie de mituri, e 
poate mai utilă observația că, măcar în parte, mitul lui 
Eminescu este legat de o cultură (dar, în cazul de fata, si de 
un cult) al amintirii, declanşat simbolic prin îndemnul 
revistei „Familia” din 7 iulie 1989, lansat către cei care l-au 
cunoscut pe poet: „Scrieţi amintiri!’”. Asa cum observă 
Cătălin Cioabă, editorul celei mai recente colecții de mărturii 
despre Mihai Eminescu, organizate crono-biografic într-un 
Bildungsroman povestit de contemporani, astfel de îndem- 
nuri continuă să se repete vreme de aproape trei decenii — 
probabil cu o intensitate tot mai sfâşietoare pe măsură ce 
generaţia celor care îl cunoscuseră mai mult sau mai puţin 
direct pe Eminescu se apropie de extinctie. Indiferent de for- 


! Cazul „Dilema” din 1998 este exemplul cel mai des invocat pentru 
radicalismul cu care mitul „Poetului Naţional” a fost combătut. Cultul lui 
Eminescu, dar şi reprezentările biografiei şi operei acestuia în manualele 
şcolare, de exemplu, au fost supuse unor critici accentuat ironice de către 
majoritatea exegetilor recenți care s-au ocupat de Eminescu, de la Petru 
Cretia la Ioana Bot. 

? Cf. Cătălin Cioabă (ed.), Mărturii despre Eminescu. Povestea unei 
vieți spusă de contemporani, Editura Humanitas, Bucureşti, 2013, p. 9. 

mele ei, amintirea presupune, definita la modul cel mai 
simplu, a face cumva prezent ceea ce este absent, printr-o 
forma de actualizare. Cultul este rezultatul vointei concertate 
a unei comunitati, iar examinarea lui critica ar trebui sa plece 
de la constatarea fäcutä de Halbwachs ca nici o amintire a 
trecutului nu se poate pästra ca atare. Existä — fapt foarte 
vizibil în cazul lui Eminescu — nu doar forme concurente de 
rememorare, ci şi comunităţi deosebite, care actualizează 
ceea ce consideră demn de reținut „din Eminescu” in pro- 
priul lor cadru de referință. 

O provocare lansată recent eminescologiei, de pe poziţii 
numai aparent exterioare disciplinei, vine din partea 
scriitoarei Florina Ilis, autoare a unui roman (aşa cum îl 
subintitulează ea însăşi, deşi opera nu are un singur gen 
proxim) în spirit deconstructionist, intitulat Vieţile paralele şi 
apărut în 2012. Această carte de ficțiune contrafactuală, care 
polemizează la fiecare rând cu întreaga castă a interpretilor 
lui Eminescu, de la Titu Maiorescu la artizanii celebrului 
număr demistificator al „Dilemei” din 1998, propune o miză 
de o seriozitate maximă: confruntarea dintre privirea retro- 
spectivă pe care un Eminescu amnezic o întoarce asupra 
propriei sale vieţi şi amintirea pe care şi-o construieşte poste- 
ritatea despre această existenţă. 

Între diversele forme de rememorare dedicate lui 
Eminescu, evocarea (deşi termenul acesta neutru a suferit, în 
practică, nenumărate deturnäri tendentioase) existenţei pă- 
mânteşti a acestuia a avut un statut aparte, emanând o inepui- 
zabilă putere de fascinatie pentru generația imediat urmă- 
toare. Impresia puternică, aproape copleşitoare, că viaţa lui 
Eminescu este un „teribil roman trăit”, aşa cum scrie Cezar 
Petrescu în finalul prefetei-explicatie la ediţia definitivă a tri- 
logiei Romanul lui Eminescu (1939), trebuie să se fi insinuat 
în gândirea publicului încă înainte de încheierea destinului 
antum al omului. Poate chiar înainte de momentul „acciden- 
tului biografic” (lulian Costache) din 1883, care a iscat, argu- 
mentează criticul ante-mentionat, o mediatizare (excesivă) a 
vieţii „nefericite” a poetului, in contrapondere cu afirmarea 

tot mai apăsată a exceptionalitätii operei”. Fatalitatea acestei 
vieți tragice, o spune Cezar Petrescu în 1939, „a apăsat dea- 
supra generaţiilor de-o jumătate de veac încoace”. Sub 
imperiul aceleiaşi impresii sufleteşti stă şi demersul roma- 
nesc al sensibilului critic de la Sburătorul: „însăşi tragedia 
vieţii lui, apropiată de noi, sau chiar contemporană, exercita 
asupra sensibilităţii o putere irepresibilă. [...] De cum am 
sosit la laşi, la liceu, în fiecare duminică mergeam pe urmele 
sau pe presupusele urme ale marelui poet, ca la nişte 
sanctuare”. Acest cult al urmei eminesciene practicat de 
proaspătul licean nu înseamnă numai conştientizarea „naturii 
legendare (de narațiune mitică, de «tragedie») a vieţii poe- 
tului”. Dimpotrivă, urma este un substitut al prezenţei, iar 
ritualul duminical al tânărului Lovinescu îndeplineşte nu 
doar o funcţie de comemorare ci, mai mult decât atât, una de 
actualizare, de revivificare a unei prezenţe, de căutare a 
„vietii” statuii. 

„Romanele de dragoste” Mite şi Bălăuca, dar şi nara- 
tiunea lui Cezar Petrescu, prea tributară stilului frumos, toate 
apărute la mijlocul anilor treizeci — aşadar la câteva decenii 
de la moartea lui Eminescu —, sunt animate, în grade diferite, 
de această datorie a evocării. Dacă nu mai pot, precum 
generaţia anterioară, să scrie amintiri despre Eminescu, cei 
doi romancieri recurg la o recuperare prin intermediul bio- 
grafiei fictionalizate a unei existente care, „înregistrată brut, 
cronologic, după cele mai autentice date biografice” (Cezar 
Petrescu) rămâne totuşi atât de afină literaturii înseşi (un 
„roman trăit”). 

Aşa cum am anticipat deja, romanul eminescian postmo- 
dern al Florinei Ilis chestioneaza critic, deşi nu manifest, 


> Julian Costache, Eminescu. Negocierea unei imagini, Editura 
Cartea Românească, 2008. 

1 Cezar Petrescu, Romanul lui Eminescu, ediţie îngrijită de Virgil 
Cutitaru, Editura Junimea, Iasi, 1984, p. 7. 

5 Apud Antonio Patras, Mitul Eminescian. Reconfiguräri polemice: 
E. Lovinescu, in „Studii Eminescologice”, nr. 14/2012, Editura Clusium, p. 
16-17. 

© Ibidem. 

forme ale rememorärii precum cele evocate mai sus. Scrierea 
cu aspect de palimpsest este mai mult decät romanul unei 
biografii confiscate de Securitatea comunista din R.P.R., ai 
cärei informatori cälätoresc nu doar in trecut, in secolul al 
XIX-lea, ci si in viitor, in anii 2000, pentru a documenta 
dosarul „Poetul National”. Provocarea, dacă s-ar reduce 
numai la atât, rămâne, fără îndoială, una inteligent formulată: 
viata lui Eminescu este concurată de o alta, pusă în circulaţie 
de „ceilalti”, contemporani apropiaţi sau urmaşi ai acestora, 
pe fondul unei concepţii ultra-revizioniste a trecutului, care 
trebuie să fie corectat înainte de a putea fi recuperat. În cele 
din urmă, se vădeşte că toate personajele romanului scriu 
note, fişe medicale, epistole, pagini de jurnal, poezii, articole 
de ziar, plastografii sau rapoarte informative despre 
Eminescu, alimentând o memorie-arhivă care scapă, la un 
moment dat, de sub controlul artizanului ei, colonelul 
Mărişeanu. Întrebarea care se insinuează difuz printre 
rândurile cărţii Florinei Ilis este însă una mai nuanţată: ce se 
întâmplă când aceste două vieţi „paralele” se intersectează, 
când biografia este uitată, „realitatea” amintirii amestecân- 
du-se cu vorbirea falsă a literaturii? Avem nevoie de ceilalți 
pentru a ne aminti, postulează teoriile memoriei, dar ce se 
întâmplă atunci când ceilalţi, cei care „l-au privit în ochi pe 
Eminescu”, speculează propria calitate de martori direcți 
pentru a denatura adevărul?” 

Punctul de criză al Vietilor paralele este, nu încape 
îndoială, debutul nebuniei lui Eminescu, în dimineaţa de 
iunie 1883 când cartea de vizită a doamnei Slavici, cu o 
însemnare scurtă, rău prevestitoare, ajunge în casa lui Titu 
Maiorescu. Incipitul romanului este numai aparent unul in 
medias res. Analepsele desfăşurate pe parcursul câte unui 
capitol — studentia la Viena, înmormântarea mamei, când 


7 Invoc, spre exemplificare, un singur loc din roman. Acuzat de a fi 
dezinformat organele de anchetă, personajul doctorului Rudolf Şuţu 
întreabă retoric: „Ce argumente va găsi viitorul ca să ne contrazică pe 
noi?”, pentru ca apoi să continue: „Trecutul e un monolit, un bloc de piatră 
mut. [...] Iar trecutul lui Eminescu, domnilor, suntem noi!”, în Florina Ilis, 
Viețile paralele, Editura Cartea Românească, Bucureşti, 2012, p. 614. 

Eminescu urmăreşte absent o fastuoasă nuntă a gâzelor, 
primele întâlniri cu Veronica — nu sunt întoarceri în trecutul 
acțiunii prin intermediul vocii naratoriale, ci imersiuni ale 
protagonistului în noaptea neagră a uitării. Pe parcursul 
întregului său periplu spre finis, Eminescu este, fapt mai 
putin observat de către exegeti, un amnezic, care ştie totuşi, 
vag, ce a uitat: „E în căutarea oricăror posibile legături sau 
relaţii cu imagini dintr-un trecut nu foarte îndepărtat, dar 
aproape uitat acum, un gând, o voinţă (orice) care să-l ghi- 
deze prin acea vale intelenitä a amintirilor în care zace de la 
o vreme, fără scăpare. Unele amintiri, în special cele mai 
vechi, îi sunt atât de limpezi şi vii (iazul de pe moşia 
Cucoreni unde, cu o puşcă cu capse, vâna rate cu Matei, 
salcâmii sub care şedea toată ziulica bătrânul Iurascu după ce 
dăduse în mintea copiilor, perele din părul lui Isăcescu, dea- 
lul Haraminului etc.). Dar timpul mai recent (cel de dinaintea 
bolii), oricât s-ar strădui să-l reconstituie, îi este peste 
putință”. 

Pe parcursul a aproape şapte sute de pagini, un narator 
cu discurs „obiectiv”, la persoana a III-a, dar care pare sa 
urmărească acțiunea din proximitatea actorilor, si nu „de 
deasupra” lor, confundându-se, pe alocuri, cu vocea schizo- 
frenică a lui Eminescu însuşi, intersectându-se alteori cu 
vocea unor „surse”, consemnează ultimii ani de viata ai lui 
Eminescu, dar si existența sa postumă, ca mit al Poetului 
Național. Dacă prima dintre cele patru părți ale cărții, care 
urmăreşte debutul bolii şi şederea lui Eminescu în sanatoriul 
doctorului Şuţu, are tonul unui roman de epocă unde ima- 
ginatia auctorială intervine numai pentru a crea, pe baza 
documentelor, reprezentări ale sentimentelor, reflectiilor si 
reveriilor eminesciene, următoarele trei rup continuitatea 
atmosferei intertextuale familiare. Introducändu-l în scena 
romanului pe Filipescu, spion autodeclarat si coleg de came- 
ră al bolnavului în casa de sănătate din Viena, Florina Ilis 
deturnează firul evocării — deja necreditabilă prin recursul la 
pastişă, parodie şi invenție contrafactualä — către problema 


8 Florina Ilis, op. cit., p. 184. 

centrală a cărții: confruntarea unui Eminescu ce şi-a pierdut 
memoria individuală cu propria sa memorie publică. Faptul 
că Filipescu este un neconvingător informator al Securităţii, 
marşrutizat (cu termenul autoarei) în trecut pentru a-l influ- 
enta pozitiv, cu idei socialiste, pe poetul abandonat de foştii 
săi apropiaţi, rămâne unul secundar. Acesta păstrează într-un 
fişet din camera sanatoriului dosarului vieţii lui Eminescu, pe 
care îl actualizează continuu, transcriind îngrijit pe foaie 
fluxul conştiinţei celuilalt. O ingenioasă situație narativă 
conferă, astfel, sens alienării invocate în poemul eminescian 
Melancolie: dosarul de securitate este „străina gură” care 
povesteşte curgerea vieţii, dar şi depozitarul amintirilor unui 
amnezic. 

Două episoade ale romanului mi se par în mod special 
ilustrative pentru ipotezele avansate până acum. Pentru 
coerenţa demonstraţiei, le voi invoca într-o altă ordine decât 
cea a succesiunii lor în carte. În timpul carnavalului de Anul 
Nou organizat în casa de sănătate a doctorului Obersteiner, 
Eminescu, deghizat într-un arab cu turban, mănuşi galbene şi 
botine de lac, ajunge — ca prin vis — în camera de disectie, 
unde îşi vede propriul creier de dimensiuni neobişnuite. Or- 
ganul cerebral intrase deja într-o stare de alteratie: Eminescu 
ştie, ca şi naratorul, că a fost uitat pe pervazul unei ferestre, 
în soare. Urmărind, din ungherul unde se strecurase, miş- 
cările doctorului care se pregăteşte să înceapă disectia, 
bolnavul participă involuntar la un act de antropofagie: „Cu 
toată strădania, din locul în care se găsea ascuns, Eminescu 
nu putu observa prea bine umbra (s.n.) mişcărilor doctorului, 
dar 1 se păru curios că nimic din acele gesturi nu avea de-a 
face cu procesul propriu-zis de sectionare a unui creier. 
Dimpotrivă, mişcările doctorului, aşa cum le observa poetul 
din spate, semănau cu gesturile cuiva care, tacticos, mânuia 
cuțitul şi furculita, maruntind o portie de carne, înainte de a o 
vari, bucată cu bucată, în gură. [...] Visa oare? [...] Tocmai 
în acel moment, fără nici un avertisment prealabil, Regele 
iudeilor se întoarse înspre poetul nostru, arătându-i, astfel, că 
fusese tot timpul conştient de prezenţa acestuia în laborator. 
Eminescu observă că, din colțurile buzelor doctorului, se pre- 

lingea un lichid, ce putea fi atât salivă, cât şi un firişor de 
sânge”. 

Trimiterile intertextuale către nuvela Sărmanul Dionis 
sunt, în acest pasaj, mai mult decât explicite, mai cu seamă 
că finalul viziunii consemnează metamorfoza bländului 
doctor vienez, pasionat de anatomia creierului uman, într-un 
Ruben cu urechi mari şi ascuţite, „ca la drac”. E limpede însă 
că semnificaţia acestei înscenări trebuie căutată dincolo de 
legăturile aluzive punctuale cu textul sursă eminescian invo- 
cat anterior. Mai interesant de observat mi se pare faptul că 
doctorul Obersteiner înghite, bucăţică cu bucăţică, organul 
memoriei celui care îl priveşte, din întuneric, „ametit şi tul- 
burat”. Vedenia propriului creier „sfărâmat” semnalează 
protagonistului întregii scene nu doar pierderea definitivă a 
memoriei şi a capacităţii de a-şi mai aminti vreodată, ci şi 
pierderea puterii de a imagina, de aici înainte, lumea. 

Al doilea episod problematizează tocmai puterile de 
revendicare ale literaturii, temă frecventă a romanticilor, dar 
şi posibilitatea de a recupera, prin imaginaţie, propriul trecut. 
Încercarea disperată de a găsi ordinea perfectă, matematică, a 
lumii este vizibilă în obsesia personajului (recurentă pe 
parcursul cărții) pentru ecuația universală, prin care, cunos- 
cându-se prezentul, să se deducă trecutul şi viitorul. Dar ce 
se poate face cu un prezent lipsit de trecut, un prezent fără 
memoria latentă a avatarilor succesivi ai celui care își caută 
acum viaţa uitată? „Magia nu mai funcționează cum trebuie”, 
conchide naratorul care cunoaşte peripetiile lui Dan/Dionis, 
eroul prozei eminesciene din 1972. ,,Altadata era de ajuns ca 
poetul să pună degetul în centrul păienjenişului ilustrat in 
cartea astrologică, liniile să se mişte uşor şi el să alunece în 
trecut, tras de o mână nevăzută.” Care este sensul consta- 
tării că magia nu mai funcționează ca altădată? Dincolo de 
imediat următor — „I-ar fi plăcut să se fi trezit în alte timpuri 
(mai vechi). Nu aici (la Viena, Ober-Döbling Hirschengasse, 


” Florina Ilis, op. cit., p. 376-377. 
19 Idem, p. 207. 

no. 71)” —, afirmaţia semnalează pierderea puterilor lite- 
raturii de a edifica lumi alternative sau patrii ideale. Ritualul 
prin care Eminescu se îndreaptă spre uşa salonului de spital, 
dincolo de care ar putea fi „trecutul mult visat”, „atent să nu 
calce decât pe triunghiurile roşietice (s.n.) care compun — în 
combinaţie cu triunghiurile gri — simetria geometrică a pătra- 
telor mari din modelul pardoselii”, nu e decât o încercare 
degradată de repetare a gesturilor magice pe care le îndepli- 
neste, în nuvela omonimă, Dionis. Parodierea involuntară, în 
cheie gravă, a propriilor personaje — faraonul Tlă este, la 
rândul său, invocat prin ample aluzii intertextuale — transmite 
deschis eşecul încercării de a reface armonia lumii, dar şi 
continuitatea propriei vieţi prin refugiul în literatură. Opera 
de un vizionarism altădată întemeietor de universuri îşi sem- 
nalează caracterul „sfărâmat”, de fragmentarium. O astfel de 
carte nu mai poate spune nici măcar „pe de rost”, ca în 
poemul Melancolie, povestea vieţii — ea rămâne, pentru cel 
care şi-a pierdut identitatea, o suprafaţă opacă, de o frumu- 
sete incompletă: „Pe acel petic de hârtie nu erau scrise decât 
două vorbe: gloriosul voievod. Am ascultat, uimit, peste 
douăzeci de strofe sonore, dar lipsite de sens şi de legătură. 
Fiecare vers părea rupt dintr-o poezie frumoasä”'”. 

Cel puţin până acum, judecând după reacțiile de 
întâmpinare, cartea Florinei Ilis nu pare să fi atras atenția 
eminescologilor en titre. Nici receptarea criticii literare pro- 
fesioniste nu a fost una eclatantă, romanul înregistrând mai 
degrabă un succes de stimă. Unele voci au vorbit chiar 
despre „esecul” Florinei Ilis de a „desluşi mecanismul ideo- 
logiei” (Bogdan Creţu), întrebându-se ritos „ce are demon- 
strarea unei deturnäri propagandistice a biografiei unui poet 
cu specificul unui roman”. Dar care ar trebui să fie 
specificul unui roman într-o epocă a postliteraturii? Înrudită 


ll Ibidem. 

'2 Idem, p. 677. 

3 Bogdan Creţu, Vieţile postume ale lui Eminescu I-II, în „Obser- 
vator cultural”, nr. 714, 715/2013. Articolul poate fi consultat la adresa: 
http://www.observatorcultural.ro/Vietile-postume-ale-lui-Eminescu-%28I1 
%29*articleID_28347-articles_details.html 

cu critifictiunile postmoderne si cu „onirobiografia” teore- 
tizatä de Ilina Gregori in eseul său!“ dar fără a iesi de sub 
incidenta literaturii, Vietile paralele ramane o splendidä carte 
a memoriei. Dincolo de radiografierea, cu instrumentele 
beletristicii, a unui mit cultural fundamental in spatiul romä- 
nesc, Florina Ilis survoleazä critic memoria hermeneuticä a 
eminescologiei academice sau „vulgare”, pe care o chestio- 
neazä din interior, parodiindu-i cu inteligentä limbajele. 

Abstract 


The aim of this essay is to investigate how the culture of 
memory works in the one of the most complex Romanian cultural 
symbols, embodied by the figure of the Romantic poet Mihai 
Eminescu. Authors of the biographical novel centered on Eminescu 
— E. Lovinescu’s Mite and Bălăuca, Cezar Petrescu’s Eminescu’s 
Novel and especially Florina Ilis Parallel Lives — use evocation and 
fiction to construct both an image of the nineteenth century writer 
and a representation of their own relationship with the cultural 
tradition they are part of. With Parallel lives (2012), a hybrid work 
between critifiction and actual literature, Florina Ilis challenges the 
foundations of eminescology itself. Her book is the fictional 
equivalent of an essay on memory, oblivion and the interpretive 
manipulation of the past, which reviews the languages and theories 
of classical and contemporary studies on Eminescu’s life and work 
employing parody and intertext. 


Trei lecturi biografice: 
Ilina Gregori, Ioana Bot si Radu Vancu 
despre „oniro-biografie”, „performativitatea 
manuscriselor” si „omul fäcut concret” 


Roxana PATRAS 


(roxana.patras@yahoo.com) 


I. Introducere 


În deschiderea volumului colectiv Contesting the 
Subject... (tematizänd contestarea metodei biografice), 
Stanley Fish menţine ipoteza că, în ciuda înnoirilor şi nuan- 
țărilor, rămân numai două linii de interpretare a unui text: 
prin urmărirea sensului ,,literal”, „public” şi ,,conventional” 
sau prin căutarea sensului „contextual”, ,,circumstantial” şi 
, situational”. Primul sens ar fi apanajul celor „competenti”, 
în vreme ce al doilea ar fi pretextul celor „performanti” sau 
doar „performativi” pe latura histrionică a dictiei. În orice 
caz, biografia şi critica infuzată de argumentul biografic par 
a fi mărul discordiei între tabăra formaliştilor şi mai vechea 
tagma a istoricilor literari. Reputatul cercetător american 
tranşează însă problema specificând că: „Nu are sens 
îndemnul de a te reîntoarce la biografie, atâta timp cât bio- 
grafia nu e ceva de la care să ne putem abate în vreun fel”. 


' Stanley Fish, Biography and Intention, in William H. Epstein (ed.), 
“Contesting the Subject. Essays in the Postmodern Theory and Practice of 
Biography and Biographical Criticism”, Purdue Research Foundation, 
West Lafayette, Indiana, 1991, p. 9-18. 

In „cazul” personalitatii lui Mihai Eminescu, afirmatia 
lui Stanley Fish e cu atât mai adecvată cu cat observăm că 
studiile eminescologice din ultimul timp se indreapta ori spre 
valorificarea biografiei poetului, ori spre intelegerea operei 
dintr-un punct de vedere dinamic, performativ; accentul cade 
tot mai putin pe explicarea excelentei produsului (opera e, 
desigur, o „capodoperă”) şi din ce în ce mai mult asupra 
procesului de creație. Astfel, printre ipotezele de lucru — 
mărturisite sau nu — se împleteşte si reflectia asupra unei 
ipostaze specifice, a artistului la masa de lucru, conținută de 
celebrul vers din Singurătate: „şed la masa mea de brad”. 
Mai precis, putem vorbi despre hibridizarea metodei biogra- 
fiste cu abordări culturologice (Ilina Gregori), ideologice 
(loan Stanomir, Caius Dobrescu), sociologice (lulian 
Costache), imagologice (Radu Vancu, Gisele Vanhese) sau 
din câmpurile poeticii, teoriei receptării şi criticii genetice 
(loana Bot). Chiar dacă nu presupun travaliul de datare, 
completare şi clarificare (de exemplu, referindu-se la data 
naşterii, cauza morții şi circumstanţele bolii), noile studii 
virează înspre biografie, înspre „omul concret” sau „omul 
viu”, cum ar spune Radu Vancu, abandonând în schimb 
temele închise în clisee: „poetul national”, „modernitatea lui 
Eminescu”, „geniul nepereche” etc. Se caută, prin urmare, 
„substanța unică a Marii Obsesii: coincidenta între concre- 
tetea existenţială a literaturii şi concretetea literară a lumii”. 

De altfel, aşa cum subliniază Ilina Gregori, nici valoarea 
de adevăr a clişeelor nu trebuie ignorată; de multe ori nu ar 
trebui să le ocolim sau să le distrugem, ci să pornim chiar din 
inima lor. Cu toate că s-a convenit asupra sintagmelor refe- 
ritoare la destinul nefericit, biografia tragică, genialitatea 
irepetabilă si la specificul „national”, „Eminescu este inca 
insuficient cunoscut sub aspect biografic, subevaluat sub 


aspect intelectual şi, ca «poet national», prea îngust înteles”. 


> Radu Vancu, Eminescu. Trei eseuri, InfoArt Media - Argonaut, 
Sibiu - Cluj Napoca, 2011, p. 9. 

? Ilina Gregori, Stim noi cine a fost Eminescu? Fapte, enigme, ipo- 
teze, Art, Bucuresti, 2008, p. 7. 

Pornind de la ipoteza ,,fatalitatii” metodei biografiste, lansată 
de Stanley Fish, demersul nostru isi propune evaluarea a trei 
lucräri apärute recent, insä instalate deja ca repere in 
eminescologie: Ilina Gregori, Stim noi cine a fost Eminescu? 
(2008), Radu Vancu, Eminescu. Trei eseuri (2011) si Ioana 
Bot, Eminescu explicat fratelui meu (2012). Vom urmari 
felul in care fiecare dintre acestea intelege sä exprime o 
anumita nevoie de concret in studiul lui Eminescu. Conse- 
cinta a supralicitärii componentei figurale (transformată în 
clişeu sau structuri analitice caduce), „re-materializarea” 
aduce în atenție detaliul factual, sub forma interesului pentru 
reconstituirea „locului” locuit (onirobiografie), pentru apro- 
ximarea reprezentărilor despre existenţă şi a recurentei lor in 
poezie (omul făcut concret) sau pentru „resurectia” filei 
manuscrise într-o dimensiune spatio-temporala (performati- 
vitatea manuscriselor). Cele trei formule critice reflectă, în 
fond, o singură axă dinamică presupunând simultaneitatea 
atitudinilor „apropierii” şi „îndepărtării” de biografie: a visa, 
a imagina şi a nu scrie o biografie reprezintă reacţii la ameti- 
toarea adâncime a vieţii lui Eminescu. O Viaţă care, ase- 
menea cristalelor-fantomă, invită la meditaţie şi la adâncire 
în sine. 


II. Arta de a visa o biografie: onirografia 


Sub raportul eforturilor de cercetare istorică şi de 
clarificare“, observaţia Ilinei Gregori cum că ar exista un 
„potenţial de surprize şi noutăţi” în biografia celui mai cu- 
noscut autor român conţine, de fapt, o strategie subversivă de 
captatio, o provocare implicită. În fond, existenţa unui indi- 
vid este marcată de un număr limitat (deci cognoscibil) de 
fapte şi întâmplări. Sigur că o mai bună corelare a factolo- 
giei, a datelor şi documentelor despre mai putin cunoscuta 
activitate din diplomaţie, asumată în capitala imperială între 


1 De la cercetarea lui Călinescu şi până la versiunile emfatice oferite 
de Nicolae Georgescu şi Theodor Codreanu, nu numai „imaginea”, ci şi 
biografia lui Eminescu se negociază de aproape un veac. 

1872-1874, ar putea completa bilantul profesiilor virtuale si 
lista job-urilor practicate pentru scurt timp ori refuzate cu 
obstinatie. Dacä Eminescu s-a visat sau a experimentat, pe 
rand, ipostazele actorului, medicului, profesorului, bibliote- 
carului, gazetarului etc., e oare firesc sä adäncim intuitia 
privind talentele sale de agent diplomatic? $i inseamna 
aceasta o veritabilä restabilire a metodei biografiste in do- 
meniul eminescologiei? 

Fie ca vorbeste despre curricula universitätii berlineze 
sau despre atmosfera noii capitale imperiale, datele furnizate 
de Ilina Gregori sprijină lucrările anterioare prin elemente 
„parabiografice”, altfel spus, legate de „ambianta” culturalä a 
personajului. Insä noua metodä de lucru priveste realizarea 
unor „corespondente” între limbajul mediului urban şi limba- 
jul operei, între capodoperele oraşului Berlin şi imaginarul 
personal al poetului român. Reflectarea persoanei şi depla- 
sările ei fantomatice pot fi urmărite nu numai pe suprafața 
variantelor manuscrise, ci şi pe suprafața monumentelor acelei 
perioade. Ambele tipuri de reflexie presupun urmărirea 
conturului evanescent al „umbrei”, o umbră prelungindu-si 
extremităţile spre domeniul inconştientului şi al visului. Pe 
de o parte, atenţia poetului la filosofia inconştientului şi, mai 
cu seamă, la „visul teorematic”€ (Hartmann, Schopenhauer) 
se explică prin refuzul pozitivismului epocii. Pe de altă parte, 
explorarea visului ca modalitate de deschidere, de permeabi- 
lizare a sinelui este asumată la nivel individual, ca proiect 
artistic şi ca experiment de cunoaştere. 

Ilina Gregori consideră că Eminescu descoperă ideea 
„visului în doi” fără contribuția lui Schopenhauer. E o moda- 
litate prin care se poate atinge starea de „transparenţă recipro- 
că a constiintelor”’, aşadar, o veritabilă deschidere a Eului 
către Alteritate. De asemenea, multiplicarea semnăturilor şi a 
numelor („Michaelis Eminescu”, „Emin.”, „Emin aga, turc 
cinstit şi îndrăgostit”), anagramele (,,Ukse”, „Nime”), pseu- 


> Ilina Gregori, op. cit., p. 9. 
6 Idem, p. 95. 
7 Idem, p. 99. 

donimul de-a lungul activităţii gazetăreşti sau chiar propen- 
siunile de traducător mărturisesc o unică dorinţă: de a cultiva 
si întreţine anonimatul. Or, alteritatea se poate infatisa sub 
diferite forme: „iubita”, „comunitatea” sau ,,natiunea” repre- 
zinta fatetele Celuilalt, într-un plan individual şi, respectiv, 
într-un plan colectiv. Spre deosebire de abordările anterioare, 
prezumția biografistä „corectă” ar trebui să vizeze aşadar 
imaginea unui ins fără o „identitate perfect conturată — în- 
chisä, fixă, determinată, cognoscibilä”. 

Astfel, noile racorduri intre personaj si context se 
prezintä ca o specie de „biografie a umbrei”. Aceastä metodä 
de cercetare presupune in primul ränd anularea iluziei cä 
domeniul vietii lui Eminescu poate fi epuizat: ca atare, la fel 
ca si opera, biografia lui Eminescu rämäne infinitä, deschisa. 
Sa fie acesta un mod subtil, cumva implicit si oblic, de a 
distinge intre notiuni inrudite sau de a marca diferenta intre 
„viatä”, „träire”, „existentä” şi „biografie”? Inventatä în im- 
pasul unui domeniu practic inepuizabil, „onirobiografia” 
reflectă, in opinia noastră, o „artă a îndepărtării”... de bio- 
grafie. În ciuda aparentei că astfel s-ar reabilita tradiția 
criticii biografiste, Ilina Gregori însăşi îşi defineşte demersul 
în termenii experimentului critic şi ai lecturii-proiectie: 
metoda ar presupune umplerea locului altădată locuit de 
personaj cu o materie ce tine de „investiţia subiectivă, perso- 
nală a decorului”. 


III. Arta de a imagina o biografie: omul făcut concret 


Deşi se constituie ca studiu al imaginarului poetic în 
prestigioasa tradiţie trasată de Călinescu, Negoitescu şi Ioana 
Em. Petrescu, volumul Eminescu. Trei eseuri, semnat de 
Radu Vancu, admite biografia într-o variantă oglindită, 
filmată prin ochii lui Eminescu însuşi. Ca atare, se urmăreşte 
„reprezentarea [...] despre existenţă, aşa cum o putem 
deduce din varii texte poetice sau confesive”’. Cele trei 


8 Idem, p. 323. 
” Radu Vancu, op. cit., p. 8. 

eseuri se dispun, etajat, in ,,liziera”, in inima si apoi in 
energeia textului, de la existență (Poezie si existență) se 
patrunde spre misterul ontologic al poeticii tacerii (Poetica 
tăcerii) şi, în cele din urmă, spre structura sa prediscursiva, 
apocaliptică (Imaginarul apocaliptic). Analiza are, astfel, o 
direcţie implicită: de la existenţă la imagine. Conştient că 
„orice inflamare epifanică a discursului e fatală”, Radu 
Vancu nu reuşeşte totuşi să eludeze „fatalitatea” biogra- 
fismului. Rămâne, în egală măsură, atât un poet, cât si un 
critic „tragic”: „Am vrut, pur şi simplu, să scriu câteva pagini 
credibile despre unul dintre cei mai vii poeţi ai mei (s.n.). 
Atât de viu, încât puţin îmi importă că-i romantic ori mo- 
dern”!. Indiferent de miza cercetării sale, criticul urmăreşte 
„inconfundabila sevă vitală”. 

Ca formulă, eseurile lui Vancu se plasează la „jumătatea 
distanţei dintre biografic şi poetic”. Metisajul metodologic se 
impune, completează criticul, datorită specificitatilor estetice 
ale romantismului. Admitand că opera reprezintă o extensie a 
corpului artistului, întregul romantism s-ar defini printr-un 
concept-cheie: „personalizarea”. Dovada se regăseşte în post- 
modernitate, descrisă ca un soi de „hiper-romantism” ce 
dezvoltă expresii poetice de tipul confesiunii, relatării, perso- 
nalismului etc. Eminescu, consideră interpretul, preia până la 
un punct indistinctia între subiect şi obiect, între opera şi 
creator, însă substituie „vietii” şi reflectiei despre viata pro- 
blema „existenţei”. Practic, şi aici se simte necesitatea distin- 
ctiei între conceptele înrudite, între „biografie”, „existentä” 


x” 


şi „viatä”. Biografia si biograficul nu sunt de tot abandonate: 


= x . : : wasii A 
Vancu observă că, descoperind poezia „existentei” , Emi- 


10 Tdem, p. 9. 

ll Prin „existentä”, Radu Vancu înţelege „veşnica absență de sine”, 
„o de timpuriu senilă harababură de amintiri” (p. 25). Înţelesul formu- 
lărilor sale nu se regăseşte în vecinătatea conceptului de „autenticitate”, ci 
în maxima deschidere spre cele existente. Este vorba despre o formă de 
permeabilizare a eului, de absorbţie a realităţii, ce conduce, de fapt, la 
ştergerea limitelor individualitatii. Din perspectiva prezumtiei originare, 
viziunea lui Vancu se întâlneşte cu teoria Ilinei Gregori: „eul” şi „con- 
ştiinţa de sine” nu coincid, identitatea închisă şi determinată se alterează, 
artistul descoperindu-si „alteritatea constituitivă”. 

nescu supravieţuieşte dincolo de romantism, printr-o filiatie 
„biografistă”, schitatä numai în repere: Bacovia (şi descen- 
denta lui), pe de o parte, Mircea Ivănescu, pe de alta. Mai 
mult decât atât, sesizând că Sartre depăşeşte distincţia prin 
formula magică a numelui „Baudelaire”, Radu Vancu impli- 
că faptul că şi „numele” lui Eminescu se codifică, înscriind 
simultan şi viaţa, şi opera. 

Dintr-un alt punct de vedere, „biografia” poate functio- 
na, camuflată, sub un înveliş cu rezonanțe filosofice: ontos-ul. 
Eul nu mai este singura măsură Lumii, ci se confundă cu 
însăşi Lumea. Deschiderea spre „existentä” conduce, firesc, 
spre amutirea sinelui şi spre o „poetică a tăcerii”. Totuşi, al 
doilea eseu revine asupra aporiei şi a Marii Obsesii critice: 
„La Eminescu, arta şi viața păstrează un canal de comuni- 
catie”'?. 

Polarizate de o foarte subtilä reflectie asupra imaginaru- 
lui apocaliptic'’, preluat ca atare sau literaturizat, „icoanele” 
ce sublimeazä viziunea sfärsitului lumii ar trebui sä ilustreze, 
in paralel, si un proces de desprindere din concretul materiei, 
o formä de transfigurare artisticä, de abstractizare a „exis- 
tentei”. Cu toate acestea, Radu Vancu observä cä lumile 
imaginare ale lui Eminescu se individualizeazä in raport cu 
cele ale romanticilor occidentali prin faptul ca ,,intregul pei- 
saj eminescian devine [...] o extindere cosmica a Palatului 
Sfânt” descris în Apocalipsa lui Ioan'*. Comparat cu Shelley, 
Coleridge sau Blake, care se mulțumesc să contemple de la 
distanță lumea post-apocaliptică, fără a deveni cu adevărat 
trăitori ai Cetăţii, „vizionarismul poetului român e direcționat 
de un scop constructiv (...): edificarea Palatului în interiorul 
căruia se va structura noua lume şi lărgirea graniţelor lui 


2 Idem, p. 42. 

13 Prin re-evaluarea imaginarului apocaliptic, Radu Vancu aduce 
necesarele corectii interpretării lui Călinescu, generate de confuzia între 
„eschatologic” (viziunea lumilor în extinctie) şi „apocaliptic”. „Din contra, 
semnificația profundă a Apocalipsei e una fundamental pozitivă, redată 
metaforic prin nunta între Creator şi creaţie” (p. 67). 

14 Idem, p. 151. 

până la confundarea cu acesta”'”. Prin urmare, senzaţia este 
una de ,,materialitate”, de „concretizare”, de „instalare”, de 
„locuire” si chiar de luare in stäpänire a spatiului edenic. 
Astfel se explicä extensia arhitecturii Cetatii Sfinte asupra 
întregii lumi. 

Dar, aşa cum precizau eseurile anterioare, eul-arta-viata- 
existenta-lumea se confundă; ca atare, şi biografia indivi- 
dului se află sub iradiatia imaginarului apocaliptic, ilustrând, 
în ciuda hazardului, schema unei structuri coerente. La fel ca 
„onirobiografia”, arta de a decela structurile imaginare ale 
unei biografii (îi putem zice, la rigoare, „imago-biografie”) 
reprezintă o formulă critică de impas. Şi mai discret decât 
întrebarea dezarmantă „Ştim noi cine a fost Eminescu?”, se 
insinuează paradoxul demersului lui Radu Vancu: deşi în 
calitate de poet mizează pe reconstrucţia biograficului, criti- 
cul se vede nevoit să atace ,,existenta” la Eminescu prin grila 
imaginarului. Găsirea ecuaţiei, a structurii nu ar constitui aici 
o formă de îngust formalism sau de „structuralism schema- 
tizant”, cum ar spune Virgil Nemoianu'°. Descoperim în de- 
mersul lui Radu Vancu un mod organic de a creşte în inti- 
mitatea lucrului şi de a ajunge la esenţa lui prin echilibru şi 
calm. 


IV. Arta de a nu scrie o biografie: performativitatea 
manuscriselor 


Atât prin ipoteze, cât şi prin scriitură, lucrarea Ioanei 
Bot, Eminescu explicat fratelui meu, pare cea mai îndepărtată 
de investigația biografistă. Desi se prezintă ca un sir de 
reflecţii închegate în marginea unor provocări textuale 
diferite (formula fragmentară e subinteleasa, şi nu explicită 


'5 Idem, p. 152. 

16 Virgil Nemoianu, Structuralismul, EPLU, Bucureşti, 1967, p. 
26-28. Nemoianu face distincția între ,,structuralismul organic” si cel 
„schematizant”. Primul tip de structuralism tine mai curând de o ținută a 
gândirii care sugerează „fertilitate şi cuprindere”, „echilibru şi calm” si 
care, in timp, se poate converti in „intelepciune”. 

ca in Eminescu. Trei eseuri), volumul se lasa strabatut de 
liniatura suspiciunii ca „textul face altceva decät zice”, ca 
„retorica [poemului eminescian] nu face ceea ce ideile lui 
spun”. Amintitä în repetate rânduri ca primum movens al 
acestui demers, „lectura lenesä”"? (deconspiratä, cel mai 
adesea, in metoda lecturii tematice) construieste „capcana 
alegoriei lecturii”'”, pe de o parte, şi ipostaza unui „cititor 
instrumentalizat”?", pe de alta. Cine reuseste insä a scäpa de 
ispita „lenei” si de „capcana” demonicä a alegoriei lecturii 
reuşeşte să desluşească „scenariul general al luptei eului cu 
limbajul, definitoriu pentru imaginarul poetic eminescian 
[...], ceea ce are drept consecință suspendarea lecturii în 
momentul alegorizării ei: poemul îşi demască sub ochii citi- 
torului, în chiar procesul lecturii, propriile strategii prin care 
face să nu coincidä axele semiozei”?!. Denuntul „leneşilor”, 
căutători ai unor teme şi topoi vechi, se însoţeşte cu soluția 
depăşirii impasului: exegeza trebuie să recurgă, consideră 
Ioana Bot, la o lectură retorică, atentă la „figuralitatea” dis- 
cursului eminescian”. 

Ca atare, diferitele game de interpretare” se coagulează 
în jurul prezumtiei că opera lui Eminescu conţine o accentu- 
ată latură experimentală: „experimentul imaginarului poetic 
este mereu însoţit de experimentul limbajului poetic””*. Con- 
struită pe temelia ideii că procesul creator rezultă în urma 
unei vis formativa, abordarea „retorică” pune constrângerea 
formală înaintea ideii şi temei. Altfel spus, autorul nu pleacă 
de la conţinut spre veşmântul de vorbe, ritm şi rime, ci 


17 Ioana Bot, Eminescu explicat fratelui meu, Editura Art, Bucureşti, 
2012, p. 101, 144, 158. 

18 Idem, p. 36, 145, 152, 222 etc. 

19 Idem, p. 24, 25, 150, 172 etc. 

20 Idem, p. 30, 87, 92, 126, 136 etc. 

2! Idem, p. 150. 

22 Idem, p. 36. 

3 Interpreta se opreşte asupra unui corpus de texte ce cuprinde 
poemele Locul aripelor, Călin (file din poveste), Gemenii, Sarmis, Odin şi 
poetul, Ondina, Făt-Frumos din lacrimă, La mijloc de codru, Melancolie, 
Odă (în metru antic), Epigonii, Scrisoarea III, Memento mori. 

4 Idem, p. 45. 

propune o constrângere şi apoi realizează o „scriere inversă”. 
Dar semnalizarea ‚„figuralitätii” textului nu înseamnă si 
ieşirea din „aporie”. Utilizarea insistentă a unor termeni ce 
desemnează închiderea (,,capcana”, „aporie”, „lene”, ,,instru- 
mentalizare”, „clişeu”) denotă faptul că soluția retorică 
reprezintă mai curând un stimul (din categoria excitantelor) 
decât o rezolvare. 

În ciuda tezelor sale, Ioana Bot formulează şi câteva 
considerații referitoare la biografie. Deşi injust, se pare că 
„biografia” a făcut diferenţa în cazul distinctiei dintre 
Alecsandri şi Eminescu, în calitatea lor de culegători de fol- 
clor: interpreta observă că Perpessicius pune într-o implicită 
antiteză structura biografică „nediscontinuă, armonioasă şi 
de lungă escală” (Alecsandri) şi biografia astructurală, dis- 
continuă, dizarmonică şi de scurtă durată (Eminescu). Într-un 
alt loc se semnalează greşeala recursului la episoade biogra- 
fice în înţelegerea variantelor Odei...: „o exegeză abundentă 
[...] a căutat să explice recursul la prenumele respective în 
relaţie cu episoade biografice (şi amoroase) [s.n.]; fără a o 
contrazice, voi spune doar că demersul mi se pare irelevant 
în contextul unei vis formativa în care, dacă pe femeia iubită 
atunci de poet ar fi chemat-o, să zicem, Ana sau Maria sau... 
Mite, «aluzia biografică» [s.n.] nu s-ar mai fi încadrat in 
structura metrică vizată”. Apoi, pe aceeaşi temă a poeziei 
de dragoste, Ioana Bot articulează indiferența faţă de va- 
loarea referentiala a liricului: „Poezia nu este «despre ceva» 
din biografia poetului [sn]; peregrinările sentimentale emi- 
nesciene de la Cleopatra la Mite şi de la iubita moartă la 
Ipotesti la Veronica pot constitui punctul prim în mişcarea 
unei geneze artistice, însă identificarea lor istorică exactă nu 
este de natură să contribuie la înţelegerea poemelor pe care, 
poate, le-au inspirat initial”, 

La prima vedere, efortul critic se îndreaptă în direcția 
eliminării episodului, aluziei şi anecdotei cu iz biografic. Pe 
de altă parte, o lectură atentă (nu ştim dacă mântuită în 


°° Idem, p. 108. 
2 Idem, p. 20. 

totalitate de lene) dezvăluie o axă a „prezentificärii” figurilor 
descoperite în text: de la descrierea in praesentia a femeii 
iubite la performativizarea spaţiului de scris si la dezväluirea 
scriitorului la masa de lucru. Mai precis, este aproape cert că 
amorul şi convențiile sale sunt tematizate exclusiv alegoric, 
însă adresările către o iubită aflată in praesentia semnalează 
interesul pentru concretizarea viziunii. Ceea ce se petrece cu 
Cetatea sfântă (în situația imaginarului apocaliptic), se petrece 
şi cu acea iubită căreia i se spune ceva despre înfăţişarea şi 
fiinţa ei: în principiu, dezmărginirea eului şi descoperirea 
alteritatii constitutive duc la senzația de materializare, de 
concretizare a imaginii artistice. Poate şi mai interesantă este 
ideatia cu privire la versiunile manuscrise ale Odei... Consi- 
derând că ediţiile critice restituie o imagine liniară, esential- 
mente falsă, a laboratorului de creaţie, loana Bot pledează 
pentru redescoperirea „performativitätii” manuscrisului. 

Ecouri ale noilor arte vizuale, noţiunea de performance 
si derivații säi presupun coexistenta spatio-temporalä a artis- 
tului şi publicului său. Prin urmare, „lectura performativä””” 
despre care vorbeste Ioana Bot nu se referä numai la dimen- 
siunea dinamicä a actului de creatie (la progresie si la proces, 
la manuscrisul dinamic), ci si la „prezentificarea” artistului 
intr-o ipostazä specificä, legatä de atelier sau de masa de 
lucru. Constituirea unui corpus avantextual si realizarea unor 
editii genetice (nu critice!) presupun dezväluirea diacroniei 
scrisului; procesul seamänä, in opinia noasträ, cu tehnicile de 
crono-fotografiere. Cu toate acestea, mai presus de eficienta 
tehnicii digitale stä ideea de a construi un „spatiu reprezen- 
tational”, o „scenä a ivirii sensului cätre cititor”, un „film al 
genezei”"5. Toate sintagmele citate sunt subsumabile ten- 
dintei de a prezentifica artistul, de a-l face să co-existe in 
proximitate. 

Ambele tipuri de rostire — o rostire poetică in praesentia 
despre iubire şi o rostire critică in praesentia despre artist — 
se constituie ca forme de „prezentificare”. Întoarcerea către 


27 Idem, p. 100. 
°8 Idem, p. 113-114. 

un frate, aflat intr-o virtuala situatie de prezenta, ilustreaza 
iarăşi un principiu de rostire şi lectură in praesentia. Fiind o 
reacţie la închiderea aporiei, clişeului şi capcanei, „prezenti- 
ficarea” trasează un arc între cititorul fatalmente instrumen- 
talizat şi fatala nevoie de umanitate. 

De aceea, explicaţia pe înţelesul celuilalt ilustrează o 
soluție de impas în fata inepuizabilei şi inexplicabilei biografii 
eminesciene. La fel ca „onirobiografia” sau „imago-biogra- 
fia”, explicarea dezvăluie arta de a nu scrie o biografie. 

Abstract 


The essay inquires into the main methodological lines 
assumed by the latest studies on Mihai Eminescu’s life and work. 
Doubting the truth of pure ‘facts’ and ‘documents’, Ilina Gregori’s 
Stim noi cine a fost Eminescu? develops into a para-biography that 
saves the phantasmal core, the shadowy trail of life. While overtly 
falling for a deconstructive standpoint, Ioana Bot’s Eminescu expli- 
cat fratelui meu endeavours to follow the life-flow of Eminescu’s 
countless text versions; nevertheless, the focus on the poet’s 
hand-writing and the stress on the meaning of his manuscripts 
enhances a subversive recoiling of biography. Then, Radu Vancu’s 
attempt at yielding a set of ‘essays’ on Eminescu’s imaginary takes 

on the assumptions of a larger reflection on the relationships 
between the poet’s life and work. All in all, we tried to prove that, 
in spite of their disjunction with traditional methods, the three 
hermeneutical lines — poetics, textual genetics and imaginary 
studies — backtrack the origins of biographical criticism. 


Literaturä comparata 


Glossa. 
Traditie si inovatie in arhitectura prozodica 


Traian DIACONESCU 


In lucrarea de fatä vom urmäri, diacronic, arhitectura 
prozodică a Glossei eminesciene, relevînd relaţia dintre 
tradiție şi inovaţie, adecvarea textului poetic la realizarea 
sensului său filozofic şi, în ultimă instanţă, lupta poetului cu 
limitele expresiei imperfecte în procesul descoperirii unui 
limbaj poetic înalt. Acest limbaj poetic sublim, cu originea 
neoplatonică, aspiră să compenseze nedesävirsirea limbajului 
comun şi să comunice cu transcedentul. Propensiunea limba- 
jului poetic spre o structură diferită de limbajul natural îl 
apropie de limbajul originar de sorginte metafizică, dobîndit 
prin combinaţii dialectice între natural şi artificial, între ele- 
mente standard şi elemente codificate. Codificarea formelor 
fixe! transformă însă nivelul lingvistic într-un element expre- 
siv secund. 

Cercetarea limbajului poetic al formelor fixe dezvăluie, 
in ultima instanță, o modalitate de expresie a indicibilului. 
Carmen figurata este un topos literar, din Antichitate pînă 
azi, reflectînd vîrste interioare ale relației dintre tradiție şi 
inovaţie, dar şi trepte istorice ale expresiei poetice moderne, 
axate pe istoria reflectării inefabilului. Căci, cum spune 
Steiner, „cuvîntul care lipseşte face literatura moderna”. 
Poetica diacronica si comparata reflectä forme si trepte ale 


! Ioana Bot, Sensuri ale perfecțiunii. Literatura cu forma fixă ca incer- 
care asupra limitelor limbajului, Cluj, Editura Casa Cartii de Stiinta, 2006. 

? Steiner G., After Babel, London, Oxford University Press, 1975, p. 
176, vezi şi După Babel, traducere românească de V. Negoiţă si St. 
Avadanei, Bucuresti, Editura Univers, 1983. 

culturii noastre europene. Exegezele formelor fixe au avut 
insä, pina astazi, un caracter, preponderent, normativ, urmä- 
rind sa ilustreze un canon, iar cercetärile excesiv tehnice nu 
s-au înălțat la istoria ideilor. Investigația noastră încearcă să 
releve, pe texte depărtate în timp, devenirea şi inovaţia, 
deschizînd astfel orizonturi inedite pentru înțelegerea 
semnelor poetice şi a dimensiunilor europene ale creației 
eminesciene. 

Originea glossei” coboară în secolul al XV-lea, în Spa- 
nia, la Cervantes. O întîlnim in Don Quijote de la Mancha, 
partea a Il-a, cap. XVIII. Pornind din Renastere, glossa 
infloreste in epoca barocä si, apoi, in Luminism, Romantism 
şi-n epoca modernă, cu teme şi forme diverse. Glosele 
baroce erau concepute, in mod predilect, ca parodii ale unor 
texte celebre si nu respectau toate restrictiile formale, 
cumulind, uneori, proportii exagerate, plictisind cititorii. In 
perioada romantica, celebre sint glossele germane, scrise de 
Tieck si Schlegel. Asadar, Eminescu avea modele celebre, 
din sec. XV pina in sec. XIX, pe care, cum vom vedea, le 
valorifica in mod creator. 

Pentru a ne convinge de acest fapt, să recitäm Glossa lui 
Cervantes şi, apoi, Glossa lui Schlegel care, considerăm noi, 
au fost cunoscute de Eminescu. Orizontul european al lui 
Eminescu este confirmat de numeroşi cercetători, dintre care 
menționăm pe G. Călinescu, Perpessicius şi D. Murärasu. 
Dacă literatura germană era familiară lui Eminescu, literatura 
spaniolă îl atrage, în primul rînd, prin Cervantes. Eminescu 
era însă iniţiat în limba şi cultura spaniolă. D. Murăraşu 
argumentează acest fapt: „Eminescu a urmat cursuri de spa- 
niola şi nu este exclus să fi aflat specia literară Glossa la 
Cervantes, în Don Quijote, p. II, cap. XVIII, care dezvoltă, in 
cîte o strofă pe rînd, ideea din fiecare aceste versuri, ca temă 
poetică: Si mi fué tornase a es / Sin esperar mas seră / O viniese 
el tiempo ya / De la que seră despues. (De mi se-ntoarce-n 
este tot ce-a fost / Nădejde să deapăn n-aş fi nevoit. / Sau 


? Henri Morier, Dictionnaire de poétique et de rhétorique, Paris, 
1988. 

vremea însăşi să fi venit / Cu ce-o s-aducă viitorul nost.) La 
sfîrşitul Glossei, tema poetică nu este reluată, aşa că Emi- 
nescu fata de Cervantes este original”. Ipoteza documentară 
şi judecata de valoare a lui D. Murăraşu este judicioasă. 

Reproducem mai jos textul Glossei lui Cervantes’, 
însoţit de o traducere în proză care va înlesni, desigur, inte- 
legerea temei şi a structurii sale fixe. 


GLOSSA 


Si mi fue tornase a es 
Sin esperar mas seră, 
O viniese el tiempo ya 
De lo que sera después...! 


Al fin, como todo pasa, 

Se paso el bien que dio 
Fortuna, un tiempo no escasa, 
Y nunca me le volvio, 

Ni abundante, ni por tasa. 
Siglos ha ya que vees, 
Fortuna, puesto a tus pies; 
Vuélveme a ser venturoso, 
Que sera mi ser dichoso 

Si mi fue tornase a es. 


No quiero otro gusto a gloria, 
Otra palma o vencimiento, 
Otro triunfo, otra vitoria, 
sino volver al contento 

que es pesar en mi memoria. 
Si tu me vuelves alla, 
Fortuna templado esta 

Todo el rigor de mi fuego, 

Y mas si este bien es luego, 
Sin esperar mas seră. 


Cosas imposibles pido, 
Pues volver el tiempo a ser 


AD; Murärasu, în Mihai Eminescu, Poezii, vol. III, Bucuresti, Editura 
Minerva, 1982, p. 290. 
5 Cervantes, Don Quijotte de la Mancha, pars. IL, cap. XVII. 

Después que una vez ha sido, 
No hay en la tierra poder 

Que a tanto se haya estendido. 
Corre el tiempo, vuela y va 
Ligero, y no volvera, 

Y erraria el que pidiese, 

O que el tiempo ya se fuese, 

O volviese el tiempo ya. 


Vivo en perpleja vida, 

Ya esperando, ya temiendo: 
Es muerte muy conocida, 

Y es mucho mejor muriendo 
Buscar al dolor salida. 

A mi me fuera interés 
Acabar, mas no lo es, 

Pues, con discurso mejor, 
Me da la vida el temor 

De lo que sera después. 


GLOSSA 


Daca al meu „a fost” s-ar transforma in „este” / Fara a astepta 
mai mult „va fi”, / Ori daca ar veni deja timpul / Pentru ceea ce va 
fi dupa aceea...! 


In final, cum toate trec, / A trecut si binele pe care mi l-a dat / 
Fortuna, un timp nu prea avar, / Niciodată nu mi l-a mai dat 
inapoi, / Nici din belsug, nici cu plata. / Sint secole deja de cind 
mă vezi, / Fortuna, aşezat la picioarele tale, / Fă-mă din nou 
norocos, căci va fi ființa mea norocoasă / Dacă al meu „a fost” 
s-ar transforma in „este”. 


Nu vreau alta placere sau glorie, / Alta slava sau biruinta, / Alt 
triumf sau victorie, / Decit sa revin la multumirea / Care este 
durere in memoria mea. / Daca tu ma readuci acolo, / Fortuna, 
moderata este / Toata severitatea focului meu / Si, mai mult, daca 
acest bine este departe / Fara a mai astepta mai mult va fi. 


Lucruri imposibile cer, / Căci a întoarce timpul la ce a fost / După 
ce a fost odată, / Nu există putere pe pamint / Care să se fi extins 
atit de mult, / Trece timpul, zboară şi pleacă / Uşor, şi nu va mai 
reveni, / Si ar greşi cel care ar cere / Ori ca timpul (viitor) să fi 
trecut / Ori să revină timpul care a trecut. 

A trăi într-o viata incertă, / Ba asteptind, ba simțind frică: / E 
moarte deja cunoscută, / Şi este mult mai bine ca, murind, / Să 
cauţi o ieşire pentru durere, / Mi-e mi-ar plăcea / Să termin; dar 
nu se poate, / Întrucit, cu un discurs mai bun, / Viaţa îmi dă teama 
/ De ceea ce va fi după aceea. 


(versiune românească de prof. dr. Irina Vasilescu) 


Glossa lui Cervantes este o meditație asupra trecerii ire- 
versibile a timpului şi, odată cu el, a întunecării binelui 
omului supus Fortunei. Eul liric rasfatat în trecut de ursită, 
cere Fortunei să întoarcă vremea şi să schimbe trecutul 
luminos în prezentul norocos, să schimbe focul durerii în 
mulţumire. Dar eul liric este conştient că doreşte un fapt 
imposibil, căci timpul aleargă şi nu se va întoarce nicicînd. 
Totuşi, a trăi într-o viata incertă, asteptind înfricoşat sfîrşitul, 
înseamnă a muri, iar salvarea din această durere a morții ar fi 
numai stingerea. Nu este posibilă nici această salvare, întru- 
cît viata, „cu un discurs mai bun”, îl inspäimintä cu teama de 
ce va fi după sfîrşit. Această glossa, prin tema ei filozofică, 
axată pe opoziția dintre fericire şi durere, provocată de 
trecerea timpului, precum şi prin expresia ei practică — sobră, 
solemnă, muzicală — a constituit, presupunem, un important 
imbold în procesul de creație şi emulatie eminescian. 

Privind arhitectura metrică a acestei glosse, distingem 
două parti: partea inițială, un catren gnomic, şi, apoi, partea 
secundară formată din patru strofe care comentează succesiv 
fiecare vers din catrenul tematic. Strofa are zece versuri, iar 
ultimul vers al fiecărei strofe reproduce versul gnomic glo- 
sat. Dacă privim măsura şi rima constatăm că versurile sînt 
isometrice, alcătuite din opt silabe, iar rima, în strofa inițială, 
este imbratisata: abba, şi in strofele următoare, este com- 
plexă — imperecheatä si imbrätisatä in felul următor: 
ababaccddc. În catrenul initial, rimele au accent pe ultima 
silaba, dar in strofele decime, accentul pe penultima silaba se 
combina cu accentul pe ultima silabä. Toata aceasta arhi- 
tecturä a strofelor, a mäsurii, a ritmului si a rimelor nu este 
un element ornamental, ci substantial. Canonul glossei, com- 
binind functional nivelul lexical, sintactic si prozodic conferä 

poeziei o tensiune semantică şi estetică singulară care cuce- 
reşte receptorul. 

Prezentăm acum textul unei glosse germane, scrise la 
patru secole după Cervantes, de poetul romantic August 
Wilhelm Schlegel‘, însoţit de o traducere în proză în limba 
română. 


GLOSSE 


Liebe denkt in süssen Tönen, 
Denn Gedanken stehn zu ferne; 
Nur in Tönen mag sie gerne 
Alles, was sie will, verschönen. 
Ludwig Tieck 


Worte sind nur dumpfe Zeichen, 
Die Gemüter zu entziffern, 

Und mit Zügen, Linien, Ziffern 
Lässt sich Wissenschaft erreichen, 
Doch aus den äther'schen Reichen 
Lässt ein Bild des ew’gen Schönen. 
Nieder zu der Erde Söhnen 

Nur in Bild und Ton sich schicken: 
Liebe spricht in hellen Blicken, 
Liebe denkt in süssen Tönen. 


Liebe stammt vom Himmel oben, 
Und so lehrte sie der Meister, 
Welchen seine hohen Geister 

In derselben Sprache loben. 

Denn beseelt sind jene Globen, 
Strahlend redet Stern mit Sterne 
Und vernimmt den andern gerne, 
Wenn die Sphären rein erklingen; 
Ihre Wonn’ ist Schaun und Singen, 
Denn Gedanken stehn zu ferne. 


Stumme Zungen, taube Ohren, 
Die des Wohllauts Zauber fliehn, 


° August Wilhelm Schlegel, Glossa in Romantik Dichtung der 
Freiheitskriege, herausgegeben von Dr. Otto Bellinghaus, Freiburg im 
Breisgau, s.a., p. 40. 

Wachen auf zu Harmonien, 

Wenn sie Liebe neu geboren; 
Memnons Săule, von Auroren 
Angeschienen leis und ferne, 
Haucht so aus dem starren Kerne 
Thre Sehnsucht aus in Liedern, 
Und der Mutter Gruss erwidern 
Nur in Ténen mag sie gerne. 


Musik ist die Kunst der Liebe, 

In der tiefsten Seel’empfangen 

Aus entflammendem Verlangen 

Mit der Demut heil’gem Triebe; - 
Dass die Liebe selbst sie liebe, 

Zorn und Hass sich ihr versöhnen, 
Mag sie nicht in raschen Tönen 
Bloss um Lust und Jugend scherzen: 
Sie kann Trauer, Tod und Schmerzen, 
Alles, was sie will, verschönen. 


GLOSSA 


Dragostea gindeste in sunete dulci, / Deoarece gindurile 
sint prea indepartate; / Doar prin sunete (dragostei) Ti 
place / Sa infrumuseteze tot ceea ce vrea. 

Ludwig Tieck 


Cuvintele sint doar semne confuze / Pentru a descifra sentimentele, 
/ Si prin trasaturi, linii, cifre / Se poate ajunge la stiinta. / Dar, din 
regatele eterice / Se poate trimite, in jos, catre fii pamintului, / O 
imagine a frumuseţii veşnice, / Doar prin imagine şi sunet: / Dra- 
gostea gräieste in limpezile priviri, / Dragostea gindeste in sunete 
dulci. 


Dragostea coboara din cer, / Si astfel a predat-o maestrul, / Pe 
care spiritele sale înalte / Îl laudă în aceeaşi limbă. / Deoarece 
insufletite sînt acele globuri, / Strălucitor gräieste steaua către stea 
/ Si, cu plăcere, o ascultă pe alta, / Atunci cînd sferele răsună pur, 
/ Desfătarea lor este contemplare şi cînt, / Deoarece gîndurile sint 
prea îndepărtate. 


Limbi(le) mute, urechile(le) surde, / Care fug de vraja euforiei, / Se 
trezesc întru armonii, / Atunci cînd dragostea le-a născut din nou; / 

Coloana lui Memnon, luminata de Aurori, / Silentios si de departe, 
/ Îşi exprimă, din miezul rigid, / Dorul ei in cintece, / Si sa ras- 
pundă la salutul mamei / Doar prin sunete îi place. 


Muzica este arta dragostei / Primită, în adincul sufletului, / Dintr-o 
dorință arzătoare, / Prin Sfintul imbold al smereniei,- / Faptul că 
însăşi dragostea o iubeşte, / Minia si furia se împacă cu ea, / Nu-i 
place ca, prin sunete sprintene, / Să glumeasca despre plăcere si 
tinerețe: / Tristete, moarte si dureri poate ea / Să infrumuseteze tot 
ceea ce vrea. 


(versiune românească de prof. univ. dr. Grigore Marcu) 


Tema acestei Glosse a lui Schlegel este, cum se vede, o 
meditație poetică asupra iubirii, ca imagine a frumuseţii 
veşnice, coboritä din regnul eteric în viata cotidiană. Iubirea 
se comunică prin imagine şi sunet, întrucît cuvintele sînt 
semne confuze şi sărace pentru mărturisirea sentimentelor. 
Dragostea gîndeşte în sunete dulci, iar graiul iubirii este 
divin, îl rostesc stele către stele, răsună în sfere înalte, iar 
desfătarea lor constă în contemplare şi cîntec, căci gîndurile 
sînt prea depărtate. Dragostea are puteri miraculoase, trezite 
prin armonie, limbile mute şi urechile surde. Columna lui 
Memnon, luminată de Aurora, rosteşte prin cîntec dorul său 
arzător la salutul mamei sale. Aşadar, muzica este expresia 
divină a iubirii prin care minia şi furia se împacă si înfru- 
museteazä lumea. Această Glossä, prin ideile şi imaginile 
sale cu deschideri cosmice, este, neîndoielnic, o capodoperă 
a poeziei romantice germane. 

Privitor la expresia poetică a Glossei lui Schlegel relevam, 
de la început, structura conservatoare în raport cu Glossa lui 
Cervantes. Adică un catren inițial cu tema filozofică şi, apoi, 
patru strofe cu cîte 10 versuri care comentează, succesiv, 
versurile din catrenul tematic. Versul tematic este inclus în 
finalul strofei care-l comentează. Măsura versurilor este iso- 
metrică, de 8 silabe, ritmul este trohaic, iar rimele sînt 
rînduite astfel: în catren sînt imbratisate abba, iar în strofele 
decime sînt complexe — imbrätisate şi imperecheate — 
abbaaccaac. Accentul rimelor este pe penultima silabă. 
Aşadar, la nivel formal, inovațiile lui Schlegel sînt minime. 

Structura acestei Glosse romantice, scrise de Schlegel, 
ca şi structura Glossei renascentiste, scrisă de Cervantes, se 
distinge prin arhitectura savantă a organizării strofelor, a 
măsurii, a ritmului, a rimei care, îmbinate cu lexicul sen- 
tentios şi cu sintaxa poetică, focalizează tema gnomică şi-i 
conferă un schelet polifonic. Aşadar, forma nu este plasti- 
cizantă, ci revelatoare, substanţială, în care funcţia filozofică 
şi estetică dinamizează şi luminează gîndul şi sentimentul 
poetului. Eminescu, desigur, a cunoscut G/ossa lui Schlegel 
şi, imbinind tradiția şi inovaţia, a creat o capodoperă a poe- 
ziei româneşti. 

Recitind, în urma acestui excurs diacronic, Glossa lui 
Eminescu, putem formula următoarele concluzii: 

1. Poemul Glossa, elaborat de-a lungul unui deceniu, in 
perioada marilor creaţii eminesciene, dezvăluie, în 
perspectivă diacronică şi comparată, originalitatea 
poetului atât la nivel tematic cît şi la nivel prozodic. 

2. Literatura hispanică (Cervantes) şi cea germană 
(Schlegel) au cultivat schema strofică tradițională a 
glossei, adică un catren şi patru decime, fara să reia 
în final strofa inițială în ordine inversă. Eminescu 
ajunge la o nouă „sinteză”. 

3. Eminescu pune în circulaţie o arhitectură strofică pro- 
prie — 10 octave în care versurile din strofa inițială 
sînt reluate în strofa finală, în ordine inversă, cu 
funcție recapitulativa. Strofele au măsură de opt si- 
labe, ritm trohaic, iar rimele sînt imbrätisate, întărind 
unitatea estetică a poemului. Sintaxa versurilor cul- 
tivă simetria, alternînd propozițiile autonome cu cele 
încatenate în microperioade. Toate aceste elemente 
conferă Glossei eminesciene un profil arhitectonic 
novator, bazat pe armonie, sobrietate, solemnitate, 
dinamizînd polifonic un canon clasic. 

4. Convergenta mărcilor prozodice ale glossei — strofe, 
măsură, ritm, rimă etc., interferate cu alte mijloace 
poetice paradigmatice şi sintagmatice, susțin funcția 
filozofică şi estetică a poemului, inältindu-se de la 
rostul ornamental la cel revelatoriu şi exprimind, 

dincolo de nivelul lingvistic, indicibilul, element de- 
finitoriu al marii poezii de totdeauna. Poetica Glossei 
eminesciene transcende limbajul comun gi tinde spre 
limbajul absolut, metafizic. Prin acest har, Eminescu 
innobileazä limbajul poetic românesc şi-l înalță la o 
treaptă istorică perenă şi modernă (în sensul formulat 
de Steiner”) în poezia europeană. 

5. Arhitectura mijloacelor de expresie ale Glossei emi- 
nesciene deschide un orizont filozofic sapiential care 
provoacă rezonanţe psihologice nebănuite. Eminescu, 
în comentariul său poetic, nu este ludic, ci grav, nova- 
tor faţă de prototipul glosselor europene. Caracostea 
numea inspirat această glossă „un decalog al 
izbăvirii spiritului de amăgirea clipei”, iar I. Oprişan? 
considera acest poem ca „un arheu prozodic, nemai- 
întîlnit altundeva”. Glossa eminesciană este o 
autentică „profesie de credință” care îmbracă forma 
satirei". Poetul avea darul divin al lui Midas de a 
transforma obiectele în aur. Acest poem este, fără în- 
doială, o capodoperă a poeziei româneşti şi europene. 


Tradition et innovation dans architecture prosodique 
Glossa. 


Résumé 


Dans cet article, nous étudions l’architecture prosodique dia- 
chronique de la poésie Glossa d' Eminescu, révélant que la relation 
entre tradition — illustrée dans la littérature hispanique par Cervantes 
et dans la littérature allemande par Schlegel — et innovation 
consiste en une nouvelle «synthèse» que Eminescu l’atteint créant 
sa propre architecture de strophe — 10 octaves. 


7 Vezi nota nr. 2. 

8 D, Caracostea, Arta cuvîntului, laşi, Editura Junimea, 1980, p. 300. 

oT, Oprisan, Cariatide literare, Studii de istorie a literaturii romäne, 
Bucuresti, Editura Vestala, 2006, p. 69. 

10 Traian Diaconescu, Carnaval social şi satiră metafizică în „Studii 
eminescologice”, nr. 15, Cluj-Napoca, Editura Clusium, 2013. 


Sensul anagogic al iubirii in opera lui 


Eminescu 


Puiu IONITA 
(puiu_ionita@yahoo.de) 


Iubirea nu este doar cea mai frecventă temă din literatura 
universală, o temă care străbate toate epocile şi toate curen- 
tele, mereu surprinzătoare şi inepuizabilă, ci un aspect esen- 
tial al vieţii, un sentiment definitoriu pentru tot ce înseamnă 
devenire şi existenţă. Iubirea îi atrage atât de mult pe artişti si 
pe poeţi, întrucât relevă adevărul vieţii, de la tulburările 
senzualitätii nude la extazul mistic datorat unirii teandrice. 

Când definea iubirea in Romeo şi Julieta (,,Sprinteneala 
grea, orgoliu sec, / Hău hâd în forme minunate! Fum / Scăpă- 
rător, foc rece, fulg de plumb, / Somn veşnic treaz, bolnavă 
sănătate! / Trăieşti şi nu! E dragostea-mi tortură; / Lingoare, 
jind amestecat cu ură /...lubirea-i fum ce-şi are-n plâns 
izvor. / Curată-i pară-n ochii plini de dor; / De-o tulburi, e o 
mare-n agonie. / Şi ce mai e? Cuminte nebunie / Şi dulce 
fiere care prins te tine...”)', Shakespeare surprindea carac- 
terul ei misterios şi paradoxal, care o face să scape oricărei 
logici şi oricărei explicaţii raționale. Perspectiva este una 
romantica, şi nu întâmplător tinerii din Scoala de la Jena au 
văzut în scriitorul englez un precursor. E drept că romanticii 
au radicalizat opoziția dintre iubire şi rațiune (au făcut-o ca 
răspuns la absolutizarea raţiunii de către iluminişti) până 
într-atât încât nu vedeau nici o cale de reconciliere între ele. 
În concepția lor, raţiunea mutilează spiritul şi il împiedică să 
ajungă la adevărata cunoaştere. Apartinand irationalului şi 


W, Shakespeare, Romeo si Julieta, traducere de Leon Levitchi, în 
Opere, vol. III, Editura Univers, Bucuresti, 1994, p. 57. 

izvorand din transcendenta divina, iubirea pecetluieste liber- 
tatea spiritului care insä, in chip nefast, se lasä adesea incor- 
setat de ratiune. In timp ce ratiunea are limite recunoscute ca 
insurmontabile chiar de filozofii rationalisti, iubirea este un 
domeniu al ilimitatului. Despre acest aspect vorbeste si 
Dante in Divina Comedie, unde Vergiliu, reprezentänd ratiu- 
nea, este cäläuza poetului prin infern si purgatoriu, in timp ce 
Beatrice, reprezentând gratia divină, îl cäläuzeste prin para- 
dis. Cu alte cuvinte, pentru a ajunge la un nivel superior de 
intelegere, trebuie sa abolim ratiunea si sä ne läsäm indru- 
mati de iubire. 

Deşi iubirea a fost ocolită în general de filozofi (fac 
excepție doar misticii sau gânditorii cu înclinații mistice, 
cum ar fi Platon, neoplatonicii, Sören Kierkegaard, Martin 
Heidegger, Jean-Luc Marion ş.a.), ea a fost o temă de dezba- 
tere permanentă în cultura europeană şi universală. Recu- 
renta acestei teme îi trădează nu doar importanţa, ci totodată 
complexitatea şi polimorfismul. Aceasta explică totodată 
multitudinea unghiurilor de abordare (literar, filozofic, teo- 
logic, mistic, psihologic, psihanalitic ş.a.m.d.) şi polisemia 
termenului. Fenomenul iubirii se dezvăluie în cele din urmă 
ca fiind inexplicabil şi contradictoriu, provocând interpretări 
dintre cele mai neobişnuite şi adesea fundamental opuse. De 
pildă, în timp ce S. Kierkegaard consideră că „iubirea este par- 
tea substanţială a căsătoriei”, că pägänismul iubirii trebuie 
îmblânzit prin căsătorie, căci „căsătoria are în ea un element 
etic şi religios pe care iubirea nu-l are”, N. Berdiaev crede 
că „sacramentul nunţii nu este familia, nu este sacramentul 
natural al procreatiei şi perpetuării speciei”, că „bunăstarea 
existențială, bunăstarea familială sunt mormântul iubirii” şi 
că „iubirea este mai strâns, mai intim, mai profund legată de 
moarte decât de naştere”. Ambii gânditori înțeleg iubirea ca 


? Sören Kierkegaard, Legitimitatea estetică a căsătoriei, traducere de 
Kjeid Jensen şi Elena Dan, Editura Maşina de scris, Bucureşti, 1998, p. 48. 

3 Ibidem, p. 49. 

4 Nikolai Berdiaev, Sensul creației, traducere de Anca Oroveanu, 
prefață, cronologie şi bibliografie de Andrei Pleşu, Editura Humanitas, 
Bucureşti, 1992, p. 200. 

libertate si cäsätoria ca necesitate, dar numai Kierkegaard 
este de acord ca libertatea iubirii nu se poate implini decat in 
cadrul reglementat al cäsätoriei. Absolutizänd näzuinta cätre 
libertate a iubirii, Berdiaev vede moartea ca finalitate a ei. 
Gânditorul rus îşi întemeiază speculațiile pe cazuri extreme 
reflectate în literatură (Tristan şi Isolda, Romeo şi Julieta), 
generalizând un aspect care nu e decât marginal. Or, noi ştim 
că scopul istoriei este realizarea universalului (Hegel), aşadar, 
nu putem proba valabilitatea unor principii prin elemente 
accidentale. Moartea apare ca scop al iubirii doar atunci cand 
nimic nu o îngrădeşte, când patima manifestată violent în 
egoismul şi hedonismul ei pustieşte totul în cale. Putem 
invoca aici noi cazuri oferite de literatură: Francesca da 
Rimini şi Paolo Malatesta, cei doi cumnati pedepsiţi în 
infernul lui Dante pentru iubirea lor imorală, Emma Bovary, 
Anna Karenina ş.a. Dacă nevoia de libertate a iubirii nu este 
corelată cu necesitatea întruchipată de căsătorie, atunci senti- 
mentul iubirii poate evolua, într-adevăr către autodistrugere, 
ca un vehicul fără frână care coboară o pantă. Caracterul etic 
şi religios atribuit iubirii prin căsătorie este o frână (nu 
întâmplător vorbeşte învățătura creştină despre „infränare”), 
un instrument prin care iubirea este condusă spre viata, nu 
spre moarte. Deşi iraţională şi imprevizibilă, iubirea nu tinde 
către haos ori către neant decât atunci când este coruptă. 
Chiar dacă o explicăm ca aparținând naturii (sau poate toc- 
mai de aceea) suntem nevoiţi să recunoaştem aspirația ei 
către ordine, încât s-ar putea spune că iubirea este tendința 
către armonie” care poartă cu sine propriul haos. Chiar 
înțelegând iubirea strict ca pe o realitate a naturii, nu putem 
generaliza setea ei de aneantizare, şi aceasta din simplul 
motiv că scopul naturii nu este moartea, ci viaţa. Natura nu 
distruge decât pentru a genera, ea recurge la moarte doar 


5 „Dar ce caută oare aceştia atunci când se iubesc reciproc? — se 
întreabă Marsilio Ficino comentând Banchetul lui Platon şi răspunde: Ei 
caută armonia: căci Iubirea este dorința de a cunoaşte bucuria armoniei, 
adică a Frumusetii”. Platon, Banchetul, traducere de C. Papacostea; Marsilio 
Ficino, Asupra iubirii, traducere de Sorin Ionescu, Editura de Vest, 
Timişoara, 1992, p. 124. 

pentru a afirma invierea si viata. Iubirea este in acord cu 
natura, ea este un element esential al ordinii, al armoniei 
naturii, aşadar, nu poate sfârşi in moarte. Ca si bobul de grâu 
care trebuie să moară pentru a rodi, iubirea trece prin moarte 
către înviere, către înnoirea profundă şi radicală a vieții. 

Dacă acceptăm ideea misticilor că iubirea este principiul 
fundamental al lumii, energia cosmică ce „roteşte sori şi 
stele” (Dante), forţa ce tine laolaltă toate lucrurile (Goethe), 
atunci trebuie să găsim acel element comun ce leagă micro- 
cosmosul de macrocosm, de la misterul polenizării plantelor, 
la atracția partenerilor în lumea vieţuitoarelor, la iubirea de 
oameni urcând apoi la iubirea de Dumnezeu care atinge 
treapta cea mai înaltă în unio mystica. Un răspuns putem găsi 
în cultura greacă, unde iubirea îşi grupează semnificaţiile în 
jurul a trei concepte: eros (iubirea de celălalt sub forma 
pasiunii), philia (iubirea părintească, prieteneascä) şi agape 
(iubirea jertfitoare), ceea ce implică distincții şi nuantari co- 
respunzătoare mai multor niveluri de interpretare, un model 
elocvent fiind cel al alegorezei biblice practicate în Evul 
Mediu. Vom găsi astfel diverse straturi de semnificare, ple- 
când de la nivelul cel mai de jos, care este sensul literal, la 
sensul cel mai înalt, sensul anagogic (mistic). 

În literatură întâlnim o multitudine de motive care susţin 
tema iubirii. Unele dintre acestea apar şi în opera lui 
Eminescu (iubita angelică, iubita demonică, visul de iubire, 
imbrätisarea, sărutul, somnul, jurământul, Eros şi Thanatos, 
suferința din dragoste, tristețea, floarea albastră, sentimentul 
geloziei şi al urii, hieratismul, icoana, motivul Fecioarei 
Maria etc.), configurând o imagine proteică a iubirii, de la 
neliniştea erotică inspirată de mitul Zburătorului, la suferinţa 
provocată de pierderea iubitei, de la apropierea senzuală a 
indragostitilor, la imbrätisarea genuină urmată de somn, de la 
oda închinată feminitati din Atât de fragedă, la ura dezlän- 


6 Dante Alighieri, Divina Comedie, traducere de Eta Boeriu, note si 
comentarii de Alexandru Balaci, vol. III, Editura Minerva, Bucuresti, 
1982, p. 301. 

7 Goethe, Faust, traducere, introducere, tabel cronologic, note şi co- 
mentarii de Ştefan Aug. Doinaş, Editura Univers, Bucureşti, 1982, p. 378. 

tuita din Gelozie. Nu ne vom ocupa, în cele ce urmează, de 
toate aspectele iubirii descrise în opera eminesciană. Vom 
avea în vedere doar o anumită tendință a acestui sentiment 
care, în evoluţia şi dezvoltarea sa, trece prin diverse faze 
pentru a dobândi, în cele din urmă, un sens mistic. 

Poetul Eminescu iubeşte femeia pasional sau platonic, 
păgân sau hieratic, o adoră şi o blestemă, o caută cu dis- 
perare sau fuge de ea, o desfide ori o divinizează. Cine este 
cea pentru care trăieşte el toată gama sentimentelor legate de 
iubire nu are nici o importanță. Ca la orice romantic, subiec- 
tivismul său este pregnant, dar trăirea i se obiectivează în 
text luând forma unei plăsmuiri estetice şi culturale care e 
altceva decât adevărul inimii căruia poetul îşi propunea să-i 
dea expresie in De vorbiți mă fac că n-aud. Cu alte cuvinte, 
în ordine poetică şi culturală (deşi inspirată de sentiment, 
poezia e totodată un produs al culturii), nu contează, de 
pildă, daca Atat de fragedă a fost scrisă pentru Mite sau 
pentru Veronica, dacă Pe lângă plopii fără sot îi era dedicată 
Matildei Cugler sau altei femei. Poetul iubea feminitatea şi 
aceasta explică asocierea iubitei cu angelicul şi hieraticul, sub- 
limarea imaginii iubitei în icoana Fecioarei. Privită însă din 
unghi etic sau soteriologic, poezia lui Eminescu îşi schimbă 
semnificaţiile. Deocamdată nu ne preocupă raportul acestei 
poezii cu realitatea concretă, istorică, ci cu realitatea interioară, 
simbolică, cu ceea ce în conformitate cu gândirea fenomeno- 
logică s-ar putea numi realitatea conştiinţei poetului. 

Jean-Claude Larchet analizează, plecând de la învățătura 
Sfinţilor Părinţi, chipurile iubirii dintre bărbat şi femeie şi 
află că sunt trei: 1) o iubire trupească bazată pe simpla atrac- 
tie sexuală, o unire întemeiată exclusiv pe ardoarea cărnii, 
care e nestatornică şi trecătoare, căci „uşor se trece de la un 
trup la altul”; 2) o iubire pătimaşă, exploatată des în lite- 
ratură, constând într-o pasiune arzătoare, dar nu în înţeles 
spiritual, ci psihologic, o unire bazată pe posesie, în care 
fiinţa iubită este rodul imaginaţiei, căci îndrăgostitul se con- 


8 Jean-Claude Larchet, Despre iubirea creştină, traducere de Marinela 
Bojin, Editura Sophia, Bucureşti, 2010, p. 114. 

templä pe sine in celälalt (,,patimasul nu iese din sine iubind, 
priveşte la celălalt cu ochii iubirii de sine”); 3) o iubire ca 
sentiment (unul din chipurile philiei), o uniune în sens plato- 
nician urmărind refacerea unității primordiale reprezentate de 
androgin şi în sens evanghelic („amândoi vor fi un singur 
trup” — Matei, 19,5) sau patristic („De nu-s uniţi nici unul nu 
e întreg, şi fiecare e jumătate dintr-un tot” — Vasile cel 
Mare)”. 

La acestea Larchet adaugă alte forme ale philiei, pre- 
luate desigur din învățătura patristică (iubirea părintească, 
iubirea filială, iubirea prietenească, iubirea aproapelui şi 
chiar iubirea vräsmasului) si, în sfârşit, iubirea jertfitoare 
(agape), care nu vrea posesia obiectului iubirii, ci dăruirea de 
sine în raport cu cel iubit. Această ultimă formă a iubirii (iubi- 
rea de Dumnezeu, iubirea mistică) ar fi, în viziunea creştină, 
forma cea mai elevată a sentimentului iubirii. 

Însă nu numai teologii văd în iubirea de Dumnezeu 
treapta cea mai înaltă a iubirii, ci si unii dintre filozofi, antro- 
pologi sau psihologi. Erich Fromm, de pildă, care a scris un 
tratat despre iubire, arată că iubirea umană nu se împlinește 
decât în raport cu iubirea divină: „Omul cu adevărat religios, 
dacă urmează esența ideii monoteiste, nu se roagă pentru 
ceva anume, nu aşteaptă nimic din partea lui Dumnezeu; nu-l 
iubeşte pe Dumnezeu asa cum isi iubeşte un copil tatăl sau 
mama; el a căpătat smerenia de a-şi simți limitarea în sufi- 
cientă măsură pentru a sti că nu stie nimic despre Dumnezeu. 
Dumnezeu devine pentru el un simbol prin care omul, la un 
stadiu anterior al evoluției sale, a exprimat totalitatea năzu- 
intelor sale, împărăția lumii spirituale, a iubirii, adevărului si 
a dreptății. El crede în principiile pe care «Dumnezeu» le re- 
prezintă; el gândeşte adevărul, trăieşte iubirea si dreptatea si 
consideră că nimic din viața sa nu are valoare decât în 
măsura in care fi dă sansa să ajungă la o tot mai deplină desfa- 
şurare a puterilor sale umane — ca singură realitate ce 
contează, ca unic obiect al «preocupării ultime» şi până la 


” Ibidem, p. 116. 
19 Tbidem, p. 117. 

urmă, el nu vorbeşte despre Dumnezeu, nici măcar nu-i pome- 
neşte numele. Să-l iubească pe Dumnezeu, dacă el ar folosi 
acest cuvânt, ar însemna să năzuiască la atingerea capacității 
depline de a iubi, la realizarea a ceea ce «Dumnezeu» repre- 
zinta pentru el”''. Opiniile lui Fromm consunä cu gândirea 
mistică şi par cu atât mai surprinzătoare, cu cât vin din partea 
unui cercetător care s-a ocupat, între altele, de psihanaliză şi 
de sociologie. Iubirea mistică nu e doar calea plenitudinii la 
nivelul trăirii, ci e forma superioară de cunoaştere: „Singura 
cale ce poate duce la înțelegerea ultimă nu ţine de gândire, ci 
de faptă, de trăirea unității. Astfel, logica paradoxală duce la 
concluzia că iubirea de Dumnezeu nu este nici cunoaşterea 
lui Dumnezeu prin gândire, nici gândul iubirii cuiva față de 
Dumnezeu, ci actul trăirii uniunii cu Dumnezeu”!?. 

Chiar daca uneori poetul exaltă iubirea senzuală, în eco- 
nomia întregului acest aspect are un rol marginal. Senzua- 
lismul nu este cultivat în sine, ci este o fază tranzitorie, un 
prim nivel al cunoaşterii indragostitilor de la care se trece la 
niveluri superioare. Atracția fizică este umbrită însă la un 
moment dat de ironiile poetului la adresa femeii pentru care 
motivaţia iubirii se limitează strict la corporalitate: „Nu e 
mică, nu e mare, nu-i subțire, ci-mplinită, / Încât ai ce strân- 
ge-n braţe, numai bună de iubită” (Scrisoarea V). Pe de altă 
parte, e valabilă şi reciproca, femeia nefiind capabilă să iu- 
bească pe celălalt pentru calităţile lui sufleteşti sau spirituale, 
ci pentru constituţia fizică şi pentru eleganța vestimentară: 


„Între-un poet nemernic, ce vorbele înnoadă 
Ca în cadență rară să sune trist din coadă 
Si-ntre-ofiterul tantos cu spada subsuoara 
Alegere nu este, alegerea-i usoara. 

Pocnind in a lui haine, el place la neveste, 
Fecioara-nfiorata isi zice: acesta este... 
Acesta da... Simtire tu ai si este dreaptă”. 


(coană si privaz) 


!! Erich Fromm, Arta de a iubi, traducere de Suzana Holan, Editura 
Anima, Bucuresti, 1995, p. 67. 
"2 Ibidem, p. 72. 

Poetul desfide erosul redus la unirea trupeasca bazata pe 
pläcere, care face ca un trup sä caute un alt trup, cum se 
intämplä in rändul tuturor vietuitoarelor. Nu mai este vorba 
aici de sentiment de o valoare spiritualä sau moralä, ci de 
instinct. O astfel de iubire, care aminteste de perisabilitatea 
cärnii, nu il poate interesa pe cel insetat de absolut: 


„Când poala ş-o ardicä, de pulpa-i vezi, stäpäne, 
Tu nu suräzi cu räsul cel lacom si murdar, 

Tu nu esti ca un taur şi nu esti ca un cane, 

Ce umil dä din coadä cätelei lui cu har. 


Nu eşti gelos - ferit-a... cucosii doar şi vierii 
Au numai obiceiul de-a se lupta-n duel. 

Tu nu ai patimi scumpe si lacrima muierii 
Nu miscä al tau suflet, nu-ntunecä de fel. 


Tu, timp, nu poti cununa in degete s-o sfermi 
Cäci zugrävir-atäta de bine saci de viermi”. 


(O, adevar sublime) 

Motivul trupului ca ,,sac de viermi” intalnit in literatura 
mistică de inspirație neoplatonicä şi utilizat exact in aceeaşi 
formulă (Madensack) de Angelus Silesius în Călătorul heru- 
vimic” il va fi impresionat pe poet, de vreme ce îl aflăm şi în 
alt poem („Pământ nesimtitor şi rece, / De ce iluziile sfermi? 
/ De ce ne-arati că adorarăm / Un vas de lut, un sac de viermi?” 
— lar fata ta e strävezie). Acest motiv, a cărui acuratețe 
teologică şi dogmatică e discutabilă, dar care este de mare 
efect poetic, vine din Biblie, mai precis, din scrierile vetero- 
testamentare, unde exprimă tristețea provocată de senti- 
mentul deşertăciunii vieţii. Eminescu îi imprimă aici nuanţe 
care accentuează impresia de misoginie şi amintesc de poezii 
precum Când te-am văzut, Verena şi Gelozie, unde disprețul 


15 Angelus Silesius, Călătorul heruvimic /Cherubinischer Wandersmann, 
ediţie bilingvă, traducere, date biografice, note, variante, postfață de Ioana 
Pârvulescu, Editura Humanitas, Bucuresti, 2007, p. 36: „Es mag ein andrer 
sich umb sein Bägräbniß kränken Und seinen Madensack mit stolzem Bau 
bedânken”. 


Literaturä comparatä 77 


ascetic fatä de frumusetea fizicä a iubitei, inspirate de o 
scriere a lui Nicodim Aghioritul', atinge cote de o violență 
extremă. Misoginismul este la Eminescu o strategie de apă- 
rare ca şi în cazul monahilor, care, aflați în permanentă luptă 
cu ispita trupească, imaginează cele mai inedite scenarii şi 
metode prin care să-şi poată păstra castitatea. 

Poetul e mâhnit că iubita nu înţelege profunzimea senti- 
mentelor lui, care nu au ca obiect promisiunile hedoniste ale 
corpului ei, ci frumuseţea ei statuară, sublimă: „O, marmură 
curată, o înger, / Eu să te ating pe tine cu a patimei scân- 
teie?”. Pentru el iubirea are valenţe ontologice şi spirituale 
decurgând din ordinea cosmică: 


„Azi când a mea iubire e-atâta de curată 
Ca farmecul de care tu eşti împresurată, 


Când dorul meu e-atata de-adânc şi-atât de sfânt 
Cum nu mai e nimica în cer şi pe pământ, 
(...) 


Când eşti enigma însăşi a vieții mele-ntregi...” 


(Nu ma-ntelegi) 


Uneori si farmecele fizice il atrag pe poet, insä acestea 
nu sunt suficiente, frumusetea spiritualä fiind cauza senti- 
mentului covärsitor al iubirii. Puritatea angelica a sufletului 
gi sacralitatea pe care o degaja faptura iubita il fascineaza pe 
poetul indragostit: 


„De inger suflet, chipul de femeie; 
In visul vietii ei ea sfant surade 
Si mä-namor de-oricare-a ei idee” 


(Care-i amorul meu in asta lume) 


Mai mult decât atât, iubirea dintre bărbat şi femeie nu 
ține de hazard, cum crede Arghezi, de pildă, ci de Provi- 


4 Sfântul Nicodim Aghioritul, Paza celor cinci simţuri, traducere de 
Kir Demetian, arhimandrit şi stareț al Mănăstirii Neamt, tipărită la Mănăs- 
tirea Neamt in 1826 şi reeditată la Editura Egumenita, Galati, 1999. 

dentä, de situarea intr-un plan divin al Istoriei. Poetul nu 
asteaptä o iubitä oarecare, ci pe cea unica, predestinata: 


„Oare femeia pe care mie 

Dumnezeu säntul o-a destinat 

In patu-acela de cununie 
S-a-nfăşurat? 


O caut, gându-mi si-o-nchipuieste, 
Dar n-am văzut-o de când eu sunt... 
Oare amorul ce îmi zâmbeşte 

E în mormânt?” 


(Din lyra spartă) 


Ideea mistică a originii transcendente a iubirii şi ideea 
platoniciană a predestinärii indragostitilor au fost imbratisate 
cu entuziasm de romantici, în filozofia cărora Dumnezeu este 
scopul istoriei şi al naturii. Aceste idei se leagă în mod 
necesar de ideea centrală a misticii, şi anume, că iubirea este 
principiul fundamental al lumii, în virtutea căruia lucrurile 
există şi devin. Eminescu are meritul de a fi asociat, asemeni 
unora dintre cei mai mari scriitori ai lumii, legea iubirii cu 
legea creației: 


„Falnică-i pare legea Crearii, 
Lumi ce de focuri în lumi înot, 
Candeli aprinse lui Zebaot, 

Ce ard topirei şi renvierei. 


Dar mai puternic, mai nalt, mai dulce 
Îi pare legea de a iubi, 

Fără ea nu e de a trăi, 

Fără ea omul ca stins se duce”. 


(Phylosophia copilei) 


Ideea iubirii ca principiu cosmic este dezvoltată în 
ultima parte a poemului Calin (file din poveste), unde nunta 
lui Călin cu fata de împărat se desfăşoară în spațiul paradi- 
siac al naturii şi sub auspicii cosmice. Poetul nu celebrează 
doar iubirea, ci şi nunta, care înseamnă finalitatea şi împli- 

nirea iubirii. Uniunea celor doi miri are proportii planetare 
(„Căci din patru parti a lumii împărați si-mpärätese, / Au 
venit ca să serbeze nunta gingagei mirese”) şi anvergură 
cosmică („Socrul roagă-n capul mesei să poftească să se 
pună / Nunul mare, mândrul soare, iar pe nună, mândra 
lună”). Atmosfera e fantastică, întrucât poemul rămâne în 
linii mari fidel basmului pe care-l prelucrează, însă poetul 
adaugă formulei de bază semnificații şi idei culte ce au alte 
surse decât cele folclorice. Nunta dintre „mirele fluture” şi 
„mireasa viorică” desfăşurată în paralel cu nunta lui Călin 
accentuează ideea cosmicitatii sentimentului iubirii şi, mai 
ales, a nunţii. Poetul sugerează că nu doar orice ființă umană, 
ci orice viețuitoare şi orice plantă aparțin, prin iubire, unui 
scenariu cosmic, unei ordini suprafireşti potrivit căreia oa- 
meni, vieţuitoare şi plante alcătuiesc un întreg. 

Două chestiuni ar trebui lămurite aici: legătura dintre te- 
ma iubirii şi tema naturii, pe de o parte, şi divinizarea iubitei, 
pe de alta. Suprapunerea celor două teme nu este proprie 
doar romantismului, unde o întâlnim foarte des, ci vine din 
timpuri străvechi, caracterizate prin ceea ce Hegel numea în 
ale sale Prelegeri de estetică „arta simbolică”. Acest aspect îl 
întâlnim deopotrivă în Evul Mediu şi în baroc. 

Ieşirea indragostitilor din spaţiul domestic, din sat, din 
oraş, pentru a se pierde in nemärginirea naturii e un scenariu 
obişnuit la Eminescu. Cei doi se întâlnesc în codru, sub un 
tei, sub un salcâm, printre brazi, pe malul lacului, vegheati de 
raza tremurătoare a lunii şi de strălucirea ireală a stelelor. 
Romanticii considerau că omul nu se poate împlini în această 
lume, ci numai în nemărginire, aşadar, cu atât mai mult, când 
e vorba de iubire, nevoia de a ieşi din cercul îngust al lumii 
obişnuite devine un comandament major. Interesant e că 
Eminescu sugerează trecerea din planul terestru în cel cosmic 
prin motivul somnului. Indrägostitii urmează un traseu (initi- 
atic, am putea spune), care îi face să se dorească, să se caute, 
să se întâlnească în spaţiul misterios al naturii, să se îmbră- 
tiseze, să se sărute şi, în cele din urmă, să adoarmä, cum se 
întâmplă în Dorința, Lacul, Sara pe deal, Călin s.a.m.d. 
Somnul indragostitilor eminescieni arată încă o dată că sen- 


80 STUDII EMINESCOLOGICE 


zualismul este depäsit, sentimentul iubirii care-i uneste pe cei 
doi spiritualizändu-se treptat, până la unitatea deplină a 
sufletelor în preajma arborelui cosmic ce-i plasează în proxi- 
mitatea absolută. 

Tema naturii are o pondere considerabilă în poezia lui 
Eminescu, însă ne vom limita aici doar la câteva observaţii 
privind modul în care această temă fuzionează cu cea a iu- 
birii. În cosmicitatea şi sacralitatea naturii (expresii ca „teiul 
sfânt”, „universu-n rugăciune” sunt semne ale unei liturghii 
cosmice) se topeşte sacralitatea iubirii. Poetul caută iubita în 
natură, căci ea este parte a armoniei cosmice: 


„Eu te cer de la izvor, 
De la codrul cel de brazi, 
De la vântul ce lovi 
Bălsămind al tău obraz. 


Întreb munții cei înalți, 

De la râuri eu te cer: 
De-au văzut cumva ascuns 
Al vieti-mi giuvaier”. 


(Azi e zi intäi de mai) 


Iubita nu e doar căutată, întâlnită sau visată in natură, ci 
are atribute decurgând din misterul şi puritatea naturii, 
portretul ei fiind întregit de o seamă de metafore şi compa- 
ratii sugestive în acest sens: „bobocel”, „floare”, „floare de 
cireş”, „crin”, „lebădă”. Floarea de cireş e un simbol cu mul- 
tiple semnificaţii în ritualurile din tradiția culturală japoneză 
(unde reprezentă puritatea, castitatea, fidelitatea, fericirea etc.), 
dar e cultivată şi de unii mistici europeni cu semnificaţii 
asemănătoare. Eminescu îl distribuie în contexte unde impre- 
sia de candoare şi de hieratism e foarte puternică. Aşa se 
întâmplă în Atât de fragedă, unde întâlnim o altă formulă 
îndrăgită de poet („mireasa sufletului meu”), relevantă pentru 
evoluţia sentimentului iubirii către o înaltă spiritualizare şi în 
Sarmis: 


„Pän’ce-n sfârşit ajuns-am să mângâi chipul sfânt 
Al celei mai frumoase femei de pre pământ. 

Ce zeu din cer te puse in calea mea să iesi, 

O, fragedă ființă ca floarea de cireş! 

Cum s-a putut ca-n lume aşa minuni să steie, 
Căci tu eşti prea mult înger şi prea puţin femeie! 
Si fericirea-mi, scumpo, nici îndrăznesc s-o crez. 
Tu eşti? Tu eşti aievea? Sau poate că visez... 
Dacă visez, te-ndură, rămâi la al meu piept 

Şi fă ca pe vecie să nu mă mai deştept”. 


Un alt simbol vegetal, cel al crinului, prezent în toată 
poezia mistică începând cu Cântarea Cântărilor, este pus la 
un moment dat în relație cu fluturele, simbol al iubirii jertfi- 
toare din întreaga literatură religioasă, indreptatind interpre- 
tarea că suntem foarte aproape de un sens anagogic în opera 
eminesciană. 


„De ce nu am aripi să zbor! 
M-aş face un fluture uşor, 

Un fluture uşor şi gentil 

Cu suflet voios de copil, 

M-aş pune pe-o floare de crin, 
Să-i beau sufletelul din sân, 
Căci am eu pe-o floare necaz: 
Frumoasă-i ca ziua de azi!” 


(Frumoasa-t) 


Am afirmat că indragostitii lui Eminescu ies in general 
din spatiul domestic pentru a se intalni in natura. Cateodata 
insä, in camera sa fiind, poetul invocä iubita, cum face si in 
Apari sa dai lumina, poezie in care afläm un alt motiv intere- 
sant, al lebedei, simbol plurivalent, pasärea imaculata simbo- 
lizand gratia şi revelaţia luminii. Dacă in Epigonii, de pildă, 
„lebăda murindă” este o fecioară, aici, lebăda este însuşi 
poetul, copleşit de jalea iubirii: 


„Apari să dai lumină arcatelor fereşti, 

Să văz în templu-i zâna cu farmece cereşti. 
Prin vremea trecătoare luceşte prea curat 
Un chip tăiat de daltă, de-a pururi adorat. 

Sa mor patruns de jalea amorului meu sfant, 
Ca lebada ce moare de propriul ei cant.” 


Si Andreas Capellanus în tratatul sau’, si Stendhal'® care 
fi reia ideile, vorbesc despre fascinatia produsa in sufletele 
indrägostitilor de privirile lor. Toposul ochilor il urmäreste 
pe poetul inamorat, ii furnizeazä sentimente contradictorii, 
dar mereu coplesitoare, accentuänd ideea desprinderii de 
carnal. In poezia Doi astri, ochilor li se substituie metaforic 
douä elemente ale naturii cosmice, sugeränd ideea cä iubirea 
este nepieritoare, întrucât aparține spațiului suprauman şi su- 
praterestru: 

„Am văzut doi aştri, 
Strălucind albaştri 
Sub o frunte-n vis; 
M-a-necat seninul 
Când privii divinul, 
Blândul lor surâs. 

Şi mi-am zis în mine: 
Înger cu lumine 
De-un adânc noroc... 
Din a vieții tale 
Înflorită cale 

Cum nu stai în loc?” 


Nu numai dorita prezenţă a iubitei se prelungeşte în na- 
tură confundandu-se cu aceasta, ci şi postumitatea ei, absența 
ei dureroasă din curgerea eternă a unei lumi care o va plânge 
împreună cu poetul. Motivul natura plangens, utilizat altă- 
dată pentru a sugera integrarea prin moarte în armonia naturii 
a poetului însuşi, care trăieşte în fata morţii un sentiment al 
destinului în strânsă dependenţă de natură, are aici accentele 
unei prohodiri a iubitei prin invocarea stihiilor, a apelor, a 
elementelor vegetale sau astrale: 


15 Andreas Capellanus, Despre iubire, traducere si note de Eugenia 
Cristea, studiu, notă introductivă, note şi bibliografie de Anca Crivat, Edi- 
tura Polirom, laşi, 2012. 

16 Stendhal, Despre dragoste, traducere de Gellu Naum, Editura Poli- 
rom, laşi, 2013. 

„Dar de-i muri tu, înger de palidă lumină, 

O, ce m-aş face-atunci, mărite Dumnezeu? 

O să te plâng cu vântul ce fluieră-n ruină 
În rece zborul său? 


Înger venit din ceriuri, oi plânge al tău nume, 

L-oi sămăna-n flori palizi şi-n stelele de foc, 

Cănta-te-aş ca şi râul cel scuturat de spume 
În nopţi ce stau pe loc”. 


(De-aș muri ori de-ai muri) 


Cea de-a doua chestiune care trebuie discutată mai pe 
larg este, după cum am spus, divinizarea iubitei. Se poate 
observa că poetul atribuie iubitei calităţi menite să o facă 
unică, desăvârşită in frumusetea-i fizică şi spirituală. Apela- 
tivele pe care le foloseşte, multe dintre ele metaforice, arată 
fără putință de tăgadă că poetul nu poate iubi o fiinţă obis- 
nuită. Iubita lui este fata de împărat, prințesă, cräiasa, zână, 
zeie, înger şi chiar icoana Vergurei Marii. 

Opusä detestatei fiinţe demonice care îi sporeşte sufe- 
rinta prin cruzimea şi nepăsarea ei, iubita angelica face să se 
nască în sufletul poetului sentimentul inältärii şi al beati- 
tudinii umbrite doar de teama că „îngerul” ar zbura din nou 
spre paradisul de unde a coborât o clipă: 


„Ai surâs!?... O! eşti frumoasă... înger esti din paradis 
Si mă tem privind la tine... căci ţi-o jur: nu m-aş mira 
Dac-ai prinde aripi albe şi la ceriuri ai zbura, 

Privind lumea cea profană cum se pierde în abis”. 


(De ce să mori tu?) 


Toposul iubitei angelice vine din lirica de dragoste a 
Evului Mediu, respectiv din poezia curteană. La trubadurii 
italieni, în jurul acestui motiv se naşte un adevărat cult, la 
Donna angelicata, căruia i se asociază un altul, cel al ,,indra- 
gostitului martir”. Eminescu nu pozează numaidecât în 
îndrăgostit martir, dar angelismul iubirii e o dominantă a 
poeziei sale de dragoste care îmbracă cele mai neobişnuite 
forme şi nuanţe. 

„Ingerul blând” poate avea uneori „ochii plini d-eres”, 
aşadar, priviri păgâne şi smintitoare: 


„Tu, înger blând cu ochii plini d-eres, 
Căci al tău zâmbet îmi aduce-aminte 
C-un înger eşti ce fu din cer trimes” 


(Aveam o muză) 


Alteori, acelaşi „înger bland” are ochii ,,uimiti”, iar poe- 
tul îl dojeneşte că îi apasă gândurile: 


„O, dulce înger blând, 
Cu ochi uimiti de mari, 
La ce mai reapari 
Să-ngreui al meu gând?” 


(O, dulce înger blând) 


Pierderea fiinţei iubite sau poate doar depărtarea de ea îl 
silesc pe poet la o văduvie ascetică, mângâiată doar de 
amintirea frumuseţii ei „dumnezeiesti”: 


„În văduvire şi eclipsă, 
Eu anii mei îi risipesc, 
Simtind în suflet pururi lipsă 
De chipul tău dumnezeiesc”. 


(Ce s-alegea de noi, a mea nebună... ) 


Nu numai privirea iubitei îl tulbură pe poet, ci şi glasul 
ei nepământesc, izvorât parcă din misterul divin. Poetul face 
aluzie aici la capacitatea iubirii de a transforma pe cei prinşi 
în voluta ei, de a produce acea metanoia ce însoţeşte iubirea 
jertfitoare. Nu avem nici un indiciu că poetul ar fi decis să-şi 
asume condiția îndrăgostitului martir, însă e interesant că o 
enunță ca posibilitate: 


„O, de ai şti cum şoapta ta divină 
Deschide-al visurilor labirint, 

Că ce văd eu în privirea-ti senină 
N-a văzut nimeni, pe pământ. 
E-atâta scris ş-atât nu-i scris în sine, 

Încât ar trebui un trai de sfânt 
Ca sa-nteleaga şoapta ta surprinsă, 
Privirea ta cea dulce şi aprinsă”. 


(O, de ai şti cum soapta ta divină) 


În mai multe texte coexistă cele două aspecte ale temei 
iubirii analizate până acum. De la fuziunea iubirii cu natura 
se trece la iubita divinizată, pentru ca în cele din urmă să se 
ajungă la treapta cea mai înaltă a feminitatii, respectiv la 
Fecioara Maria: 


„Îndură-te, scumpo! în mine aruncă 
Viole albastre şi roze de luncă, 

Pe coardele-ntinse-a ghitarei să cadă 
În noaptea cea ninsă de-a lunei zăpadă. 


Iar ochii albaştri, mari lacrimi a mării, 
Să-ngăduie-n taină suspinul cântării; 
Cobori, adorato! Pe inimă cazi-mi, 
Bălaia ta frunte de umăr să-mi razimi. 


E demn-a ta frunte să poarte coroana, 
Robit universul să-i fie — Madonna! 
Îngăduie celui din urm-al tău sclav 
Plângând să-ţi sărute al urmelor prav”. 


(Diamantul nordului) 


La nici un alt poet român nu găsim analogii între femeia 
iubită şi Sfânta Fecioară. Insistenta cu care Eminescu recurge 
la această asociere inedită pentru spaţiul românesc poate 
deruta pe comentator. Iubitei i se atribuie in lirica emines- 
ciană calităţile celei care, conform unui imn acatist, „fecioară 
fiind a devenit mamă şi mamă fiind, a rămas fecioară”. 
Limbajul poetic eminescian trădează aici surse patristice şi 
cultuale, cum observa în studiul ei Rosa Del Conte'’. La ve- 
chile calitäti intrunite de iubita hieraticä, se adauga treptat 
virtutile Fecioarei: 


1 Rosa Del Conte, Eminescu sau despre Absolut, ediţie îngrijită, tra- 
ducere si prefatä de Marian Papahagi, cuvänt inainte de Zoe Dumitrescu- 
Busulenga, postfata de Mircea Eliade, Editura Dacia, Cluj, 1990, p. 282. 

„Cäci oglinda-i rece imi arat-o zeie 

Cu suflet de inger, cu chip de femeie, 

Dulce si iubitä, santa si frumoasa, 

Verginä curată, steauă radioasă”. 
(Care-o fi în lume... ) 


Motivul Madonei vine desigur din bogata creaţie ma- 
rianică existentă în arta occidentală, aşadar, sursele care 
alimentează acest topos eminescian sunt multiple. În Evul 
Mediu Fecioara Maria era model al feminitatii aureolate de 
pietate şi iubire jertfitoare, atât în sensul purității şi al 
castitätii, cât şi în sensul maternității. Cultul Fecioarei a fost 
oficializat în creştinism după al treilea sinod ecumenic (Efes, 
431), când Maica Domnului a fost numită Theotokos (,,nas- 
cătoare de Dumnezeu”) sau „noua Evă”, prin care a venit 
mântuirea lumii. În imnologia răsăriteană şi apuseană, 
Fecioara Maria, pe care Dante în viziunea sa mistică din 
Divina Comedie o vede lângă tronul divin, este percepută în 
general în literatura religioasă drept „ocrotitoarea” şi „mängäie- 
toarea” celor näpästuiti, mijlocitoare în fata lui Dumnezeu 
întru iertarea păcatelor omeneşti. 

În Palida madonă, unde-i vorba de o iubire nefericită, 
întâlnim din nou toposul Madonei care nu are neapărat sem- 
nificatii mistice, dar e important din punct de vedere poetic, 
întrucât reia analogia între imaginea iubitei şi cea a Fe- 
cioarei, accentuând totodată sentimentul iubirii jertfitoare 
(agape): 

„Şi sub arborul cel gros 
Şi în umbra deasă 

La mormântul marmoros 
Doamna cea frumoasă. 


Si se pare cum că vezi 
Pe o veche-icoană 
Îmbrăcată prea frumos — 
Palida madonă”. 


O situaţie cu totul inedită a ființei iubite consemnăm în 
Basmul ce i l-aş spune ei. Poetul apelează la motive care 

sugerează ascensiunea şi ierarhia cerească („scara de aur”), 
atmosfera celestă (îngeri care intonează cântări de slavă), 
măreţia şi graţia divine (tronul pe care stă Maica Domnului). 
De această dată iubita apare doar ca un înger din suita 
Fecioarei şi nu ca o imagine reverbarată a ei. 


„Am văzut la cer o scară 
Ridicându-se de jos. 


Într-a cerului mărire 

Scara de-aur se pierdea, 

Iar pe-un tron de nemurire, 
Tron de-argint şi strălucire, 
Maica Domnului zâmbea; 
Iar pe schiţele de scară 
Îngeri stau treptat... treptat, 
Cu chip blând şi luminat 

Şi pe lire sunătoare, 

Cântau dulce şi curat. 


La picioarele Mariei 
Genuncheat pe-un nor de-argint, 
Alb ca lebeda pustiei, 

Blând ca glasul poeziei, 

Sta un înger cugetând; 

Şi-a luat arpa-i de aur 

Şi trecând mâna pe ea 

A-nceput a răsuna 

Raiul... luncile-i de laur 

De-un blând Ave Maria. 


Acel înger!... Faţa pală, 
Ochiul negru, păr bălai, 

L-am văzut — o stea regală, 

O lumină triumfală — 

Şi de-atunci il iubesc, vai!... 
L-am cătat în astă lume 

Pan’ ce viata-mi se pierdu, 
Sufletu-mi se abatu... 
S-atunci te-am vazut: minune! 
Acel inger ai fost tu”. 

De la imnurile semnate de Chiril al Alexandriei si 
Roman Melodul, până la /mnul acatist al Născătoarei de 
Dumnezeu al ieroschimonahului Daniil de la Raräu, literatura 
mariala a constituit un filon poetic de o consistentä deosebita 
in literatura europeanä. Intonate cu ocazia oricarui ritual 
crestin, imnurile mariale au meritul de a fi satisfacut, veacuri 
la rand, nevoia de poezie a popoarelor, alaturi de celelalte 
texte sacre şi de a fi cizelat simţul estetic al credincioşilor. 

Pe de altă parte, literatura şi arta ce aparţin cultului 
Fecioarei au reprezentat o importantă sursă de inspiraţie 
pentru literatură şi artă în general. Arta sacră a rodit în arta 
profană, înrâurirea mergând până în secolul al XX-lea 
(Salvador Dali are, de pildă, mai multe tablouri în care, peste 
imaginea iubitei sale, Gala, se suprapun elemente iconogra- 
fice ale Madonei). 

La Eminescu, asocierea imaginii iubitei cu cea a 
Fecioarei e cultivată cu staruinta, însă ascendentele acestui 
motiv nu sunt tocmai uşor de stabilit. Aluzii mai vagi sau 
mai directe găsim în poezia unor trubaduri, într-o variantă 
mai putin cunoscută a poemului Tristan si Isolda şi la 
Novalis. Niciunde în altă parte nu aflăm o asemenea frec- 
venta a motivului, asemenea diversitate a contextelor poetice 
în care este folosit şi asemenea realizare la nivelul expresiei. 
Astfel, fata de împărat din Luceafărul n-ar fi vrednică de 
iubirea lui Hyperion, dacă nu ar avea ceva din aura Sfintei 
Fecioare: 

„A fost odată ca-n poveşti, 
A fost ca niciodată, 

Din rude mari împărăteşti, 
O preafrumoasă fată. 


Si era una la părinți 
Şi mândră-n toate cele, 
Cum e Fecioara între sfinţi 
Şi luna între stele”. 


Antropologii nemarxişti plasează sfântul pe treapta cea 
mai înaltă a valorilor umane. Devotiunea purificată prin 
asceză şi insufletita de iubirea jertfitoare apare ca model de 

umanitate în cultura europeană. Sfintenia este nivelul cel mai 
înalt de aspirație când e vorba de împlinirea omului şi de 
dorința de a atinge desăvârşirea. Nu vorbim doar de o va- 
loare antropologică sau culturală, ci de una morală pe care 
literatura nu o poate totuşi ignora. 

Una dintre cele mai emotionante poezii din lirica de 
dragoste eminesciană este Atät de fragedă. Feminitatea este 
celebrată aici la cotele cele mai înalte ale sensibilităţii. Iubita 
e suavä si diafanä, purä si gratioasä, are intangibilitatea unui 
inger si märetia sacrä a imaculatei Fecioare: 


„Atät de fragedä te-asameni 
Cu floarea albä de cires, 
Si ca un inger dintre oameni 
In calea vietii mele iesi. 


Abia atingi covorul moale, 
Mätasa sunä sub picior, 

Si de la crestet pänä-n poale 
Plutesti ca visul de usor. 
Din incretirea lungii rochii 
Räsai ca marmura in loc — 
S-atärnä sufletu-mi de ochii 
Cei plini de lacrimi si noroc 


C.) 


S-o să-mi răsai ca o icoană 

A pururi verginei Marii, 

Pe fruntea ta purtând coroană — 
Unde te duci? Când o să vii?” 


Iubirea este creatoare în sensul cel mai înalt. Obiectul ei 
este plasat, prin creație, în sfera idealitatii. lată de ce poetul 
atribuie iubitei calități divine fără a cădea neapărat în idola- 
trie, căci entuziasmul adorator păstrează în genere distanța 
cuvenită între iubita divinizata $i divinitatea autentică. 

La fel se întâmplă cu alți doi mari poeți din literatura 
universală — Dante şi Novalis — care, pierzându-și de timpu- 
riu iubitele, le-au transformat în obiecte ale adoratiei mistice 
rezervându-le un loc aparte în opera pe care ne-au lăsat-o. 

Experienta lor, deopotriva existentiala si esteticä, aratä ca 
adevărata iubire începe acolo unde dorinţa şi atracţia cor- 
porală încetează. 

Prelungirile transcendentale şi mistice ale temei iubirii 
se pot observa la mai multi autori din literatura europeană. 
Minnesânger-ul Walther von der Vogelweide (aprox. 1170- 
1228), după ce a cântat frumuseţea fecioarelor şi iubirea 
curată în sânul naturii, şi-a orientat zelul adorator către nepri- 
hănita Fecioară, pe care a celebrat-o în versuri pline de graţie 
şi piosenie („Besänftige um unsertwillen seinen Zorn, 
Herrin, barmherzige Mutter auserkoren, du keusche Rose 
ohne Dornen, du Reine, die du hell wie die Sonne bist” — 
„Potoleste pentru noi mania Lui, stäpänä, milostiva Mama 
aleasa, tu, imaculatä roza fara spini, tu, preacurato, care lu- 
minezi ca soarele”)'*. La trubadurii italieni, mai precis, la 
Brunetto Latini, maestrul lui Cavalcanti si al lui Dante, 
feminitatea era gândită prin prisma spiritualităţii creştine: 
„Corpul este un văl al spiritului; femeia este forma oricărei 
desăvârşiri morale şi intelectuale: spiritualism religios şi ide- 
alism platonic se îmbină şi formează o singură doctrină”. O 
poezie a înaltelor simtäminte religioase scrie Iacopone 
(1236-1306), adorator al Madonnei şi al lui Christ (,,Di, 
Maria dolce, con quanto disio / Miravi il tuo figliuol Cristo 
mio Dio. / Quando tu il partoristi senza pena, / La prima 
cosa, credo, che facesti, / Si l’adorasti, o, die grazia pienna, / 
Poi sopra il fiennel presepio il ponesti” — „Spune, dulce 
Marie, cu cata iubire / Pe-al tau fiu il priveai, Cristos, ce este 
Dumnezeu. / Când l-ai născut fără durere, / Cel dintâi lucru, 
ce-ai făcut, îmi pare, / E că l-ai adorat, o, tu, de haruri plină, / 
Apoi in final ieslei tu l-ai pus”)”. Cu acelaşi sentiment de 
adoratie pioasă trece şi ultimul trubadur francez, Guiraut 
Riquier (aprox. 1230-1294), de la poezia curteană la imnul 


15 Walther von der Vogelweide, Sprüche. Lieder. Der Leich, Emil 
Vollmer Verlag, Wiesbaden, 1972, p. 491. 

19 Francesco De Sanctis, Istoria literaturii italiene, traducere, studiu 
introductiv şi note de Nina Façon, Editura pentru Literatură Universală, 
Bucureşti, 1965, p. 79. 

2 Apud Francesco De Sanctis, op. cit., p. 69, 94. 

marianic. În 1263, Regele Alfons X, care îşi avea curtea la 
Toledo, a publicat celebra Cantigas de Santa Maria, o 
culegere de peste patru sute de poezii dedicate Fecioarei, 
scrise în limba populară şi cu un impact deosebit asupra 
poeziei din epocă. E posibil ca Riquier, care era prieten cu 
Alfons X şi a petrecut la curtea acestuia aproape zece ani, să 
fi fost astfel înrâurit de poezia marială. 

Un alt poet care trebuie invocat aici este Goethe, care 
încheie al său Faust cu un imn adresat Fecioarei, într-o 
atmosferă a tainei şi armoniei mistice. Pe acest fond apare 
memorabila formulă a etern-femininului: „Jungfrau, Mutter, 
Königin,- Göttin, bleibe gnädig! / Alles Vergängliche / Ist 
nur ein Gleichnis; / Das Unzulängliche, / Hier wirds Ereignis; 
/ Das Unbeschreibliche, / Hier ist es getan; / Das Ewig- 
Weibliche / Zieht uns hinan””' („Fecioară, Mamă, Regina, / 
Zee-ndurătoare fii! / Vremelnic-sensibilul / Doar ca simbol 
survine; / Aici intangibilul / Evidenta devine; / Aici genuinul 
ne- / Rostibil s-a spus; / Etern-femininul ne trage in sus”””). 

Prin efortul său poetic de a zugrăvi iubita în culorile per- 
fectiunii divine, Eminescu sublimează, pe de o parte, condi- 
tia femeii şi implicit a omului care nu se poate împlini decât 
prin aspirația care-l duce dincolo de limitele umanului, iar pe 
de altă parte, înalță iubirea către originile ei dumnezeieşti, 
apărând-o de vulgaritatea si derizoriul care o amenință in 
permanenţă. Ultima strofă din poezia Pe lângă plopii fără sot 
exprimă explicit sacralitatea iubirii văzute de poet ca lumină 
călăuzitoare în noaptea lumii: 


„Tu trebuia să te cuprinzi 
De acel farmec sfânt 

Şi noaptea candelă s-aprinzi 
Iubirii pe pământ” 


Metafora candelei conferă iubirii sugestii neaşteptate 
într-un context poetic în care epitetul „farmec sfânt”, trecut 


21 Goethe, Faust, Band IL, Literatur-Verlag, Bukarest, 1962, p. 331. 
22 Goethe, Faust, traducere, introducere, tabel cronologic, note şi co- 
mentarii de Ştefan Aug. Doinaş, Editura Univers, Bucureşti, 1982, p. 285. 

prin filtru teologic, ar putea fi inteles ca un oximoron. 
Admitänd că la Eminescu vocabulele „farmec”, „vrajä”, 
„magie” nu au conotatii negative, ci vizeaza, ca la toti ro- 
manticii, supranaturalul in genere (in fond, supranaturalul 
divin), se poate spune că regretul poetului este cauzat de 
neputinta iubitei de a fi răspuns chemării lui către sensul cel 
mai înalt al iubirii, care este sensul anagogic. Candela este în 
creştinism simbol al credinţei şi al iubirii jertfitoare, sensuri 
ce se păstrează şi în textul eminescian, unde metafora verbală 
(„s-aprinzi”) adaugă conotaţii relevante cu privire la străda- 
nia, dedicatia participativă şi invrednicirea către adevărata 
iubire. 

Într-un alt moment liric (Replici), poetul îşi imaginează 
o iubită pătrunsă de sentimentul pur şi cald al iubirii, aptă 
pentru a se dărui vocației „mistice”: 


„Îți par o noapte, iti par o taină 

Muiata-n pala a umbrei haină, 

Îţi par un cântec sublim încet — 
Iubit poet? 


O, tot ce-i mistic, iubite barde, 
În acest suflet ce tie-ti arde, 
Nimic nu e, nimic al meu — 

E tot al tau”. 


Prezența „noptii”, ca simbol al ambianţei mistice şi al 
„tainei”, proprii cunoaşterii prin iubire, al pasiunii inepuiza- 
bile exprimată metaforic prin verbul „arde”, ideea devotiunii 
totale şi necondiționate sunt semne ale apropierii de condiţia 
iubitei mistice din lirica unor poeţi ca Tereza de Avila, loan 
al Crucii sau Vasile Voiculescu. 

În proza eminesciană, iubirea are caracteristici asemănă- 
toare celor din poezie. Cuplurile Cezara-leronim şi Maria-Dan 
închipuie perechea adamică şi experimentează aventura onto- 
logică a cunoaşterii prin regresiune istorică. lubirea are aici 
semnificaţie soteriologică. La fel şi în Geniu pustiu, unde 
Poesis este o intruchipare a frumuseţii, a purității şi a sfinte- 
niei, imaginea ei suprapunându-se cu cea a Fecioarei arhe- 

tipale reprezentate de icoana Maicii Domnului: „Eu, din 
contra, care văzusem figura frumoasă a acelei fiice a pămân- 
tului, a acelui înger blond, eu îl visam zi şi noapte, şi mi se 
părea că atunci când îngenuncheam la o icoană neagră de 
lemn din biserica noastră, când dascălul murmura în strana 
lui rugăciuni într-o limbă veche şi mai mult slavă, pe când 
preotul în altar îşi înălța slabele sale mâini spre ceruri, mie 
mi se părea că mohorâta icoană roşie a Maicei Domnului din 
iconostas lua conture din ce in ce mai albe, fata sa cea ştearsă 
şi nenteleasä devenea ca suflatä de-argint trandafiriu, părul 
său acoperit de maramă brodată cu aur părea că unduia în 
lungi şi dezordonate bucle blonde ca aurul, ochii ei stinşi de 
vreme păreau că lucesc ca două flori vinete, iar buzele sale 
sânte, galbene şi închise păreau, rozate, a murmura vorbe, pe 
când haina cea plină de falduri şi roşie devenea în ochii mei 
päienjeniti albă ca gazul cel alb. În biserică, în locul maicei 
lui Dumnezeu, eu priveam, prin lacrimile mele amare de 
amor, pe acel chip drag inimii mele, pe Poesis””. 

Numai la Novalis, unde imaginea iubitei moarte se 
confundă până la identitate cu cea a Fecioarei, mai avem o 
atât de pregnantă interferență a umanului cu divinul. Şi nu e 
vorba aici de o impietate, de o scădere sau coborâre a sacru- 
lui, ci de salvgardarea profanului, de înălțarea omenescului 
către orizontul inefabil al absolutului divin. Iubirea este 
astfel epurată de orice balast material, e supusă unui proces 
de spiritualizare şi idealizare care nu trebuie înţeles ca o în- 
cercare de înnobilare programatică a omului, ci ca o refacere 
a legăturii cu sacrul. În fragmentul Sofia-Dochia, iubita, 
înzestrată cu toate darurile sfinteniei, nu poate inspira decât o 
iubire sfântă: „Ea nu era decât o idee-n fantazia mea, un 
amor al sufletului, nu al inimei. O iubeam cum sufletul 
iubeşte icoana unei sânte, statua de marmură a unei martire, 
crucea de fier deasupra apei sânte — nu altfel. Amorul meu 
era asemenea ființei sale — sânt”. Pentru a elimina orice 
ingerintä teluricä ce ar putea periclita puritatea unei iubiri 


2 M. Eminescu, Opere, vol. IL p. 156-157. 
# M. Eminescu, Sofia-Dochia, in Opere, vol. II, p. 405. 

aflatä pe treapta maximei spiritualizäri, autorul precizeaza ca 
iubirea vine „din suflet”, nu „din inimă”. A iubi cu sufletul, a 
iubi adică în modul cel mai subtil, e o chestiune religioasă. 
Prin iubire, sufletul se întoarce la originile sale divine, iar 
iubirea care poartă sufletul către esenţa lui nemuritoare nu 
poate fi altfel decât sfântă. Afirmând neîncetat sacralitatea 
iubirii, Eminescu respinge orice înțelegere profană a ei, orice 
urmă de senzualism sau de ataşament pătimaş. Iubirea ade- 
vărată este cea care înalță omul dând existenţei sale un sens 
spiritual, restul e deşertăciune, pare să spună Eminescu. „Cel 
stăpânit de excesul de plăcere nu iubeşte”, afirmă Andreas 
Capellanus”, un adept al amorului liber care are totuşi ones- 
titatea să recunoască precaritatea iubirii trupeşti. La rândul 
său, Erich Fromm nu numai că infirmă teza hedonismului 
freudian, dar o şi denunță ca malefică: „După Freud, satisfa- 
cerea totală şi neinhibată a tuturor dorințelor instinctuale ar 
crea sănătatea mintală şi fericirea. Dar fapte clinice evidente 
demonstrează că bărbatul — şi femeia — care îşi închină viata 
satisfactiei sexuale neîngrădite nu ajung la fericire şi suferă 
deseori de conflicte sau simptome neurotice grave. Satisface- 
rea completă a tuturor nevoilor instinctuale nu numai că nu 
este fundamentul fericirii, dar nici măcar nu garantează 
sănătatea mintală”. Respingând ideea gratiei divine, Freud 
reduce noțiunea de „fericire” la o sumă de aspecte clinice şi 
psihologice. Chestiunea a preocupat pe multi, mai ales ca 
sexualitatea (aşadar, nu iubirea) a fost tot mai des invocată 
de marxişti ca sursă a fericirii. Replicile au, fireşte, argu- 
mente solide şi convingătoare. Procedând la o hermeneutică 
extinsă a mitului erotic, Denis de Rougemont se afirmă ca 
adversar al celor ce exaltă sexualitatea: „S-a încercat adese- 
ori explicarea misticismului prin «raportarea» lui la una 
dintre deviatiile iubirii omeneşti, adică, în cele din urmă, la 
sexualitate. Iată însă că studierea Romanului lui Tristan şi a 


25 Andreas Capellanus, Despre iubire, traducere şi note de Eugenia 
Cristea, studiu, notă introductivă, note şi bibliografie de Anca Crivat, 
Editura Polirom, Iasi, 2012, p. 301. 

2 Erich Fromm, Arta de a iubi, traducere de Suzana Holan, Editura 
Anima, Bucureşti, 1995, p. 84-85. 

izvoarelor sale istorice ne-a determinat să răsturnăm acest 
raport, în acest caz, pasiunea fatală este cea care trebuie 
«raportată» la o mistică, mai mult sau mai putin conştientă si 
bine conturată”. Contrar lui Jean-Claude Larchet care vedea 
în iubirea pasională o rătăcire, Denis de Rougemont crede că 
în pasiune se manifestă o sete de infinit care duce omul către 
Dumnezeu. Faptul că misticii creştini descriu iubirea lor 
pentru Mirele Hristos ca pe o pasiune arzătoare ar putea în- 
dreptati ideea că iubirea mistică implică pasiunea. In ce 
măsură pasiunea aceasta rămâne circumscrisä sfinteniei fără 
a degenera, transformându-se în opusul ei, ca în Othello, de 
pildă, e greu de spus. Au dreptate Sfinţii Părinți când decid 
că pasiunea e rea, sau care e linia care delimitează pasiunea 
bună de pasiunea rea? lată întrebări sortite să rămână deo- 
camdată fără răspuns, căci pentru a răspunde e nevoie de alte 
instrumente decât cele furnizate de critica şi teoria literară. 

Când operează în sensul ei cel mai tainic şi mai profund, 
care este sensul mistic, iubirea este cu adevărat unitivă şi 
transformantă. Cei doi protagonişti nu mai sunt aceiaşi ca la 
început, actul uniunii producând în ei o schimbare fundamen- 
tală, o metanoia fără de care nu se poate realiza întâlnirea 
umanului cu divinul. De fapt, crucială în procesul iubirii e 
tocmai această transformare, această evoluţie a subiectului 
cunoscător în raport cu obiectul cunoaşterii, un gen de cunoaş- 
tere negativă, o progresie regresivă constând într-o mişcare 
de sustragere din devenire (Entwerden, cum o numea Meister 
Eckhart), de pierdere treptată a lumii pentru a-i putea regăsi 
esenţa spirituală. 

Sensul anagogic al iubirii dezvăluit de opera emines- 
ciană presupune exersarea cunoaşterii apofatice, la care 
Dionisie spune că nu se poate ajunge decât prin „încetarea 
gândirii”. E vorba de o aventură spirituală iesita complet de 
sub influenţa raţiunii, o aventură în urma căreia iubirea 
transcende pe cel ce iubeşte, orientându-l către originea sa 


27 Denis de Rougemont, Jubirea si Occidentul, traducere, note si 
indici de Ioana Cändea Marinescu, prefaţă de Virgil Candea, Bucuresti, 
1987, p. 159. 


96 STUDII EMINESCOLOGICE 


divina. Potrivit invataturii evanghelice care sta la baza mis- 
ticii crestine vizate de Eminescu in edificiul sau imaginar si 
simbolic, omul se plasează prin iubire in sânul providentei 
divine, căci „iubirea este de la Dumnezeu” ( Joan, 4,7). 
Ceea ce poetul doar sugerează în legătură cu sfintenia care 
însoţeşte starea de iubire este afirmat indubitabil de apostol: 
„Cine nu este în starea iubirii nu l-a cunoscut pe Dumnezeu, 
căci Dumnezeu este iubire” (/ Joan, 4,8). Nu ştim in ce mă- 
sură va fi reflectat Eminescu la aceste enunturi şi nici ce 
impresie vor fi făcut asupra lui. Ştim însă că opera sa este 
străbătută de la un capăt la altul de un entuziasm mistic şi de 
o sete de nemurire care mărturisesc neîncetat că iubirea este 
în Dumnezeu. 

Résumé 


Le thème de l’amour prend des différents aspects dans 
l’œuvre d’Eminescu: des troubles érotiques de l’adolescence à la 
mûre réflexion du sentiment affectif, du vécu passionnel à 
l’attitude contemplative platonique, des tristesses et souffrances 
provoquées de l’amour démonique à l’extase dû à la femme angé- 
lique, de l’étreinte passionnée au sentiment spiritualisé, assoiffé de 
l’union mystique, d’un sensualisme élémentaire, profane et 
dérisoire à l’espoir d’atteindre l’absolu par l’amour. C’est 
intéressant que dans les poésies d’Eminescu les plus fréquents sont 
les textes où la femme aimée est associée aux motifs sacrés et, 
parfois, aux symboles mystiques. Les poésies de la période mature 

célébrent une femme aimée aux attributs divins, au visage 
angélique, à la pureté hiératique. On arrive en quelques poésies à 
l’analogie entre l’image de la femme aimée et l’image de la Vierge. 
On suit ainsi une longue tradition médiévale et romantique selon 
laquelle la Vierge Marie est un modèle de féminité, tant dans le 
sens de la pureté et chasteté, que dans le sens de la maternité. 
L’analyse des poèmes d’amour éminescienes montre que le sen- 
sualisme est dépassé (il n’est pas cultivé en soi). Les amoureux 
parcourent un chemin qui trouve sa finalité dans le sens anago- 
gique de l’amour. Les deux amoureux se désirent, se cherchent, 
s’embrassent, se baisent et, finalement, ils s’endorment sous un 
arbre, l’arbre sacre qui les place dans la proximite de l’absolu. 


Eminescu si Kierkegaard, 
doi romantici moderni 


Amalia VOICU 
(amalita004@yahoo.com) 


In cele ce urmeazä vom lansa o ipotezä de lucru prin 
intermediul cäreia romantismul de origine germanä devine 
prisma ideaticä ce reflectä, paradoxal, creatia lui Eminescu, 
pe de o parte, si scrierile lui Kierkegaard, pe de alta parte, 
doi scriitori care, deşi nu s-au întâlnit, se regăsesc în zorii 
modernismului european, ipoteză care va fi dezvoltată, pe 
larg, într-o abordare ulterioară. „A face cercetare compa- 
rativă pe opera eminesciană înseamnă, poate, în viziunea 
unor specialişti mai exigenti, a te depărta centrifug de aceea. 
Dar, pe de altă parte, privind-o din afară, din perspectiva 
unor contacte care au avut calitatea unor opţiuni tacite din 
partea poetului român, te-ai putea apropia în alt chip de mo- 
dul de funcţionare a capacității de evoluare printre influenţe 
şi de selecţie a lor, ai putea circumscrie cu aproximaţie 
măcar larga arie a întâlnirilor mai mult sau mai puţin deter- 
minante pentru un spirit atât de liber cum a fost acela al lui 
Eminescu”!, iar „comparatismul aplicat la Eminescu se 
cuvine să fie, din capul locului, unul sans rivages, nu unul de 
statistici, taxinomii sau de orice altă metodă, oricât de mo- 
dernä, dar la fel de inoperantă”?. 

Desigur, demersul nostru nu tine de un comparatism 
propriu-zis, de influențe directe între cei doi scriitori, ci de 
un parcurs indirect, de anumite concordante, datorate omolo- 


! Zoe Dumitrescu-Buşulenga, Eminescu şi romantismul german, 
Editura Eminescu, Bucureşti, 1986, p. 6. 
? Ibidem, p. 8. 

giei tipologice. Folosind acest din urma termen, mai conve- 
nabilä ar fi incadrarea in ceea ce am numit, cu alta ocazie, 
tipare estetice comune. Daca aruncam o privire rapida asupra 
vieții şi gândirii acestora, observăm că au fost partial contem- 
porani (Eminescu a trăit între 1850 şi 1889, iar Kierkegaard, 
între 1813 şi 1855, aşadar 39 de ani, respectiv, 42) şi că, în 
scurtele lor vieţi, au oferit scrieri fundamentale. Cugetătorul 
danez, prin viziunea sa asupra constrângerii omului de a-şi 
alege destinul, a exercitat o influență decisivă asupra filoso- 
fiei moderne, în vreme ce scriitorul nostru luminează spiritul 
şi scrisul românesc în ansamblu. Exegetii l-au considerat pe 
Kierkegaard, pe rând, existențialist, postmodernist, umanist 
sau individualist, iar pe Eminescu, adesea, pesimist şi „ro- 
mantic întârziat”, deşi aici lucrurile ar putea fi nuantate. 
Această întârziere, benefică de altfel, handicapul, în sensul 
etimologic, pozitiv al termenului, provine şi din faptul că 
„influența Junimii, însă, treptat pătrunsă în conştiinţa gândi- 
torului şi artistului, a diminuat până la desființare impactul, 
altminteri slab, al modelului francez, favorizând implantarea 
unei relaţii de natură superioară cu cultura germană”. În acest 
context, după accelerarea pe care o impusese imitarea mode- 
lelor frantuzesti până la jumătatea secolului al XIX-lea, 
încurajată inițial de M. Kogălniceanu şi „Dacia literară”, s-a 
instalat apoi un anumit „calm al valorilor”, datorită mentori- 
lor culturii româneşti formaţi în libertatea şi cultura atmos- 
ferei germane. 

De fapt, acest cuvânt, romantismul, „căpătase însă atunci 
o nouă conotaţie” mai ales sub influenţa literaturii din Ger- 
mania, unde termenul die Romantik desemna opoziția tinerei 
generaţii, îndeosebi a grupării de la Jena (Wackenroder, 
Tieck, Novalis) față de romantism si de clasicism, dominante 
în cultura germană a vremii”. Trebuie reamintit că princi- 
palele centre ale romantismului german au fost Şcoala de la 
Jena, închegată în jurul anului 1796 (Novalis, Schelling, 


? Ibidem, p. 9. 
4 Dicţionarul General al Literaturii Române, P-R, Editura Univers 
Enciclopedic, Bucureşti, p. 651. 

August Wilhelm şi Friedrich Schlegel, L. Tieck), Cercul de 
la Berlin (Wackenroder, Solger, Schleiermacher, chiar şi 
Fichte), Cercul de la Heidelberg (F. Creuzer, J. Görres, fratii 
Grimm, A. von Arnim, Clemens Brentano), Cercul de la 
München (Franz von Baader, C.G. Carus, Schelling, acesta 
din urmä in special prin Prelegerile de la München, din anii 
1836-1837), la care se adaugä apoi scoala svaba (Uhland, 
Mörike) si scoala austriacä (Grillparzer, Lenau). Trebuie 
mentionati si marii creatori care nu au apartinut propriu-zis 
unuia dintre aceste cercuri: E.T.A. Hoffmann, Friedrich 
Hölderlin, Adalbert von Chamisso sau H. Heine (cu o primä 
privire asupra mişcării, în Scoala romantica). 

Evocăm toate aceste nume deoarece ele determină in- 
fluentele catalizatoare asupra celor două mari personalități 
romantice moderne, care s-au manifestat similar. Cât despre 
Kierkegaard, „the main literary influences on him include 
German writers and works also familiar to Kierkegaard — 
Johan Ulrich Megerle, Mathias Claudius, Goethe, Schiller, 
Jean Paul, Tieck, Novalis, Chamisso, Achim von Arnim, 
Clemens Brentano”? („principalele influențe literare asupra 
lui includ scriitori germani şi scrieri germane, de asemenea 
familiare lui — Johan Ulrich Megerle, Mathias Claudius, 
Goethe, Schiller, Jean Paul, Tieck, Novalis, Chamisso, 
Achim von Arnim, Clemens Brentano” - {.n.), afirmă Judith 
Purver. In paralel, poetul roman nu este totusi pur si simplu 
modelat de o cultură străină, in special de cea germană; el 
este cel care „o remodelează în tiparele culturii naţionale 
(româneşti). Întâlnirea sa cu Germania e asemănătoare întâl- 
nirii lui Goethe cu Italia sau a lui Faust cu Preafrumoasa 
Elena, simbolul Eladei”°, mai consideră Mihai Cimpoi. 

Există anumite motive (le numim astfel convenţional) şi 
câmpuri de semnificație mai largi care se intersectează în 


$ Judith Purver, Eichendorff: Kierkegaard 's Reception of a German 
Romantic, volumul VI; Kierkegaard and his German Contemporaries, 
volumul al III-a din Jon Stewart (ed.), Kierkegaard’s Research: Sources, 
Reception and Resources, Cornwall, Marea Britanie, 2008, p. 27. 

* Mihai Cimpoi, Märul de aur. Valori româneşti in perspectivă euro- 
peană, Editura Didactică şi Pedagogică, Bucureşti, 1998, p. 33. 

operele celor doi scriitori, cu precadere referirile la impor- 
tanta infinitä a individualitätii, la preeminenta adevärului 
subiectiv asupra adevärului obiectiv („adevärul care este 
adevärat pentru mine”, spune gänditorul nordic); la anxie- 
tatea ca reactie naturalä a sufletului in fata abisului nesfärsit 
al libertăţii; la disperarea ca angoasä în fata eternității 
(Kierkegaard vorbeşte de o disperare inconștientă si de o 
disperare constientizata); în sfârşit, absurdul, expresia repul- 
siei in fata incomprehensibilului. Desigur, toate acestea nu 
sunt exprimate in termeni filosofici expliciti în creația 
autorului român, însă ele se regăsesc mai ales în proză, dar şi 
în poeme precum Andrei Mureşanu, variantele inițiale ale 
Odei (în metru antic), Demonism ş.a. Cu alte cuvinte, „gân- 
dindu-ne la ideile ce străbat opera lui Eminescu, constatăm 
că tânărul student, care se interesa de «visele delicate ale 
lumii inimii» şi de «mistica naturii plină de poezie», 
dezvăluie involuntar, prin aceste sublinieri, două dintre cele 
mai caracteristice aspecte ale propriei creații”. 

În ceea ce îl priveşte pe S. Kierkegaard, acesta a 
beneficiat direct de înrâurirea culturală a unor Goethe, 
Achim von Arnim, E.T.A. Hoffmann, Schiller, Tieck, 
Solger, Friederich Schlegel, multe din cärtile acestora 
afländu-se in biblioteca proprie, cum se remarcä si in studiul 
amintit, Kierkegaard and his German contemporaries: „lt is 
clear from the foregoing that Arnim’s thought and writing 
made a profound and lasting impression on Kierkegaard and 
possessed considerable fascination for him”? („Este clar încă 
de la început că gândirea si scrisul lui Arnim au produs o 
impresie adâncă şi durabilă asupra lui Kierkegaard şi au 
deţinut o fascinatie puternică asupra lui” — t.n.). Se precizea- 
ză aici că de o importanţă covârşitoare este figura eremitului, 
recurentă în literatura germană încă din timpul Evului Mediu 
şi în unele romane timpurii romantice, precum Franz 
Sterbald al lui Tieck sau Heinrich von Ofterdingen de 


7 Helmuth Frisch, Sursele germane ale creaţiei eminesciene, vol. I, 
Editura Saeculum I.O., Bucuresti, 1999, p. 81. 
® Judith Purver, op. cit., p. 21. 

Novalis; să nu uităm nici faptul că Victor Eremita, editorul, 
este unul din pseudonimele lui Kierkegaard, iar insula emi- 
nesciană a lui Euthanasius este un topos ideal în care 
sihastrul respectiv trăieşte în deplină armonie cu natura 
dumnezeiască. 

De altfel, pe temeliile teoretice ale şcolii germane, crede 
Zoe Dumitrescu-Buşulenga referindu-se de această dată la 
Eminescu, „n-a lucrat un artist oarecare, culegând şi gândind. 
A edificat, cu viaţa lui jertfită, clădirea modernă a unei cul- 
turi naționale ridicată organic din străfundurile unei istorii şi 
ale unui subconştient colectiv, un geniu constructor al unui 
geniu national întrupat”. 

Desigur, elementele principale care intervin în gândirea 
şi creația artistică eminesciană, adică aplecarea către lite- 
ratura populară ca sursă de inspirație, infuzia de elemente 
mitologice în scrierile poetice şi încercarea de a crea o 
cvasi-mitologie națională inedită, precum şi sintetizarea unor 
aspecte din alte mitologii, de la egipteni, inzi, greci, daci, 
romani, popoare nordice, se întâlnesc într-o anumită măsură 
şi în creațiile originale ale lui Kierkegaard (menţionăm aici 
că, pe lângă seria Kierkegaard şi contemporanii săi germani, 
au mai apărut volume precum Kierkegaard şi lumea greacă, 
Kierkegaard şi lumea romană, Kierkegaard şi tradiţiile pa- 
tristice şi medievale, ceea ce ilustrează afinitatile comune ale 
celor doi pentru astfel de teritorii estetice). Mai trebuie să 
subliniem, odată cu Marina Mureşan lonescu: desi esential- 
mente romantic, aşa cum singur s-a numit, Eminescu se deta- 
şează net de romantici, arborând însemnele modernităţii — 
poate şi printr-un proces parțial involuntar — mai ales prin 
câştigul de luciditate în fata actului creaţiei. 

Este indiscutabil faptul că substantivul /uciditate trimite 
automat către opțiunile existențiale ale lui Sören 
Kierkegaard; pe de altă parte, criticul Eric Ziolkovski, care a 
publicat, în 2011, The Literary Kierkegaard la Northwestern 
University Press din SUA, include acolo un întreg capitol 
dedicat lui Kierkegaard, poetul, în care opinează că „the task 


” Zoe Dumitrescu-Busulenga, op. cit., p. 217. 

of the poet includes the philosophic task of casting private 
and shared experience into reflection, of penetrating it and 
grasping its internal coherence and meaning, the universally 
human”! („Sarcina poetului include şi menirea filosofică de 
a surprinde particularul, şi de a converti experiența în 
reflecţie, de a o pătrunde şi de a-i capta coerenţa şi înţelesul 
mai adânc, adică umanul universal”). Întorcându-ne la ipo- 
tezele noastre, este evident că cei doi scriitori au fost prinşi 
în vâltoarea aceluiaşi Zeitgeist, a aceloraşi tipare culturale ale 
vremii, dar s-au desprins apoi prin forţa originalității perso- 
nale, devenind creatori moderni. 

Revenind la suita de articole Kierkegaard and his 
German Contemporaries, aflăm că „o examinare adecvată a 
datoriei generale a lui Kierkegaard față de romantism ar avea 
nevoie să ia în considerare nu numai comentariile sale larg 
negative asupra romantismului timpuriu — care trebuie luat în 
considerare în contextul romantismului ca întreg, asupra 
structurii, ca şi asupra conținutului scrierilor sale —, dar, de ase- 
menea, răspunsul mai mult pozitiv față de romantismul târziu 
şi, în particular, în ceea ce îl priveşte pe Eichendorff”"’. 

Nu poate fi negată nici influenţa, într-o măsură mai mare 
sau mai mică, a lui Goethe, spiritul c/asico-romantic de la 
Weimar, asupra scrierilor lui Kierkegaard, respectiv Emi- 
nescu. „Tot ce-au scris oameni ca Goethe şi Eminescu este 
perfect...”, se pare că ar fi spus Titu Maiorescu, citim 
dintr-un text până nu de mult inedit al lui Simion Mehedinţi, 
Goethe şi Eminescu, publicat în revista „Salonul literar” din 
2011, numărul 72, la paginile 2-4. Cât despre rolul lui 
Goethe, considerat un clasic german trecut prin filtrul vârstei 
de aur daneze, Jon Stewart şi Katalin Nun consideră că: „In 
particular, lines from Faust were regularly quoted in a 
proverbial manner in the Danish literature of the day [...]. 
Thus, Goethe’s works were on the lips of many of 
Kierkegaard’s most important contemporaries”'” („În parti- 


19 Judith Purver, op. cit., p. 21. 
!! Judith Purver, op. cit., p. 25. 
"2 Ibidem, p. 54. 

cular, versuri din Faust erau în mod obişnuit folosite într-o 
manieră proverbială în literatura daneză a vremii... Astfel, 
scrierile lui Goethe se aflau pe buzele multora dintre cei mai 
importanţi contemporani ai lui Kierkegaard” - t.n.). 

Încet, încet, atracţia lui Eminescu în special pentru 
motivele liricii germane din Spăt Romantik se destramă; 
acestea şi-au pierdut fondul intim şi au devenit doar forme, 
decoruri pe scena largă a creaţiei sale, demonstrând aşadar că 
poezia, dar mai ales proza eminesciană aparțin şi moder- 
nitatii. Unul dintre reprezentanții romantismului german care 
ia în răspăr chiar modelele romantice este E.T.A. Hoffmann. 
Există în basmul Făt-Frumos din lacrimă un fragment 
descriptiv de felul: „În sala cea mare a castelului, în cenușa 
vetrei, veghea un motan cu şapte capete, care când urla 
dintr-un cap s-auzea cale de-o zi, iar când urla din câte şepte 
s-auzea cale de şepte zile””. Opoziția dintre percepția 
generală despre motani (mereu blazati şi silentiosi) şi aceasta 
viziune bizară a unui motan cu şapte capete ne duce cu 
gândul la reprezentările horror din unele povestiri ale lui 
Hoffmann, dar şi la personaje fantastice precum acela din 
Părerile despre viata ale motanului Murr. Cât despre filo- 
zoful melancolic şi relaţia literară cu E.T.A. Hoffmann, se 
ştie că „from Kierkegaard’s journal entries it becomes clear 
that he read the novels and the short stories of the German 
writer with great pleasure. [...] These references serve as the 
starting point for more thorough investigations, which are 
developed in his published works either explicitly or without 
direct reference” *: am citat din acelasi studiu extins (,,Din 
paragrafele de jurnal ale lui Kierkegaard reiese in mod 
evident că a citit cu mare plăcere romanele şi bucățile de 
proză scurtă ale scriitorului german” — {.n.). 

În sfârşit, trebuie să acceptăm că scrierile eminesciene 
sunt clasice şi romantice deopotrivă; ambivalente, deci mo- 


15 M. Eminescu, Opere alese, vol. II, Literatura populară, ediţie 
îngrijită de Perpessicius, Editura pentru Literatură, Bucureşti, 1965, p. 
325-326. 

14 Judith Purver, op. cit., p. 116. 

derne — aşadar, folosind aprecierile lui Romul Munteanu, 
„Eminescu nu este pentru noi un romantic întârziat, ci un 
scriitor care a creat un discurs etern, un creator sincronizat cu 
marea literatură a epocii sale, un contemporan al tuturor tim- 
purilor”!5. Romantismul eminescian a adăugat modernităţii 
energia gigantică, exaltarea spirituală, forţa de cuprindere cu 
totul ieşită din comun în planul gândirii, al percepţiei, al res- 
ponsabilitatii majore fata de naţiune. Nu mai încape îndoială 
că scrierile lui S. Kierkegaard reprezintă, de asemenea, 
lucrări moderne, poate neintelese încă pe deplin, care cultivă 
o satisfacție a paradoxului devenit instrument de provocare a 
adevărului. De altminteri, Kierkegaard, Nietzsche, pe alocuri 
chiar Schopenhauer pot fi categorisiti în domeniul istoriei 
ideilor culturale, atât la existentialism, cât şi la nihilism. Mai 
mult, primii doi filosofi se bucură de o importantă receptare 
postmodernă. 
Să ne oprim totuşi la două bucăţi de proză din operele 
celor doi scriitori invocati. 
În Umbra mea se găseşte următoarea introducere 
edificatoare: 
„Adeseori când stau înaintea fumegătoarei lumini galbene 
a lampei mele, când mă uit în ochiul ei cel roş, când deschid 
câte-o carte bătrână plină de nerozii bătrâne, de credințele 
unei lumi cu capetele îndealtfel ca şi a noastre (lucru ce arată 
relativitatea adevărului), adeseori zic, conversez cu lampa mea 
verde şi veche şi mă uit sub cojocirocul ei, când fâlfâie 
fantastic, ca şi când i-ar fi dor de tavan. Când privesc vis-à-vis 
de mine, în păretele rău văruit, văd onorabila mea umbră, cu 
nasul cam lung şi căciula peste ochi, şi-mi fixez ochii la ea şi 
cuget... cugetarea mea e vorbă pentru ea, căci ea mă înţelege 
şi-mi răspunde tot în gândiri lungi şi deşirate la ceea ce-o 
întrebasem fără ca să mă mulțumească acele răspunsuri, căci 
nu vorbesc în gând decât eu cu mine. Eu cu mine. Ciudat! 
Această despărţire a individualitatii mele se făcu izvorul unei 
cugetări ciudate, care mă făcea să fixez asupra şi lung umbra 
mea, astfel încât ea, jenată de-atâta căutătură, prindea încet, 
încet conture pe părete până ce deveni clară ca un portret 


15 Romul Munteanu, capitolul Eminescu şi eternitatea discursului 
liric, în Lecturi şi sisteme, Editura Eminescu, Bucureşti, 1977, p. 129-130. 

zugrăvit în ulei, apoi se îngroşă plastic din părete afară, astfel 

încât sări din cadru jos şi mă salută suräzänd, ridicändu-si 

căciula din cap”!€. 

În fragmentul din Umbra mea, iniţial naratorul conver- 
sează nu cu umbra, asa cum suntem tentaţi să credem, ci cu 
lampa, deci cu lumina, născătoarea de umbră. Apar o mul- 
titudine de însuşiri antropomorfizate în întregul tablou 
(„ochiul ei cel roş”, „o carte bătrână”, „capete”, „dor de 
tavan”). Este apoi surprinzător adverbul de provenienţă 
neologica vis-d-vis, ortografiat ca în franceză, poate nu 
întâmplător, cel puţin la lectură, contextul este ambiguizat, 
reveria şi imanenta devenind fata şi reversul aceleiaşi rea- 
litäti. În sordida realitate ne proiectează imediat „päretele rău 
văruit” şi „onorabila umbră”. 

Metamorfoza d rebours continuă: umbra are „nasul cam 
lung” şi „căciula peste ochi”. Criticii mai acerbi vor găsi o 
incongruenta între faptul că personajul îşi „vede onorabila 
umbră, cu nasul cam lung şi căciula peste ochi” şi, în acelaşi 
timp, „îşi fixează ochii la ea”, ceea ce pare un tablou aproape 
suprarealist. Pe de altă parte, „gândirile lungi şi deşirate” 
oglindesc deopotrivă un fenomen fizic şi unul metafizic, 
deoarece proiecţiile luminii pe perete sunt, la propriu, alun- 
gite, iar proiectările interioare se transformă în meditaţie. „A 
fixa asupra şi lung” este acţiunea proprie cugetătorului şi me- 
lancolicului, care caută izvorul cugetării înseşi, aici lumina 
sugerând suprafața plană a unei oglinzi nenumite. Adaugă, în 
sens asemănător, Călin Teutişan propriile reflecții despre 
oglindire şi ironie la Eminescu: „Ironia este un mod de 
supravieţuire. O cale de salvare din universul descentrat al 
refracției şi de evadare în tărâmul privilegiat al reflexiei. [...] 
Căci oglindirea înseamnă, aşadar, multiplicarea puterii unei 
lumi de a tine în ființă arhetipuri” ”. Rezultatul este unul plin 
de ironie, căci umbra devine „jenată de atâta căutătură”, iar 
apoi tabloul iniţial se transformă într-o reprezentare mo- 
dernă, tridimensională, personajul-umbră, care la început 


16 M. Eminescu, Opere, VII, p. 137. 
17 Călin Teutisan, Textul în oglindă. Reflexii ale imaginarului emi- 
nescian, Biblioteca Apostrof, Cluj, 2006, p. 82, 90. 

părea timid, „suräde” si „îşi ridică căciula din cap”, în semn 
că îşi poate exprima liber propriile opinii. 

Este puţin probabil ca Eminescu să fi cunoscut (frag- 
mente din) scrierile lui S. Kierkegaard, ştim doar că era 
familiarizat cu crâmpeie din cugetările altui nordic, suedezul 
Oxenstierna... Există însă un text intitulat Din hârtiile unuia 
încă viu, cu subtitlul Publicate împotriva voinţei acestuia de 
către S.K., un fel de prolegomene ale celebrei scrieri Despre 
conceptul de ironie, cu permanentă referire la Socrate, care 
este similar, sub multe aspecte, cu unele bucăți de proză 
eminesciene, ca Umbra mea şi Contra-pagină. Pentru a 
lămuri problema, ar fi fost necesară o întreagă micro-cer- 
cetare diacronică despre fragmentele traduse din Kierkegaard 
în jurnalele de atunci din România, dacă acestea vor fi 
existat, sau, mai larg, din revistele germane de pildă, pe care 
Eminescu le citea. Ne vom limita deci să afirmăm că ana- 
logiile dintre cele două scrieri sunt datorate tiparelor de 
gândire menționate, care determină ca operele a doi scriitori 
oarecum asemănători în ceea ce priveşte structura şi epoca să 
aducă foarte mult una cu alta. lată textul lui Kierkegaard: 

„Pentru că, deşi îl îndrăgesc cu tot glasul gurii, din adâncul 
făpturii şi îl consider într-adevăr cinstitul meu prieten, un alter 
ego, totuşi nu pot nici pe departe să folosesc, pentru a desem- 
na legătura noastră, o altă expresie cu care aceasta ar părea 
poate identică: alter idem. Relaţia noastră nu e un idem per 
idem prietenesc; dimpotrivă, avem aproape mereu păreri dife- 
rite, ne tot certäm, deşi suntem legaţi unul de altul dincolo de 
aparente prin cele mai profunde, sfinte şi de nedesfacut legă- 
turi. Ba, deşi deseori ne respingem ca nişte magneti, totuşi 
suntem de nedespärtit, în sensul cel mai strict al cuvântului, cu 
toate că numai arareori, sau poate chiar niciodată, n-am fost 
văzuți împreună de către cunoştinţele noastre comune — deşi 
poate s-or fi minunat de multe ori, fiindcă îndată ce îl pără- 
seau pe unul din noi, îl întâlneau, aproape în aceeaşi clipă, pe 
celălalt. Suntem, de aceea, departe de a ne bucura, ca prieteni, 
de uniunea pentru care poeţii şi oratorii au avut, în repetate 
rânduri, o singură expresie, anume că e ca şi cum un singur 
suflet ar locui în două trupuri; în privința noastră s-ar crede 
mai degrabă că două suflete locuiesc într-un trup. Supărările 
care se pot isca între noi, scenele casnice care au uneori loc ti 

le vei putea închipui cel mai bine, dragă cititorule, dacă-mi vei 

îngădui să-ţi istorisesc cum a fost cu micul tratat de fata; din 

acest fapt neînsemnat vei putea să deduci tot restul” '$. 

În continuare „tot restul” înseamnă că „(...) prietenul 
meu suferă, într-o destul de mare măsură, de nemulţumire 
fata de lume; ceea ce m-a făcut adesea să mă ingrijorez 
îndestul, stârnindu-mi temerea că, dacă buna mea dispoziție 
n-ar fi în stare s-o îndrepte (...), ar fi tare rău de prietenul 
meu, de mine şi de prietenia noastră. Sufletul omenesc nu are 
nevoie, după cum se ştie, chiar de atâta timp pe cât are 
nevoie pământul pentru a se învârti în jurul propriei axe. 
Mişcarea aceasta nu e doar mai iute, dar sufletul mai şi trece 
cu mult mai des pe lângă diferitele zodii, după cum şi durata 
opririi în fiecare dintre ele devine, în mod natural, mult mai 
scurtă, raportată la viteza rotirii. Când sufletul intră în zodia 
nădăjduirii şi a dorului, în el se trezesc, din câte pot înţelege, 
sub atracția diferitelor constelații, presimtiri obscure, care 
răspund şi se întâlnesc, antifonic, cu sonurile îndepărtate ce 
răsună spre noi dinspre binecunoscuta, dar foarte adesea 
uitata patrie a noastră adevărată. În astfel de clipe, prietenul 
meu se închide tăcut si se ascunde în al său aôvtov, încât 
pare a se feri chiar şi de mine, deşi altminteri obişnuieşte să 
mi se mărturisească, şi fata de mine nu are îndeobşte secrete: 
iar eu unul simt ce se petrece cu el doar într-un straniu mod 
simpatetic (explicabil doar printr-o communicatio idiomatum 
de neînțeles), ca într-o oglindire a mişcărilor sale sufleteşti. 
[...] Iar când izbuteşte vreodată să prindă una din fugarele 
idei, e nevoit, pe cât se spune, să se lupte şi să ducă război 
împotriva lor. Şi dacă în clipa binecuvântării uită că 
şchioapătă, cu atât mai mult resimte asta când ideea se 
retrage din calea lui”'”. 

Din când în când, scriitorul danez se adresează direct 
cititorului, precum Eminescu: „căci fără îndoială şi tu, iubite 
cititorule”... Urmează fragmentul care se aseamănă în mod 


15 S. Kierkegaard, Opere, Din hârtiile unuia încă viul Despre con- 
ceptul de ironie, cu permanentă referire la Socrate, Humanitas, Bucureşti, 
2006, p. 48. 

" Ibidem, p. 49. 

surprinzator cu cele eminesciene: ,,Cu astfel de greutati, nu- 
meroase, s-a incheiat si micul tratat de fata, iar eu, in calitate 
de mediu prin care telegrafiazä cu lumea, mi-l insusisem 
pentru a pune la cale atingerea menirii sale — tipărirea. Cand 
colo, ce sa vezi? Prietenul meu avea o multime de obiectii. 
Stii doar, mi-a zis, cä eu consider scrisul cärtilor drept cel 
mai ridicol lucru de care e in stare un om. Te incredintezi cu 
totul bunului plac al destinului, al circumstantelor si cum sa 
eviti toate prejudecatile pe care lumea le aduce la lectura 
unei cărți (...)? Cum să mai speri să cazi pe de-a-ntregul ex 
improviso in mainile cititorilor?” 

Peroratia continua in acelasi mod: ,,De altfel, forma fixa 
pe care a primit-o tratatul ma face să mă simt legat, şi, pentru 
a mă simţi din nou liber, am de gând să îl retrag la loc în 
sânul maicii sale, să îl las să se reafunde în amurgul din care a 
ieşit (...) — poate că astfel va răsări din nou, într-o înfăţişare 
renăscută. În plus, ştiu foarte bine ce te orbeşte. Vanitatea de 
autor, dragul meu! Sărmană inimă, nu poţi renunţa la spe- 
ranta vanitoasă de a deveni autoare a patru coli de tipar! 
Amin! Qcegat’ adtäpeyanıvausıßönevognpooseinov: Apa 
de ploaie! Tot ce-ai zis n-are nici o importanţă şi niciun rost, 
şi întrucât vorbăria fără rost e, precum ştii, întotdeauna 
lungă, nu vreau să mai aud nici un cuvânt. Tratatul e acum în 
puterea mea, eu conduc. Aşadar: înainte marş! Parola e: ce 
am scris, am scris”. Pe pagina următoare, în chip de Post 
scriptum, stau scrise următoarele rânduri: „pentru cititorii 
cărora le-ar putea dăuna citirea prefetei: ar putea să sară 
peste ea, iar dacă vor sări atât de mult, încât să sară şi peste 
tratat, tot una e”. Ironia şi meditaţia, alternate la nesfârşit, 
atât la Eminescu, cât şi la Kierkegaard, reprezintă, din un- 
ghiuri de vedere care le apropie, doar alte forme ale luminii 
spiritului, mai bine zis ale luminării sau întunecării interioare 
a celui ce cugetă intens; iar cugetătorul este un personaj des 
întâlnit în creația amândurora. 


20 S, Kierkegaard, op. cit., p. 48. 

Abstract 


In our work, we launch a core assumption through which the 
German romanticism becomes the ideatic prism witch, 
paradoxally, reflects Eminescu’s creation, on the one hand, and 
Kierkegaard’s writings, on the other hand; two writers who, even if 
they didn’t meet directly, could be placed in the dawn of the 
European modernism. So, more applied, we compare a fragment 
from the posthumous prose Umbra mea / My Shadow by Mihai 
Eminescu with Din hartiile unuia inca viu / From the papers of one 
still alive, a kind of prolegomena to About the Concept of Irony, 
with Permanent Reference to Socrates, making relevant differences 
and similitudes for the analysed aspect. In fact, the irony and 
meditation represent, from the related points of view, infinitely 
alternated, forms of the spirit, or better, of the enlightenment or 
inner darkness of the man who intensely meditates, the thinker 
being a frequent figure, a character used by both of the writers. 


Caracterul universal al poemului Epigonii 


Leonida MANIU 


(maniucalinlucian@yahoo.com) 


Daca valentele universale ale liricii erotice ori filozofice 
eminesciene vin, in primul rand, din adancimile de sentiment 
si de gand desfäsurate aproape intotdeauna pe un vast fond 
cosmic sau spiritual, incat, gratie schimbului de substanta 
care are loc intre acestea, combustiile launtrice sfärsesc prin 
a deveni ipostaze ale esentei umane, fondul poemului Epigo- 
nii pare, la prima vedere, impropriu unor consideratii similare. 
Refuzul de a-i acorda un astfel de statut este determinat mai 
ales de insusirile obiectului celebrat: poetii (lipsiti, in majo- 
ritatea cazurilor, de un merit literar real) care l-au precedat 
pe Eminescu si cei contemporani cu el. Judecat in sine, acest 
material arid si particular, specific numai unei perioade 
anume a literaturii noastre, nu pare sä continä sau sä permitä 
nici o deschidere cätre universal. Fiind mai curänd reversul 
unui mental anticipat de sentimente si idei generale, posibi- 
litatea transcenderii cätre spatii de semnificatie mai largi 
devine, din aceste ratiuni, greu de aproximat. Infrängerea 
inertiei materiei nu atârnă decât de modul în care creatorul 
reuseste s-o inzestreze cu sens, prin remodelarea ei in tipare 
inedite, corespunzätoare magmei ideatice. Astfel, in mo- 
mentul in care Eminescu dispune materialul in cele douä 
parti care se opun, elogiindu-i pe înaintaşi pentru idealurile 
care îi călăuzesc, pentru sinceritatea simtirii lor şi deni- 
grându-i pe poeţii „trezi de suflarea secolului” din vremea sa, 
adică sceptici sau incapabili de proiecte vizionare, acesta 
devine activ, începând să semnifice în cel mai înalt grad. În 

consecinţă, liniaritatea evoluției literare din Lepturariul lui 
Aron Pumnul se transformă, în viziunea discipolului, datorită 
intuirii opozitiilor care se ivesc în devenirea spiritului, în 
confruntare sau antiteză. De aici, aspectul dramatic al com- 
poziției poemului şi mai cu seamă din partea a doua, puternic 
reliefat prin punerea faţă în fata a ideologiei literare apar- 
ținând celor două generaţii. În aceste condiţii, rolul decisiv 
pe care-l are forma în concretizarea, adâncirea şi reliefarea 
ideilor se relevă cu o neobişnuită claritate. Construită pe 
acest temei, antiteza din Epigonii comportă mai multe nive- 
luri de deschidere către general şi universal. 

În primul rând, având în vedere capacitatea de surprin- 
dere a unor realități spirituale, se poate constata că poemul 
reflectă mişcarea contradictorie a tendinţelor care, într-o anu- 
me etapă istorică, au caracterizat evoluţia literelor noastre. 
Transpunând în planul artei, nu fără o pronunţată inflexiune 
retorică, conştiinţa desprinderii de tradiţie a poeţilor contem- 
porani şi proclamând totodată, deşi indirect, necesitatea 
promovării, de către cei ce creează, a unor înalte idealuri 
artistice şi patriotice, Epigonii reprezintă, la cel dintâi nivel, 
literatura română cu dinamica legilor interne ale dezvoltării 
ei estetice şi, prin urmare, un moment din evoluția dinamică 
a spiritualităţii noastre. În felul acesta, întrucât Eminescu 
face aici „bilanţul literaturii care l-a precedat” şi adresează 
reprezentanților acesteia un „suprem adio”, Epigonii devine, 
în opinia lui G. Ibrăileanu, „o profesie de credintä”'. De 
asemenea, pentru că a apărut „într-un moment de răscruce al 
dezvoltării poeziei româneşti” şi reflectă „drama neputinței 
ieşirii din contemporaneitate, cu toate că ideologic rămâne 
un adept si un admirator al înaintaşilor de la 1848, Epigonii 
trebuie văzut — după Ion Rotaru — ca un manifest poetic”. 

Constituind însă unul din punctele de convergenţă ale 
liniilor de forță care au traversat conştiinţa noastră literară 
din acel timp, Epigonii ilustrează, la nivelul imediat următor, 


1 M. Eminescu, Poezii, ediţie îngrijită de G. Ibrăileanu, Editura 
Naţională, Bucureşti, 1930, p. 19. 

? Ion Rotaru, Analize literare şi stilistice, Editura lon Creangă, 
Bucureşti, 1972, p. 107. 

un grad mai inalt de concentrare sau de esentializare a ela- 
nurilor spirituale, capabil sa stabileascä puncte de comuniune 
cu aria altor literaturi. In acest punct, generalul dobandeste 
virtutile universalului, acesta din urmä fiind, din punct de 
vedere logic, una din ipostazele generalului, dupa cum 
nationalul este o altä modalitate de a fi a particularului. Dar 
intrucat generalul nu poate exista decät pe temeiul si prin 
depasirea particularului, tot astfel universalul isi datoreaza 
apariția ridicării deasupra nafionalului (si particularului), 
pänä pe cele mai inalte trepte de generalizare, in spatiul 
ideilor si al sentimentelor etern umane. Dacä, pänä la acest 
nivel de interpretare, Epigonii apartine mai cu seama sferei 
nationalului, deoarece inseamnä o generalizare in cadrele 
unei singure literaturi, de aici inainte se va inscrie in cea a 
universalului, intrucät va reprezenta si o generalizare de 
ordin mai profund. Drept urmare, observänd cä pentru tänä- 
rul Eminescu fundamentele artei nu pot fi alcätuite decät din 
„sinceritate a simtirii si credintä adäncä” si cä menirea 
acesteia nu se istoveste odatä cu pläsmuirea frumosului, ci 
include si chemarea de a cäläuzi „societatea cätre valorile 
inalte create de spiritul uman”, D. Popovici caracterizeazä 
Epigonii „drept un manifest in spirit prerafaelit””. Apropiind 
ideologia poetului de ideile reprezentantilor curentului artis- 
tic prerafaelit, acesta este de părere că Eminescu, in mod cu 
totul independent de scoala prerafaelitä englezä, poate sta 
aläturi de teoreticienii si artistii ei, de John Ruskin, Dante 
Gabriel Rosetti si W. Morris. ,,Prin atitudinea lui insa, scrie 
criticul, poetul roman se fixeaza in ceea ce s-ar putea numi 
reactiunea europeanä prerafaelitä, in cuprinsul cäreia el 
detine unul din locurile importante atät prin täria verbului 
propriu, cât şi curentul pe care il creează.”* În acelaşi con- 
text, Epigonii nu este, conform opticii lui M. Drăgan, decât 
manifestarea unui „vizionarism” de esenţă romantică, fapt ce 
conduce la corelarea sa „cu acela al lui Novalis, unul dintre 
marii precursori ai poeziei moderne europene, sau cu atitudi- 


’D. Popovici, Poezia lui Mihai Eminescu, Editura Tineretului, 
Bucuresti, 1968, p. 194, 195 si 202. 
* Ibidem. 

nile altor creatori romantici”. Pe de altă parte, ţinând seama 
de felul în care va evolua poezia postromantică, respectiv 
acea respingere lucidă a tărâmului ideal (mitul, visul, fan- 
tezia etc.) în care se complace poetul romantic, Epigonii ar 
putea figura, în viziunea critică a lui Edgar Papu, printre 
primele creaţii eminesciene edificate pe „lucida tensiune 
postromantică între ideal şi realitate”. 

Pasul următor (lărgirea ariei spirituale circumscrise de 
graniţele unei şcoli sau ale unui curent literar) nu este posi- 
bil, la acest nivel, decât prin corelarea sau subsumarea date- 
lor poemului unor tipare aparținând tipologiilor estetice. La 
drept vorbind, toate tipologiile cunoscute (de la Schiller şi până 
la G. Călinescu şi Tudor Vianu) s-au constituit prin surprin- 
derea esenței operelor şi proceselor, ca şi prin neglijarea 
planului fenomenal al acestora. Existenţa unei astfel de 
interpretări o datorăm lui D. Caracostea. Apelând la tipologia 
schilleriană privind distincţia dintre poezia naivă, specifică 
artiştilor care au trăit într-o netulburată comuniune cu natura, 
si cea sentimentală, expresie a unei umanitati care s-a des- 
prins de natură, dar aspiră cu ardoare spre ea, criticul este de 
părere că Epigonii nu poate fi decât „sinteza unică” a acestui 
„conflict care a frământat mult literaturile moderne”. 

În sfârşit, la cel mai înalt nivel al forţei sale de iradiatie 
universală, dincolo de spațiul spiritual al unei singure sau al 
mai multor literaturi, ca şi de cel al literaturii şi artei propriu- 
zise, Epigonii pare a răsfrânge unele modalităţi de a se mani- 
festa ale spiritului uman însuşi. Ca şi până aici, capacitatea 
creatorului de a-şi apropia şi revela lumea esentialului rămâne 
hotărâtoare în ordonarea materialului. Astfel, pentru G. Cali- 
nescu „paralela” între cele două concepții asupra artei apare ca 
o ipostază a veşnicei dispute „asupra anticilor şi modernilor, 
redusă la problema generațiilor”. În schimb, M. Dragomi- 


$ M. Drăgan, Mihai Eminescu. Interpretări, Editura Junimea, Iaşi, 


1982, P: 180. 

Edgar Papu, Poezia lui Eminescu, Editura Minerva, Bucuresti, 
1971, P- 192. 

D. Caracostea, Studii eminesciene, Editura Minerva, Bucuresti, 
1975, p. 266. 


G. Călinescu, Opera lui Mihai Eminescu (vol. IV), Editura 
Minerva, București, 1985, p. 6. 

rescu, punänd in relatie fondul poemului cu profunzimile de 
gänd si de simtire ale personalitätii artistice, reliefeazä, pentru 
prima oară, dimensiunea existenţială a acestuia. „Epigonii ex- 
primă dar, constată autorul Științei literaturii, o stare sufle- 
tească intermediară între înțelegerea Neantului acestei lumi şi 
între înțelegerea că acest Neant se armonizează perfect cu 
Existenţa, care, la rândul ei, îl condiţionează”. 

Drept urmare, alături de această abundență şi diversitate 
a consideratiilor critice însemnând, în plan axiologic, de fapt 
consonanta, dorim să avansăm ideea că Epigonii ar putea 
sugera, până la un punct, însăşi mişcarea fundamentală a spi- 
ritului uman în cicluri mari, care refac neîntrerupt, în înain- 
tarea pe volutele spiralei, drumul său de la un stadiu naiv şi 
sintetic către unul rațional şi analitic, urmând ca, după mo- 
mentul unei necesare sinteze, totul să reînceapă. 

În Naşterea tragediei, Nietzsche a surprins cum „admi- 
rabila naivitate a vechilor greci” s-a năruit sub asalturile 
cunoaşterii logice promovată de omul teoretic, al cărui prim 
reprezentant a fost Socrate’. Cunoaşterea mitică, din care 
s-au nutrit elanurile metafizice ale tragediei greceşti, a cedat 
astfel locul celei ştiinţifice, bazată pe „mecanismul notiuni- 
lor, al judecăților si al concluziilor”. Constatänd că, ulterior, 
cultura universală s-a dezvoltat în sensul pe care i l-a impri- 
mat filozoful grec şi că reîntoarcerile la mit păreau greu de 
imaginat în epoca modernă, Nietzsche pledează totuşi pentru 
regăsirea acelei vechi şi minunate naivitati a spiritului, prin 
apropierea culturii germane de mit. Cu toate acestea, filo- 
zoful german nu ajunge să vadă în istoria spiritului uman o 
continuă succesiune dialectică”? de cicluri, al căror conţinut 
să îl constituie mişcarea dinspre naiv spre rațional şi invers. 


°M. Dragomirescu, Eminescu, Editura Junimea, Iasi, 1976, p. 103. 

10 Fr. Nietzsche, Naşterea tragediei, în volumul De la Apollo la 
Faust, Editura Meridiane, Bucureşti, 1978, p. 245 şi 248. 

"| Ibidem. 

12 Dialectica — scria Hegel, în acest sens — numim însă mişcarea 
rațională superioară în cursul desfăşurării căreia determinatii ce par pur şi 
simplu separate trec una în alta, de la sine, prin ceea ce sunt ele (...). Tine 
de însăşi natura dialectică imanentă ființei şi neantului ca ele să arate că 
unitatea lor, devenirea, este adevărul lor”, în G.W.Fr. Hegel, Știința 
logicii, Editura pentru Literatură, Bucureşti, 1968, p. 67. 

În fond, atitudinea naivă presupune o trăire a vieţii ca 
fiinţă totală, când ideile, sentimentele şi tendinţele se împle- 
tesc în chip armonios, conferind omului forţă, simţ de räspun- 
dere şi încredere în gândul şi fapta sa. O astfel de trăire este 
prielnică înfloririi tragediei, căci tragicul autentic îşi are 
întotdeauna temeiul într-o conştiinţă potrivnică oricărui com- 
promis, adică în stare să se lupte cu toate puterile lumii pentru 
a fi ea însăşi. Dimpotrivă, atitudinea rațională în fata vieţii 
înseamnă o cenzurare a complexității ființei umane sau o 
reducere a acesteia la o singură dimensiune, cea teoretică. 
Realitatea este fragmentată şi analizată minuţios, în vederea 
descoperirii mecanismului şi legilor ei. Constiinta limitelor 
minţii şi acțiunilor omeneşti, mult mai accentuată decât în 
situația precedentă, se învecinează adeseori cu scepticismul. 
Istoria culturii posedă suficiente exemple spre a susține 
punctul de vedere expus mai sus. Astfel, epoca marilor tra- 
gici greci a fost urmată de cea dominată de raționalismul 
socratic, după cum perioadei lui Shakespeare, Corneille şi 
Racine i-a luat locul cea influențată de raționalismul carte- 
zian. 

În acest sens, intuitiile lui Eminescu sunt surprinzătoare. 
Căci, de fapt, în Epigonii poetul nu are în vedere valoarea 
sau nonvaloarea operei înaintaşilor şi contemporanilor săi, ci 
spiritul care le animă creaţia. „Dacă în Epigonii — scrie 
Eminescu — veţi vedea laude pentru poeţi ca Bolliac, 
Mureşan, Eliade, acelea nu sunt pentru meritul intern al 
lucrărilor lor, ci numai pentru că într-adevăr te mişcă acea 
naivitate sinceră, neconsciută cu care lucrau ei. Noi cești mai 
noi cunoaştem starea noastră, suntem trezi la suflarea seco- 
lului — şi de aceea avem atâta cauză de a ne descuragia. 
Nimic — decât culmile strălucite, nimic — decât conştiinţa 
sigură că nu le vom atinge niciodată. Şi să nu fim scep- 
tici?”’’. Astfel, termenii antitezei din Epigonii contin una din 
cele mai sugestive deschideri către formele şi modul de a se 
manifesta ale spiritului uman. Insä, intrucät avem de-a face 


BILE, Toroutiu, Studii şi documente literare, volumul I, Institutul de 
Arte grafice „Bucovina”, p. 311. 

cu o antitezä romantica, nu dialecticä, poetul nu depäseste 
momentul confruntării tezei şi antitezei, ci surprinde numai o 
parte din mişcarea dialectică a spiritului. Considerat din 
această perspectivă, Epigonii este poemul veşnicei opoziții 
care se iveste în interiorul spiritului omenesc şi in care noi, 
nu Eminescu, recunoaştem motorul devenirii sale. 

Rezumând dispunerea materialului în termeni care se 
opun, am făcut posibilă relevarea mai multor niveluri de 
universalitate. Primul dintre acestea, impus de legile interne 
de dezvoltare ale fiecărei literaturi, este reprezentat de nece- 
sara şi constanta confruntare dintre tradiţie şi inovaţie. În 
continuare, pe o treaptă mai înaltă de generalizare (univer- 
salul fiind una din ipostazele generalului), se ajunge la 
stabilirea unor puncte de contact cu alte literaturi, Epigonii 
putând fi interpretat ca un manifest prerafaelit (D. Popovici), 
unul de esență romantică (M. Drăgan) sau ca o expresie a 
„tensiunii postromantice între ideal şi realitate (Edgar Papu). 
Mai departe, poemul ar putea exemplifica una din cele mai 
cunoscute tipologii estetice, schilleriana opoziţie dintre poe- 
zia naivă şi cea sentimentală, care, dincolo de determinările 
istorice sau de orice altă natură, este prezentă în întreaga 
istorie a artelor. În fine, pe ultima şi cea mai înaltă treaptă de 
încărcătură universală, Epigonii ar putea reflecta însăşi 
mişcarea dialectică a spiritului omenesc în cicluri care se 
desfăşoară de la naiv şi sintetic la rațional şi analitic şi 
invers. Astfel, de la planul concret şi istoric, informându-ne 
despre starea literaturii române de la 1870, ne-am ridicat, 
treptat, la un plan abstract şi esenţial, în care nu există decât 
substanța spiritualității umane. 

Sustinutä de o extraordinară dezläntuire metaforică, ca- 
pacitatea poemului de a semnifica la atât de multe niveluri îi 
conferă, în realitate, universalitatea şi valoarea sa. Încă de pe 
acum, căci Epigonii pare să fi fost „concepută şi scrisă 
aproape în forma ei definitivă, înainte ca Venere şi Madonă 
să fi apärut”'*, Eminescu îndreaptă ferm literatura română pe 


l4 M. Eminescu, Poezii, ediţie îngrijită de G. Ibrăileanu, Editura 
Naţională, Bucureşti, 1930, p. 19. 

albia marilor creaţii, întrucât se dovedeşte capabil de a impri- 
ma oricărui material utilizat pecetea neistovitului clocot al 
spiritului. 


Zusammenfassung 


Obwohl das Gedicht Epigonii stark in unsere Realität geankert 
ist, durch der Anordnung des Materials in entgegensetzten 
Ausdrücke, kennt es mehrere Höhenstufen der Universalität. Die 
erste von diesen ist von der Konfrontation zwischen der Tradition 
und Inovation dargestellt. Auf einer höheren Stufe der Gene- 
ralisierung Epigonii kann als ein prerafaelitisches Manifest 
interpretiert sein, ein romantisches oder ein Ausdruck der post- 
romantischen Spannung zwischen Ideal und Realität. In der Folge, 
das Gedicht kann die ästhetische Typologie zwischen der naiven 
und sentimentalen Poesie illustrieren, und zuletzt Epigonii kann die 
dialektische Bewegung des Menschengeistes, vom naiv und syn- 
thetisch zum rational und analytisch darstellen. 

„Privitor ca la teatru 
Tu in lume sa te-nchipui” 


Glossă 


Este îndeobşte recunoscut faptul că energia creatoare a 
scrisului eminescian a fost întreținută prin recursul statornic 
la modelele limbii şi literaturii populare. Eminescu, notează 
Al. Rosetti şi I. Ghetie (1969/II: 310: 311), a contopit într-o 
„formulă personală” elementele populare şi cele culte, fiind 
creatorul de artă care a revitalizat virtualitatile estetice ale 
limbajului popular prin suprimarea, „în poezia română”, a 
deosebirilor „între termenii poetici şi termenii obişnuiţi ai 
limbii comune”. În acelaşi sens, Gh. Bulgăr (1963: 46) con- 
stată că în „epoca maturității sale literare, Eminescu şi-a 
întemeiat inovaţia stilistică pe resursele vorbirii populare”, 
iar G. Istrate (1987: 15) observă că, în timp, „experienţele de 
laborator” ale poetului s-au îndreptat „tot mai hotărât şi mai 
statornic” în direcția explorării şi valorificării resurselor din 
tezaurul reprezentant de vechile monumente religioase şi 
laice ale scrisului în limba română şi de creaţia literară 
populară. 

Această complexă operaţie de restaurare estetică pe care 
Eminescu o realizează prin raportare la arhitectura limbii 
istorice este explicată de G. Ivănescu (1989: 186) prin nece- 
sitatea de a se marca distincţia „între ceea ce era norma 
limbii de comunicare în epoca respectivă (a doua jumătate a 

secolului al XIX-lea — n.r.)” şi „ceea ce era la acelaşi scriitor 


x” 


fapt de limbä cu valoare artisticä”. In preajma anului 1870, 
scrie Ivănescu (1989: 183), Eminescu ajunge „la acea mare 
bogăţie şi originalitate de limbă, ce îl caracterizează până la 


“1 


sfârşitul vieţii” . Aşadar, orientarea poetului către limba de 
cultură a textelor vechi, pe de o parte, şi către limba şi 
literatura poporului, pe de altă parte, a fost determinată de 
necesităţi artistice, Eminescu fiind considerat creatorul „cu 
un rol imens, cel mai important, în creşterea valorilor estetice 
ale limbii romäne””. Temeiurile artistice ale recursului la 
tezaurul limbii istorice sunt subliniate şi de D. Irimia (2013), 
care arată ca judecätile referitoare la natura şi importanța 
limbii şi literaturii naţionale îşi află o ilustrare pe măsură în 
materia scrierilor eminesciene’. 


' „Cel care umblase până atunci prin toate ţinuturile româneşti şi 
cunoştea ca nimeni altul limba românească populară din toate ținuturile 
locuite de români, cel care citise toată literatura românească anterioară a 
veacului al XIX-lea, cel care, sub influenţa culturii germane şi a „Junimii”, 
îşi crease deja la 1871 o concepţie personală despre evoluţia societăţii 
româneşti în secolul al XIX-lea şi intelesese gravele lipsuri ale intelec- 
tualitätii române a epocii, ca şi măsurile ce trebuiau luate imediat, pentru a 
ridica această intelectualitate la nivelul care se impunea, nu putea să nu 
ajungă, în această perioadă, la o limbă de o bogăţie şi varietate care ne 
uluieşte. Sufletul extrem de bogat şi rafinat prin lecturi istorice, filozofice 
şi literare, al lui Eminescu, îşi găseşte de pe atunci o limbă pe măsură” 
(Ivănescu 1989: 183-184). 

> „Având vaste cunoştinţe atât despre limba românească veche, cât si 
despre graiurile populare dacoromâne, Eminescu n-a ezitat să intrebuinteze 
orice formă, fie veche, fie dialectală, dacă ea răspundea unor necesități ale 
metrului şi ale rimei sau unor necesităţi stilistice propriu-zise. De aceea, 
limba lui Eminescu se prezintă ca foarte eterogenă, dacă o considerăm sub 
raportul unităţii formelor, şi vom găsi, mai mult decât la predecesorii şi 
urmaşii săi, o mare varietate de forme pentru acelaşi cuvânt, pentru aceeaşi 
formă gramaticală: atât pe cea veche românească, cât şi pe cea modernă 
sau populară. Opera sa reflectă în acel moment limba română sub toate 
aspectele ei vechi şi populare, mai mult decât a oricărui poet de până 
atunci şi de după dânsul” (Ivănescu 1989: 193). 

3 Se pot consulta, pentru conformitate, articole şi studii precum 
Eminescu şi limba română, Elementul arhaic şi funcția sa la Eminescu sau 
Aspecte stilistice ale întrebuințării neologismului în poezia lui Eminescu, 
cuprinse în volumul Dumitru Irimia, Studii eminesciene, recent apărut la 
Editura Universităţii „Alexandru loan Cuza”. 

În continuitatea acestor afirmaţii, se poate observa că, în 
ideologia culturală a lui Mihai Eminescu, limba este 
considerată o emblemă identitară şi depozitara viziunii unui 
neam asupra lumii (cf. Irimia 2013, Milică 2013a). În ființa- 
rea istorică a unui popor, tezaurul numit limbă poate avea 
dublă ipostaziere, limba poporului (limba populară) şi limba 
cultă (limba literară)”, iar situarea celor două ipostaze ale 
limbii naţionale în raport de opoziție reflectă nu atât gustul 
omului romantic pentru antiteze, cât implicaţii mai cuprinză- 
toare ale distinctiei popular-cult. În concepția lui Eminescu, 
aspectul popular şi cel cult dezvăluie existenţa unor tipuri de 
cunoaştere corelate, dar distincte, respectiv perspectiva empi- 
rică asupra lumii, considerată naturală, spontană, involuntară, 
şi perspectiva epistemică, ale cărei trăsături sunt aspectul 
elaborat, caracterul deliberat şi atributul voluntar. Ca em- 
blemă şi ca veşmânt verbal prin care se exprimă viziunea 
unui popor asupra lumii, limba populară este bogată, plastică 
şi vie. Ea întreține fondul de elemente idiomatice care 
profilează orizontul cultural şi identitar esențial, partea 
netraductibilă, „adevărata zestre de la moşi strămoşi” (IX: 
487). Dimpotrivă, limba cultă este artefactul unei elite, haina 
lingvistică în care se îmbracă cugetul artistului, al omului de 
ştiinţă, al omului instruit, în genere. Ceea ce caracterizează 


4 Paralel cu dezvoltarea spirituală a unui popor sporesc şi mijloacele 
de comunicare ale limbii, cuvintele şi combinaţiile între ele, altfel spus: 
limba se imbogateste. Aceasta este mai întâi un produs pur natural pe care 
oamenii îl folosesc aşa cum răsare nemijlocit din spirit, fără să mai 
reflecteze asupra acestui lucru şi fără ca arta să aibă vreo influenţă asupra 
formării ei. Dar această situaţie se schimbă curând. Pe măsură ce sporeşte 
cultura generală a poporului, se divide munca şi în această privinţă: numai 
o parte a poporului se ocupă exclusiv de cultură şi o promovează, rapid; 
cealaltă parte rămâne în urmă. Partea cultă şi cea necultă a poporului încep 
curând să se deosebească prin semnele exterioare ale gândirii, aşa cum se 
deosebesc prin tezaurul însuşi de idei. După ce limba cultă s-a desprins 
însă de trunchiul comun, îşi urmează propriul drum; prelucrată de artă, 
ştiinţă, de formele mai rafinate ale relațiilor umane în sferele mai înalte ale 
societății, ea se îndepărtează din ce în ce mai mult de limba populară şi 
capătă un caracter deosebit de-al acesteia, cu toate că a ieşit din sânul ei. 
Acesta este şi raportul firesc al limbii române literare fata de cea populară” 
(XIII : 566). 

specificul acestei ipostaze a limbii nationale este calitatea de 
produs cultural supra-codificat si sistematic cizelat prin acti- 
vitatea de a scrie, iar scrisul nu este altceva decat evidenta 
efortului cultural ce favorizează impunerea limbii culte”. 

Cu alte cuvinte, în arhitectura limbii istorice Eminescu 
trasează, pe de o parte, deosebirea între limba propriu-zis 
populară şi reprezentarea cultă a spiritului popular şi, pe de 
alta, distinge între limba literară (a literaturii), mijloc estetic, 
şi limba cultă, vehicul comunicativ al oamenilor instruiți. 
Această ultimă distincţie îi serveşte pentru a sublinia deose- 
birile dintre „modul de a scrie popular şi acela de a scrie 
pentru clasele culte, între autorii populari şi autorii de artă” 
(XI: 158). Prin urmare, dacă scrierile „pentru clasele culte” 
sunt creaţii ce potenteazä limba literară în calitatea ei de 
limbă cultă şi de expresie artistică, „modul de a scrie popu- 
lar” trebuie să reflecte, prin materie şi/sau prin expunere, 
limba şi maniera de a gândi a poporului şi în planul comu- 
nicării practice, şi în plan estetic. Conform acestei concepţii, 
interesul lui Eminescu pentru limba şi creaţiile literare ale 
poporului s-a manifestat, după cum afirmă Perpessicius 
(1983: 402), în triplu plan: „al culegerii de texte populare, al 
inspirației folclorice, derivată în opere originale şi al pro- 
blemelor folclorului”, iar căutările au rodit atât în literatura, 
cât şi în publicistica eminesciană. 

Prin raportare la creaţia artistică, s-au fixat în canonul 
exegetic comentarii” şi formule critice menite să reliefeze 
ideea că poetul, „fabricator de folclor savant”, a sublimat 
estetic diverse modele literare populare, acordându-le, cu 
fineţea simțului său „mitologic””, sensibilităţii şi fanteziei 


> „Limba cultă a unui popor e aşadar o abstractiune şi o unealtă arti- 
ficială comparată cu dialectele vii şi totdeuna în mişcare a poporului. 
Îndată ce se scrie, limba începe a se pietrifica. Limba scrisă are ceva deter- 
minat, nemişcător, mort: dialectile produc cu asupra de măsură formaţiuni 
nouă, cari câteodată trec în scriere, câteodată nu” (X: 115). 

€ „Admirator, predestinat, al creaţiilor populare, Eminescu şi-a făcut 
ucenicia în chiar grădinile îmbălsămate ale folclorului, de la care a împru- 
mutat atâtea miresme şi atâtea podoabe pentru propria sa creaţie poetică” 
(Perpessicius/ VI: 20). 

7 Călinescu 1969/IL: 402, 406. 

individuale, însă nu este mai putin adevărat că şi publicistica 
eminesciană este străbătută de curenţi „de mai mare sau mai 
mică intensitate folclorică” (Perpessicius / VI: 17). 

De fapt, caleidoscopul de texte care alcătuiesc publi- 
cistica eminesciană pune cititorul in fata aceleiaşi sinteze de 
elemente populare şi culte contopite într-o formulă perso- 
nală, însă acest sector al operei, vast ca întindere şi dificil de 
studiat, dacă e să ţinem cont de multitudinea de probleme pe 
care le-a ridicat şi continuă să le ridice, cele mai importante 
fiind legate de paternitatea unor texte, de sursele valorificate 
de scriitorul-gazetar în conceperea unor articole sau de tipo- 
logia structurilor textuale, a avut, din motive pe care le-am 
indicat cu alt prilej, o receptare predominant fragmentară si 
adesea tendentioasä. Numărul relativ restrâns de monografii 
având ca obiect publicistica lui Eminescu” probează că 
cercetarea cu mijloace filologice a gazetăriei poetului se află, 
în cel mai bun caz, într-o etapă a începuturilor, astfel încât o 
afirmaţie precum cea formulată de Perpessicius îşi dove- 
deşte, încă, actualitatea, deşi a fost exprimată în urmă cu 
jumătate de veac: „În ziua când ziaristica lui Eminescu va fi 
studiată cu aplicaţia şi râvna cu care sunt studiate poezia şi 
proza lui literară se va vedea cât de intense sunt cunoştinţele 
sale folclor şi de psihologie populară, cât de sigure sunt 
intuitiile, cât de fără greş aplicaţiile, cât de fericite, cu un 
cuvânt, metaforele” (Perpessicius / VI: 17-18). 

Înțelegerea resorturilor gazetäriei practicate de Eminescu 
nu poate ignora, credem, cel putin trei aspecte intretesute şi 
relevante pentru evidenţierea interesului acordat modelelor 
lingvistice şi literare ale lumii ţărăneşti şi pentru examinarea 
sintezei între elementul cult şi cel popular: 1. conceptualiza- 
rea lumii ca spectacol; 2. considerarea discursului politic şi 
gazetăresc ca negustorie de vorbe şi 3. conceperea articolului 
de presă ca poveste a vorbei. 


$ Milica 2013b: 9-35. 

? Pot fi menţionate lucrări inegale ca valoare ştiinţifică şi ca orizont 
interpretativ precum Oprea 1983, Vatamaniuc 1985, 1996, Parfene 2000, 
Spiridon 2003, Ilincan 2004 sau Stanomir 2008. 

1. Conceptualizarea lumii ca spectacol este o constantă 
culturală europeană cu tradiţie foarte bogată, avându-şi 
rădăcinile în Antichitate. Într-un studiu documentat şi rafinat, 
Tudor Vianu (1963: 123-136) arată că, începând cu epoca 
Renaşterii, acest model conceptual se bucură de mare răs- 
pândire în Europa şi figurează în scrierile unor titani ai 
dramaturgiei, între care William Shakespeare!” (4s You Like 
It, 1599-1600, actul II, scena 7; Macbeth, 1606, actul V, 
scena 5), dar trebuie subliniat că tema literară a lumii ca tea- 
tru se cuvine completată cu perspectiva deschisă de gânditori 
politici emblematici, precum Niccolo Machiavelli (tratatul // 
Principe, 1532). Conform interpretării date de Vianu, mo- 
delul lumii ca spectacol dramatic cunoaşte ipostaze distincte 
de la o epocă la alta. În Antichitate, mai ales prin viziunea 
stoicilor, sunt puse în evidență acceptarea şi resemnarea. 
Actor pe scena vieţii, omul trebuie să îşi accepte condiţia şi 
să îşi joace bine rolul ales de destin. În epoca Renaşterii, 
theatrum mundi capătă dimensiune alegorică şi moraliza- 
toare, pentru ca, prin opera lui Shakespeare şi a altor mari 
creatori de artă, să i se atribuie simbolistica ironică a ilu- 
zoriului şi efemeritatii. Spectacolul lumii este conceptualizat 
ca reprezentaţie lipsită de statornicie, iar existența omului, 
jucărie a destinului, se vede prinsă în capriciile mişcătoare 
ale sorții. Mai apoi, în Secolul Luminilor se vehiculează 
ideea că „oamenii de rând nu sunt actorii comediei vieţii, ci 
numai spectatorii ei, cei ce plătesc spectacolul şi îşi câştigă 
prin aceasta dreptul de a-l fluiera. (...).Si astfel, de unde 
motivul vieţii ca teatru a fost timp de secole o metaforă 
justificatoare, un argument poetic în favoarea lumii aşa cum 
este, cu inegalitatile şi nedreptatile ei, aceeaşi metaforă 
dobândeşte acum un sens satiric” (Vianu 1963: 133). 


19 „Ducele: Ati văzut? / Nu suntem singurii nefericiti. / Căci in 
nemärginitul teatru-al lumii / Se joacă întâmplări mai dureroase / Decât pe 
scena noastră. // Jacques: Lumea-ntreagă / E o scenă şi toți oamenii-s 
actori / Răsar şi pier, cu rândul, fiecare: / Mai multe roluri joacă omu-n 
viata, / Iar actele sunt cele şapte vârste” (Shakespeare, Opere complete, V: 
151-152); „Macbeth: Ni-e viaţa doar o umbră călătoare, / Un biet actor, 
ce-n ceasul lui pe scenă / Se grozăveşte şi se tot frământă / Şi-n urmă nu 
mai este auzit” (Shakespeare, Opere complete, VII: 323). 

Cu acest sens satiric, căruia ideologia romantică 1-a adă- 
ugat ideea de refuz de a participa la reprezentaţie, theatrum 
mundi este valorificat de Eminescu atât pe terenul creației 
literare, textul reper fiind poezia Glossd'', cât şi în scrisul 
gazetăresc, sector al operei în care modelul constituie o 
schemă de bază în elaborarea multor articole. Aşadar, sursele 
acestui model foarte potent sunt, fără îndoială, culte. Izvoa- 
rele livreşti evidenţiate de editori şi exegeti sunt multiple, 
cele mai importante opere în care Eminescu va fi întâlnit 
imaginarul lumii ca teatru rămânând, pe tărâmul literaturii, 
dramaturgia shakespearianä ?, piesele lui Molière, creația lui 
Victor Hugo” si, pe terenul gândirii politice, reflectiile lui 
Oxenstierna!” şi Machiavelli”. Totodată, nu e mai putin 
adevărat că lecturile au rezonat deplin cu experienţa de om 
de teatru a poetului-gazetar, după cum observă, de pildă, 
Dumitru Irimia (2012: 313-314). 

Modelul lumii ca spectacol are în publicistica eminesci- 
ană o foarte bogată şi diversă reflectare, fie şi numai dacă 
remarcăm ilusträrile conceptului de REPREZENTAȚIE (DRA- 


l Diaconescu 2013: 134-144. Vianu (1963: 135-136) notează că 
sursa de inspiraţie în alcătuirea Glossei este reprezentată de cugetările lui 
Oxenstierna, din care poetul a desprins idei pe care le-a prelucrat atât în 
creaţia literară, cât şi în articolele sale. Acelaşi autor comentează că, la 
Eminescu, noutatea în prelucrarea literară a fost de a împleti modelul cu 
ideea de ,,vointa” schopenhaueriană, mărindu-se astfel potenţialul sarcastic 
al metaforizării: conducătorul spectacolului lumii nu este nici destinul, nici 
divinitea, ci o forţă obscură şi înşelătoare. 

12 Poetul este un mare admirator al lui Shakespeare”, din opera 
căruia şi traduce (Vatamaniuc 1985: 34). 

13 „Să amintim aici şi admiraţia sa (a lui Eminescu - n.r.) pentru 
Victor Hugo, dramaturgul tribun, şi Molière, cel mai autentic reprezentant 
al clasicismului francez” (Vatamaniuc 1985: 257). 

14 Pentru detalii, v. IX: 824-826. 

15 D. Vatamaniuc (1988: 220 s.u.) arată că „Machiavelli este perso- 
nalitatea culturii italiene la care Eminescu se referä cel mai des in 
insemnärile din manuscrise si in articolele sale politice”. Interesul pentru 
lucrarea lui Machiavelli este probat nu doar de recursul constant la ideile 
gänditorului italian, ci şi de faptul că „în epoca gazetăriei bucureştene, nu 
inainte de 1878 si nu mai tarziu de 1880”, Eminescu traduce din Principele 
douä din capitolele cele mai importante (v. XIV: 897-904). 

MATICA): comedie", farsă”, păpuşerie'*, piesä”, repre- 
zentatie”, spectacol’', teatru” etc. sau exemplele care pot fi 


16 „Consilier intru ale armatei a doi domnitori consecutivi, generalul 
Florescu, deşi atins de ingratitudinea coteriilor politice din tara, deşi asis- 
tând la o comedie politică în care vede advocati şi postulanti judecându-i 
prin gazete şi discursuri parlamentare opera, are totuşi satisfactiunea 
oricărui cetățean mare, aceea de a-şi vedea realizată ideea generoasă a 
întregei sale vieți” (XI: 367). 

'7 „Si la noi starea de lucruri prezintă analogii, deşi, se-ntelege, treap- 
ta noastră de cultură nu se poate compara cu cea franceză, încât ceea ce 
acolo e ridicol şi neînsemnat, la noi e grotesc şi scârbos. Şi la noi nulitatea 
demagogică suplantează nulitate; dar ceea ce în Franţa e încă o comedie la 
noi e o farsă de paiate. Fiecare din paiațele inculte, adeseori din natură 
stupide, râvneşte la cârma statului, voieşte a fi ministru, director de ser- 
viciu, deputat, om mare, şi d. Brătianu are strania plăcere de-a permuta în 
diferite chipuri aceste figurine de patruzeci şi mai bine de ori în câţiva ani, 
lăsându-le să răsară pentr-un moment pe scenă şi reafundându-le în nimic- 
nicia lor, spre marea veselie a publicului” (XIII: 153-154). 

'8 „Si, fiindcă pita lui Vodă nu-i încape pe toți deodată, încearcă de-a 
veni cel puţin pe rând la ea şi a se folosi pe cât se poate de mult din scurtul 
timp pe care li-l acordă päpuseria constituțională” (X: 155). 

19 Nimeni n-a voit să-i dea ajutorul solicitat şi d. I. Brătianu se 
vedea redus a urma acelaşi joc, a înlocui pe Giani cu Fleva ori pe Stolojan 
cu Dimancea, joc nefolositor, de care tara e dezgustatä, fiind päpusile prea 
cunoscute şi piesa reprezentată cu ele prea monotonă” (XII: 157). 

IX: 360. 

21 Nu mai e îndoială pentru nimenea cä reformele ce se opereazä 
acum constituie inceputul dictaturei d-lui I. Brätianu; nu e indoialä ca 
colegiul sau al IV[-lea] ne va majoriza pe toti, ne va inchide gura tuturor. 
Pare c-am voi s-o vedem si asta, pare c-am voi sä asistäm la spectacolul 
ridicării unei päture de noi comedianti politici, unei noua serii de päpuse 
dătătoare din mani, unor noi speculanti ai intereselor şi banului public” 
(XIII: 220). 

” „Luând la serios reprezentatia de marionete de la Constantinopole, 
în cari marchizul Salisbury, c-o contractare foarte solemnă a fizionomiei şi 
c-un ton aproape bisericesc, predica intenţiile unanime ale Europei, multi 
români credeau că lucrurile în lume se petrec astfel cum se reprezintă în 
teatru. (...) Motivele secrete şi înțelegerile intime între puteri se sustrag 
vederii publicului mare şi abia istoricul viitor va putea să discoasă din 
arhive icoana adevărată a lucrurilor, în care comedia oficială nu-i va părea 
decât ceea ce este într-adevăr: o piesă cu roluri învăţate pe de rost, în care 
actorii înşii nu cred în ele, deşi în momentul jocului ei se identifică cu 
rolurile şi produc în public uimitoarea iluzie că ei sunt convinşi de ceea ce 
zic” (IX: 360). 

incluse în cadrele de cuprindere ale noţiunilor ACTOR şi 
PERSONAJ COMIC: actori”, bufoni*, comedianti”, figurine”, 
marionete”, paiate”‘, păpuşi”, saltimbanci”” ş.a. În econo- 
mia scrierilor de presă, modelul este valorificat cu potențial 
retoric distinct. 

În discursul orientat către fapte eventuale şi centrat 
asupra utilului şi dăunătorului, modelul este învestit de obi- 
cei cu funcție exploratorie. Gazetarul dezvăluie mecanismele 
jocurilor şi intrigilor politice, le evaluează cauzele, subti- 
litatea şi implicaţiile şi examinează critic valoarea „piesei” 
pe care o înfăţişează şi o comentează pentru cititori. Forţa 
care pune în mişcare procesul retoric este /ogosul. Prototipul 
acestui tip de analiză prin care se distinge aparenţa de esență 
îl aflăm în texte precum /«Agence Russe» capătă din 
Constantinopole...], publicat în „Curierul de laşi” din 13 
aprilie 1877, în care Eminescu comentează poziția politică a 
României în raport cu marile puteri, în preajma izbucnirii 
Războiului de Independenţă: „Motivele secrete şi înțelegerile 
intime între puteri se sustrag vederii publicului mare şi abia 
istoricul viitor va putea să discoasă din arhive icoana adevă- 
rată a lucrurilor, în care comedia oficială nu-i va părea decât 
ceea ce este într-adevăr: o piesă cu roluri învăţate pe de rost, 
în care actorii înşii nu cred în ele, deşi în momentul jocului 
ei se identifică cu rolurile şi produc în public uimitoarea 
iluzie că ei sunt convinşi de ceea ce zic” (IX: 360). 


7 IX: 360. 

# Elemente străine vor inunda România ca valurile potopului, după 
ce vor fi subminat terenul pe care hidoasa pocitură conduce ca regisor 
comedia meschină jucată de bufonii partidului său” (X: 111). 

25 „Deplângem de pe acum mâna de oameni pe cari situatia-i va sili 
să ia asupră-le trista moştenire a acestei secte de speculanti ai intereselor 
publice şi de comedianti politici” (XI: 375). 

% XIII: 153-154. 

? IX: 360. 

*8 XIII: 153-154. 

? XII: 157. 

3 Toate acestea nu ne dau oare portretul fidel al roşilor noştri? 
Aceşti saltimbanci oportunişti una strigă şi alta fac!” (XII: 236). 

Discursul orientat cätre fapte trecute si centrat asupra a 
ceea ce este sau nu este adevärat ori drept are adesea functie 
probatorie. Ziaristul culege fapte, le asambleazä si le supune 
judecätii publice, fiind, de la caz la caz, acuzator sau apärä- 
tor. Probatoriul este elaborat, tonul grav, iar verdictele ferme. 
Dominanta care insufleteste demonstratiile este ethosul. Unul 
din reperele textuale ale acestui tip de retorica justitiara este 
editorialul Ca la noi la nimenea, publicat în „Timpul”, ediția 
din 12 septembrie 1878 (XII: 110-112). 

In sfärsit, discursul orientat cätre fapte prezente si centrat 
asupra laudei si blamului are de regula functie calificativa, 
iar energia retorica care intretine vitalitatea discursului este 
pathosul. Exemplarul-tip al acestui pattern retoric il putem 
descoperi in ciornele din manuscrise, inchegari textuale 
matriceale care stau la baza multor articole publicate. Cea 
mai bună ilustrare este ciorna /Ceea ce-mi roade inima...], 
din manuscrisul 2276, publicată în Opere (XII: 460): „Ceea 
ce-mi roade inima în privirea viitorului acestei tari nu sunt 
ideile subversive şi de răsturnare cari profanează gurile 
voastre, ci lipsa voastră de caracter. (...) Până când comedia 
aceasta? Până când panglicăria de principii, până când 
schimbările la faţă de pe-o zi pe alta? Suntem copii noi, pe 
cari un regisor străin ne pune să ne batjocorim între noi, să 
ne sfâşiem pentru credinţe şi, la arătarea unei prăzi, care-i 
punga noastră, căci e a ţării, să ne scuipäm şi conservatorul 
să fraternizeze numaidecât cu radicalul, radicalul să devină 
conservator? Suntem comedianfi cari ne batem de florile mă- 
rului pentru petrecerea şi câştigul străinilor ce trăiesc aci? 
Suntem păpuşi, îmbrăcate când roşu când alb, cari azi pun o 
etichetă, mâne alta, numai să ne meargă nouă personal bine, 
numai ambițiile noastre sa fie satisfăcute? Suntem bărbaţi noi 
sau nişte fameni, nişte eunuci caraghiosi ai marelui Mogul? 
Ce suntem, comedianti, saltimbanci de uliţă să ne schimbăm 
opiniile ca camesile şi partidul ca cizmele? (...) De câte ori 
partidele s-au unit, nu s-au unit decât spre a face un mare rău 
natiei”. 

In plan stilistic, figurile pe care le potenteazä modelul 
lumii ca spectacol reliefeazä convergenta dintre stilul gaze- 

tăresc şi poezia satirică. Dacă adăugăm acestui amplu câmp 
retorico-imagistic tehnicile şi schemele compoziționale speci- 
fice dramaturgiei, vom constata că articole precum Naivitäti 
radicale (XI: 46) sau Abdicarea d-lui C.A. Rosetti (XI: 112- 
115) probează cât de fastuoasă e scenografia teatrului 
publicistic eminescian (Spiridon 2003: 124-133), atât în 
planul reprezentării discursive, cât şi în privinţa structurilor 
textuale valorificate în actul argumentativ. Pentru Eminescu, 
mizanscena este un atribut esenţial al scrierii de presă. 

2. În foarte strânsă legătură cu perspectiva regizorală pe 
care scriitorul o fixează ca matrice a articolelor sale stă şi 
conceperea resorturilor intime ale discursului public (politic 
şi ziaristic) ca negustorie de vorbe. Această sintagmă este 
vehiculată pentru a atrage atenţia asupra verbozitatii şi sterili- 
tätii ce caracterizează spectacolul lumii politice. Într-o primă 
acceptiune, negustoria de vorbe simbolizează deşertăciunea 
discursivă, formulaicitatea vidă a limbajului, discrepanta 
dintre forma lingvistică supra-dilatată şi fondul de semni- 
ficare nul sau precar”. Într-o a doua acceptie, tranzacţia de 
fraze sforäitoare” este considerată din unghi cantitativ, ca 
proces mecanic de producție în serie lipsit însă de beneficiu. 
Termenii utilizați pentru a caracteriza această măcinare 
discursivă sunt din sfera FABRICATIEI: fabrică (de fraze™ sau 


31 Se pot consulta, de exemplu, notele critice la Scrisoarea III incluse 
de Perpessicius în volumul II: 271-323. 

3 Vorbe, vorbe, vorbe ! esclamă Hamlet, melancolicul principe al 
Danemarcei, citind un pasaj dintr-o carte. Fraze! esclamăm noi de câte ori 
vorbeşte d. C. A. Rosetti. Fraze imflate, spuse fără convingere internă, 
fraze de uliţă, de-o confuză generalitate, plănuite pentru a ameti mintea 
celor ce n-au puterea a cântări valoarea unei abstracții, formule mistice 
cari nu spun absolut nimic tocmai pentru a produce iluzia că spun ceva” 
(X: 148). 

33 „Câştigat-a oare poporul românesc minte destulă pentru a vedea ce 
fagaduinte deserte, ce fraze de nimic, ce laude bombastice sunt acelea cu 
cari liberalii ajung la putere?” (X: 126). 

34 in sfârşit presa nu-i cu mult mai mult decât o fabrică de fraze cu 
care fätärnicia omenească îmbracă interese străine de interesul adevărat al 
poporului” (X: 30). 

de palavre*), moară (de palavre”), uzină (de calomnii”). 
Mai apoi, astfel de produse discursive, considerate manifes- 
tări ale falsitatii şi lipsei de relevanţă, sunt interpretate ca 
marci ale manipulării si demagogiei”. Fraza, goală” sau 
lustruită“, este — şi în poezia satirică, şi în scrisul gazetăresc 
— semnul distinctiv al decadentei (Irimia 2013: 147). Ca 
manifestări ale precaritatii spectacolului montat şi jucat de 
actorii vieţii publice, politicieni şi ziarişti deopotrivă, fraza, 
palavra şi vorba goală sau mare sunt înglobate în cuprin- 
derea efemerului şi a vanitatii deşarte. De cele mai multe ori, 
satira gazetărească are ca nucleu ideea, prezentă şi în men- 
talul colectiv al lumii ţărăneşti, că vorba reprezintă expresia 
şi simbolul care pun în lumină caracterul şi faptele omului- 
ființă socială. 

Discursul contrafăcut şi lipsit de miez este interpretat ca 
simptom al unei boli ce afectează spiritul public modern, 
anume patologia formelor fără fond. Invocată, disecată şi 
condamnată în multe articole, „discuţia de cuvinte, şicana de 
vorbe fără fond” (X: 235) este interpretată ca „fum şi pleavă” 
(XII: 366), neavând, în concepția ziaristului, decât rostul de a 
pune în lumină faptul că ceea ce, în plan ideologic şi deci- 


35 „S-au mai deschis în fericitul an 1879 câteva sute de fabrici de 
palavre şi câteva mii de uzine de calomnii” (X: 393). 

3° Fiindcă miile aceste de vorbe nu sunt resimtite, nu au trecut în suc 
şi sânge, nu au avut nici o influență educativă asupra lor, ele acoper cu 
zgomotul lor de moară de palavre o înjosire şi versatilitate de caracter 
nemaipomenită decât în timpii cei mai răi a Împărăției bizantine” (XI: 28). 

© X: 393. 

38 „Tot secretul intelectual al demagogiei consistă însă tocmai in 
negustoria cu asemenea fraze de-o goală si tristă universalitate, fraze cari 
n-au conținut, nu spun nimic aievea şi cari, se-ntelege, ametesc capul 
bietului om din popor, care, ştiind că peşte, pâne, carne sunt vorbe ce 
însemnează ceva, crede că şi abstractiunile de mai sus cata să fi însemnând 
ceva şi mult încă, numai el nu e ’n stare să le priceapă. Asta se cheamă pe 
românie: A îmbăta pe cineva cu apă rece” (XIII: 135). 

3 „Organizaţia socială a României are două părți caracteristice, una 
reprezentată prin o droaie de fraze goale în zecile de foi şi foite ale ţării, 
alta în sărăcirea şi mortalitatea reală a populației” (IX: 184). 

4 Azi, când fraza lustruită nu ne poate înşela, / Astăzi alţii sunt de 
vină, domnii mei, nu este-aşa?” (Scrisoarea III, I: 151). 

zional, corespunde formelor fără fond are, în plan discursiv, 
un echivalent în vorba încâlcită, greoaie, falsă şi fără 
de-nteles, ,,calti în loc de mătase, plumb în loc de aur”, „o 
prăvălie de marfă falsă” (XII: 319). Aşadar, misiunea de 
căpătâi asumată de gazetar este de a înfățișa adevarul*', de a 
combate cu mijloacele scrisului răspândirea maladiei care 
aduce atingere sănătăţii organismului social, de a arăta că 
adevărul şi munca sunt remediile prin care pot fi contracarate 
manifestările patologicului din viaţa şi discursul cuprinse în 
sfera publică“. Sub acest aspect, etica eminesciană are note 
comune cu mentalitatea populară, în care vorba şi fapta sunt 
adesea puse în relație de antiteză pentru a oglindi, în cheie 
sapientialä, contrastul dintre bine şi rău, dintre adevăr şi min- 
ciună, dintre hărnicie şi lene, dintre modestie şi lăcomie etc. 
În imaginarul paremiologic românesc, omul onest, harnic şi 
cumpătat la vorbă este modelul tutelar de personalitate 
umană, aşa că adevărul şi munca sunt, în proverbe, prezen- 
tate în lumină pozitivă, în vreme ce prefăcătoria şi vorbăria 
fără rost sunt descrise în culori retorice şi stilistice negative. 
Aşadar, vorba evidențiază firea, comportamentul şi valorile 
individului, iar recursul lui Eminescu la proverbe care subli- 
niază această judecată nu este deloc întâmplător”, etica şi 


41 Că nu primim lecții de stil decât doar de la maistri de stil 
se-ntelege de la sine. În epoca de grecituri stilistice, de forme fără fond si 
de vorbe färä-nteles, noi am crezut că, scriind româneşte drept si fara 
inconjor, numind lucrurile pe numele lor si alegând cei mai exacti 
echivalenți lexicali, atât pentru ideile cât si pentru resentimentele noastre, 
vom contribui a insänätosa spiritul public de platitudinea cu care l-a 
’mbolnävit demagogii ignoranti şi perversi de la organele roşii. Când un 
om care lucreazä tot in directia noasträ, a adevärului, ne-ar da consilii, 
le-am primi; de la oricine nu le primim” (XIII: 308). 

42 „Un singur remediu există în adevăr în contra acestor rele, dar 
trebuie aplicat cu toată rigoarea, cu tot esclusivismul: munca, acest corelat 
mecanic al adevărului; adevărul, acest corelat intelectual al muncii. Dar 
muncă, nu nimicuri, nu mânare de musti la apă; şi adevăr, nu fraze lus- 
truite şi negustorie de vorbe” (XIII: 146). 

® Iată câteva dintre proverbele folosite de Eminescu ca embleme 
etice: „Bun de gură, rău de treabă” (X: 26), „Omenia, omenie cere şi 
cinstea, cinste” (X: 216; XII, 27), „Ori vorbeşte cum ti-i portul, ori te 
poartă cum ti-i vorba” (X: 334), „Vorba multă, sărăcia omului” (X, 351), 

demersul argumentativ ale ziaristului fiind corelate cu idea- 
lurile morale ale lumii ţărăneşti. Grefarea retoricii regizorale 
pe trunchiul moralei populare impune observatia ca theatrum 
mundi este, în publicistica lui Eminescu, un spectacol de 
caractere si un spectacol al vorbelor. 

3. Modelul lumii ca spectacol nu este valorificat doar 
prin raportare la întâmplări, personaje şi discurs, ci include şi 
aspecte legate de compoziția propriilor articole de presă şi de 
tehnicile argumentative de care poetul-gazetar se serveşte. 
Sub aspect compozițional, tipic pentru structura articolelor 
eminesciene este textul-mozaic, iar din perspectivă argumen- 
tativă, structurile textuale au dispunere în basorelief. 

Fără a realiza un inventar exhaustiv al părților care 
formează întregurile textuale, se poate arăta că cele două 
invariante ale poeticii gazetăreşti”! — intertextualitatea si 
metadiscursivitatea — se sprijină pe simbioza dintre cult si 
popular. În categoria elementului cult pot fi incluse toate 
referintele livreşti care evidenţiază profilul enciclopedic al 
scriitorului-ziarist. Asupra acestei chestiuni a insistat D. 
Vatamaniuc, editorul şi cel mai competent exeget al gaze- 
tăriei eminesciene. Elementul popular este ilustrat de gama 
diversă de fapte de limbă şi de literatură populară pe care 
Eminescu le fructifică în construcția mozaicurilor sale 
textuale. 

Împletirea dintre cult şi popular poate fi urmărită dacă se 
are în vedere discursul repetat”. Pot fi subsumate discursului 


„Cu vorbe laptele nu se face brânză, nici apa de gârlă oţet de trandafiri” 
(X: 351), „De-ai avea şi şapte limbi, adevărul n-ai să-l schimbi” (X, 353), 
„Gura păcătosului adevăr grăieşte” (XIII: 120), „Să stăm strâmb dar să vor- 
bim drept” (XIII: 259), „Unu-i adevărul oricum l-ai spune” (XIII: 406) etc. 

# Cf. Milică 2013b. 

4 In viziunea lui E. Coseriu (2000: 258-259), discursul repetat „cu- 
prinde tot ceea ce in vorbirea unei comunitäti se repetä intr-o forma mai 
mult sau mai putin identicä sub forma de discurs deja facut sau combinare 
mai mult sau mai putin fixä, ca fragment, lung sau scurt, a „ceea ce s-a spus 
deja”. Discursul concret, noteazä in continuare lingvistul, este aidoma unui 
colaj in care faptele de discurs repetat se îmbină cu cele de tehnică liberă 
tot aşa cum, într-un tablou, porțiunile executate cu tehnica originală a pic- 
torului coexistă cu fragmente luate din alte tablouri, pictate de alti pictori. 

repetat a) frazeologia cultă şi populară reprezentată de 
expresii, locuţiuni şi izolări, b) enunturile sapien- 
tiale, atât cele create de popor cât şi cele de autor, adică 
proverbe şi zicători, maxime şi aforisme şi c) textele de 
învăţătură, fie acestea pilde, anecdote, reflecţii sau para- 
bole de sorginte cultă (biblică mai ales) şi populară, dar şi 
citate, parafraze sau aluzii desprinse din variate texte. Aceste 
fapte lingvistice au fost discutate de unii cercetători, între care 
Baran (1997) şi Parfene (2000), ideea care se desprinde din 
descrierile şi comentariile specialiştilor fiind că Eminescu a 
practicat o gazetărie de tip formativ. Această caracteristică a 
gazetăriei sale a decurs din convingerea poetului că păsă- 
reasca“ întrebuințată în spaţiul public luase locul „frumoasei 
limbi a strămoşilor” (X: 24), aşa că ea trebuia dislocată şi 
înlocuită cu modele autentice de limbă şi cultură româ- 
nească. Campania împotriva limbii păsăreşti (Andriescu 
1979: 195) a presupus căutarea şi prelucrarea unor formule 
compoziționale şi retorice prin care ziaristul Eminescu, „un 
om care-şi chibzuia fiecare gând şi care măsura forma po- 
trivită cu dânsul” (Iorga 1922: 136), a pus în circulație fapte 
de limbă preluate din vechiul scris românesc şi din limba 
poporului. Împletite cu elementele moderne ale scrisului 
literar, aceste „imbogätiri” recuperate din limba istorică au 
contribuit la formarea unui stil publicistic în care noul şi 
vechiul se potenteazä reciproc. 

Operația prin care diverse fapte de limbă aparţinând 
unor straturi temporale, geografice, sociale şi stilistice 
diferite au fost modelate pentru a corespunde variatelor nevoi 
comunicative ale publicistului poate fi numită stilizare. 

O a doua dominantă a stilului gazetăresc este oralitatea 
cu accente teatrale: „Specie a scrisului, textul de presă emi- 
nescian pare destinat si auditiei, fiind construit ca si cum ar 
urma să fie pronunţat” (Spiridon 2003: 123). 


48 „Cauza pentru care s-a lätit atät de mult stricarea limbei incät 
astäzi gazetele si cärturarii scriu o päsäreascä neinteleasä de popor, subtire 
$i muieraticä, e aceeasi cäreia peste tot li datorim toate relele de cari sufe- 
rim: politica” (XI: 157). 

In rama celor douä träsäturi stilistice, textul-mozaic este 
inchegat ca „poveste a vorbei”, iar publicistul dezväluie citi- 
torului atent conditia spectacularä a articolului de presä, 
valorificänd sugestii de lecturä din Anton Pann: ,,Astea se 
vorbesc: de prin lume adunate şi iarăşi la lume date — relata 
referrentes —, le dam si noi oricui o pofti sa le povesteascä 
mai departe, ca sa treacä ca cäscatul din om in om” (XIII: 
156). Un astfel de tipar textual prin care se creeazä impresia 
de veche oralitate ţărănească este, de fapt, rezultat al unui 
efort de prelucrare a unor precursori literari de factură cultă. 
De la Anton Pann, Eminescu preia numeroase elemente de 
structură şi de conţinut. Ceea ce va fi trezit interesul poetului 
e lesne de intuit. Geniu oral şi versificator talentat, autor al 
unei opere în care întrepătrunderea de elemente populare şi 
culte are ca nucleu observarea şi comentarea spectacolului 
lumii, Anton Pann foloseşte, aşa cum observă Ovidiu Papa- 
dima (2009: 29), o schemă literară „de vechime milenară, 
schemă în care proverbul se interfera cu povestirea, în care o 
patanie era lămurită printr-o vorbă cu tâlc şi o vorbă inte- 
leaptă era ilustrată printr-o pätanie”. Prin slefuirea acestei 
scheme au apărut minunata Poveste a vorbei şi O şezătoare 
la tara, scrieri din care Eminescu s-a inspirat adesea. 

Natura intertextuală a artefactelor literare in care înte- 
lepciunea vechilor cărți populare se uneşte cu vorba de duh a 
ţăranului si in care esentele lumii orientale sunt discret 
infuzate cu influenţe occidentale este de notorietate. În litera- 
tura lui Anton Pann se observă conlucrarea dintre elementul 
cult şi cel popular, tranziţia de la vechi la nou. Spitalul 
amorului este o antologie“ care acoperă un secol de poezie 
românească (1750-1850), iar în Povestea vorbei aflăm ecouri 
din cărțile populare. Este posibil ca această fericită şi 
măiestrită contopire între limba cărților şi limba poporului 
să-l fi determinat pe Eminescu să afirme că Anton Pann este 
unul dintre scriitorii naționali reprezentativi (IX: 412, X: 22, 
XI: 518 etc.). Totodată, redactorul-poet va fi remarcat, de- 
sigur, „teatralitatea pe care Pann o conferă uneori inlantuirii 


#7 Papadima 2009: 112. 

de proverbe” (Anghelescu, în Pann 2011: 14), precum şi 
faptul că sceneria“ lui Anton Pann este dublată de virtuțile 
de moralist ale acestui erudit în materie de tradiție orală şi 
populară (Călinescu 1982: 221). Versul lui Pann e, ca şi arti- 
colul de presă eminescian, o mizanscenă a lumii ca teatru, un 
mozaic orientat către „surprinderea şi fixarea trăsăturilor de 
caracter ale altora, pentru a da loc observaţiei ironice acute, 
furate parcă cu coada ochiului” (Papadima 2009: 29). 

Influențele asumate de Eminescu tin, aşadar, de afinități 
de viziune si de compatibilitate compozitionalä cu scrisul 
său. Urmându-l stilistic pe Anton Pann, dar şi prin raportare 
la alte modele, între care cugetările lui Oxenstierna”, pildele 
şi învăţăturile vornicului Iordache Golescu” sau unele cărți 
populare şi traduceri vechi, Eminescu angajează cu insistență 
maxima, inventariază şi citează abundent paremiile, cultivă 
cimilitura, anecdota, fabula şi parabola şi nu ezită să utilizeze 
în texte o frazeologie complexă care i-a determinat pe unii 
dintre comentatori să arate că, prin apropierea de sevele 
expresive ale oralitatii populare, limba presei s-a îndepărtat, 
în epocă, de manierismul retoric propriu perioadei paşoptiste 
(Andriescu 1979: 158-159). 

În cazul publicisticii eminesciene, constatarea este va- 
lidă numai dacă se acceptă că Eminescu a preluat nemijlocit 
elemente de limbă şi literatură populară pe care le-a cuprins 
în țesătura scrisului său ziaristic. Însă, în completarea ele- 
mentului popular pe care, fără îndoială, l-a cunoscut prin 
contactul direct cu lumea țărănească, gazetarul a stilizat 
enorm filonul cult, conferindu-i atributul de popular, prin 
scenografia stilistică a oralitatii. Această afirmaţie poate fi sus- 
ținută prin observarea unuia din mecanismele de bază prin care 
ia fiinţă mozaicul textual, şi anume cumulul de proverbe. 

Chiar de la apariția presei în limba română, uzul pro- 
verbelor în articolele publicate în ziare este constant, astfel 
încât nu se poate afirma că procedeul reprezintă o caracte- 
ristică a gazetăriei eminesciene. Mai departe, se poate 


48 Papadima 2009: 22. 
® Vatamaniuc 1985: 199-202. 
50 Perpessicius 1957. 

constata ca insiruirea de proverbe este un procedeu care 
precede scrisul veacului al XIX-lea, dupa cum se poate 
observa din urmatorul fragment din cronica lui Neculce, 
scriere din veacul al XVIII-lea: „Sfătuitu-s-au Antiohi-voda 
cu boierii de-au facut prieteşug cu leşii. Si triimisără cărți, cu 
rugăminte la craiu şi la hatmani, să nu pozvolească să 
sloboadză poghiazuri in tara să o strâce, că-i păcat că sunt 
creştini. [...] Dece craiul Sobetchie şi hatmanul lablo- 
novischie îndată cu bucurie priimiră că n-or mai triimite 
poghiazuri, şi s-aşedză lucrul mai cu paci a trăire. Nu o feci 
ca tată-său Cantemir, să să puie împotriva unei crăii cu o 
mână de oameni slabi. Paza bună trece primejdia re, mielul 
blând suge la doo oi, capul plecat nu-l prinde sabia (subl. 
n.). Asè buna chivernisală fece şi Antäilohie-vodä atunce” 
(Neculce 2001: 127). 

Notând că, în tradiţia scrisului literar românesc, cumulul 
paremiologic este un procedeu cu multiple funcțiuni asupra 
cărora nu vom insista în studiul de față, se cuvine sa 
adăugăm că preferința lui Eminescu pentru acest mijloc com- 
pozitional de punere în relief, de dramatizare, este motivată 
de interesul pentru cultura scrisă, de prețuirea arătată fol- 
clorului şi de ideologia sa conservatoare. 

În publicistica eminesciană, salba de proverbe este una 
din retetele predilecte de amplificare retorică. Prin amplifi- 
care gnomica, cugetările unor gânditori străini sunt ocazional 
puse în oglindă cu ziceri „populare” româneşti, în fapt eşan- 
tioane sapientiale culese tot din scrieri de autor. Ilustrativ 
pentru acest tip de mozaic intertextual este articolul Pentru 
comedia cea de obşte (IX: 505-506), în care ziaristul redă, în 
paralel, două ipostaze ale spectacolului lumii, respectiv 
theatrum mundi din cugetările lui Oxenstierna şi spectacolul 
schimbător al lumii din antologia vornicului Iordache 
Golescu (Zanne IX: 84); din ele Eminescu va reţine imagini- 
tip ale efemerului şi nestatorniciei: roata lumii”! şi scara 


51 3 Sih un Le 

„Lumea, ca 0 roatä o vedzi ca sä-ntoarce si nici o data sta; d-aceea 
nestatornicie te-arata la ori ce” este o imagine prezentă ocazional in publi- 
cistica poetului (X: 271, XI: 92). 

lumii”. Alteori, se folosesc eşantioane frazeologice şi pare- 
miologice extrase din autori considerați populari şi naționali 
şi proverbe din popor, izvoarele culte cel mai amplu valorifi- 
cate fiind scrierile lui Anton Pann şi manuscrisul lui lordache 
Golescu, din care Eminescu şi-a compilat repertoriul de 
proverbe publicat de Perpessicius în Opere, VI, sub titlul 
„Proverbe-asemănări, cimilituri”. Texte precum /Multe am 
avut de zis...] (X: 32), [Daca se va adeveri...] (XIII: 
194-195) sau /Onorabilii confrati...] (XIII: 406-408) contin 
proverbe spicuite de poet din creaţiile înaintaşilor. În sfârşit, 
recursul la mostre străine şi autohtone de înțelepciune 
populară dovedeşte cât de fină şi de cuprinzătoare a fost 
competenţa paremiologicä” a poetului-gazetar. 

Nu ştim dacă va fi posibilă identificarea foarte precisă a 
tuturor surselor livreşti din care poetul a extras elementele de 
factură populară spre a le folosi în mozaicurile sale 
gazetăreşti, dar este cert că prin intertextul-poveste a vorbei 
scriitorul a furnizat cititorilor săi un edificiu retoric şi 
expresiv alternativ, opus limbii păsăreşti din gazetele vremii 
şi negustoriei de vorbe din discursul public. În această 
poveste a vorbei, concepută după modele culturale traditio- 
nale, spectacolul schimbător al vieţii este înrămat în cadre 
distincte, totuşi corelate, realitatea fiind înfăţişată în cheie 
teatrală, când comică sau satirică, când dramatică ori tragică. 


52 Lumea, ca o scară pă care unul să urcă şi altul să coboară” este, 
prin esentializare gnomică, trecută din manuscrisul vornicului Golescu, în 
textul de presă (X: 164) şi în laboratorul Scrisorii III („Si în scara lumii 
noastre se arată Baiazid”, II: 297). 

5 Conform unei estimări recente (Ene 2012: 14), Eminescu a 
valorificat în publicistica sa „peste 1500 unități paremiologice şi 
constructe afiliabile, unele repetate cu sensuri diferite”, însă cercetarea 
atentă a materialului excerptat demonstrează că proverbele propriu-zise 
alcătuiesc un număr restrâns de unităţi, cele mai multe fiind elemente de 
discurs repetat cu altă identitate lingvistică. 

Abstract 


The paper examines the imagery of theatrum mundi in Mihai 
Eminescu’s journalistic writings. After I argue that this potent 
conceptual model has two basic sources, namely the encyclopedic 
readings of the author and his fascination with theatre, I go on 
proving that the already mentioned model enabled Eminescu to 
develop a journalistic writing technique inspired by various literary 
models among which Anton Pann’s epic collection of rhymed 
proverbs entitled Povestea vorbei (The Tale of the Wit) seems the 
most prominent in terms of its influence and compositional rele- 
vance. The technique that I conventionally call “povestea vorbei” 
is in fact an (inter)textual mosaic created by Eminescu as a means 
of contrast to what he considered to be the ready-made and cosmo- 
polite public discourse of the day, framed as “negustorie de vorbe” 
(the trade of empty talk). The contrast between “the tale of the wit” 
and “the trade of empty talk” ultimately reveals Eminescu’s 
theatrical view upon reality. While blaming “the trade of empty 
talk” the poet implicitly gives credit to his “tale of the wit”. 


Antinomia ,,nefiintei” cu ,,fiinta ce nu 
moare” si consecintele ei in semantica 
textuala a Luceafarului 


Rodica MARIAN 


(rodi.marian@gmail.com) 


Din perspectiva conceptului de text poetic integral’, prin 
prisma cäruia cred statornic (de peste douä decenii) ca tre- 
buie decelate sensurile majore ale poemului Luceafarul 
(respectiv si cele degajate din variante in conexiune cu forma 
antumä a textului publicat de poet), este crucial de subliniat 
faptul cä argumentele textual-semantice anuleazä irefutabil 
opozitia clasicä dintre conditiile existentiale ale eroilor ,,po- 
vestii” (traditional si constant prezentä in toate exegezele 
poemului): cer-pämänt, etern-efemer, nepieritor-perisabil, 
infinitudine-finitudine, real-ideal, cu reflexul lor ontologic 
absolut-contingent, implicänd superioritatea axiologica a 
astralului (care incorporeazä alegoric principiul suprem al 
geniului) fatä de polul opus al teluricului. Efemerul (telu- 
ricul) este reprezentat exponential in poem prin figurile celor 
doi pämänteni, in genere acreditati numai prin „inconsec- 
venta sufletului uman”, urmatä, paradoxal, chiar printr-un 


! Textul poetic care integreazä, in definitia mea, totalitatea varian- 
telor manuscrise si textul definitiv, cu versiunile sale; vezi si prima editie a 
acestuia: Rodica Marian, Mihai Eminescu, Luceafarul. Text poetic integral, 
Editura Remus, Cluj-Napoca, 1999. Aceeasi editie de text este reprodusa 
în Rodica Marian şi Felicia Serban, Dicţionarul Luceafărului eminescian, 
ediția a II-a, Editura Ideea Europeană, Bucureşti, 2007. 

exces al devalorizarii caducitatii, de ,,inconsistenta naturii lor 
materiale”. 

Fata de această încremenită antinomie, lectura textului 
poetic integral impune opoziţia a două eternitäti, e adevărat 
de naturi crucial diferite (veşnicia increatului opusă veşniciei 
lumii create), fapt care a generat şi antrenează încă esențiale 
neînţelegeri, pornite firesc din diferența percepută, empiric, 
între timpul cosmic şi cel uman. Tocmai această opoziţie a 
eternitatilor este fundamentală în textul integral al poemului 
şi caracterul ei lămuritor se poate pune în evidență prin 
aprofundarea concepţiei despre unitatea şi veşnicia lumii pe 
care Eminescu o prezintă în versiunea genuină a poemului 
(prima versiune, numită de Perpessicius A), unde este înde- 
lung şi foarte explicit (arborescent chiar) ilustrată. Această 
primă versiune este dominată de tema filosofică a ființei ce 
nu moare, în peste o sută de strofe, din care se va configura 
ulterior, prin contragere severă (în poemul antum), răspunsul 
celui implorat prin Doamne la marea cerere a Luceafărului, 
redusă la zece strofe pe al căror traseu semantic se concen- 
trează imposibilitatea morții definitive (= repaos = liniştea 


? Vezi George Popa, Luceafărul. Treptele spiritului. hyperionic, 
Editura Arhip Art, Sibiu, 2010, p. 32. Avem aici una dintre constantele 
eminescologiei, ilustrată adesea în comentariile mele, şi pentru care poziția 
Svetlanei Paleologu-Matta mi se pare emblematică, fiindcă, deşi autoarea 
recunoaşte că farmecul sfânt şi dorul de moarte sunt chei de boltă ale 
întregii lirici eminesciene (acestea apărând în secvența poemului numită 
„confesiunea Cătălinei”, deci în expresia mărturisirii sale), concluzio- 
nează, dominată fiind de ideea preconcepută a superiorității hyperionice: 
„Intensitatea sentimentului şi transcenderea lui în aceste paradigme nu pot 
fi proprii eroinei care... e incapabilă de o atare elevaţie şi înțelegere” 
(Svetlana Paleologu-Matta, Eminescu şi abisul ontologic, Editura Stiin- 
tificä, Bucuresti, 1994, p. 123). Această tenace coordonată exegeticä este 
susținută şi mai recent, printre alţii, şi de G. Popa: „Pământescul — Cătălina 
— nu a putut sui nici măcar până la intuirea caracterului etern al unicitätii in 
iubire” (p. 33). Prejudecata rămâne aşadar puternică, persistând sub forme 
mai atenuate la unii autori, precum Aurelia Rusu, care vede o complemen- 
taritate între lumea nemuririi şi cea a trecerii efemere, dar, cu toate acestea, 
concepe să comenteze, în ceea ce o priveşte pe Cătălina, că „pentru ea, 
existenţa e împărțită în categoria locuitorilor tereştri, vii — ordinul real —, şi 
a celor astrali, eterni — ordinul ideal” (Aurelia Rusu, Eminescu. Ipoteza 
atomilor, Casa Cărţii de ştiinţă, Cluj-Napoca, 2013, p. 41). 

uitării), atât pentru cel devenit Hyperion, care „nu are 
moarte-n el”, cât şi pentru cei care se nasc spre a muri şi mor 
spre a se naşte. Cele o sută de strofe au un aspect pur 
filosofic, arătând că totul în natură este ciclic şi nesfârşit în 
timp; ele sunt tratate de interpreţii poemului ca fiind confuze 
ori de neînțeles (mai ales prin grila gândirii rationaliste si a 
mentalitatii europene generate de aceasta), de aceea emines- 
cologii români eludeazä coerenţa acestei demonstraţii, o 
neglijează total, iar puţinii străini ori cercetătorii care cunosc 
bine variantele operei eminesciene o privesc uneori circum- 
spect, dând sens independent numai ideilor din variante (vezi 
Rosa Del Conte’, care se apleacă insistent spre această 
perenă „tinereţe a lumii”, dar n-o interpretează în cadrul 
semantic al poemului). Dintre eminescologii străini merită 
să-l amintesc pe Alain Guillermou”, bun cunoscător al vari- 
antelor, care are o perspectivă adecvată surselor filosofice 
reale, dar nu relationeazä, cum nu o fac nici ceilalți emi- 
nescologi, coordonatele semantice din variante cu cele din 
textul definitiv. Dimpotrivă, analistul francez percepe această 
condamnare a existenţei ca pe o „definiție a nenorocirii 
lumii”, atribuind-o unei „filosofii foarte personale” a lui 
Eminescu, o doctrină poetică existențială ce ar da valoare 
„dezgustului de viaţă”. Din unghiul meu de vedere, des- 
crierea legitätilor universului creat din versiunea genuinä nu 
este altceva decât strădania poetului de a lămuri, în multe 
exemple elocvente, în ce constă unitatea şi veşnicia lumii 
create (filon fundamental în filosofia indică). 

În această abordare ţin să subliniez îndeosebi claritatea 
şi coerenţa argumentelor textual-semantice din textul poetic 
integral în favoarea înlocuirii încremenitei opoziții de ori- 
zonturi existenţiale (ceresc şi teluric) printr-o altă polaritate: 
eternitatea fără început şi sfârşit a increatului versus veşnica 
reîntoarcere în timp a naturii cosmice şi umane (eternitatea 


3 Rosa Del Conte, Eminescu sau despre Absolut, Editura Dacia, Cluj, 
1990, p. 143. 

4 Am dezvoltat mult mai pe larg, cu diferite argumente, această 
dezbatere a mentalitätii indice în capitolul al XV-lea din „Lumile ” Lucea- 
farului, Editura Remus, Cluj-Napoca, 1999, p. 380- 428. 

ciclică a temporalitatii, proprie lumii create). Aceasta din 


urmă cuprinde toată lumea creată şi ea este vinovată, din 


5 A PR z 5 5 Bi 
perspectiva înţelegerii umane (,,invelitoarea’”” = „micul eu”, 


numai el trecător, nu si natura umană, are această orbire în 
fata „adevărului”, a întregului), de o lipsă de sfârşit (ceea ce 
induce subliminal şi dramatic absenţa absolutului“, ceea ce 
mi se pare a fi o incredibilă, profundă intuiție eminesciană): 
„Tot ce a fost, tot ce va fi / De-a pururi faţă este / Şi basmul 


5 „Pentru că tu eşti trecător / Sunt toate trecătoare? / Au nu sunt 
toate-nvelitori | Fiintei ce nu moare? // Tot ce a fost, tot ce va fi / De-a 
pururi fata este / Iar basmul trist al stingerii / Părere-i şi poveste.” Astfel, in 
mod explicit natura, ca şi lumea, nu are un sfârşit real şi nici goluri: Natura 
n-are ieri şi azi / Si lumea n-are goluri / Căci stoluri care zboară azi / 
Se-ntorc la anul stoluri. Cele peste o sută de strofe ale versiunii genuine 
(versiunea A) a poemului, din care se va constitui, mai bine zis se va 
contrage, în textul antum, răspunsul aşa-numitului demiurg la marea cerere 
a Luceafărului (în ediția definitivă a dicționarului semnat de mine, aceste 
variante sunt cuprinse la p. 306-318), încep semnificativ cu strofele: 
Zadarnic cauţi a scăpa / Din lumea ta sărmana, [cu alternativa variantă: 
„Zadarnic chemi tu mintea ta / Şi inima, särmana] / Când geana-ncepe a 
lăcrima / Se-nseninează geana. // Degeaba crezi c-o sta în vânt / Noroc şi 
idealuri / Când valuri află un mormânt / Urmează alte valuri”. Strofele cele 
mai expresive în sens ideatic din această avalanşă de argumente sunt 
(evident, mai ales din unghiul reconsiderării lor semantice alături de textul 
antum): „Din chaos toate-au apărut / Şi se întorc în chaos, / Cum din repaos 
s-au născut / Ea tinde la repaos // O lege-n veci va stăpâni / Şi lumea si 
atomul / Când omul prinde-a-mbătrâni / Se-ntinereşte omul”. Nesfârşita 
curgere ciclică a naturii, inclusiv a celei umane, pe care „micul eu” n-o 
înţelege („Tu iti atârni de micul eu / Sperantä şi durere / Te legi cu mii 
păreri de rău / De omul care piere”) este tristă numai din perspectiva celui 
care-ar concepe un final al basmului stingerii ori al soarelui: „Şi când vezi 
soarele-asfintit / Că intra roşu-n apă / Pe altă lume-a răsărit / Şi ziua o 
să-nceapă // Degeaba trist te uiţi la el / Si îl asemeni spumii / Va lumina tot 
într-un fel / O altă parte-a lumii”. În Dicţionarul Luceafărului eminescian, 
ediția citată, la p. 158 apare definiţia: „Micul eu = individualitatea umană 
(egocentrică), a cărei conştiinţă este redusă la limita unei vieţi şi care nu 
înţelege legea universală a veşnicei renaşteri”. 

° Absolutul nu-l înțeleg aici ca un atribut rezervat exclusiv Lucea- 
fărului, ca natură superioară, respectiv definind unicitatea şi neasemuitul 
geniului. Percep lipsa de absolut ca pe o apăsare a reluării, a conştiinţei fap- 
tului că şirul uman nu are sfârşit, în sensul filosofic pe care Eminescu şi l-a 
însuşit din concepția vechilor upanişade, din filosofia şi mentalitatea indică 
în general. 

trist al stingerii / Pärere-i şi poveste” sau „Tot ce a fost şi ce 
va fi / E astăzi împreună”, apoi şi mai limpede: „Că tot ce-n 
lume va mai fi / Tot ce a fost, si este / lar visul trecerii pe 
veci / Părere-i şi poveste” cu varianta încă mai dezambi- 
guizatoare: „Dar vis e tot şi vis suntem / Căci ce e pururi fata 
/ E moartea din care vedem / C-a răsărit viata. // Şi adevărul 
vei spori / Si tu de-i recunoaşte / Că toți se nasc spre a muri / 
Si mor spre a se naşte. // Că mii de oameni, neam de neam / 
Că soarele si luna / Se nasc şi mor în unu Brahm / În care 
toate-s una”. Este aici şi expresia esentializata şi obstinat 
reluată în variante, dar şi păstrată în textul definitiv pentru 
valoarea ei de generalitate („Că toți se nasc spre a muri / Si 
mor spre a se naşte”), dintre sute de versuri cu aceeaşi temă 
la care poetul a renunțat (pe lângă multe altele, de remarcat 
„Şi dacă stelele-ar pieri / S-ar naşte iarăşi stele”, distih 
înscris în acelaşi paralelism textual cu soarele şi oamenii), 
dar şi implicarea comună a destinului circular al oamenilor şi 
al astrelor, pusă expresiv în versiunea genuină sub forța 
renăscătoare a morţii („moartea-i muma vieţii” este reperul 
semantic prin care interpretam coordonatele semantice ale 
poemului în cartea mea „Lumile” Luceafărului”), dar mai 
criptică în textul publicat („Un soare de s-ar stinge-n cer / 
S-aprinde iarăşi soare şi Dar piară oamenii cu toţi / S-ar 
naşte iarăşi oameni apoi Căci toți se nasc spre a muri / Si 
mor spre a se naşte”). 

Versurile citate mai înainte sunt aşa-numitele relicte ale 
discursului demiurgic din prima formă a poemului, identice 
ori foarte asemănătoare cu versurile rămase în versiunea 
definitivă a poemului Luceafărul. Pentru expresivitatea pri- 
mei forme (versiunea A), cuprinzând natura acestei nemuriri 
ciclice şi neputinta omenească de a o înţelege, se cuvine să 
mai citez aici câteva distihuri elocvente: „Zadarnic leacuri la 
păreri / Cătau cugetătorii / Şi sorii toți perind pe cer / Din 
nou s-ar naşte zorii [...]. Şi dacă stele-ar peri / Ar izvori iar 
stele”. Şirul nesfârşit în care se înscriu şi astrele, şi oamenii 


7 Vezi capitolul ,, Moartea-i muma vieții” — un reper semantic textual 
din „Lumile ” Luceafărului, p. 227-237. 

obliga constiinta traitorului (aici ramane de rezolvat proble- 
ma daca printre oameni nu exista totusi $i cazuri de exceptie) 
la o încercare de a-l depăşi, de a ieşi din anonimatul sirului, 
din unitatea ineluctabilă a Universului, în sensul dorinţei 
unei opriri absolute, simțită ca o eliberare: „Din chaos toate 
au apărut / Şi se întorc în chaos, / Cum din repaos s-au născut 
/ Ea [natura] tinde la repaus”. 

Tendinţa naturii de a se odihni, scăpând din lumea săr- 
mană a preaplinului‘, din neschimbata substanță a vieţii, 
obositoare prin neîntreruptă reluare, este înțelesul profund al 
tristetii manifeste în „lumea ta sărmana”, aşa cum a simtit-o 
Eminescu, respectiv înţelesul dat de poet atributului trist 
(„Tot ce a fost, tot ce va fi / De-a pururi fata este / Și basmul 
trist al stingerii | Părere-i şi poveste”). Întoarcerea în haosul 
primordial va fi nazuinta supremă a Luceafărului (fiind şi el 
natură, ca şi Soarele; interesant este faptul că destinul circu- 
lar al Soarelui ocupă şase versuri în textul definitiv al poe- 
mului, poate fiindcă astrul luminii este aparent singular, dar 
cu o eternitate ce trece prin moarte), care însă o confundă cu 
liniştea împăcată din ora de iubire. Mai trebuie să observ că 
perpetuitatea naturii (tofi se nasc spre a muri / Si mor spre a 
se naşte) era arborescent descrisă în versiunea A, cum am 
arătat mai înainte şi cu destule alte ocazii. Dar în versiunea ur- 
mătoare a manuscriselor (numită versiunea B de Perpessicius), 
tema „fiinţei ce nu moare” (ca şi aceea a „micului eu”) nu 
mai apare. În schimb, insistența poetului se îndreaptă spre 
descrierea neființei, ulterior dispărută ca expresie concret- 
textuală, fiind înlocuită în forma publicată antum de des- 
crierea pasajului nefiintei ca un gol şi un adânc asemenea 
uitării celei oarbe. 


8 „Zadarnic cauţi a scăpa / Din lumea ta sărmana / Când geana-ncepe 
a lăcrima / Se-nseninează geana”. Nu pot să nu observ în caracterizarea 
lumii drept sărmană asemănarea cu o descriere a Samsarei din budism, 
care „este spiritul necăjit şi întunecat de nenumăratele construcții 
mentale... şi întinat de ataşamente şi de celelalte patimi”. În opoziţie, 
„minunata Nirvana este luminoasă şi liberă de orice construcţie mentală, 
eliberată de întinarea ataşamentului şi a celorlalte patimi”, apud Jean 
Chevalier, Alain Gheerbrant, Dicţionar de simboluri, Editura Artemis, 
Bucuresti, 1995, p. 341. 

Incitantă şi aparent nejustificată în ordinea raţiunii mo- 
dern europene este înlocuirea naturii din variantele versiunii 
genuine cu acel noi pronunţat de aşa-zisul demiurg, prin care 
Creatorul şi-l asociază pe Hyperion în forma finală a poemu- 
lui din distihul: Natura n-are timp şi loc / Şi nu cunoaşte 
moarte. Şi mai interesant este că forma cu natura a fost mult 
mai exersată, evident în prima versiune: „Natura n-are ieri şi 
azi / Şi lumea n-are goluri” ori „Natura n-are mâni şi azi / Ea 
n-are plin şi goluri”. În aceeaşi versiune şi în acelaşi context 
ideatic, sensul poetic al naturii este şi mai explicit: „Si orice 
menire e-n zadar / Natura altfel leagă / În orice ghindă de 
stejar / E o pădure-ntreagă”. Înţelesul pe care poetul îl dă aici 
naturii se lămureşte în acelaşi context genuin de creaţie prin 
afirmarea directă a numelui Brahma din mitologia vedică, 
zeu creator, reprezentând absolutul şi esenţa lumii (citez nu- 
mai un exemplu din cele cinci asemănătoare): „Că mii de 
oameni, neam de nea, / Cu soarele cu luna / Se nasc si mor în 
sfântul Brahm, / În care toate-s una”. Unitatea si veşnicia na- 
turii, adică eternitatea ciclică, primeşte apoi explicit prerogati- 
vele principiului creator, anume atemporalitatea, aspatialitatea 
şi noncauzalitatea”: „Oricât te-ai plânge de cu foc / S-ai 
blestema pe soarte / Dar Brahma n-are timp si loc / Si nu 
cunoaşte moarte”. Identitatea dintre natură şi principiul crea- 
tor suprem, respectiv între Creator (increat) şi creaţia sa este 
mai apoi disjunsă în versiunea finală, noi fiind restrictiv şi în 
opoziţie cu ei (oamenii). Această transformare este însă deter- 
minată de zborul invers, spre origini, o coborâre în sinele 
profund, zbor al unei entități create (cu timp circular) şi care 
atinge al nefiintei adăpost. Aşadar, Luceafărul ajuns în totală 
indeterminare câştigă haosul în care aspira să se întoarcă, dar 
repaosul dorit sub învelişul orei de iubire, înţeles ca interval 
al vieţii şi al morții, nu-i mai este accesibil în această noua 
entitate profundă, numită de Atotcreatorul Hyperion. 

Perpetuitatea ciclică şi veşnică a creaţiei naturale (cos- 
mice şi umane"), exprimată poetic în variantele Luceafărului 


? Vezi Dicţionarul Luceafărului eminescian, p. 64. 
10 Diferenţa dintre existență şi nonexistentä, în sensul marcat al 
destinului uman, a fost mereu prezentă în mintea lui Eminescu. Intelesul dat 

prin acele toate-nvelitori Fiintei ce nu moare este opusa 
atemporalitatii increatului divin, localizat in spatiul inform al 
nefiintei, atins in zborul regresiv spre origini, ca 0 vesnicie 
care nu mai trece prin moartea-renastere, deci iese (se elibe- 
rează) din lumea lui sărmană. Definiţiile nefiintei din versi- 
unile abandonate în manuscrise (de fapt, nefiinfa care apare 
în versiunea B este apoi reluată textual şi în versiunea C) 
sunt elocvente pentru diferenţele semantice față de veşnicia 
creaţiei, în sensul că existenţa este prea plină de timp şi deve- 
nire, pe când nonexistenta este opusul acestora: „Unde nu-s 
margini nici mijloc / Căci nu le poţi cunoaşte / Şi unde vre- 
mea n-are loc / Si nu se poate naşte // Al nefiintei adăpost / 
Şi al uitării oarbe / Ce soarbe toate câte a fost / Şi tot ce este 
soarbe” sau „E-al nefiintei adăpost / Unde uitarea soarbe / 
Tot ce va fi şi tot ce-a fost / Sub genele ei oarbe”. O altă vari- 
antă, tot din versiunea a treia (C), ca şi ultima citată, este mai 
laconicä, dar mai sugestivă: „E nefiint[a], ce din ea / Puterea 
ei şi-o soarbe / E muma morţii, [...] / Şi sor uitării oarbe”. 
Se impune să alătur aceste variante definiției neantului 
originar din textul definitiv: „Căci unde-ajunge nu-i hotar, / 
Nici ochi spre a cunoaşte, / Si vremea-ncearcä în zadar / Din 
goluri a se naşte // Nu e nimic şi totuşi e / O sete care-l 
soarbe, / E un adânc asemene / Uitärii celei oarbe”. Pastrarea 
lexemului uitare, de fapt a sintagmei poetice uitare oarbă 
din variante, întărită apoi de setea magnifica şi din nou de 
verbul a sorbi (alăturat uitării în variantă) demonstrează sta- 
tornicia imaginaţiei eminesciene în privinţa nefiintei''. 


fiinţei ce nu moare nu se referă la divinitate, ci la natura umană (conform 
conceperii substanţei create din brahmanism şi indianism în general): 
„Omul are-n el numai şir, ființa altor oameni viitori şi trecuţi”; un alt citat 
din manuscrisele eminesciene (2255, 187r.), adesea folosit, vorbeşte clar 
despre această deosebire esenţială: „Moartea este numai un vis al migra- 
tiunii noastre. De aceea numai a nu fi fost niciodată este singura forma a 
ne-existentei, cine există există şi va exista întotdeauna...; posibilitatea — 
neavând în eternitate timpul nici un înțeles — este existența chiar”. 

!! Nirvana în sanscrită are sensul de supremă linistire, apud şi Jean 
Chevalier, Alain Gheerbrant, Dicţionar de simboluri, Editura Artemis, 
Bucureşti, 1995, p. 341. Nirvana are, în contextul milenarelor religii indice, 
un înţeles pozitiv, opus numai obositoarei şi nesfârşitei samsara. 

De fapt, Eminescu exprimă poetic dorința de tip oriental 
de a fi dezlegat de veşnicia samsarei, a veşnicei renaşteri, de 
a se elibera de preaplinul vieții si al morţii, este dorinţa de 
eliberare în Nirvana, o aprigă sete de reintegrare în repaosul 
originar, de accedere la „liniştea uitării”. Profunzimea in- 
tuitiilor eroinei (numită o singură dată în text Cătălina) din 
momentul confesiunii ei treze se verifică, cum spuneam şi 
alteori”, în acest moment de mare introspectie sufletească, 
încât sintagma poetică liniştea uitării este poate conținutul 
semantic cel mai adecvat pentru a traduce nazuinta Lucea- 
fărului exprimată de el în setea de repaos, conjugată cu ora 
de iubire. Oricum, uitarea, fie că este desăvârşită (oarbă), fie 
că este percepută dinafară ca o pierdere de sine în reverie 
(liniştea uitării), este starea sinonimică cea mai transparentă 
semantic şi poetic din imaginea pe care eroul poemului şi-o 
face despre virtuțile doritei iubiri, cuprinsă în conturul setei 
de repaos. 

Elementele care nu se mai regăsesc în forma finală a 
poemului sunt configurate în caracterizarea nefiintei ce-şi 
soarbe puterea din ea însăşi şi este muma morţii, atribute 
care se vor transfera, într-un fel părelnic, asupra Părintelui 
ceresc: Căci tu izvor eşti de vieţi / Si datator de moarte. 
Nefiinta ca soră a uitării oarbe, cu atributele ei constante (din 
acelaşi areal de variante dominate de uitarea oarbă) de până 
la această variantă, este acum înzestrată şi cu atributul 
suprem al puterii interioare, care-i conferă calitatea de mumă 
a morţii, dar nu o mamă care să mai nască vieți şi moarte. 
Deosebit de expresivă devine imaginea uitării oarbe în 
sfârşitul progresivului zbor spre origini, în sensul că uitarea 
este de fapt setea de repaos, sentiment şi stare atât de dorite 
de Luceafăr, fiindcă haosul ori repaosul închipuit în mo- 
mentul marii sale rugi se confundă cu chipul de zi, oră, clipă 
de iubire. În Dicţionarul Luceafărului eminescian, uitarea 
oarbă ori rece este definită tocmai prin „neant, neființă, 
liniştea eternă în care nu a început desfăşurarea timpului 


12 Vezi multe argumente ale profilului Cătălinei în ,, Lumile” Lucea- 
farului, capitolele IX, X, XI. 

ciclic”'’, textul poetic integral atestând treisprezece contexte 
poetice, dintre care am citat câteva anterior şi alături de care 
se mai impune să adaug un tip de construcție poetică dintr-o 
versiune apropiată de textul definitiv, a zborului spre adâncul 
din sine al Luceafărului: „Cum mii de ani nu se-nteleg / 
Prinşi de uitarea oarbă / Nimic e universu-ntreg”. Semni- 
ficative şi încă o dată relevante sunt şi cele patru variante în 
care Luceafărul îşi exprimă dorința de repaos prin chiar 
înecul în uitare oarbă sau, elocvent pentru sensul acelui rece 
din finalul poemului, în uitare rece". 

Cel care rosteşte în forma finală a poemului cuvântul noi 
se autodefineşte, în variantele versiunilor B şi C, prin folosi- 
rea lexemului caracterizant putere, semantem o singură dată 
asociat cu nefiinta, în contextul variantei mai izolate din C, 
în care nefiinta îşi soarbe din ea însăşi puterea. Cel implorat 
prin Doamne de Luceafăr vorbeşte însă constant (în şase 
variante) de puterea mea, atestând că este o persoană, chiar 
dacă aceasta este trinitatea, aşa cum o concepe creştinismul: 
„Tu din eternul meu întreg / Rămâi a treia parte / Cum vrei 
puterea mea s-o neg, / Cum pot să-ți dărui moarte?”. 

Confruntarea descrierii semantice a condiţiei exceptio- 
nale a celor cuprinşi în noi (lexem apărut în variante în 
versiunea C şi păstrat şi în distihul identic din texul definitiv 
spre sfârşitul aşa-zisului discurs demiurgic „Noi nu avem nici 
timp, nici loc / Și nu cunoaştem moarte”) cu cele două strofe 
care definesc nimicul, adăpostul nefiintei (citate mai sus), 
evidenţiază aceeaşi lipsă totală a coordonatelor spatio-tempo- 
rale, doar necunoaşterea morții este un element suplimentar, 
nuantand condiţia de increat şi nu pe cea de mamă a morţii, 
cum era percepută, la un moment dat, nefiinta. Aceasta 
pentru că, in forma definitivă a poemului, neființa şi divi- 
nitatea atotputernică se disting foarte bine semantic şi nu 


15 Dicţionarul Luceafărului eminescian, p. 252-253. 

'4 Cum mii de ani ca un nimic / Pier în uitarea oarbă din prima 
categorie amintită, iar apoi din cea de a doua: Și dup-aceea pot să trec / Ca 
frunza care trece | In întunerec să mă-nec / Si în uitare rece sau Mă ia 
uitarea oarbă | În întunerec să mă-nec | Nimicul să mă soarbă. 

există nici o identitate de imagine!” între ele. Pe de altă parte, 
ființa ce nu moare nu-i include deloc pe cei doi care sunt 
congeneri şi care-l fac pe Părintele ceresc să spună noi, deci 
fiinţa ce nu moare nu se poate referi la divinitate. Fiinţa ce 
nu moare este sinonimă cu natura, cu toți, cu Unul Brahm, 
iar din descrierea acestei unitare naturi au rămas, în textul 
definitiv, numai relictele cunoscute ca obscuritati: Un soare 
de s-ar stinge-n cer / S-aprinde iarăşi soare şi Dar piară 
oamenii cu toţi / S-ar naşte iarăşi oameni, apoi Căci toţi se 
nasc spre a muri | Şi mor spre a se naşte. 

În adăpostul nefiintei este găsit cel care rosteşte primul 
său cuvânt de răspuns, un vocativ al noului nume al eroului: 
Hyperion, rostit ca un botez, ca o avertizare pentru cel care 
l-a implorat sub înfăţişarea de Luceafăr, adresându-i-se cu 
apelativele părinte şi Doamne (Porni luceafărul... la înce- 
putul zborului, iar în fata Domnului aude prima dată 
cuvintele Hyperion, ce din genuni...). Noua lui identitate 
textuală, numită Hyperion, este apoi descrisă în alti termeni 
textuali semnificativi, dar începutul trecerii eroului din lumea 
fiinţei ce nu moare spre lumea nefiintei este chiar numele 
Hyperion'®. Trecerea dintr-o lume semantică în alta este 
marcată, pentru eroul titular al poemului, prin chiar noul său 
nume, revelat prin anularea timpului trecut, prezent şi viitor 
în lumea semantică a nefiinfei, aceasta din urmă devenind un 
fel de corelativ al increatului ca divinitate'’, în sensul că 
Atotputernicul îşi are adăpostul în neființă, în uitarea oarbă 
din adâncul sinelui, acolo unde nimic din ceea ce a fost creat 
(timp, loc, ochi, cunoaştere) nu a început să existe. 

„Al nefiintei adăpost / Si al uitării oarbe / Ce soarbe 
toate câte au fost / Şi tot ce este soarbe”, pe de o parte, iar pe 
de altă parte: „Au nu sunt foate-nvelitori | Fiintei ce nu 
moare? Tot ce a fost, tot ce va fi / De-a pururi fata este / Iar 
basmul trist al stingerii / Pärere-i si poveste”. Sinonimia 


15 Vezi mai jos, nota 16. 

'© Despre statutul textual al numelor proprii, vezi capitolul II din 
„Lumile” Luceafarului, p. 69-100. 

1 Vezi argumente multiple in această privință în capitolul V din 
„Lumile ” Luceafărului, p. 179-183. 

dintre „fiinţa ce nu moare” şi „nefiintä”'? observatä de Ioana 
Em. Petrescu este, de fapt, o antinomie de fond, in neființă 
timpul ciclic nefiind cuprins. Curgerea si evolutia circulara 
viata — moarte — renastere incumba un preaplin, o reluare 
nesfärsitä, cu toatä aparenta ei de „toate vechi si noua toate”; 
pe cand in nefiintä, ca sa fie nefiinta (ori neant originar, spre 
care zborul regresiv al Luceafarului se adänceste in cäutarea 
identităţii sale), sunt resorbite vremurile trecute şi prezente, 
fiind considerate acestea dinspre zborul Luceafărului spre 
indistinctia timpului, definit de Părintele ceresc nici timp, 
implicând nici loc, nici cunoaştere a morții. 

În cartea Lumile Luceafărului şi în studiile ulterioare, 
am arătat cum apartenenţa eroilor poemului la cele două con- 
ditii ontice opuse se restructureazä în funcție de apartenența 
la cele două eternitäti şi conturează două lumi semantice 
diferite de antinomia cer-pământ, respectiv lumea semantică 
a naturii create (în care moartea-i muma vieții), care este lu- 
mea posibilă a Luceafărului şi a celor doi pământeni, pe de o 
parte, şi, pe de altă parte, lumea increată (divină) a Părintelui 
(a Domnului) şi a lui Hyperion (în care nu se cunoaşte 
moartea, nici viata). În convenţia textului, personajul numit 
Luceafărul este explicit o stea (străluce, s-aprinde, în afara 
viselor fetei, în care hierofaniile sale antrenează alt fel de 
proiecții), pe când Hyperion rămâne oriunde, este static 
(se-ntoarce la locul lui, vede de sus, verbele semnalizează 
faptul că îi ia locul Luceafărului). 

În versiunile ulterioare, nefiinta nu mai apare textual, 
strădania poetului se concentrează (mai ales) în versiunea D 
spre descrierea naturii lui Hyperion, esențial deosebit de 
natura unui astru, care ar putea apune, deci implicit, conform 


18 Toana Em. Petrescu, Eminescu. Modele cosmologice şi viziune poe- 
tica, Editura Minerva, Bucuresti, 1978, p. 190: „În variantele Luceafărului, 
nefiinta şi «ființa ce nu moare» apar, în acelaşi context, cu valoare sino- 
nimică”. De aici exegeta extrage o judecată şi mai generală: „Imaginea... 
divinității ca neființă coexistă în ultima etapă a creaţiei eminesciene cu 
imaginea aparent contrarie a divinului identificat cu ființa ce nu moare”. Si, 
mai departe: „Sinonimia neființă — ființă eternă este, în ultimă instanță, 
similară identităţii hegeliene între Neant şi Absolut” (p. 191). 

legii naturii, să şi răsară iarăşi: „Tu nu poți fi închipuit / Din 
lacrimi şi din tina / Far’ de-asfintire răsărit / Lumina din 
lumină”, cu varianta „Cum ai putea să fii supus / Să porţi a 
vieții vină, / Far’ de apus ai răsărit / Lumină din lumină”. 
Încă mai explicit: „Căci tu Hyperion rămâi / Si nu mai poți 
apune...”. În doctrina filosofic-poeticä a lui Eminescu se 
contaminează evident sursele indice cu sursele de sorginte 
creştină”, dar, din unghiul de vedere al demersului meu 
actual, important mi se pare sä subliniez transformarea astru- 
lui in Hyperion, poetul pästränd semantic legätura dintre cele 
douä fete ale eroului. Ea se vädeste in unicitatea lui Hyperion 
care rämäne identic cu sine oriunde ar apune, neputänd sa 
apuna si să răsară in ciclicitatea renasterilor, cum a fost 
astrul numit Luceafär. Argumente semantice referitoare la 
natura lui Hyperion” se găsesc destule in variante, acum 
trebuie să insist asupra verbului a apune şi (din nou) asupra 
numelui Hyperion. Cum am sugerat mai înainte, Hyperion 
este far’ de-asfintire răsărit, lumină din lumină, ceea ce îl 
plasează evident în zona primei creații, aşa cum reiese de 
fapt şi din alte variante: Hyperion, izvor de vremi / 
Si-ntregitor de spațiu sau Hyperion... Din chiar puterea mea 
dentâi / Sorbind înţelepciune, Hyperion... / Cine nu are 
moartea-n el | Acela nu mai moare. În cele din urmă: Căci tu 
Hyperion rămâi / Cum ochiul meu n-apune. 

În ceea ce priveşte numele Hyperion, etimologia lui este 
elocventă pentru numele ascuns”! prin care-l percepe 
divinitatea (Părintele său ceresc), fiind uneori invocată pen- 
tru a-i releva personajului esenţa de natură increată, precum 
am făcut şi eu, pe urmele lui Constantin Noica, în cartea mea 
şi în dicţionarul citat. Hyperion a însemnat la origine „cel ce 
merge pe deasupra” (< gr. hyper, „pe deasupra” + ion, 
participiul verbului eimi, „a merge”). Însă destul de des, 
etimologia numelui Hyperion este exploatată prin combina- 


19 Vezi capitolul „Lumină din lumină” în variantele Luceafărului. 

% Vezi capitolul Despre natura lui Hyperion, semnificaţia retragerii 
sale si despre iubire în „Lumile ” Luceafărului, p. 196-226. 

21 Zoe Dumitrescu-Buşulenga, Eminescu, Editura pentru literatură, 
Bucureşti, 1963. 

rea dintre acelaşi hyper < gr. hyper, „peste, dincolo” cu aidn, 
„vremea, temporalitatea individualitatii umane””” pentru a-i 
reliefa continutul ce desemneazä esenta naturii sale, aflän- 
du-se deasupra timpului, înafara lui. O atare opţiune s-ar 
armoniza şi cu numele Fon (care desemnează timpul sau, 
după Lucian Blaga, o ființă intermediară între Creator şi 
creaturi) din basmul versificat Fata-n grădina de aur, nume 
dat zmeului de Adonai în momentul când îndrăgostitul zmeu 
cere să-i schimbe soarta. Etimologia numelui Hyperion re- 
flectă, în toate cazurile, consubstantialitatea cu indetermi- 
narea şi noncauzalitatea divină. 

Ipostaza textuală numită Hyperion este definită în răspun- 
sul aşa-numitului Demiurg la marea cerere a Luceafărului (în 
versiunea definitivă şi in variante),ca lumină din lumină, 
adevăr din sânul meu, puterea mea, cuvântul meu dintâi, a 
treia parte din eterul meu întreg. Dar cel mai important mi se 
pare că această identificare se configurează semantic în text 
şi printr-un contrast al lui Hyperion cu condiția astralului 
(ca natură creată), Luceafăr sau Soare; Hyperion este ne- 
schimbător, static, în antinomie puternic expresivă (deşi mai 
încifrată, nu foarte evidentă) cu devenirea ciclică: Jar tu 
Hyperion rămâi / Oriunde ai apune faţă de Un soare de s-ar 
stinge-n cer / S-aprinde iarăşi soare (în variante Si dacă 
stele-ar pieri / S-ar naşte iarăşi stele). Ambele forme de 
definire semantică conturează, alături de distihul in care 
Hyperion este asimilat prin noi cu statutul Creatorului, natura 
diferită a lui Hyperion fata de Luceafăr: „Noi nu avem nici 
timp, nici loc / Şi nu cunoaştem moarte”. 

Într-un alt areal de idei, dar nu independent de ,,lumile” 
semantice posibile, se cuvine sä revin asupra dedublarii celor 
doi pământeni, Cătălina şi Cătălin. In diegeza poemului, 
eroul cu două nume trece dintr-o „lume” semantică în alta 
(Luceafărul devine Hyperion) şi este asimilabil din perspec- 
tiva evoluţiei cu cei doi eroi reprezentând umanitatea, care, 


2? Vezi această interpretare a numelui se întâlneşte în Aurelia Rusu, 
op. cit., p. 43: „aiön, care la vechii greci denumea timpul vieții personale, 
temporalitatea individualitätii umane”. 

la rândul lor, evoluează pe parcursul „basmului”. Pe de altă 
parte, la polul opus este imobilul Domn ceresc, închis în 
propriu-i discurs, semnificativ fiind faptul textual că numai 
numele Hyperion este reluat apoi în text din tot ce-i reve- 
lează părintele celui ajuns în adâncul asemenea uitării celei 
oarbe. Exponentiala fată, unică, neasemuită devine Cătă- 
lina”, apoi îşi pierde numele redevenind ea, misterioasă si de 
neînțeles precum farmecul sfânt al nopţilor, fiind duplicitara 
numai din perspectiva filistinului din noi, cum a zis Con- 
stantin Noica”, în interpretarea căruia eroina este senină si 
statornică, în visul ei de ideal, pe tot parcursul poemului 
(Noica îl ostracizează însă pe partenerul ei Cătălin în noroiul 
prozaismului, cu care acesta îşi începuse cucerirea, neobser- 
vând tristanesca sa rugă din final” şi nici aspiraţia, deloc 
efemeră, de a-şi extinde ardoarea iubirii într-un omenesc 
nesfârşit: Să ne privim nesăţios / Şi dulce toată viata). 

Eroina poemului este un personaj complex, departe de 
putinatatea spirituală şi morală cu care era acreditată în clasi- 
cele interpretări, inclusiv moderne (Svetlana Paleologu-Matta 
la un pol, Noica la celălalt), fiind, în opinia mea, „luceferitä” 
(meditativă, visätoare: privea in zare..., stătea pe gânduri 
totdeauna etc.). Încă de la începutul poemului ea se dove- 
deste mai profundă în secvențele de trezie (în confesiunea 
eroinei se găsesc şi mise en abyme-ul textului antum: Dar se 
înalță tot mai sus / Ca să nu-l pot ajunge, precum si 
sintagmele atât de tulburător eminesciene dor de moarte şi 
farmec sfânt), mai adânc implicată în visul de luceferi decât 
în ipostaza inflexibilă din vise. Integralitatea dorului (si 
inima şi sufletul) reface traseul ei evolutiv (bifurcat opozitiv 


3 Vezi, pe larg, această evoluţie a eroinei în capitolele IX, X, XI din 
„Lumile ” Luceafărului. 

# Constantin Noica, ,,Luceafarul” şi modelul fiinţei, în Sentimentul 
românesc al fiinţei, Editura Cartea Românească, Bucureşti, 1978. 

* Valorificarea axiologicä pozitivă a personajului Cătălin este mai 
putin obişnuită, absolutizarea acestuia în personaj principal al poemului 
aparține lui Dan C. Mihăilescu, Perspective eminesciene, Editura Eminescu, 
Bucureşti, 1978. Faţă de aceste două poziţii radicale întru reinvestirea cu 
înalte calități a pământenilor, analiza semantică promovată de mine este mult 
mai nuanțată, vezi capitolele IX, X, XI, XII din „Lumile ” Luceafărului. 

între vis $i trezie), fiindcă, in final, bucuria din inimă nu-i 
mai este împlinitoare; o vrea desăvârşită, consfintita prin 
binecuvântarea ca ideal, ca noroc luminat din înalt. Tot aşa, 
în ultima sa apariţie în text, cel numit la început Cătălin îşi 
doreşte veşnicirea cuceririi sale: „Si deasupra mea rămâi / 
Durerea mea de-o curmă / Căci eşti iubirea mea dintâi / Şi 
visul meu din urmă”. Nicidecum precar ori insignifiant, 
pământeanul ce era doar viclean copil de casă este trans- 
figurat, împătimit în clipa cuceririi, mistuit de durere şi de 
farmecul luminii reci (aşadar „luceferit”). 

Aşa-numita retragere hyperionică, cu expresia explica- 
tivă din strofa finală a poemului, trebuie corelată semantic cu 
strofele anterioare şi mai ales cu dezambiguizarea acelui EL 
din răspunsul neverbalizat la ultima invocare a eroinei: „El 
tremură ca alte dati / În codri şi pe dealuri, / Călăuzind sin- 
gurätäti / De mişcătoare valuri, // Dar nu mai cade ca-n trecut 
/ În mări din tot înaltul”. „Tremurul” este semnul ipostazei 
Luceafăr, dar în text naratorul îl numise limpede Hyperion 
(Hyperion vedea de sus / Uimirea-n a lor fata); faptul că nu 
cade semnalizează însă că invocatia din starea de graţie a 
eroinei (îmbătată de amor) nu are forţa visului (adânc în vis, 
în somn). În secvenţa finală a poemului apar prima dată cele 
două nume ale eroului principal: Hyperion şi Luceafărul. 
Numai că argumentele semantic-textuale dinainte de final şi 
din secvența ultimă dovedesc că ipostaza hyperionică le 
rămâne total străină celor doi pământeni, pe tot parcursul 
poemului ei se referă la eroul titular cu numele Luceafăr 
(uşor demonetizat în visul de luceferi din limbajul lui Cătă- 
lin, cel din prima sa apariție în text). Aşadar, de la început 
până la sfârşit ea vede luceafarul (il vede azi, il vede mani 
[...] Ridica ochii. Vede / Luceafarul). Acest fapt textual are 
consecinte importante in semantica de profunzime a poe- 
mului, fiindcă eroina, singurul personaj, pentru unii exegeti 
ai acestui text”, care are o statornică privire spre înalt, din- 


26 Vezi, de exemplu, G. Munteanu, Eminescu si eminescianismul, 
Editura Minerva, Bucuresti, 1987 si P.M. Gorcea, Steaua din oglinda 
visului, Editura Cartea Romaneasca, Bucuresti, 1983. 

colo de contingent şi care visează noaptea luceferi, nu poate 
fi precară în înţelegerea celor spirituale şi nici nu poate fi un 
exemplar feminin cu putinatate sufletească. 

Dacă din secvenţa finală a poemului ar lipsi tulbură- 
toarea cantilenă a celui ce-a fost Cătălin, precum şi ultima 
invocatie a celei care vede luceafarul din nou, fiind acum în 
braţele cuceritorului, alegatia din ultima strofă ar fi, pe drept 
cuvânt, considerată vindicativă şi amară. Dar o lectură se- 
mantică nu poate fi nicidecum înfeudată unei atitudini 
filistine, pe de o parte, fiindcă o astfel de interpretare trece cu 
vederea elemente textuale esenţiale (de pildă, faptul deter- 
minant că Luceafărul s-a întâlnit cu ea numai în visele ei). Pe 
de altă parte, eu ori altul este un relict din variante, fiind 
expresia similară a indiferentei legii universale a naturii fata 
de unicitatea eului, față de simtirea ori aspiraţia absolută, 
supuse toate trecerii şi degradării: „Tu cati să-ndupleci cu 
dureri / Pe marele, pe-naltul / Ce-i pasă Celuia din cer / De-i 
plânge tu ori altul”. În acelaşi timp, dezamăgirea presupusă 
în ce-ţi pasă fie, chip de lut nu se poate referi nicidecum la 
vreo trădare, fiindcă cercul strâmt al norocului este o afir- 
matie îndurerată privind partialitatea norocului, a iubirii 
dorite şi de Luceafăr. În sfârşit, retragerea hyperionică este o 
întoarcere în singurătatea funciară a celui care nu poate fi 
fericit, nefericirea ontologică a geniului despre care vorbea 
Eminescu în celebra notă asupra intelesului alegoric pe care 
l-a dat povestii Luceafărului”. 

Totuşi, ceea ce Hyperion vede de sus, dincolo de uimire, 
este neîmplinirea din împlinire, faptul că iubirea nu aduce 
repaos, nu este împlinire durabilă, ci induce o absolută stare 
de nelinişte, de nesiguranță (în cazul cuceritorului, în clipa 
împlinirii imploră: Revarsă linişte de veci / Pe noaptea mea 
de patimi), o dorință de idealizare (luminare) a finitudinii 
norocului, de permanentizare a unicitätii în iubire (cazul 
eroinei care vrea binecuvântarea de sus a norocului). Cel care 
confunda ora de iubire cu repaosul — în postura sa textuală 
numit Luceafărul, aşadar fiind natură creată (în veşnică 


27 : : : A : ; ; 
Vezi comentariul asupra sensului alegoric în Constantin Noica, op. cit. 

moarte-renastere) şi nefiind, precum „micul eu”, în afara 
adevărului, ci întocmai conştient de adevărul Că toți se nasc 
spre a muri / Si mor spre a se naşte, ca şi de faptul că Din 
chaos toate-au apărut / Si se întorc in chaos, / Cum din 
repaos s-au născut/ Ea [natura] tinde la repaus — este acum 
Hyperion, entitate textuală care şi-a descoperit, prin zborul 
spre profunzimile sinelui, detaşarea şi repaosul visat. În 
forma finală a poemului, reflexul conştient de a se simţi, în 
lumea sa (în suflet spune o variantă extrem semnificativă), 
nemuritor şi rece este o alternanță justificativa pentru intele- 
sul dat de el orei de iubire (Mi-e sete de repaos), acceptând, 
dacă citim semantica de adâncime a textului, că iubirea în 
general nu oferă „liniştea uitării” şi nici repaos. 

Abstract 


When one reads the full text of Luceafărul, he comes to the 
conclusion that the poem contrasts two eternities of crucially 
different natures (the eternity of the non-created vs the eternity of 
the created world) rather than (as much literary criticism on the 
poem would have it) present the antinomy between sky and earth, 
the eternal and the ephemeral. The fact that Luceafarul belongs to 
the semantic world of the eternity of the created world — cyclical 
and endless in time — clarifies the main reason why the star longs 
for rest. The present study compares and contrasts the variants of 
the poem to the text of the printed anthumous version, argues for a 
difference between the protagonist’s two hypostases (Luceafarul 
and Hyperion) and defends the conclusion that Hyperion’s 
so-called withdrawal is in fact his disappointment when confronted 
with the anxiety generated by the apparent fulfillment of the two 
humans embracing each other. 

Astăzi, mai mult decât altădată, putem constata un inte- 
res scăzut fata de literatură. E un fapt ştiut că nu mai trăim 
într-o lume /iteraturocentrica. Poate ca, de fapt, nici nu am 
trăit vreodată într-o asemenea lume. În afara cunoscutelor 
societăți închise din ţările aflate (temporar) sub dictatură, în 
care literatura a fost (ori mai este) utilizată ca mijloc de ma- 
nipulare şi/sau pîrghie de luptă, doar în secolul al XIX-lea, 
secolul constituirii literaturilor şi a limbilor naţionale, arta cu- 
vântului s-a bucurat de un mare prestigiu in viata cetății. Fara 
a fi cel mai important factor, situaţia literaturii din Europa 
secolului al XIX-lea şi-a avut contribuţia ei în impunerea, 
aproape imediat, a operei create de Eminescu, deşi nu fără 
unele convulsii (vezi reacția unor intelectuali ardeleni cu deo- 
sebire, consideraţi pe atunci, dar şi mai tîrziu a fi „detrac- 
torii” poetului). 

Importanţa literaturii în Europa secolului al XIX-lea se 
explică prin privilegierea limbii în edificarea culturii unei 
națiuni, pornind de la unele idei centrale ale filosofiei roman- 
tice germane (Hamann, Herder, Humboldt'). Sub influența 
acestei filosofii (reprezentind, prin Herder si Humboldt, una 
dintre cele mai consistente dezvoltari a filosofiei limbajului 


ÎL. Cifor, Mihai Eminescu prin citeva cuvinte-cheie, Editura Fides, 
Iaşi, 2000, p. 39. 

din secolul al XIX-lea), literatura romantica europeanä a 
facut din limbă un veritabil mit national. Mitizarea limbii 
nationale a devenit un fenomen comun tuturor tarilor euro- 
pene în reputatul „secol al naţiunilor”, cum a fost considerat 
secolul al XIX-lea. Pe cale de consecință, s-a produs, conco- 
mitent cu mitizarea limbii, şi „mitizarea” poeţilor recunoscuţi 
ca poeți naționali. După cum s-a mai spus, pornind de la 
argumente sensibil diferite”, mitizarea lui Eminescu ca poet 
national a survenit încă din timpul vieţii sale, fiind o urmare 
firească a cultului limbii nationale, cult promovat şi de poet 
şi nu doar în spaţiul operei literare”. Pe de altă parte, e ştiut 
faptul că prin şi cu scrisul eminescian s-au fixat fundamen- 
tele limbii şi ale literaturii române moderne, cu un rol crucial 
în fixarea fizionomiei culturale a statului național unitar. A 
nu se înţelege că doar Eminescu a contribuit, în secolul al 
XIX-lea, la făurirea a ceea ce numim limbă şi cultură națională. 
În modernizarea limbii şi literaturii române din intervalul 
acestui interesant secol sunt implicate mai multe generaţii de 
cărturari, de la cei paşoptişti, la latiniştii ardeleni, de la 
Junimea şi „Convorbirile literare” cu toată pleiada de mari 
scriitori şi critici literari, pînă la scriitorii grupaţi în jurul 
altor reviste literare (,,Contemporanul”, de exemplu). Ca şi în 
cazul altor mari poeţi naţionali — Goethe, la germani, Puşkin, 
la ruşi — s-a întîmplat ca Eminescu să se nască într-unul din- 
tre momentele esențiale ale devenirii noastre culturale, în 
secolul consolidării culturii naţionale, decisiv marcată de 
dezvoltarea limbii şi literaturii moderne. Titu Maiorescu s-a 
dovedit inspirat în afirmaţia pe care a făcut-o într-unul dintre 
articolele sale despre Eminescu (Eminescu şi poeziile lui, 
1889) cu privire la „creşterea” limbii literaturii secolului al 
XX-lea din limba operei lui Eminescu: „Acesta a fost 
Eminescu, aceasta este opera lui. Pe cît se poate omeneşte 
prevedea, literatura poetică română va începe secolul al 


> Cf Ioana Bot, Istoria si anatomia unui mit cultural, în vol. colectiv: 
„Mihai Eminescu, poet naţional român”, Editura Dacia, Cluj-Napoca, 
2001; Iulian Costache, Negocierea unei imagini — construcția unui canon, 
emergenta unui mit, Editura Cartea Românească, Bucureşti, 2008. 

> Pentru alte detalii, a se vedea L. Cifor, op. cit., p. 39-43. 

XX-lea sub auspiciile geniului lui, si forma limbei nationale, 
care si-a gasit in poetul Eminescu cea mai frumoasa infap- 
tuire pînă astăzi, va fi punctul de plecare pentru toată dez- 
voltarea viitoare a vestmintului cugetării româneşti”. 
Eminescu însuşi era convins de rolul capital pe care îl 
are limba în fixarea identității unei națiuni, intuind şi indi- 
cînd comportamentul (singurul adecvat) pe care se cuvine 
să-l aibă vorbitorii ei, comportament reductibil la un tip de 
imitatio (ascultare, urmare) inspirată: „Nu noi suntem stăpînii 
limbii, ci limba e stăpîna noastră. Precum într-un sanctuar 
reconstituim piatră cu piatră tot ce-a fost înainte — nu după 
fantezia sau inspiraţia noastră momentană, ci după ideea în 
genere şi în amănunte, care-a predomnit la zidirea sanctuarului 
— astfel trebuie să ne purtäm cu limba noastră românească”. 
Apariţia lui Eminescu în secolul naţiunilor, chiar dacă la 
amurgul romantismului, a făcut ca opera sa să fie subintinsa 
— aşa cum se întîmpla cu literatura multor scriitori din Euro- 
pa acelei vremi — de un proiect de ţară şi un proiect de lume, 
pe care poetul român le-a asumat ca pe propriul său proiect 
de viaţă. Fără demagogie, in spirit strict productiv, fără a 
avea alt destin decît cel pe care i-l cereau nevoile timpului si 
ale ţării sale, Eminescu a rămas în memoria naţională drept 
cea mai nobilă conştiinţă, una care-l autorizează, în timp, 
„să-şi judece” neamul, după cum inspirat se exprima un alt 
poet national, dintr-o parte înstrăinată a țării, Basarabia, 
regretatul Grigore Vieru, un important mythmaker de secol 
XX: „De avem sau nu dreptate, / Eminescu să ne judece!” 
Din nefericire, exact aceste trăsături care i-au creat mitul 
sau legenda încă din timpul vieţii, au fost şi cele mai 
exploatate politic şi cultural în epocile bezmetice ale istoriei 
noastre, în care diverşi combatanți mai mult sau mai putin 
oneşti i-au viciat cultul, pervertindu-l într-o asemenea mă- 
sură încît niciun om onorabil să nu-l mai poată aminti fără a 


* Titu Maiorescu, Eminescu şi poeziile lui (1889), în vol. Critice, 
ediție îngrijită de Domnica Filimon, Editura Eminescu, 1978. 

° Mihai Eminescu, Fragmentarium, ediţie după manuscrise, cu 
variante, note, addenda şi indici de Magdalena Vatamaniuc, Editura 
Ştiinţifică şi Enciclopedică, 1981. 

fi asociat cu ceva nedemn. In pofida acestor tentative de vici- 
ere, mitul Eminescu nu reprezinta, decit in ochii nepreveni- 
tilor, un atac la Eminescu însuşi. Dimpotrivă! Parafrazîndu-l 
pe Heidegger, „în vremuri neprielnice” (in dürftiger Zeit) 
pentru literatură, ca ale noastre, mitul Eminescu ilustrează, 
totuşi, — oricitä retorică ar conţine! — o propensiune pentru slu- 
jirea valorilor culturale şi, implicit, o forma de respect pentru 
tradiția istorică. Dacă pînă în anii '90 acest cult al poetului 
naţional era dominat de puternicele angajamente politice 
(mai cunoscute fiind cele socialist-comuniste), „slujirea” lui 
implicînd un repertoriu de practici de utilizare propagandis- 
tică, astăzi, la peste două decenii de atunci, mitul Eminescu 
înseamnă şi altceva. Ceva mai întîi eminamente pozitiv, 
pentru că întreține viu interesul pentru o moştenire culturală. 

Există, desigur, şi alte laturi ale productivității mitice, 
sesizabile la nivelul stratificărilor semantico-simbolice ale 
vechiului mit cultural („Eminescu — poet national”), pe de o 
parte, iar pe de altă parte, la nivelul a ceea ce numim Jitera- 
tură de consum. Aceasta din urmă este formată îndeobşte din 
subliteratură (literatura care cultivă misterul, chiar violența, 
paranormalul, teoriile extravagante cu privire la orice, ero- 
tismul, ba chiar şi pornografia, ignorind de multe ori normele 
cultural-gramaticale minimale) şi paraliteratură (ilustrind un 
tip de producții literare superioare celor apartinind sublitera- 
turii, însă inferioare literaturii canonice, care parazitează 
aproape toate genurile şi speciile literare, creînd mode tem- 
porare, intretinind iluzia grandorii culturii scrise şi cultivînd 
senzationalul, paranormalul, teoriile conspirationiste, demi- 
tizările de toate felurile, dar si divertismentul, escapismul, 
hedonismul etc.). 

In ultimele două decenii, în țară au apărut lucrări, de 
obicei tipărite sub formă de broşuri, ca şi nenumărate articole 
apartinind paraliteraturii si subliteraturii, care propun si 
propagă interminabile teorii ale conspirației în legătură cu 
boala, moartea şi viata poetului. Promitind adevărul adevă- 
rat al morţii lui Eminescu, de exemplu, asemenea producții 
para- si subliterare intretin şi alimentează — chiar în forma 
aceasta coruptă şi pervertitoare sub aspect strict documentar 

— mai putin interesul (firesc) pentru chestiunile enuntate, cit 
tensiunile si energiile subterane ale mitului poetului national. 
Acesta din urma este asociat ori chiar identificat cu mitul 
Salvatorului. Noii „industriaşi” ai mitului Eminescu (vezi 
recentul fenomen de „otevizare” a biografiei poetului, dar şi 
nenumăratele producţii de patologie literar-publicistica) re- 
creează fenomenul cultural desemnat prin acest nume sub 
ochii noştri, utilizînd din plin tehnicile şi limbajul literaturii 
senzationaliste de consum. La nivelul de sus al paraliteraturii 
ne pot întîmpina şi unele surprize, precum recentul premiat 
roman al Florinei Ilis, Vieţile paralele’, roman consacrat 
demitizärii, dintr-un unghi inedit, al biografiei eminesciene. 


Mitul si variantele lui 


Asadar, Eminescu — poet national nu este doar numele 
unui mit cultural, ci si o realitate istoriceste constituitä. 
Formula mit cultural trebuie luatä mai intii in sensul ei strict 
stiintific, fixat de studiile culturale (de antropologie, in 
special), iar nu redus la sensul trivial, impus de publicistica 
non-stiintificä, pentru care mitul (in general vorbind) 
reprezintă numele unei „fantasme sociale”, un produs 
inautentic al fanteziei colective, un simplu construct al minţii 
sau o minciună ideologică. 

Este drept că anumite variante degradate ale mitului 
Eminescu, uşor identificabile sub coviltirul unor declaraţii şi 
manifestări festive fără acoperire ştiinţifică şi culturală, 
continuă să fie vinovate de „minciună ideologică”. Formele 
în care circulă acest mit cultural nu se corelează întotdeauna 


6 ,Otevizarea” este un termen format pe baza radicalului numelui 
abreviat al unei televiziuni defuncte azi (OTV) şi vizează maniera de tratare 
a oricărui subiect (de la cele politice şi infractionale, la cele culturale) în 
cheie senzationalista. De altfel, multe dintre emisiunile acestui post aveau 
drept generic cuvîntul „Senzational”. La acest post de televiziune, am 
remarcat o serie amplă de emisiuni consacrate deconspirării multiplilor 
„ucigaşi” din umbră ai poetului, precum şi alte teorii conspirationiste pe 
aceeaşi temă. 

1 Florina Ilis, Viețile paralele, Editura Cartea Românească, București, 
2012. 

cu autentica imagine a poetului si gazetarului ori a omului 
Eminescu, pentru ca nu se revendica de la informatiile certe 
ale cunoasterii stiintifice, singura in mäsurä sä ofere o minima 
reprezentare a moştenirii culturale sau a tradiției Eminescu. 
Or, de numele poetului naţional este legată, după cum se ştie, 
întreaga noastră tradiţie culturală aflată la vîrsta modernizării 
specifice secolului al XIX-lea. 

Pe de altă parte, nu trebuie ignorat faptul că orice mit 
trece prin succesive mutații, cunoscute ca demitizäri şi remi- 
tizari. Mitul cultural Eminescu nu se putea sustrage acestor 
acțiuni ciclice de resemantizare, în acord cu schimbările istori- 
co-politice şi sociale, dar mai ales în conexiune cu modifică- 
rile ideologice şi de sensibilitate. De exemplu, demitizările 
emfatice din ultimul deceniu al secolului al XX-lea, culmi- 
nând cu acel mult prea discutat număr al revistei „Dilema” 
(1998), au fost urmate de eforturi sistematice de reseman- 
tizare, unele emfatice şi puerile, însă într-un oarecare acord 
cu noua configuraţie statal-politică şi culturală a României. 

Pentru savanţi, se ştie, ieşirea dintr-un mit (sau dintr-o 
variantă a lui) se soldează cu intrarea în aria de gravitație a 
altui mit (sau a altei variante a aceluiaşi mit). Potrivit lui loan 
Petru Culianu, de exemplu, nici nu ar exista mituri, ci doar 
variante ale acestora, sensurile istorice ale unui mit fiind 
suma sensurilor variantelor lui istorice şi geografice*. Toate 


8 „Mitul e pur şi simplu echivalent cu repetiţia unei intrigi goale 
purtătoare de diferite mesaje. Antropologia este sortită să perpetueze ad 
infinitum analiza intrigii goale, fără legătură cu vreun context istoric; dar 
sarcina cea mai importantă a istoriei e să perceapă variaţia mitului ca ur- 
mare a faptului că acesta este produsul a seturi diferite de preocupări şi idei 
sociale. Reciproca acestei situaţii este că mitul, fiind un purtător privilegiat 
al sensului social, este şi cea mai bună unealtă pentru a descifra telurile mai 
mult sau mai puţin ascunse ale societăţii. Cf. loan Petru Culianu, Dr. Faust, 
mare sodomit şi necromant. Reflecţii asupra mitului (textul reprezintă versi- 
unea revizuită a unei conferinţe susținute la Chicago în 1987, text nepublicat, 
se pare, pînă la publicarea antologiei de studii traduse în limba română) în: 
Jocurile minţii. Istoria ideilor, teoria culturii, epistemologie, ediţie îngrijită 
de Mona Antohi şi Sorin Antohi, studiu introductiv de Sorin Antohi, 
traduceri de Mona Antohi, Sorin Antohi, Claudia Dumitriu et alii, Iasi, 
Polirom, 2002 (capitolele conținînd reflecţii asupra mitului, p. 220 3.u.). 

tipurile de mituri, nu doar miturile culturale, desi mai cu 
seamä acestea din urmä, trec prin succesive restructurari de 
semnificatii, in acord sau in disensiune cu creatorii $i 
propagatorii lor sau cu mutatiile de gust si de sensibilitate 
(ideologicä, culturalä, religioasä) ale publicului-tintä. De 
exemplu, e ştiut că bazinul mitogenetic principal pentru mitul 
Eminescu a fost secolul al XIX-lea”, cînd s-au constituit şi 
ceea ce numim limba şi literatura naţională. Tot în secolul al 
XIX-lea, însă, cultul poetului național s-a autopromovat 
printr-un mit esenţial al unei ignorate azi (în spațiul culturii 
române) „religii a artei”, unul dintre principalii slujitori ai 
acesteia fiind chiar Maiorescu (după cum am demonstrat în 
altă parte”). Domnia religiei artei din secolul al XIX-lea ne 
obligă la reinterpretarea realității cultural-istorice aferente 
acestui secol. În lumea guvernată de religia artei, arta şi 
literatura sînt capabile să instituie o nouă hartă a jocurilor de 
putere simbolică, cu impact social şi cu rezonanţă culturală. 
Operele literare din timpul religiei artei devin surse de îm- 
prospătare a energiilor mitice adiacente cultului cvasireligios 
dedicat creatorilor şi slujitorilor ei. 

Într-o lucrare mai veche, în care am studiat relaţiile din- 
tre Eminescu (opera, mitul cultural, receptarea lor) şi religia 
artei'', am arătat cum unele aspecte tinind de mitul cultural 
Eminescu — vizînd selectarea şi promovarea uneia sau alteia 
dintre imaginile poetului national — ar putea fi înțelese mai 
bine în lumina a ceea ce a fost (şi mai este, în contexte mai 
restrînse) religia artei. Termenul religia artei ilustrează un 
fenomen prezent în secolul al XIX-lea în spațiul cultural 
european (şi românesc, deopotrivă), care face mai uşor com- 


° Cf. Ioana Bot, stud. cit.; Iulian Costache, op. cit. 

' De această chestiune ne-am ocupat mai pe larg într-un studiu 
recent publicat. Cf. Lucia Cifor, Eminescu şi religia artei, în „Studii emi- 
nescologice”, nr. 14, Editura Clusium, Cluj-Napoca, 2012, p. 63-78. 

1! Cf. Lucia Cifor, Eminescu şi religia artei, art. cit. Pentru mai multe 
detalii privitoare la fenomenologia religiei artei, a se vedea: Lucia Cifor, 
Efectele „religiei artei” in conceptualizarea poeticii moderne, în vol. 
Receptarea Sfintei Scripturi: între filologie, hermeneutică si traductologie, 
Editura Universităţii „Al. I. Cuza” Iaşi, 2011, p. 97-108. 

prehensibila, pe de o parte, mitizarea culturii, a artei, si a 
unor oameni de cultura, in special a artistilor. Religia artei e 
in mäsurä sa furnizeze date noi nu doar pentru intelegerea 
constituirii mitului cultural Eminescu, ci si pentru däinuirea 
lui în timp. 

Religia artei este una dintre multiplele religii seculare 
dezvoltate în Europa încă din timpul iluminismului, pe fon- 
dul slăbirii credinței în existenţa unui sens care transcende 
lumea. „Moartea lui Dumnezeu” şi conştiinţa neantului lumii 
sunt printre cele mai puternice cauze ale apariției şi vitalitätii 
religiei artei”. Cu rădăcini în secolul al XVIII-lea (după cum 
susține Gilbert Durand, dar şi Alain Besançon”), dar atin- 
gindu-si apogeul în secolul al XIX-lea, religia artei devine 
dominantă într-o societate pentru care salvarea, singura sal- 
vare de sperat (pe fundalul slăbirii sentimentului transcen- 
dentei) se află în imanenta lumii. Una dintre căile de salvare în 
imanenta lumii se află în artă, în cultură. Cultura şi arta devin 
adevărate sanctuare ale religiei formării, ale Bildung-ului. 
(...) 

(...) Din cultivarea cu religiozitate a artei se nasc atitu- 
dini de multe ori idolatre fata de creatorul ei, artistul, noul 
sacerdot al lumii lipsite de sens. Religia artei reprezintă, pe 
de altă parte, în secolul ei predilect (al XIX-lea), dar şi în alte 
perioade istorice (inclusiv in era gnozelor moderne), un în- 


12 La puţini artişti (există oare vreunul?) conştiinţa neantului si a ab- 
sentei radicale a divinului este lipsită de elemente religioase. Schopenhauer- 
ismul pur se prezintă ca o cosmologie gnostică (...). Este o metafizică ima- 
nentă care se bazează pe o realitate unică, ubicuă, originară, Voința. (...) 
Schopenhauer propune un fel de «pozitivism» mistic: pozitivism, pentru că 
nu ieşim din lume şi pentru că respingem teologia naturală, idealismul şi 
materialismul ca fiind inaccesibile experienţei; mistic, pentru că prin 
intuiție, contemplatie, asceză, ieşire eroică din sine (din voinţa de a trăi) 
percepem esenţa intimă a lucrurilor şi ne îndreptăm spre mîntuire. lată de ce 
în umbra neagră a lui Schopenhauer se nasc mari opere literare, muzicale şi 
picturale, cu un ton unic de disperare metafizică şi de gravitate religioasă.” 
Alain Besangon, Imaginea interzisă, p. 326. 

13 Alain Besançon, Confuzia limbilor. Criza ideologică a Bisericii, 
traducere de Sorin Antohi şi Mona Antohi, Editura Humanitas, Bucureşti, 
1992. 

treg curent de gindire, un ingredient special al Zeitgeist-ului 
romantic (si nu numai), inchegat dintr-o sumä de disperäri si 
o sumä de crezuri artistice compensatoare, o stare de spirit 
caracterizatä printr-un optimism disproportionat manifestat 
fata de arta, conjugat cu un pesimism inevitabil intr-o lume 
päräsitä de zei. O religie, dar nu una ca toate religiile, religia 
artei îşi revendică noile zeități din rîndul artiştilor. Geniul, 
poetul inspirat, poetul romantic, artistul, în general, dar şi 
titanul, omul faustic, chiar eroul demonic sau satanic, sunt 
figurile tutelare ale noului cult şi topoi ai literaturii roman- 
tice. Oficiantii acestui cult sunt, la rîndul lor, numeroşi şi 
uşor identificabili în tagma filosofilor, în casta criticilor 
culturali şi literari (ca Titu Maiorescu, la noi), ca şi în masa 
admiratorilor anonimi, iubitori ai artei şi căutători ai min- 
tuirii prin artă!” 

Ulterior, mitul cultural Eminescu a trecut prin mai multe 
variante (oarecum echivalabile în plan simbolic), dezvoltînd 
semnificaţii şi sensuri noi, precum ideea recuperării unei 
nobile identități nationale (specifică atît epocii legionare, cit 
şi ideologiei comuniste). În afara graniţelor istorice, în pro- 
vinciile temporar înstrăinate ale României Mari, această 
variantă mitică includea o idee nouă, necesară luptei pentru 
păstrarea valorilor identitare în condiţii neprielnice (de tara 
sub ocupaţie). Astfel, ajunge poetul, în Basarabia înstrăinată, 
nu doar simbolul identității nationale amenințate, ci si judecă- 
torul şi izbăvitorul providential al poporului robit: „De avem 
sau nu dreptate / Eminescu să ne judece” (Grigore Vieru). 

Cum era şi normal, nici după decembrie 1989, mitul 
Eminescu (nu opera sa, de multe ori presupusă doar a fi 
cunoscută) nu a scăpat intrebuintärilor ideologice. Il întîlnim 
evocat în discursurile festive din Academie sau din Parla- 
ment, dar şi în cele mai insalubre pagini din sinistra publi- 
catie „România Mare”, în publicaţiile oficioase, ca şi în cele 
ale unor bizare ziare care se revendică de la neolegionarism. 
Pe scurt, in bine dar mai ales in rău, ceea ce numim „mitul 


4 Fragmentul de mai sus face parte din articolul citat mai sus. Cf. L. 
Cifor, Eminescu şi religia artei, p. 68-70. 

Eminescu” a trecut si trece printr-o multime de variante isto- 
rice, toate de maxim interes pentru cercetärile de antropo- 
logie culturală, pentru studiile culturale, în ansamblul lor'”. 

Desigur, în contextul mutatiilor permanente la care sînt 
supuse miturile culturale, specialiştii în mituri s-au întrebat 
cum s-ar putea evita «recäderea» in mit (si remitizarea), 
imediat ce a fost dus pînă la capăt procesul demitizarii. Cum 
putem evita, cu alte cuvinte, ceea ce a fost numit ,,paradoxul 
mitului”, descris ca „alegerea contradictorie intre demitizare 
si remitizare”'°. Cum pot cei care vor sä se sustragä mitului 
prin demitizare să evite căderea in capcana remitizării? Unii 
cred că acest lucru este aproape imposibil, întrucît: „sarcina 
demitizării nu poate fi dusă niciodată pînă la capăt. Căci de 
îndată ce ştiinţa se substituie minciunilor sau fanteziilor unui 
mit, un altul vine să-i ia locul”. 

Nu ne rămîne decît să acceptăm acest dat şi în cazul 
mitului cultural Eminescu. Resemantizările lui succesive, în 
acord ori, alteori, in disonanta (chiar dacă doar polemică) cu 
trendurile ideologiei culturale, sînt cele care-i asigură vita- 
litatea. 

In ultimul deceniu, de exemplu, asistäm la o revitalizare 
a acestui mit, atit pe planul palierelor inalte, constind in 
studii de specialitate de referintä, care au relansat eminesco- 
logia, cit si la nivelul celor mai modeste din unghi strict 


15 De altfel, asemenea cercetări specializate au început să apară în 
România ultimelor trei decenii, ba chiar să se bucure de mare audienţă, 
chiar dacă nu întotdeauna pozitivă. Studiul Ioanei Bot, ,, Mihai Eminescu, 
poet national roman” (vezi supra!), primul în ordine cronologică, nu s-a 
bucurat de o primire favorabilă, întrucît nici măcar specialiştii în studii 
literare nu erau pregătiți pentru o abordare a poetului naţional pe alte baze 
epistemice decît cele cunoscute de ei. În schimb, cartea lui Iulian Cos- 
tache, Negocierea unei imagini — construcția unui canon, emergenta unui 
mit (vezi supra!), apărută mai tîrziu şi concepută, ce-i drept, mai inspirat 
sub aspectul strategiilor de captare a atenţiei unui public nepregătit pentru 
nou, a reuşit să se bucure de o excepţională primire, dar din care nu se 
poate deduce cu necesitate înțelegerea adecvată a mizelor ei ştiinţifice. 

16 Paul Cornea, Paradoxul mitului. Reflecţii despre opera lui Gilbert 
Durand, în vol. Delimitări si ipoteze. Comunicări şi eseuri de teorie 
literară şi de studii culturale, laşi, Polirom, 2008, p. 275-286. 

Ibidem. 

cultural. Eminescologia, in special prin studiile semnate de 
Ioana Bot'® si Iulian Costache”, a depăşit granița studiilor 
literare — nu fără a crea probleme receptării —, intrînd în sfera 
studiilor culturale, paradigmă ştiinţifică incluzind posibili- 
tatea unor înnoiri fundamentale în materie de viziune şi 
metodă. Imaginea lui Eminescu, brandul sau mitul Eminescu, 
sînt termeni operationali în studiile” Ioanei Bot, ca si în 
cartea lui Iulian Costache. Asemenea termeni nu mai aparțin 
vocabularului studiilor literare, chiar dacă istoria literară — 
transformată în ultimul sfert de secol — îi înglobează, 
permisivă şi deschisă cum este la influențele exercitate de 
studiile culturale, de istoria ideilor şi istoria mentalităților. 
Din păcate, la noi, mizele epistemice ale noilor abordări din 
eminescologie au rămas insuficient discutate, ceea ce a avut 
drept consecință, printre altele, incapacitatea de a cerceta 
sine ira et studio reinventarea, prin revalorificare adaptativa, 
a mitului Eminescu si a dezvoltarii sale actuale, indiferent de 
palierul receptarii. 

Astfel, se poate constata ca pe palierul cultural non-aca- 
demic, asistam, in ultimele douä decenii, la refortificarea 
interesului pentru poezia (si opera) lui Eminescu, de aceasta 
data in afara oricäror presiuni modelatoare exercitate de insti- 
tutiile care ar fi putut-o face: scoala, universitatea, mass-media 
etc. Schimbärile politico-statale, precum intrarea Romäniei 
in Uniunea Europeanä, dar si masivele migratii ale romänilor 
in diverse alte tari, lumea globalizatä si policentrica in care 
träim, toate acestea au favorizat crearea unui nou bazin mito- 
genetic pentru cultul poetului national, unul in care nostal- 
giile nationale (si nationaliste) au capatat un neasteptat ecou 
pe planul reconfigurarilor identitare. 

Miturile culturale, se stie, prin potentialul lor kerigmatic 
si In virtutea calitatii lor de mesaje orientate, contribuie din 


'8 Yoana Bot, Istoria şi anatomia unui mit cultural, art. cit. 

1° Julian Costache, op. cit. 

20 Afară de studiul semnalat, mai există unul publicat într-o carte 
relativ recentă, in care autoarea revine asupra chestiunii. Cf. I. Bot, Un 
produs românesc refuzat la export: Mihai Eminescu, poet naţional, în vol. 
Eminescu explicat fratelui meu, Grupul Editorial Art, 2012. 

plin la sudarea legäturilor dintre membrii comunitatilor aflate 
in curs de schimbare. In cazul pe care-l cercetäm aici, e de la 
sine înțeles că miturile culturale, dimpreună cu limba, tra- 
ditiile religioase sau larg culturale — acestea din urmă fiind 
„vorbite” de limbajul simbolic al miturilor! — constituie 
liantul care îi uneşte pe românii plecaţi cu cei rămaşi în țară. 
Între aceste mituri, mitul cultural Eminescu reprezintă un 
liman pentru noile comunități româneşti din afara graniţelor, 
aflate în căutarea unei identități tot mai dificil de circumscris. 
Confruntarea cu noile culturi din țările în care s-au fixat 
(temporar sau definitiv) îi obligă pe românii plecaţi, mai mult 
decît pe cei rămaşi, să se redefinească din punct de vedere 
identitar, lucru pe care nu-l pot face fără o atentă şi corectă 
raportare la cultura din tara de origine. lar acest dificil proces 
înseamnă o intensă şi (cîteodată) permanentă negociere a 
identității etnice. În acest context mai ales, figurile tutelare 
(sau mitice) ale culturii naţionale sînt reevaluate. Poate de 
aceea, departe de a se fi diminuat sau epuizat, interesul pen- 
tru Eminescu, mai ales cel al românilor dintr-o diaspora tot 
mai consistentă, a crescut. Aceasta indică vitalitatea mitului 
cultural Eminescu, în concordanță cu resemantizarea lui 
pozitiv-stimulatoare. 

La distanţă de tara şi de toate neînțelegerile provocate de 
isteria bătăliilor culturale”! duse în numele lui Eminescu, 
poetul, tot ceea ce semnifică el pentru românii insträinati 
ajunge să fie „salvat” de către aceştia în chip simbolic, prin 
reinstituirea, pe calea Internetului, a unui nou cult. Salvarea 
lui în memoria identitară şi utilitatea lui culturală sunt ates- 
tate de mulţimea site-urilor (mai mult sau mai putin speciali- 
zate) dedicate operei lui, cele mai multe fiind create nu de 
românii rămaşi acasă, ci de cei plecați. Există deja şi studii 
consacrate prezenţei lui Eminescu în mediul virtual, cu con- 


21 Pentru alte detalii, cf. Lucia Cifor, Eminescu între Kulturkampf şi 
Methodenstreit, în „Studii eminescologice”, vol. 11, Editura Clusium, 
Cluj-Napoca, 2009, p. 204-211. 

cluzii mergind de la optimismul reconfortant al cercetatoru- 
lui tînăr” la scepticismul cercetătorului mai bine informat”. 
Cum adesea se întîmplă în cazul miturilor care au ca 
figură centrală un salvator, Eminescu — salvatorul ajunge 
să-l întruchipeze — în acest nou context politic şi geografic 
complex — pe Salvatorul salvat. O primă consecinţă a acestei 
mutații recente în semantismul mitului este refortificarea (cu 
originea în reconfirmarea) credinţei în puterea salvării, a 
mintuirii prin Salvatorul ales. Interesanta reconfigurare se- 
mantică a mitului cultural Eminescu — salvatorul prin prisma 
mitului Salvatorului salvat nu ar fi fost posibilă, mai ales în 
aceşti parametri, fără ajutorul românilor externi, fără Internet 
şi posibilitățile lui de stocare a informaţiei, dar şi de păstrare 
în conexiune a românilor plecaţi cu cultura din tara-mama. 
Putem spune că, mai ales în variantele de popularizare 
pe Internet, Eminescu în calitate de mit cultural ilustrează o 
apetentä pentru cultură, o preocupare pentru slujirea valorilor 
culturale şi un efort de integrare într-o tradiție culturală su- 
praindividuală. Dacă până în anii '90, mitul cultural, puternic 
amprentat de angajamentele politice, aproape că se confunda 
cu un repertoriu de practici de utilizare propagandistică a 
numelui poetului”, la peste două decenii de atunci, credem 
că mitul Eminescu înseamnă şi altceva. Ceva mai întîi emi- 
namente pozitiv, după cum am mai spus, pentru că menţine 
viu interesul pentru o moştenire culturală. Au apărut însă şi 
s-au potentat şi unele aspecte negative ale mitului Eminescu, 
nu lipsite de precedente istorice, concretizate în producţiile 
literare sau jurnalistice animate de setea de senzațional şi de 
scandalos, despre care am amintit (vezi supra!). Asemenea 
texte, tipărite sau reprezentând materialul unor emisiuni de 


2 Cf. Alina Pistol, Eminescu si spatiul virtual, „Studii emines- 
cologice”, vol. 10, Editura Clusium, Cluj-Napoca, 2008, p. 62-70; Idem, 
Receptarea lui Eminescu pe Internet, vol. 11, Editura Clusium, 
Cluj-Napoca, 2009, p. 103-113. 

% Cf. Ioana Bot, Eminescu in noile media actuale, in vol. Eminescu 
explicat fratelui meu, op. cit., p. 238-243. 

# O bună sinteză a acestor utilizări ideologice realizează Ioana Bot in 
Istoria şi anatomia unui mit cultural, Stud. cit. 

televiziune ori al unor site-uri dubioase de pe Internet, promit 
revelatii cutremurätoare sau deslusiri ultime cu privire la 
boala, moartea si viata poetului”. Încadrabile în ceea ce 
teoreticienii literari numesc paraliteratură şi subliteratură, 
textele şi pseudo-dezbaterile cu pricina captează atenția celor 
slab instruiți, ca şi a celor avizi de senzațional. 

Tot în spațiul paraliteraturii se situează, deşi la nivelul ei 
cel mai înalt, o carte recentă, un roman onorabil, precum 
Vieţile paralele, al Florinei Ilis*. Bine primit de critica spe- 
cializată, romanul Florinei Ilis a devenit repede victima unei 
mediatizări aproape agresive, nu din pricina calităților lui 
intrinseci, cît din cauza asocierii temei romanului cu mitul lui 
Eminescu. Rapiditatea cu care o carte (foarte discutabilă sub 
toate aspectele) a fost promovată ca fiind o capodoperă, cartea 
anului etc., se explică, pe de o parte, prin senzationalismul şi 
vedetismul epocii noastre, iar pe de altă parte, prin receptarea 
ei, justificată, ca o tentativă postmodernă de deconstruire a 
cîtorva structuri mitice încă puternice în mentalul colectiv: 
mitul geniului echivalent aici cu mitul poetului national, 
mitul nebuniei, mitul conspiratiilor etc. Cartea Florinei Ilis, 
consacrată biografiei lui Eminescu, rescrisă cu tehnica şi 
limbajul postmodernist al lumii noastre — care nu mai crede 
în absolutul niciunei perspective şi nu mai gusta decît rela- 
tivizările — rămîne, totuşi, un produs al literaturii de consum, 
respectiv, al paraliteraturii. Din păcate, nici autoarea, nici 
primii ei receptori (autorizaţi, cum s-ar spune) nu par a fi 
identificat cu precizie locul ocupat de acest roman în con- 
textul literaturii naționale. Insuficient, de fapt, aproape deloc 
studiată la noi, deşi mai intens frecventată decît marea 
literatură şi nu doar în zilele noastre, paraliteratura este 
formată şi din creaţiile nutrite din snobism cultural (înţeles 
ca un mimetism superior, mereu oportun şi deseori opor- 
tunist), care, crescînd în marginea marii literaturi (a marilor 


25 Într-un asemenea context viciat, este salutară apariţia proaspătului 
volum documentar datorat lui Cătălin Cioabă (antologator şi editor), 
Mărturii despre Eminescu. Povestea unei vieți spusă de contemporani, 
Editura Humanitas, Bucureşti, 2014. 

2° Cf. Florina Ilis, op. cit. 

teme ale literaturii), onoreazä (dezarmant de facil) asteptärile 
unui public (chiar de critici) flatat mereu sä-i fie ghicite 
expectantele. 

Pe de alta parte, un roman despre Eminescu scris, chipu- 
rile, din perspectiva codurilor serviciilor secrete din perioada 
comunista sau de oricind, nu putea decit sa satisfacä gustul 
pentru cabale si cancanuri al unui public tot mai restrins de 
cititori. Mai dificil (desi nu imposibil) de inteles ramine insa 
lipsa de pretentii estetice pe care o manifesta critica de 
întîmpinare. Se pare că demitizarea subiacentä a imaginii si 
vietii unui geniu literar (formind substanta acestui roman) 
convine de minune propensiunii (postmoderniste sau doar 
snoabe) spre deriziune generala si nihilism. Nu a mai contat, 
nici in ochii presupusi exigenti ai criticilor literari, cä paro- 
dierea vietii unui geniu si demitologizarea acestuia nu pot 
sä-si atingä tinta in afara producerii (in spatiul aceleiasi 
cärti!) a unei consistente imagini a geniului si a mitului pe 
care s-au grefat. Or, acestea din urmä lipsesc din mult-lau- 
datul roman al Florinei Ilis, o scriitoare inca tinara. Nu poti 
parodia un obiect pe care nu-l domini ori cu care nu te poți 
măsura, pentru ca nu l-ai asimilat inca. 

În absenţa unui orizont cultural obligatoriu pentru omo- 
logarea unei astfel de scrieri, orizont care implică un ocol şi 
o verificare în spaţiul literaturii universale, unde s-au mai 
întreprins asemenea demersuri, tentativele de a o judeca din 
perspectivă estetică, nu conjuncturală, devin lovite de nuli- 
tate. Şi Thomas Mann a scris un roman al geniului, romanul 
Doktor Faustus, dublat de o parodie a vieţii şi a mitului 
omului genial (biografia şi cultul lui Nietzsche i-au servit ca 
model, deşi protagonistul romanului, Adrian Leverkühn, e 
muzician). Reuşita artistică a scriitorului german se măsoară 
însă, pînă astăzi, în polemicile create în jurul înţelegerii 
mizelor romanului: geniul, viata unui geniu şi/sau parodia 
acestora, în spaţiul unor problematizări care implică gîndirea 
şi cultura mai multor veacuri şi a mai multor tari. 

In concluzie, mitul cultural Eminescu (ca toate celelalte 
mituri) poate sä se degradeze, de cite ori este utilizat din 
rațiuni pur ideologice, dar poate şi să susțină conştiinţa intrin- 
secă tradiției culturale, atunci cînd nu sunt ignorate sevele 
acestei tradiții, împrospătate prin cunoaşterea şi reactuali- 
zarea valorilor şi sensurilor operei. Ne place sau nu, şi 
variantele rezultînd din utilizările conjuncturale sau arbitrare 
ale mitului Eminescu participă la palingeneza acestuia, repre- 
zentînd o parte constitutivă a tradiţiei culturale naționale. 


Le mythe culturel „Eminescu — poète national” 
dans le nouveau contexte géopolitique de la Roumanie 


Résumé 


Eminescu — mythe culturel ne pouvait pas échapper, dans le 
nouveau contexte géopolitique de la Roumanie après 1989, aux ten- 
dances cycliques du renouvellement des significations spécifiques 
à tout mythe, en fonction des changements politiques et sociaux 
historiques, résultant de l’idéologie, de la sensibilité et de la men- 
talité. Par exemple, la démystification du culte emphatique du 
poète national de la dernière décennie du XX-e siècle, culminant 
avec cette question trop discutée dans le fameux numéro de la 
revue « Dilemme » (1998) ont été suivies, dans les prochaines 
décennies, des efforts systématiques de mythification, certains empha- 
tiques et puérils, mais en quelque sorte d’accord avec la nouvelle 
configuration, l’état politique et culturelle de la Roumanie. 


Farmecul şi deochiul — acţiuni ale legärii 
iubirii în opera eminesciană 


Florin DORCU 
(florindorcu@yahoo.fr) 


Elementele magiei erotice abunda in literatura universala, 
in special in literatura greco-latinä antică. Este suficientă 
lectura epopeilor si a tragediilor antice pentru a observa mul- 
titudinea obiectelor, riturilor, farmecelor si descäntecelor 
erotice la care recurg atât simpli muritori, cât şi zeii sau eroii 
(Circe, Medeea, Hermes, Isis etc.). Cititor al acestor scrieri 
antice, iubitor de folclor şi de mitologie, Eminescu a intrat de 
timpuriu în contact cu aceste teme literare (revalorificate şi 
resemantizate de scriitorii romantici), pe care le-a introdus în 
opera sa, dându-le noi forme şi semnificaţii. Magia erotică 
apare, în opera poetului român, sub mai multe forme (farme- 
ce, descântece, invocatii magice, deochi, folosirea plantelor 
şi a obiectelor magice etc.) şi se desfăşoară asemenea unui 
ritual magic, sacru. Farmecul şi deochiul sunt două forme 
magice de legare a iubirii, iar cei care recurg la acest tip de 
magie sunt, în general, tinerii îndrăgostiți. 

Iubirea, în opera eminesciană, în ciuda atenţiei pe care a 
primit-o din partea criticii şi dincolo de semnificațiile care i 
s-au dat, poate fi analizată şi din alte puncte de vedere. Încă 
din Renastere între eros şi magie a fost pus semnul egalităţii, 
deoarece s-a ajuns la concluzia că atât Erosul cât şi magia au 
rolul de a apropia lucrurile unele de altele, operaţiunile lor 
fiind identice: întreaga forță a magiei se întemeiază pe Eros, 
întrucât din Eros se naşte apropierea lucrurilor din univers, 

„marele animal” cum il numeste Ficino'. Asadar, iubirea si 
magia se determinä reciproc: „intreaga putere a magiei este 
totuna cu iubirea. Puterea magiei este atractia reciprocä a 
lucrurilor unele spre altele prin asemänärile ce sunt in natura 
lor. [...] Din aceastä inrudire a tuturor se naste iubirea tutu- 
ror; din aceasta iubire se naste atractia tuturor intre ele si 
aceasta este adevărata magie”. 

Ioan Petru Culianu, plecand de la tratatul lui Giordano 
Bruno, De vinculis in genere, considera ca vincula, legătura 
este „puterea extraordinara a erosului, daemon magnus, care 
prezidează toate activităţile magice”. Magia erotică este 
strâns legată de această vincula, deoarece între îndrăgostiți se 
creează o legătură, o atracţie inexplicabilă. Această forță ne- 
văzută, care umbreşte mintea tinerilor, este exprimată la 
Eminescu prin cuvântul farmec, cuvânt cu o puternică forță 
magică, manipulatoare. Prin farmec, omul este legat, orbit, 
manipulat, astfel încât să nu mai fie liber să iubească ființa 
care îi place, ci să se lege de cea care este îndrăgostită de el 
şi care nu este capabilă a-i cuceri sentimentele decât apelând 
la practicile vrăjitoreşti: „Un farmec te-orbeşte, te leagă de 
prag” (Diamantul Nordului, IV, 324). Eminescu este con- 
ştient de această legătură magică care se instaurează între 
îndrăgostiți de vreme ce cuvântul farmec apare în mai toate 
poeziile de dragoste. 

Termenul farmec are mai multe semnificații: „formulă 
sau operațiune magică”, „mijloace tainice (materia, obiectul, 
formula magică) pe care le întrebuințează” agentul magic. 
La Eminescu, termenul farmec, cu valoare substantivală, 
verbală şi adjectivală, apare sub diverse variante, atât la sin- 
gular, cât si la plural: farmec, farmecă, fărmecat, farmecata, 
farmece, farmecele, farmecelor, farmeci, farmecul, farme- 
cului. Sensurile pe care le are acest termen în opera poetului 


! Joan Petru Culianu, Eros si magie în Renaștere. 1484, traducere de 
Dan Petrescu, Editura Polirom, laşi, 2011, p. 125. 

? Marsilio Ficino, op. cit., p. 201-202. 

? Joan Petru Culianu, op. cit., p. 142. 

tapy Dicționarul limbii române, Editura Academiei Române, Bucuresti, 
2010. 

sunt multiple”: vrajă („În aer ridică a farmecelor vrajă”, 
Strigoii), frumuseţe (,,0, cât eram de fericit / Să mergem 
împreună, / Sub acel farmec liniştit / De lună”, Adio), încân- 
tare, desfătare, stare de grație („Un farmec blând de fericire / 
Tu raspandesti oriunde-i sta”, Atät de dulce). Termenul apare 
si în expresii precum: ca prin farmec (pe neaşteptate), a da 
farmec (a infrumuseta), a fi răpit de farmec (a fi extaziat), 
farmecul dureros (expresie a dorului nemärginit din poezia 
populară sau echivalentul expresiei schopenhaueriene a 
voinţei de a trăi, după cum scrie Tudor Vianu”). 

La români, după cum scrie Cantemir, farmecul era strict 
legat de magia erotică, fiind considerat ca „o vrajă obişnuită 
la țărani, prin care femeile, după cum îşi închipuie ele, fac să 
se apropie de ele iubitul lor sau pot să-l facă să înnebunească 
pe cel care le este lor urât”. 

Farmecul desemnează, în opera eminesciană, şi starea de 
fericire, de grație datorată împlinirii iubirii pe care o visează 
poetul: îndrăgostiţi, cuprinși de „farmecul sfânt”, care con- 
stituie „energia magică a inimii şi a spiritului”, îşi doresc să 
„plutească”, cäläuziti fiind de luna blândă, tot într-un loc 
retras, în grădina protectoare de la începuturi: 


„Să plutim cuprinşi de farmec 

Sub lumina blândei lune — 

Vântu ’n trestii lin foşnească, 
Undoioasa apă sune!” (Lacul, I, 74)’ 


Iubirea este transfiguratoare, reuşind să facă dintr-un 
„biet sărac, de gânduri plin, ş-atât de părăsit” un om înalt şi 


5 Tudor Vianu (coord.), Dicţionarul limbii poetice a lui Eminescu, 
Editura Academiei Republicii Socialiste România, Bucureşti, 1968. 

6 Tudor Vianu, Eminescu, Editura Junimea, Iasi, 1974, p. 45 / 64-65. 

7 Dimitrie Cantemir, Descrierea Moldovei, Editura Minerva, 
Bucuresti, 1986, p. 214. 

George Popa, Euristica eminesciană, in Studii eminescologice, vol. 
14, Editura Clusium, Cluj-Napoca, 2012, p. 135. 

” Mihai Eminescu, Opere, ediţia îngrijită de Perpessicius, Editura 
Fundaţia pentru literatura şi artă „Regele Carol al II-lea”, Bucureşti, 1939- 
1989, vol. I-XV. Citatele din opera eminesciană se dau în continuare după 
această ediţie, cu menţionarea volumului şi a paginii între paranteze. 

fericit (I, 337). In Inger si demon, iubirea il salveazä de douä 
ori pe tânărul rătăcit: o dată îl scoate din întunericul necredin- 
tei la lumină, a doua oară din disperarea morţii la împăcarea 
cu sine care nu e altceva decât „amorul”: 


„Am urmat pământul ista, vremea mea, vieata, poporul, 

Cu gândirile-mi rebele contra cerului deschis; 

El n’a vrut ca să condamne pe demon, ci a trimis 

Pre un înger să mă ’mpace, şi ’mpacarea-i... e amorul.” (I, 53) 


Cu toate acestea, iubirea este aducătoare atât de mân- 
tuire, cât şi de moarte, întrucât ea îi uneşte pe îndrăgostiți şi 
dincolo de această lume, aşa cum se întâmplă cu Arald şi 
Maria în poemul Strigoii. În poezia De-aş muri ori de-ai 
muri, poetul îşi imaginează durerea despărțirii în moarte şi-i 
promite iubitei că o vizita: 


„prin a nopţii de întuneric mare 

La tine, înger, vin! 

Şi să-mi deschizi fereastra să trec o boare sântă, 
Prin oalele uitate de veştejite flori, 

Să mângâi cu suflarea-mi a ta fata pălindă, 
Ochii tăi gânditori.” (IV, 39) 


În poezia lui Eminescu, farmecul, legarea nu are loc 
numai printr-un ritual magic bogat în semnificații în care se 
apelează la diferiți agenți magici (Grue Singer, de exemplu, 
apelează la vrăjitoare), ci este realizată subtil, printr-un gest 
simplu, încărcat însă de o extraordinară forță magica. Sem- 
nul, aruncat chiar şi în treacăt, este încărcat de puterea 
magică care prinde în mrejele ei nu numai poetul, ci chiar 
sufletul, mintea, viata acestuia, după cum reiese din poezia 
Ce e amorul?: 


„De-un semn în treacăt de la ea 
EI sufletul ţi-l leagă, 

Încât să n’o mai poți uita 
Vieata ta întreagă.” (I, 189) 


Semnul dat pe fuga, „in treacät” (adica pe furis, ritualul 
capatand accente ludice) este inlocuit, in alte poezii, de zam- 

betul fetei plin de intelesuri, plin de vrajä care il farmecä pe 
poet: „Dintr’o zämbire ’n treacät simtii ce dulce esti!” 
(Sarmis, IV, 410). Aceste semne însă sunt respinse uneori de 
poet, care, conştient de puterea lor, se teme de ele, închi- 
zându-şi mintea şi sufletul în faţa lor: 


„Când te-am văzut, Verena, atunci am zis în sine-mi 
Zăvor voiu pune minti-mi, simtirei mele lacăt, 

Să nu pătrundă dulce zâmbirea ta din treacăt 

Prin uşile gândirei, cămara tristei inemi” (IV, 260) 


sau 


„În van e, crăiaso! zämbirea-ti din treacăt, 
Căci mintea mea pus-au simtirilor lacăt 
Si chipu-ti nu poate pătrunde ’n visare-mi. 
Cu ochii albaştri amoru-mi nu-l sfaremi.” 
(Diamantul Nordului, IV, 329) 


Atunci cand farmecul se rupe, poetul a carui ratiune 
devine limpede, are două atitudini față de cea care l-a fer- 
mecat: pe de o parte, acesta regretă momentele trăite alături 
de ea, amintirea lor aducându-i în suflet „venin şi farmec”, 
coborând femeia din zona sacralitätii în cea a comunului, 
sau, mai grav, a demonicului; pe de altă parte, continuă să o 
aştepte, să o iubească şi să sufere la tăcerea ei, fără a înceta 
să spere totodată. Această atitudine agresivă fata de cea pe 
care a iubit-o cândva se datorează sentimentului de frustrare 
al poetului, corelat cu lipsa de afecţiune din partea femeii. 

În poezia S-a dus amorul, vindecat de iubire, poetul 
rememorează evenimentele, conştient fiind de vraja erotică 
în care s-a aflat alături de iubita sa. Farmecul iubirii în care 
cei doi s-au cufundat i-au făcut să se autoizoleze, asemeni 
protagonistilor din Cezara, în dragostea lor, uitând de toate, 
inclusiv de Dumnezeu: 


„Prea ne pierdusem tu şi eu 

În al ei farmec poate, 

Prea am uitat pe Dumnezeu, 
Precum uitarăm toate.” (I, 185) 

Iubirea este, pentru poet, sacrosanctä, înseamnă partici- 
parea la ceva divin, de aceea nu oricine poate intelege 
misterioasele cai ale acesteia, iar cel care nu are sufletul pur, 
nu se poate bucura de roadele ei. În poezia Pe lângă plopii 
fără sot, poetul îi reproşează iubitei nepăsarea fata de sen- 
timentele pe care aceasta nu a ştiut să le întrețină aprinse. 
Iubirea este imposibilă, la fel ca si în Luceafărul, din cauza 
nepotrivirii celor doi tineri, care fac parte din lumi diferite. 


„Tu trebuia să te cuprinzi 

De acel farmec sfânt 

Şi noaptea candelă s-aprinzi 

Iubirii pe pământ” (Pe lângă plopii fără sot, 1, 192) 


Uneori, muzica, visurile şi mai ales farmecele nu ajung 
la sufletul poetului, acesta fiind salvat de sub influenţa lor de 
amintirea locurilor natale, a copilăriei. Deşi se află într-un 
spaţiu ademenitor, cu „fete mândre zâmbind”, regresarea 
spre puritatea vârstei şi a sufletului copilului îl salvează pe 
acesta de consecinţele magiei erotice: 


„Zadarnic fete mândre zâmbind cutreer’ sala 

Şi muzică-i şi visuri şi farmec îndelung. 

În ochii unui tânăr sădită e răceala 

Si note cât de blânde în inimă-i n’ajung.” (Codru şi salon, I, 179) 


Farmecul apare, la Eminescu, şi în formă populară, folo- 
sit cu scopul de a lega pe cineva de casă, de familie, sau de 
aflarea ursitului. Prin intermediul farmecelor se poate obţine, 
pe de o parte, atracția indragostitilor, aşa cum apare în majori- 
tatea poeziilor, pe de altă parte şi o îndepărtare, o respingere 
a acestora, aşa cum reiese din Diamantul Nordului. 

Magia erotică premaritală cuprinde acte magice de aflare 
a ursitului, descântece de dragoste, acestea fiind folosite, în 
general, de fetele care au ajuns la vârsta măritişului, ele fiind 
cele care erau atât beneficiarele cât şi oficiantele actului 
magic. Scopul ultim al acelora care se foloseau de aceste 
practici era nevoia de echilibru emoţional, de situare în ordi- 
nea socialului şi a universalului cosmic, dar mai ales dorinţa 

de a fi în conformitate cu întreaga comunitate ontologică". 
Timpul prielnic pentru acest act magic era în preajma marilor 
sărbători: Crăciun, Anul Nou, Bobotează, Rusalii, Sânziene, 
Noaptea Sfântului Andrei etc. Pentru ca dezlegarea de farme- 
cele erotice în care era prins Anselmus să fie eficace, bătrâna 
vrăjitoare, din Ulciorul de aur scrisă de Hoffmann, îi cere 
fetei sä vinä in noaptea echinoctiului de toamna, pe 23 sep- 
tembrie („Hai să mergem şi să facem tot ce trebuie si se 
poate face în noaptea asta care e prielnică lucrului”''), pentru 
a săvârşi un ritual terifiant. 

Acte magice premaritale apar şi la Eminescu, însă ritu- 
alurile magice nu sunt detaliate ca la Hoffmann. Scriitorul 
german acordă ritualurilor magice o importanță deosebită, 
fiind atent la toate detaliile, însă Eminescu doar le numeşte, 
foarte rar prezentând ritualul exhaustiv, deoarece el este 
interesat mai mult de efectul pe care îl are magia şi mai putin 
de formele ei. 

În basmul Făr-Frumos din lacrimă, întâlnim un alt proce- 
deu menit sa dezlantuie pasiuni, să stârnească dragostea cuiva, 
şi anume filtrul magic. Fata mumei pădurilor, visându-şi 
noaptea ursitul (practică folosită de fetele care, în noaptea de 
Sfântul Andrei, îşi pun sub pernă busuioc sfințit, pentru a-şi 
visa viitorul sot), ţese, în aşteptarea lui, o haină pe care o 
descântă, astfel încât cel care o va îmbrăca să o iubească nu- 
mai pe ea, conform principiului contagiunii sau contactului 
enunțat de Frazer: 


„Bine-ai venit, Fat-Frumos, zise ea cu ochii limpezi si pe 
jumătate închişi — cât e de mult de când te-am visat. Pe când 
degetele mele torceau un fir, — gândurile mele torceau un vis, 
un vis frumos, în care eu mă iubeam cu tine; Făt-Frumos, din 
fuior de argint torceam şi eram să-ţi tes o haină urzită in 
descântece, bătută ’n fericire; s-o porţi... să te iubeşti cu 
mine. Din tortul meu ti-as face o haină, din zilele mele o 
viata plină de desmierdari.” (VI, 313). 


10 Nicoleta Coatu, Eros, magie, speranță, Editura Rosetti International, 
Bucureşti, 2004, p. 17. 

I E.T.A. Hoffmann, Ulciorul de aur, traducere de Al. Philippide, în 
Nuvela romantică germană, antologie de Ion Biberi, vol. I, traducere de I. 
Cassian-Mătăsaru, Editura pentru literatură, Bucureşti, 1968, p. 166. 

Tänära nu pune haina, asemeni Deianirei din mitologia 
greacă care dorea să-l facă pe Hercule s-o iubească, într-un 
lichid fermecat, ci rosteşte asupra acesteia un descântec care 
să aibă acelaşi efect. Tot în acest basm, fata Genarului mărtu- 
riseşte, văzându-l pe Făt-Frumos, că 


„astă noapte mi se părea că vorbesc c-o stea, şi steaua mi-a 
spus, că vii din partea împăratului ce mă iubeşte.” (VIII, 96-97) 


În Crăiasa din poveşti, avem un act de magie premari- 
tală, de aflare a ursitului în apa lacului vrăjit. Operaţiunea nu 
este simplă, ci trebuie urmaţi anumiţi paşi: fata săvârşeşte un 
mic ritual, folosindu-se de sfaturile primite de la cele două 
sfinte din mitologia populară: sfânta Miercuri (având atribu- 
tele unei străvechi divinități autohtone a naturii, fiind stăpână 
peste păduri, ape şi animale) şi sfânta Vineri (protectoarea 
femeilor), personificările celor două zile ale săptămânii. Fata 
aruncă în apă trandafiri tineri roşii (simbol al dragostei arză- 
toare). Chiar dacă nu vedem rezultatul acestei operații magice, 
important este ritualul magic împrumutat de poet din folclor: 


„Trandafiri aruncă roşii 

Peste unda fermecată. 

Ca să vad” un chip, se uită 

Cum aleargă apa ’n cercuri, 

Căci vrăjit de mult e lacul 

De-un cuvânt al sfintei Miercuri; 

Ca să iasă chipu’ n fata, 

Trandafiri aruncă tineri, 

Căci vrajiti sunt trandafirii 

De-un cuvânt al sfintei Vineri.” (I, 72) 


Obiectele folosite, de regulă, în timpul fermecării, sunt 
plantele mirositoare care au scopul de a atrage, de a fura 
minţile cuiva, astfel încât acesta să iubească. La o formă de 
magie erotică populară recurge şi iubita din Floare albastră 
care, ascultând „poveştile” tânărului, testează iubirea aces- 
tuia rupând petalele unei flori de romanita: 


„Şi mi-i spune - atunci poveşti 
Si minciuni cu-a ta gurita, 


Studii culturale 191 


Eu pe-un fir de romanita 
Voiu cerca de ma iubesti.” (I, 55) 


In Diamantul Nordului, apare un nou tip de farmec: lega- 
rea de prag: 


„— Zadarnică este iubirea ta, june! 

De-un farmec legata-i intreaga-mi simtire, 
Tubirea-mi asemeni de-a lui împlinire. 

Oricât mi-ai fi drag şi-o jur că-mi eşti drag, 

Un farmec te-opreşte, te leagă de prag...”. (IV, 326) 


Pragul are, în folclorul autohton, mai multe roluri. Pe de 
o parte, acesta este strâns legat de casă, de vatră. În acest caz 
putem interpreta că femeia este legată de casa ei, de familia 
ei, astfel încât nimeni să n-o poată cuceri. Pe de altă parte, 
pragul este legat de cultul strămoşilor, deoarece a existat obi- 
ceiul îngropării strămoşilor sub pragul casei. Astfel, femeia 
căreia îşi încredinţează inima nu este altceva decât un strigoi, 
iar înfăţişarea ei, apariția ei ne fac să credem acest lucru. 
Haina albă a femeii este asemănătoare rochiei miresei sau 
celei a Mariei din Strigoii: 


„Arată-te ’n haina de albă mătasă, 

Ce pare ’ncärcatä c’o brum’ argintoasä, 

Sa vad a ta umbrä ’n lumina ’mmuieta, 

In pärul cel galbän innalt-mlädietä.” (IV, 325) 


Existä insa si ritualuri magice de desfacere a farmecelor, 
asa cum apar si la Sadoveanu, in Divanul persian: „Cunosc 
acesti filozofi, pe längä asta, si mestesugul departarii farme- 
celor, căci şi pe dânşii a încercat ea să-i încurce, să-i mu- 
teasca, să-i încremenească, şi n-a fost cu putință prin niciun 
fel de vrajä”'”. Grue Singer merge la o vrăjitoare foarte fru- 
moasă căreia îi propune un amor nebun pentru o altă femeie, 
pentru a o uita pe Angelica. Un ritual de desfacere a farmece- 
lor erotice întâlnim şi la Shakespeare, unde atât legarea iu- 
birii, cât şi dezlegarea se fac cu ajutorul plantelor. Puterea 


12 Mihail Sadoveanu, Divanul persian, Editura Hera, Bucureşti, 
2003, p. 113. 

florii dragostei poate fi anihilata, la scriitorul englez, de cali- 
tatile magice ale altei flori: 


„Fii din nou precum erai, 
Vezi din nou precum vedeai, 
A Dianei floare blândă 
Floarea lui Amor să-nfringă 
Trezeste-te din somn, iubita mea!”'” 

Iubitor al creaţiilor populare ale românilor, Eminescu a 
întâlnit această îndeletnicire magică şi în poeziile pe care le-a 
cules, atât în peregrinările sale prin teritoriile Principatelor 
Române, cât şi ca revizor şcolar. Într-una din aceste creaţii 
populare este descris modul cum se fac farmecele şi, mai ales 
plantele de care se foloseau fetele pentru a fermeca. Particu- 
laritatea ritualului constă în puterea magică a farmecului care 
nu mai poate fi desfăcut: 


„Îl cunoşti pe fluerat, 
Brava cräisor, 

Cä-i voinicul fermecat, 
Brava cräisor. 

Dar cine L-a fermecat? 
Sapte fete dintr-un sat 
S-o femee cu bärbat. 
Dar cu ce L-au fermecat 
Mintile de i-au luat? 

Cu surcele de la lemne, 
Cu aschii de la proptele, 
Cu sulcina din gradina, 
Cu apa de la fäntänä, 
Cu frunza de liliac, 

Ca sa nu mai aibä leac.” (VI, 149) 


Farmecul, legarea celui iubit, nu se realizeaza, dupa cum 
am vazut, numai prin practici magice complexe, ci si prin 
gesturi simple, care au insä puteri magice asupra celui vräjit. 
Unul din aceste gesturi este privirea, deochiul. In lumea 


15 William Shakespeare, Visul unei nopți de vară, în Opere complete, 
vol. III, Editura Univers, Bucureşti, 1984, p. 284. 

greco-romana, ochiul era una din cele trei categorii de 
obiecte profilactice, aläturi de capul Meduzei si de falus. In 
cazul unui deochi, omul putea scäpa de acesta printr-un 
contra-deochi care retrimitea asupra fiintei räu intentionate 
maleficiul său, agresivitatea sa'*. 

Cornelius Agrippa scria că „deochiul este o legătură sau 
o vrajă care trece din spiritul vrăjitorului, prin ochi, în inima 
celui vrăjit, căci fermecătoria este un instrument al inteligen- 
tei... care trimite prin ochi, mereu, raze ce îi sunt asemănătoare, 
iar aceste raze sunt purtătoare ale unui abur spiritual”'”. 
Acest fenomen magic este posibil, întrucât iubirea este un 
fenomen magnetic, iar simpatia ce generează iubirea este un 
schimb de fluide care are lor între două persoane'®. 

Verbul a deochea indică o activitate magică malefică, 
realizată prin intermediul privirii. Valeriu Băleanu consideră 
deochiul ca fiind una din cele mai periculoase acţiuni ma- 
gice, mai ales pentru copii'’. Deochiul este puterea atribuită 
unei persoane de a purta răul prin privirea ei, de aceea, 
indragostitii din opera eminesciană, fascinati de frumuseţea 
partenerilor, se tem să nu deoache: 


„Cu gurita mititea 
Cu gropite lângă ea, 
Cu zämbirea ei cu haz 
Cu gropite in obraz 
Si cu dragostea in ochi 
De mä tem sä n-o deochi.” 
(Între nouri şi-ntre mare, VI, 119) 


sau 


“Cf. Alain Morreau, Petit guide à l’usage des apprentis sorciers, în 
La magie. Actes du colloque international de Montpellier, tome I, 
Université Paul Valéry, Montpellier, 2000, p. 24. 

$ Heinrich Corneliu Agrippa von Nettesheim, Filosofia ocultă sau 
magia. Magia naturală, traducere de Maria Genescu, Editura Herald, 
Bucureşti, 2010, p. 126. 

6 Boué de Villiers, Magia neagra, traducere de Dan Jumara, Editura 
Boema, Iasi, 1993, p. 89. 

7 Valeriu Bälteanu, Dicţionar de magie populară românească, 
Editura Paideia, Bucureşti, 2003, p. 87. 

„O tu umbră pieritoare, cu adancii, triştii ochi, 
Dulci-s ochii umbrei tale — nu le fie de diochi!” 
(Călin (file din poveste), I, 80) 


Ficino consideră că există un „foc intern” care se exte- 
riorizează prin ochi, foc amestecat cu aburul pneumatic şi 
chiar cu sângele subtil care a dat naştere spiritului. Acest 
fenomen este la originea a două activităţi spirituale înrudite: 
deochiul şi iubirea'*. Deochiul este o forță care pleacă de la 
spiritul celui ce fascinează, intră în ochii celui fascinat şi-i 
pătrunde până la inimă. Instrumentul fascinatiei este spiritul. 
El emite prin ochii trupului nişte raze asemănătoare sieşi care 
îi antrenează cu ele virtutea spirituală. Astfel, razele plecate 
din ochii urduroşi şi roşii, întâlnind ochii celui ce priveşte, 
antrenează cu ele aburul spiritului şi sângele corupt şi prin 
această contagiune constrâng ochii celui care priveşte să 
contracteze aceeaşi boală, adică iubirea: 


„Cäteodat’ — deşi arare — se ’ntälnesc, şi ochii lor 

Se privesc, par a se soarbe în dorinţa lor aprinsă. 

Ochii ei cei mari, albaştri, de blandete dulci şi moi, 

Ce adânc pătrund în ochii lui cei negri furtunoşi! 

Şi pe faţa lui cea slabă trece-uşor un nour roş — 

Se iubesc... Şi ce departe sunt deolaltă amândoi!” 
(Înger si demon, I, 52) 


Poetul tanjeste dupa privirile iubitei, chiar cerseste de la 
ea iubirea pe care o soarbe din ochii ei: 


„Dä-mi-i mie ochii negri... nu privi cu ei in laturi, 

Cäci de noaptea lor cea dulce vecinic n’o sä ma mai saturi, 

As orbi privind intr’insii... O, ascultă numa ’ncoace, 

Cum la vorba mii de valuri stau cu stelele proroace!” 
(Scrisoarea IV, 1, 155), 


deoarece cufundarea in privirea femeii este aducätoare de 
mântuire: 


„Şi "n acel moment de taină, când s’ar crede că-i ferice, 
Poate-ar învia în ochiu-i ochiul lumii cei antice 


18 Joan Petru Culianu, op. cit., p. 59. 

Si cu patima adanca ar privi-o s’o adore, 
De la ochii ei cei tineri mantuirea s’o implore.” 
(Scrisoarea V, I, 162) 


Indrägostitul, in incercärile lui de a se apropia de iubitä 
si de a o face sä-i räspundä la dragostea sa, apeleazä, aseme- 
nea magicianului, la toate mijlocele de persuasiune pe care le 
are la indemänä (gesturi, cuvinte, servicii etc.). Pe längä 
magia cuväntului, mai este importantä in ritualul erotic si 
magia privirii. În această mreajä au căzut si protagonistii 
Luceafarului, a carei prima parte se desfäsoarä sub semnul 
„voyeurism-ului”, după cum scria Culianu”. Începutul poe- 
mului cuprinde acest ritual al privirii şi al dorinţei fetei de a 
fi privită, care dă naştere sentimentelor erotice. Nu este 
vorba de o simplă privire a Luceafărului, deoarece „săgețile 
amorului”, prevăzute cu vârfuri pneumatice invizibile”, pro- 
voacă durere, mistuie: 


„Mă dor de crudul tău amor 
A pieptului meu coarde, 

Şi ochii mari şi grei mă dor, 
Privirea ta mă arde.” (I, 172), 


ba mai mult, paralizează fata de împărat: 
„Ochiul tău ma-ngheata.” (Idem) 


Ochii vrăjitoarei Bogdana din proiectul dramatic Bog- 
dan-Dragos provoacă nebunia, turbarea lui Sas, care preferă 
să nu-i mai vadă, deoarece se simte subjugat de puterea lor 
misterioasă de sub a cărei influenţă nu se poate elibera: 


„Da, simt că tu mi-eşti Domn. 

Eu te urmez, dar totuşi eu te urmez ca-n somn, 
Simt că l-a ta privire vointele-mi sînt [sterpe], 
M-atragi precum m-atrage un rece ochi de şerpe. 
Fugi, fugi în lumea largă, nu vezi că nebunesc! 

Eu te urmez, nebuno, şi totuşi te urăsc!” (VIII, 89) 


19 Joan Petru Culianu, Studii româneşti, vol. I, traducere de Corina 
Popescu şi Dan Petrescu, Editura Polirom, Iaşi, 2006, p. 68. 
% Joan Petru Culianu, Eros si magie în Renaştere. 1484, ed. cit., p. 59. 

Efectele magiei privirii sunt greu de evitat, deoarece 
odatä ajunse in inima celui vräjit, sägetile amorului iau in 
stäpänire inima si mintea lui. Prin intermediul privirii se face 
o legäturä cu schimburile de „spiritelli””', ieşiţi atât din ochii 
iubitei, cât şi din inima bărbatului. Contactul vizual perma- 
nent cu iubita are un rol esențial, deoarece cel ce iubeşte se 
prăpădeşte nemaivăzând-o. De multe ori poetul nu aşteaptă 
niciun răspuns de la ea, multumindu-se doar cu vederea aces- 
teia. Dispariţia femeii, „neivirea ei” de după gratii, provoacă 
durere în sufletul îndrăgostitului care conştientizează ruperea 
vrăji, a dragostei, nu datorate lui, ci transformării sufletului 
şi, mai ales, ochilor femeii: 


„Altul este al tău suflet, 
Alţii ochii tăi acum.” (Pe aceeași ulicioară, I, 112) 


Aceiaşi ochi ai fetei, verzi, din poezia Venin şi farmec, 
au asupra poetului şi un efect nociv: ,,Si-nveninat de ochii 
verzi” (IV, 279). Si pustnicul se teme de efectele pe care le 
poate avea asupra sa privirea femeii, de aceea preferă să se 
ferească de aceasta; 


„Inchideti ochii, căci păzească zeii 
L’a lor lucire să te uiţi cu dor: 
Abisuri sunt în suflet. Pe o clipă 


x 


Pasiunea li lumin’ a lor risipa.” (Pustnicul, IV, 203) 
Ca si in cazul farmecelor, existä si practici magice care 
au ca principal scop protectia impotriva deochiului. Aceste 
practici cu rol apotropaic au pätruns si in literatura, Creangä 


oferind un exemplu. Smaranda Creangä, pentru a-si proteja 
copilul de eventuale neplaceri provocate de un deochi: 


4... oleacä ce nu-i venea mamei la socoteală cäutätura 
mea, îndată pregătea, cu degetul îmbălat, puţină tină din 
colbul adunat pe opsasul incältärii ori, mai în grabă, lua 
funingine de la gura sobei, zicând: Cum nu se deoache căl- 
câiul sau gura sobei, aşa să nu mi se deoache copilaşul şi-mi 


21 Robert Klein, Forma şi inteligibilul, vol. I, traducere de Viorel 
Harosa, Editura Meridiane, Bucureşti, 1977, p. 71. 

fäcea apoi cate-un benchi boghet in frunte, ca sä nu-si prä- 
p A 8 P 
pădească odorul!” 


Farmecul şi deochiul sunt, aşadar, două dintre practicile 
magice la care apelează indragostitii eminescieni pentru a-şi 
împlini visul erotic. Chiar dacă aceste practici nu sunt cuprinse 
în amplele ritualuri magice, aşa cum întâlnim în Strigoii, 
Povestea magului călător în stele, Gemenii, Grue Sînger etc., 
iar desfăşurarea lor are loc sub semnul ludicului, fără a-şi 
pierde însă valoarea magică, totuşi ele au o importanță 
deosebită în cadrul operei eminesciene, fapt dovedit si de 
varietatea formelor acestor practici de legare a sufletului si a 
inimii celui iubit. 

Résumé 


Erotique magique se référe aux pratiques utilisées pour pro- 
voquer une émotion et garder l’amour de l’être aimé, mais aussi de 
mettre point 4 un amour non désiré. Le charme et le mauvais ceil 
sont deux actions magiques de liaison de l’amour, présentes dans les 
ceuvres de Mihai Eminescu, et ceux qui ont recours a ce type de 
magie sont, généralement, les jeunes amoureux. 

Le charme peut être accompli par des gestes simples (le regard, 
le mauvais ceil, le sourire etc.), mais aussi par des rituels magiques: 
la sorcellerie, les pratiques magiques pré-maritales, les sorts, les 
sortiléges, la conjuration des étres surnaturels etc. 

Intre „poezia gramaticii” 
si „gramatica poeziei” 


Lucia CIFOR 
(luc10for@gmail.com) 


Apărută la Editura Universităţii „Al. I. Cuza” din Iasi, in 
2013, cartea Limbajul poetic eminescian, apartinind regreta- 
tului profesor si eminescolog Dumitru Irimia (1939-2009), 
reprezintă o reeditare a cărții cu acelaşi nume, publicată, in 
1979, la Editura „Junimea” din Iasi. 

Despre necesitatea acestei binevenite reeditări a cărții 
profesorului ieşean vorbeşte pe larg criticul şi istoricul literar 
Mihai Zamfir, în prefața acestei noi ediții. Eminescolog el 
însuşi, exegetul bucureştean reface istoria receptării cărții lui 
Dumitru Irimia în urmă cu peste treizeci de ani, evocind ten- 
dintele specifice studiilor literare şi lingvistice de pe atunci, 
polemicile existente, dar şi argumentele pro sau contra unei 
abordări precum cea întreprinsă de regretatul său coleg. Din 
prefața reputatului profesor bucureştean pot fi reţinute 
afirmaţiile privitoare la noutatea non-emfatică a demersului 
ştiinţific realizat de Dumitru Irimia. Dincolo de controversele 
receptării de primă instanţă, cartea a devenit una relevantă 
pentru domeniul stilisticii (ştiinţă aflată pe atunci în centrul 
unor vii dezbateri), în care s-a impus prin cercetarea sistema- 
tic-unitară a limbajului eminescian, reprezentînd „cea dintâi 
monografie stilistică remarcabilă atît prin perspectivele pe 
care le deschidea, cît şi prin răspunsurile ferme oferite” 
(Mihai Zamfir). În eminescologie, cartea lui D. Irimia aducea, 
la data apariţiei sale, viziunea sistematic-coerentă a stilisticii 
de factură lingvistică: „intrarea stilisticii în eminescologie s-a 

produs fara zgomot, fara declaratii solemne: noua metoda a 
adoptat instinctiv postura modestiei, pe aceea de slujitor 
lingvistic al afirmatiilor emise de istoria literarä. In realitate, 
sub valul inocentei, se insinua deja un nou mod de a aprecia 
poezia lui Eminescu, bazat pe evidentele indiscutabile ale 
limbajului” (Mihai Zamfir). 

Mai puţin de acord am fi cu una dintre afirmaţiile pre- 
fatatorului, cea potrivit căreia volumul Limbajul poetic 
eminescian ar fi „cel mai sistematic şi mai complet manual 
de poetică eminesciană”. Este drept că, în ultimii ani de 
viata, Dumitru Irimia a consacrat o mare parte din timp 
cercetării limbajului poetic eminescian, coordonînd proiecte 
importante în care au fost implicaţi mai mulți cercetători (pe 
atunci) tineri, încununate cu publicarea mai multor dictio- 
nare, unele de concordante, altele conținînd ample analize 
semantice consacrate unor cîmpuri lexicale fixate de semnele 
poetice desemnind domeniul artelor sau al elementelor 
primordiale!. În aceeaşi perioadă de timp, Dumitru Irimia a 
realizat şi publicat cîteva ediţii ale poeziilor eminesciene, 
precum şi unele studii, articole ori textele unor conferinţe pe 


! Cf. Dicţionarul limbajului poetic eminescian. Concordantele poe- 
ziilor antume, Dumitru Irimia (coordonator), în colaborare cu: Mihaela 
Cernäuti-Gorodetchi, Minodora Donisă-Besson, Mioara Săcrieru; Editura 
Axa, Botoşani, 2002, 1048 p.; Dicţionarul limbajului poetic eminescian. 
Concordantele poeziilor postume, Dumitru Irimia (coordonator), in 
colaborare cu: Adina Hulubaş şi Oana Panait; Editura Universităţii „Al. I. 
Cuza” din Iasi, 2006, vol. 1-4, 2373 p.; Dicţionarul limbajului poetic emi- 
nescian. Concordantele prozei antume, volum apărut postum, sub dubla 
coordonare a lui Dumitru Irimia şi Laurenţiu Şoitu (la care au mai cola- 
borat: Oana Panait, Mihaela Mocanu ş.a.), Editura Universităţii „Al. I. 
Cuza” Iasi, 2009, 860 p.; Dicţionarul limbajului poetic eminescian. Semne 
şi sensuri poetice. I. Arte, Dumitru Irimia (coordonator), în colaborare cu: 
Irina Andone, Odette Arhip, Lidia Bodea, Mihaela Cernauti-Gorodetchi, 
Lucia Cifor, Minodora Donisă-Besson, Sebastian Drăgulănescu, Cristina 
Florescu, Ovidiu Nimigean, Valeriu P. Stancu; Editura Universităţii „Al. I. 
Cuza” Iasi, 2005, 246 p.; Dicţionarul limbajului poetic eminescian. Semne 
şi sensuri poetice. II. Elemente primordiale, Dumitru Irimia (coordonator) 
în colaborare cu: Lucia Cifor, Livia Cotorcea, Sebastian Drăgulănescu, 
Petronela Găbureanu, Adina Hulubaş, Oana Panaite, Valeriu P. Stancu, 
Sabina Savu, Diana Stoica; Editura Universităţii „Al. I. Cuza” Iasi, 2007, 
297 p. 

tema limbajului eminescian. Prefetele la dictionarele de 
semne poetice pe care le-a coordonat si la care a si participat 
(aläturi de membrii echipelor sale) prin articole proprii, stu- 
diile si articolele publicate independent de aceste volume pot 
fi citite, astazi, ca elemente constitutive ale unui preconizat 
breviar de poeticä eminescianä, pe care se prea poate ca pro- 
fesorul ieşean să-l fi avut in vedere, dar pe care timpul nu i 
l-a mai ingäduit. De precizat este cä in aceasta ultima etapa a 
activității sale de eminescolog, D. Irimia şi-a remaniat in 
mare mäsurä metodele de cercetare si optiunile din tinerete, 
cam prea rigide, pentru stilistica lingvisticä, deschizindu-se 
spre poetica, filosofia limbajului, stiintele imaginarului s.a. 

Chiar dacă nu este „un manual de poetică eminesciană”, 
cartea Limbajul poetic eminescian are valoarea (de acum) 
istorică a unei cercetări lingvistico-stilistice de mare utilitate, 
pe care noi o vedem mai bine plasată în siajul concepțiilor 
jakobsoniene despre limbaj şi poezie, fiind o cercetare în 
care triumfă deopotrivă „poezia gramaticii” şi „gramatica 
poeziei”, ca să întrebuințăm expresiile cunoscutului lingvist 
şi poetician de origine rusă Roman Jakobson. Expresiile cu 
pricina indică orizonturile specifice stilisticii de inspiraţie 
lingvistică, pe care Jakobson a conceput-o în orizontul gra- 
maticii (al lingvisticii structurale) şi al poeticii lingvistice, 
cea din urmă fiind o poetică de factură semiotică. 

Funcţiile şi nivelurile limbii, luate ca parametri ai cerce- 
tării limbajului poetic eminescian de către Dumitru Irimia, 
limbaj a cărui identitate este fixată în zona de suprapunere a 
sistemului artelor cu sistemul limbii, sînt termeni şi definiții 
importante în contextul unei stilistici de inspiraţie lingvistică, 
stilistica funcțională, căreia profesorul ieşean i se va consa- 
cra mai tîrziu şi pe care o va ilustra prin cursuri universitare 
şi cărţi de specialitate (cunoscind mai multe ediţii). 

Gramatician de mare forță, recunoscut ca atare printre 
specialişti chiar din timpul vieţii, autor al unui remarcabil 


? Dumitru Irimia, Structura stilistică a limbii române contemporane, 
Bucureşti, Editura Ştiinţifică şi Enciclopedică, 1986.; idem, Introducere în 
stilistică, laşi, Editura Polirom, 1999. 

tratat de gramatică a limbii romane’, anticipat de valoroase 
monografii consacrate morfologiei şi sintaxei acesteia, profe- 
sorul Irimia a realizat în cartea (la origine, lucrare de doctorat) 
Limbajul poetic eminescian, joncţiunea între cele două mari 
pasiuni care i-au marcat întreaga viață: limba română şi 
opera eminesciană. Cartea pe care o descriem ilustrează amîn- 
două aceste mari pasiuni ale profesorului, prefigurînd cele 
două domenii în care profesorul ieşean îşi va crea o reputație 
incontestabilă, prin ulterioarele studii şi cărți, ca şi prin 
inițierea şi coordonarea unor proiecte de cercetare a limba- 
jului poetic eminescian, materializate în mai multe volume 
colective“, despre care am amintit mai sus. 

Cartea Limbajul poetic eminescian din 1979, republicată 
în 2013, constituie, cum am mai spus, o ambițioasă tentativă 
de monografiere a limbajului creaţiilor poetice antume, din 
perspectiva stilisticii lingvistice (pe linia Iorgu Iordan) şi a 
stilisticii funcţionale (în termenii şi viziunea lui lon Coteanu). 
Fundamentele epistemice ale acestei abordări stilistice sînt 
cele care creează şi limitele intrinseci ale cercetării. Corelate 
cu limita, exterioară, autoasumată, de a restrînge cîmpul cerce- 
tării la poeziile antume, limitele constitutive ale demersului 
ştiinţific îşi au originea în viziunea (încă) pozitivistă asupra 
limbajului poetic. Deşi descris de către autor ca limbaj auto- 
nom, în realitate, limbajul poetic eminescian este raportat în 
permanenţă la sistemul limbii naţionale — cea din urmă fiind 
scrutată la toate nivelurile ei (fonetic, morfologic, sintactic, 
lexical, la care se adaugă metaforica limbii, v. capitolul IL. 
De la epitet la metaforă). Subordonarea limbajului poetic 
față de limba națională exprimă o concepţie instrumentalistă 
asupra limbajului, indicînd, în fapt, caracterul non-autonom 
al acestuia față de aşa-numita limbă comună. Evaluat din 
acest ultim punct de vedere, demersul ştiinţific al profesoru- 
lui ieşean se înscrie pe linia deschisă mai înainte în cerce- 


3 D. Irimia, Gramatica limbii române, Iaşi, Polirom, 1997 (1999, 
2000, 2004), 543 p.; ediţia a II-a, Iasi, Polirom, 2005, 543 p.; ediţia a III-a, 
Iaşi, Polirom, 2008, 605 p. 

* Vezi supra, nota 1. 

tarea limbajului poetic eminescian de cätre Tudor Vianu, cel 
sub a carui coordonare s-a realizat si publicat (in 1968) 
Dictionarul limbii poetice a lui Eminescu’. Existä chiar cite- 
va similitudini intre cele douä lucräri sub aspectul optiunilor 
formulate in privinta selectarii (doar a) poeziilor antume 
drept arie de investigatie, ca si sub aspect metodologic. In 
prefata Dictionarului limbii poetice a lui Eminescu, Tudor 
Vianu nota: „El (dictionarul, n. n.) urmäreste mai intäi sa 
fixeze etapa pe care o atinge Eminescu in dezvoltarea limbii 
noastre literare in secolul al XIX-lea, apoi sa arate ce face un 
mare poet din instrumentul obstesc al limbii lui nationale, 
aducänd-o la o putere superioarä a expresivitätii ei artis- 
tice”*. În primul capitol al cărţii Limbajul poetic eminescian 
(Între limbă literară şi expresie poetică), D. Irimia delimi- 
tează, la rîndu-i, două etape în istoria formării limbii şi 
literaturii române, ambele din secolul al XIX-lea, una „de 
formare şi consolidare a limbii literare” şi alta „de constituire 
a limbajului poetic”, afirmînd că Eminescu aparţine, evident, 
celei de-a doua etape: „la înaintaşii săi existînd puţine doar şi 
palide manifestări de autonomizare a limbajului poetic. Cu 
Eminescu limba creației poetice îşi trece în prim plan rolul 
de modelator al limbii literare, începînd totodată să 1 se 
opună structural, cistigind autonomie”. 

Dincolo de ceea ce am numit limitele istorice (cum le-am 
putea numi) ale viziunii sale epistemologice, cartea Limbajul 
poetic eminescian a lui Dumitru Irimia rămîne o cercetare de 
referință sub aspectul cunoaşterii limbii române şi a posibi- 
litatilor ei (virtualitäti, cum le numeşte profesorul) în arealul 
limbajului poetic eminescian, dar şi o demonstraţie conclu- 
dentă a geniului lingvistic eminescian. Prin traversarea stra- 
turilor istorice ale limbii şi creației poetice eminesciene, ca şi 
prin cartografierea plină de acribie a limbii naționale, în uzul 
şi utilizarea date de Eminescu, la toate nivelurile ei, cartea 


5 *** Dicţionarul limbii poetice a lui Eminescu, coordonator Tudor 
Vianu, Editura Academiei Române, Bucureşti, 1968. 

© Ibidem. 

7 D. Irimia, Limbajul poetic eminescian, op, cit. 

regretatului eminescolog ieşean poate fi citită şi astăzi ca o 
pledoarie pentru jakobsoniana „poezie a gramaticii” îngemă- 
nată cu „gramatica poeziei”. 


Catalin Cioaba, Marturii despre Eminescu. 
Povestea unei vieți spusă de contemporani 


Livia IACOB 


(liviaiacob@gmail.com) 


Considerata a fi de departe unul dintre cele mai importante 
evenimente editoriale ale anului 2014 de catre majoritatea 
exegetilor care şi-au exprimat încântarea de a fi parcurs-o, 
solida, si la propriu, si la figurat, antologie de „mărturii” ale 
celor care i-au fost, într-o măsură mai mică sau mai mare, 
apropiați poetului, apărută recent la Editura Humanitas, se 
înscrie în efortul constant, de trei decenii deja, de a-l reda 
culturii române pe Eminescu aşa cum a fost, ca să reluăm 
fericita expresie a lui Nicolae Iorga, fără a-l mai supune bar- 
barelor mistificări şi fără a-l mai folosi, cum, spre ruşinea 
noastră, s-a întâmplat de multe şi sonore ori, în scopul promo- 
vării imaginii personale. În cuvântul înainte al volumului, 
intitulat Portret din cuvinte, antologatorul şi îngrijitorul 
ediției, Cătălin Cioabă, îşi mărturiseşte, de altfel, deschis mo- 
tivatiile sincere care l-au determinat să-şi demareze salutara 
şi salubra inițiativă. 

Cea dintâi i-a fost, credem, provocată de parcurgerea 
unor fapte propriu-zise de istorie literară, plecând de la obser- 
varea unui îndemn care se lansa la câteva săptămâni după 
moartea lui Mihai Eminescu, în numărul din 7 iulie 1889 al 
revistei Familia, apel lansat cu precădere celor care l-au 
cunoscut îndeaproape pe poet: „Scrieţi amintiri!”. Pentru a-l 
fixa într-un mod corect în memoria vie a opiniei publice şi 
pentru a-i oferi deplinătate umană celui care, fără voia sa, 
avea să se transforme într-un mit naţional, întâmplare al cărei 

caracter nociv este, astäzi, afirmat raspicat in presa de spe- 
cialitate de la noi. Apelul a fost apoi preluat de mai multe 
reviste literare romänesti, chiar si dupa 1900, avand ecouri 
pana in anii’ 20 ai secolului trecut si insotindu-se, iata, cu un 
redutabil corespondent peste timp, in postmodernitate. Cea 
de-a doua motivatie a volumului recent editat tine mai 
degrabă de istoria personală a alcätuitorului ei, care, mărturi- 
sindu-si admiratia fatä de marele eminescolog care a fost 
Petru Cretia, evocä, la rändul säu, cäteva ore de curs pe care 
acesta din urmă le-a ţinut, în anii” 90, la Facultatea de Litere 
a Universităţii din Bucuresti, sub titulatura Ediţia Eminescu. 
Faptul în sine este cu atât mai interesant cu cât, printr-un 
fericit joc al buclei temporale, propriile amintiri ale studentu- 
lui de atunci recontextualizează întregul demers al antologa- 
torului de astăzi, întărind demersul său printr-un plus de 
autenticitate, aşadar şi persuasiune: „Multe dintre cele spuse 
cândva la curs cu privire la editarea operei lui Eminescu, 
Petru Cretia le-a aşezat, prevazator, în paginile unei cărți. Ea 
este intitulată, solemn, Testamentul unui eminescolog şi a 
apărut în anul 1998. În ea se regăsesc, acum, același ton înalt 
şi grav pe care îl avea în amfiteatru, când spera, poate, că 
dintre cei de față se va alege o nouă generație de editori. Aş 
spune, fără să greşesc prea mult, că-i căuta în sala de curs cu 
privirea”). Pariul lansat pe atunci de Petru Cretia se dove- 
deşte, în posteritate, unul câştigat, întrucât volumul de amin- 
tiri coordonat de discipolul său calcă pe urmele indicate cu 
acribie de magistru, adică recompune, din mărturiile de mai 
lungă sau potrivită întindere, de la prietenii sau opozantii 
märturisiti ai poetului, bărbaţi şi femei, un Eminescu „de o 
mare vivacitate şi veridicitate, nealterat de inerentele prelu- 
crări ale oricărui biograf”. 

Privitor la metoda folosită, Cătălin Cioabă face precizări 
utile în Nota editorului care însoţeşte volumul, alături de o 


! Cătălin Cioabă, Portret din cuvinte, în Cătălin Cioabă (ed.), Măr- 
turii despre Eminescu. Povestea unei vieți spusă de contemporani, Editura 
Humanitas, Bucureşti, 2014, p. 7. 

> Petru Cretia, Testamentul unui eminescolog, Editura Humanitas, 
Bucuresti, 1998, p. 210-211, apud Cătălin Cioabă, loc. cit. 

detaliatä si excelent informata Cronologie. Aflam astfel ca 
textele antologate au fost preluate si transcrise, integral sau 
fragmentar, atät din revistele sau volumele in care au vazut 
lumina tiparului pentru prima oară, cât si din ediții critice sau 
alte antologii cu un vadit caracter memorialistic. In biblio- 
grafie s-a indicat locul primei aparitii sau al publicärii con- 
sacrate, apoi s-a precizat sursa, iar „selectia s-a operat nu 
numai la nivelul alegerii textelor, ci si in interiorul lor. (...) 
Am pästrat formele arhaice ale cuvintelor in textele selectate, 
din considerentul ca ele oglindesc varietatea stilisticä a mär- 
turiilor si redau culoarea epocii. Indreptärile, unificärile sau 
actualizärile s-au facut, tacit, doar acolo unde forma veche 
este neinteligibilă sau stridentă pentru cititorul contemporan””. 
Munca de documentare i-a fost facilitata de colaborarea cu 
Universitatea din Freiburg, cu Biblioteca Centralä Univer- 
sitarä „Mihai Eminescu” din Iasi, cu Biblioteca Academiei 
din Bucuresti si Muzeul Judetean Botosani. 

Institutiile enumerate mai sus, dar si propria experienta a 
editorului in colectarea datelor de memorialisticä ne propun 
un chip mozaicat, pentru a cärui descriere exactä este mereu 
nevoie sa te raportezi la noi si noi märturii, dar si, de ce nu, 
la propria ta imaginatie, la acea putere de fantazare care face 
posibilä reintoarcerea la existentä a celor pe nedrept si prea 
repede plecati. Materia acestor amintiri este organizata in 
mai multe secvente, corespunzatoare varstelor biografice si 
de creatie ale lui Mihai Eminescu, dupa cum urmeaza: Copi- 
laria si peregrinările tinereţii; Anii de maturitate; Anii târzii. 
Boala; Evocări din anul morţii, Povestiri, anecdote, imagini, 
la acestea adăugându-se un set de fotografii ce aduc, fizic, 
mai aproape realitatea epocii, dar şi date despre autorii măr- 
turiilor şi o consistentă, larg desfăşurată bibliografie. Crite- 
riile operante în selecția mărturiilor nu sunt foarte clare; în 
orice caz, un prilej plăcut e reîntâlnirea, prin intermediul 
schimbului de scrisori, cu lon Creangă sau invocarea frag- 
mentară a Însemnărilor zilnice (1881-1886) ale lui Titu 


3 Cătălin Cioabă, Nota editorului, în Cătălin Cioabă (ed.), Mărturii 
despre Eminescu, op. cit. , p. 15. 

Maiorescu. Mărturiile reunesc apoi personalități de prima 
mărime care i-au fost foarte apropiate lui Eminescu, în toate 
momentele vieţii sale, chiar şi în cele mai controversate sau 
sfâşietor de dureroasele clipe ale bolii, dar şi, pentru a com- 
pleta tabloul şi a oferi culoare locală şi diferenţă discursivă, 
fraţi, prieteni, admiratori şi admiratoare, iubite şi adversari, 
colegi de redacție, mentori sau medici. 

De la zona jurnalelor intime şi a scriiturii epistolare se 
glisează înspre cea a serioasă, a actelor medicale, sau poz- 
naşă, jucăuşă, a anecdoticii. Matei Eminescu, loan Slavici, 
Titu Maiorescu, Ion Creangă, Mite Kremnitz, I.L. Caragiale, 
lacob Negruzzi sau Nicolae Gane se alătură lui Corneliu 
Botez, loan Cotta, loan Sbiera sau Artur Gorovei şi loan Al. 
Brătescu-Voineşti pentru a insera, în aceeaşi oglindă nemi- 
loasă a timpului pe care o pune în valoare atât de exact 
selecția de imagini de la finele cărții, un portret pe cat de 
apropiat de realitatea trăitului, pe atât de dispus să se piardă 
sub lupa impresiilor mai mult sau mai puţin îndatorate unui 
anume sentimentalism greu de reprimat atunci când, de la 
imaginea unui Eminescu frumos, fänar şi ferice în propriile 
cuvinte, ajungi la aceea a unui om învins de boală, străin 
pentru apropiații care l-au îndrăgit, dar şi fata de sine însuşi. 
Un portret care se înscrie în şi reflectă controversele persona- 
litatii eminesciene, dar şi controversele, mult mai dăunătoare, 
ale crochiurilor pe care posteritatea i le-a schițat în foamea ei 
de senzaţional. 

Mărturii despre Eminescu. Povestea unei vieți spusă de 
contemporani rămâne, în fond, o invitaţie onestă spre a-l cu- 
noaşte pe „omul Eminescu, omul cu adevărat minunat (s.a.), 
pe Minunescu, aşa cum semnează, cu umor şi bună dispo- 
zitie, una dintre poeziile sale, nepublicată în timpul vieţii”. 
Dar una care a câştigat, credem, marele pariu făcut cu sine 
însăşi, apoi propus celorlalţi ca o formă supremă de decenta 
recuperatorie: anume acela de a privi cu decentä comprehen- 
sivă desfăşurarea unui destin. 


Pe urmele lecturilor unui mare eminescolog: 
Ioana Em. Petrescu 


Lucia CIFOR 
(luc 10for@gmail.com) 


Cartea lui Silviu Mihaila, Joana Em. Petrescu, citindu-l 
pe Eminescu. Note, arhive, documente, publicata la Editura 
Eikon din Cluj-Napoca, in 2013, reprezinta o realä noutate in 
spatiul destul de putin aglomerat al eminescologiei, fiind 
consacrata scrutarii unor secvente din activitatea de laborator 
a unui mare eminescolog, Ioana Em. Petrescu. Prefatata de 
Ioana Bot, cel mai important discipol si continuator al profe- 
soarei si poeticienei clujene, cartea tinärului eminescolog de 
la Alba-lulia apare realmente „blindată” si cu alte consistente 
şi puternic-pozitive aprecieri critice, semnate de nume 
importante ale românisticii (din tara şi din afara ei): 
Lăcrămioara Petrescu, Radu Vancu, Diana Câmpan, Luisa 
Valmarin (de la Universitatea „La Sapienza” din Roma) şi, în 
fine, Constantin Cubleşan. Dincolo de ratiunile strategice de 
autopromovare prin numele altora, alegerea atitor voci care 
să-l susțină în demersul său exegetic indică o strategie auto- 
defensivă. Demersul său este unul nou, dar nu aşa de desta- 
bilizator pe cit îl apreciază autorul, exagerind ,,pericolele” 
cărții pe care o semnează. 

Apreciind activitatea de cercetător (debutant) de pe băn- 
cile facultăţii a autorului (la bază, textul pe care il discutăm a 
fost o teză de disertaţie), nu putem evita exprimarea unei 
nedumeriri legate de tipărirea unui produs cultural încă pre- 
coce, în spaţiul unui volum în care vocea şi munca proprie nu 
acoperă nici măcar jumătate din cele 145 de pagini. Dată 

fiind această situaţie, poate că era mai potrivit ca volumul 
Ioana Em. Petrescu, citindu-l pe Eminescu. Note, arhive, 
documente să fi fost asumat şi semnat de către Silviu Mihăilă 
în calitate de editor şi comentator al unor inedite exerciţii de 
lectură ale I. Em. Petrescu. Pînă la urmă, importanța cărții 
este dată de reintilnirea cu reputata exegetă clujeană, in 
contextul unor lecturi adnotate de către aceasta, a căror 
valoare documentară şi mai ales sentimentală pentru cei care- 
i cultivă memoria de strălucit dascăl şi eminescolog nici nu 
mai trebuie demonstrată. 

E de elogiat, totuşi, inițiativa coordonatorului de proiect, 
Ioana Bot, de a forma tineri cercetători pe teritoriul filologiei 
critice aplicate, în cazul de faţă, avînd ca obiectiv însuşirea 
tehnicilor de lectură şi de editare a unor texte de laborator. 
Nu cred că este cazul să vorbim, în cartea Joana Em. 
Petrescu, citindu-l pe Eminescu. Note, arhive, documente, 
totuşi, de ilustrarea unei posibile ramuri a criticii genetice, 
cum s-a afirmat cu poate prea mare uşurinţă: „Studiul lui 
Silviu Mihaila (...) e un fel de exercițiu de genetică textuală 
aplicat nu poeziei sau prozei, cum se face de regulă, ci cri- 
ticii literare” (cf. Radu Vancu, în Silviu Mihaila, Joana Em. 
Petrescu, citindu-l pe Eminescu. Note, arhive, documente, p. 
128). Critica genetică, o ramură a poeticii, se ocupă, e drept, 
cu etapele producerii/facerii unei opere, nu doar cu adno- 
tările răzlețe ale scriitorilor/criticilor, însă analiza rezultatelor 
obținute în urma cercetării versiunilor specifice tuturor 
fazelor de creație e de neconceput fără raportarea permanentă 
la varianta definitivă a textului (stabilită de autorul însuşi sau 
de primii săi editori). Cartea lui Silviu Mihăilă nu este nutrită 
de exigenţele criticii genetice, autorul nici nu şi-a propus 
acest obiectiv, ea nu este decît o simplă editare (comentată, e 
drept) a unor note de lectură mai mult sau mai puţin ela- 
borate ale Ioanei Em. Petrescu. 

De altfel, impresia generală asupra cărții este creată de 
„vocea nu deplin formată” a autorului (despre care vorbeşte 
Ioana Bot, în Prefafa, p. 10), în acord cu gindirea încă insu- 
ficient antrenată pentru domeniile esenţiale de expertiză 
ştiinţifică ale exegetei clujene, pe care S. Mihăilă pretinde ca 

o comenteazä, atunci cind fi editeazä adnotatiile pe alte texte 
importante sau doar controversate din eminescologie. Intr-o 
singură frază, una concluzivä, autorul demonstrează o mar- 
cată incertitudine şi în privința plasării adecvate a exegetei 
comentate în aria studiilor literare. După o inutilă (căci 
puerilă) evaluare a muncii de eminescolog a regretatei Joana 
Em. Petrescu ca reprezentînd „dovada unei maturitati critice 
în materie de eminescologie”, „semnul unei prevestiri, al 
unui nou timp al exegezei”, Silviu Mihaila concluzioneazä, 
intr-un stil neasteptat de obsolet pentru tineretea lui: ,,Prin 
urmare, suntem indreptatiti să considerăm studiile exegetei 
despre Eminescu drept o răscruce în eminescologie (de care 
critica literară trebuie să ţină cont şi [sic!] să se raporteze 
constant în perimetrul lecturilor plurale şi al analizelor her- 
meneutice multiple eminesciene), iar pe loana Em. Petrescu 
să o privim drept unul din cei mai importanţi poeticieni 
români ai secolului trecut”. 

Cei care citesc, cu răbdare, cele peste 60 de pagini scrise 
efectiv de autor, pot descoperi că ultima frază spusă este una 
cu valoare performativă. Autorul doar proclamă locul şi 
importanța loanei Em. Petrescu în spaţiul eminescologiei. 
Munca sa de cercetător şi aria faptelor cercetate, aşa cum 
rezultă ele din carte, sunt insuficiente pentru a-i fi înlesnit o 
concluzie de acest tip. În plus, S. Mihăilă nu se decide asupra 
profilului epistemologic al contribuţiilor loanei Em. Petrescu 
din domeniul eminescologiei. Problema încadrării lor în 
domeniul studiilor literare nu este una chiar atît de simplă, 
aşadar, era de aşteptat să nu o poată rezolva un cercetător 
debutant. Mai ales că, din păcate, în aria studiilor literare ro- 
mâneşti, asemenea neclaritati privitoare la încadrarea corectă 
(din unghi epistemologic) a unor contribuţii ştiinţifice se 
întîlnesc şi la case mai mari. loana Em. Petrescu a fost, fără 
îndoială, mai întîi, istoric literar, apoi, critic literar, pe cale 
de consecinţă (în sensul de practicant al aşa-zisei critici ştiin- 
tifice universitare). Ea a fost şi un redutabil poetician, dupa 


' Silviu Mihăilă, op. cit., p. 74. 
? Ibidem. 

cum a fost — pentru noi, acesta este un lucru foarte important 
si putin cercetat cu mijloace adecvate! — un practician al 
hermeneuticii. In spatiul eminescologiei, noutatea demer- 
surilor sale se revendică cu deosebire din aceste două ultime 
domenii: poetica şi hermeneutica. 

Despre plasarea propriei sale activităţi de eminescolog 
în proximitatea sau în spațiul hermeneuticii (ultima trebuie 
deosebită de exegeza literară) a vorbit chiar autoarea într-un 
interviu dat, în ultimul an din scurta sa viaţă, interviu publi- 
cat într-o revistă, apoi, reluat în cartea Portret de grup cu 
Ioana Em. Petrescu’. 


3 Cartea a apărut, postum, la Editura Dacia, Cluj-Napoca, 1991. 


O perspectivă inedită asupra operei 
eminesciene 


Livia IACOB 


(liviaiacob( gmail.com) 


O perspectivă inedită asupra creației eminesciene oferă 
volumul recent apărut la Editura Alfa, semnat de cercetătorul 
de la Departamentul de Istorie Literară al Institutului de 
Filologie Română „Al. Philippide” din Iasi, Sebastian Dragu- 
lănescu. Eminescu şi comicul. Strategii şi stratageme artistice 
atrage atenţia, într-un chip onorant graţie profunzimii investi- 
gatiei critice şi minutioasei selecții exemplificatoare, asupra 
unui segment al operei eminesciene pe care majoritatea exe- 
geților l-au ocolit sau, în cel mai bun caz, l-au tratat parțial 
sau insuficient de convingător. Deşi ultimii ani nu au fost lip- 
siti de apariții controversate, dar interesante când vine vorba 
despre eminescologie (şi e suficient să amintim aici doar 
propunerile făcute de Iulian Costache, Ilina Gregori, Florina 
Ilis sau, mai aproape de momentul de fata, inițiativa merito- 
rie a lui Cătălin Cioabă), nu există încă, după ştiinţa noastră, 
vreun alt studiu care să ia în calcul şi să urmărească paradig- 
matic, aşa cum face Sebastian Drăgulănescu, cele trei mari 
tipuri de realizare a comicului de-a lungul întregii creații 
eminesciene (în cunoscuta triadă poezie-proză-publicistică), 
şi anume comicul de intenţie, din construcţia propriu-zisă a 
textelor sau de stil. Modul în care cercetătorul îşi motivează 
alegerea survine firesc, autorul arătând că dimensiunea comică 
se înscrie, practic, în ceea ce, o dată cu romantismul german, 
începe să capete greutate în aria umanioarelor, şi anume 
„structura paradoxală a unei gândiri poetice”. În esență scep- 

ticä, aşadar mereu înclinată să practice, metodic, îndoiala, si 
gândirea eminesciană avea să pună, fatalmente, sub semnul 
întrebării axiologia timpului său, vâna comică atingându-i 
inclusiv opera, prin formule de ironie şi autoironie nu doar 
modelate de culturile pe care le-a vizitat frecvent, ci şi, evi- 
dent, intrinseci. 

Constatând că tema de care se ocupă reprezintă, în fond, 
„O raritate pentru oricine consultă bibliografia de speciali- 
tate” întrucât „nu sunt multi cei dispuşi să atace o problema 
atât de spinoasă, care obligă la conexiuni dificile într-o operă 
complexă”, autorul studiului nu îşi propune, aşa cum arată 
explicit în Cuvântul înainte al autorului, atât să demonteze 
mitul poetic instituit de tradiția pedagogică românească, una 
care-l etichetează prea grăbită pe Eminescu drept poet ostra- 
cizat, emblemă care, inatacabilă în perioada comunistă, s-a 
păstrat şi ulterior, conservându-se din pricina inertiei axiolo- 
gice şi a inapetentei criticii literare tinere pentru marii clasici 
şi textele canonice, cât să scoată la lumină acea gândire cu 
totul specială, de factură dualistă, gândirea scepticului pentru 
care „comicul nu este decât o altă fata a tragicului, şi anume a 
depăşirii acestuia, a deschiderii existenţiale către joc (ludic), 
absurd, ridicol”. 

Experienţa de colaborator la cele două volume lexicogra- 
fice apărute sub coordonarea regretatului profesor Dumitru 
Irimia şi concretizate în Dicţionarul limbajului poetic emi- 
nescian. Semne şi sensuri poetice i-a oferit, credem, autorului 
răgazul şi atenţia necesare pentru a pătrunde în intimitatea, în 
fibra vie, palpitând de noi semnificaţii, mereu imbogätite cu 
fiecare lectură onestă, a operelor semnate de Eminescu. Ast- 
fel s-a născut o cercetare laborioasă, meritorie prin grija pentru 
detalii, dar şi prin capacitatea de sintetizare a adevărurilor 
definitorii care slujesc demersului exegetic. Alcătuită din 
patru mari părți, Repere în configurarea actuală a conceptu- 
lui de comic, Registre ale comicului în poezia lui Eminescu, 


! Sebastian Drăgulănescu, Eminescu şi comicul. Strategii şi stratageme 
artistice, Editura Alfa, Iasi, 2012, p. 12. 
? Idem, p. 13. 

Funcţii ale comicului în proza eminesciană şi Ironia in 
publicistica eminesciană, la care se adaugă prefața semnată 
de Lucia Cifor, un cuvânt înainte al autorului, notele conclu- 
zive şi o bibliografie generoasă, lucrarea deschide orizonturi 
în eminescologie care, dacă s-au lăsat poate prea mult timp 
aşteptate, şi-au aflat, iată, un explorator îndrăzneţ, preocupat 
să transforme lectura, în special pentru cititorul tânăr şi neîncer- 
cănat, dintr-o corvoadă şcolărească într-o formă inteligentă 
de autodidacticism. 

Pe această linie se înscrie şi înclinația sa, poate pe 
alocuri uşor excesivă prin numărul mare al taxonomiilor 
evocate, spre teoretizare. Ea se manifestă vizibil în cel dintâi 
şi cel mai amplu capitol al lucrării (fapt care, înscriindu-se 
într-o îndelungată tradiție a clarificărilor conceptuale şi a 
aparatului metodologic căreia Sebastian Drăgulănescu îi ră- 
mâne, poate, prea îndatorat), unde se încearcă o ordonare — pe 
criterii proprii, dar validate de experienţa parcurgerii unor repe- 
re bibliografice de primă mărime, de la Platon şi Aristotel 
până la Adrian Marino — a haosului notional, cum îl numeşte 
autorul, care dăunează categoriei comicului, rămasă, încă din 
Poetica aristotelică, suficient de viciată (la nivelul etajelor 
superioare de înţelegere şi al încercărilor de hermeneutizare) 
prin comparaţie cu, de pildă, mult invocata categorie a tragi- 
cului. Punctul de plecare tine, inevitabil, de necesara inventa- 
riere diacronică a principalelor repere din aria comicologiei: 
spaţii largi se acordă dezbaterii dialogurilor platoniciene în 
care este tratată problema comicului, cu precădere dialogului 
Philebos, Poeticii aristotelice sau tratatelor purtând semnătura 
lui Immanuel Kant, Arthur Schopenhauer, Henri Bergson. 

Autorul vizitează mai apoi, în proporții digerabile, atât 
contribuţiile unor esteticieni (de la cele deja incetatenite, 
precum Comicul şi tragicul. Perspectivă asupra teatrului şi 
istoriei sale a lui Michel Meyer, O estetică a urätului de Karl 
Rosenkranz sau /ronia lui Vladimir Jankélévitch până la 
încercările de aclimatizare, pe tărâm românesc, ale noţiunilor 
provenind din critica de idei europeană, dintre care merită 
amintite Comicologia lui Marian Popa sau Humorul, purtând 
semnătura lui Val. Panaitescu), cât şi pe acelea ale unor teore- 

ticieni redutabili, din rändul cärora se detaseaza de departe, 
prin greutatea stiintificä şi culturală, Dictionarul de idei lite- 
rare în care Adrian Marino face efortul, sincronic şi diacronic, 
de sistematizare a principalelor moduri posibile de definire a 
comicului, dar îl însoţeşte genial şi cu analiza principalelor 
funcţii ale acestui, până la urmă, mod de raportare la lume, 
inclusiv la lumea lingvistică. Pe urmele acestuia, Sebastian 
Drăgulănescu notează inspirat: „Comicul, a cărui principală 
determinare poate fi filosofică, morală sau psihologică, ajun- 
ge să se realizeze numai în urma distanțării (s.a.), al cărei 
prim moment este detașarea (s.a.), posibilă prin exerciţiul 
autoreflectarii (s.a.) lucide, prin dedublare. lar procedeul 
fundamental este identificat de A. Marino în Exagerarea 
caricaturalä”. Un alt lucru util ni se pare, aici, clarificarea 
raporturilor dintre comic şi alte (sub-)categorii din imediata 
vecinătate, cum ar fi umorul şi figurile de gândire, din rândul 
cărora se detaşează, grație ponderii masive în creaţia emines- 
cian, ironia şi autoironia. Asociindu-se împărţirii, de către 
Val. Panaitescu, a „imperiului comic” în două mari „regate”, 
unul al umorului, iar celălalt al satirei, autorul citează, mai 
departe, cu folos din lucrarea mai sus menţionată: „Cele două 
mari regate ale comicului se separă prin poziţia lor filozofică 
(s.a.) şi morală (s.a.) esențialmente diferită”, considerând, 
la pagina 92, că ironia, la rândul ei, s-ar putea regăsi de 
ambele părți ale acestei divizări imaginare, pe când „surâsul 
humoristului este unul recuperator, profund omenesc, com- 
prehensiv şi tolerant”. Dincolo de similitudini şi diferenţe, 
comicul rămâne, în accepțiunea lui Sebastian Drăgulănescu, 
o „substanță impură (s.a.), la care participă socialul şi lim- 
bajul, expresia şi contextul, intertextualitatea şi, nu în rândul 


din urmă, disponibilitatea interpretului”. 


3 Adrian Marino, Dicţionar de idei literare, volumul I, Editura 
Eminescu, Bucureşti, 1973, p. 441, apud Sebastian Drăgulănescu, op. cit., 
p. 90. 

4 Val. Panaitescu, Humorul. Sinteză istorico-teoretică, volumul al 
II-lea, Editura Polirom, Iasi, p. 965. 

° Sebastian Drägulänescu, op. cit., p. 45. 

O parte substantialä a lucrärii inregistreaza registrele si 
valentele semnificative ale comicului in poezia eminescianä, 
surprinzänd prin raportarea la texte care, pana in acest mo- 
ment, au fost discutate si interpretate de pe pozitii diametral 
opuse. Astfel, in Cu gändiri si cu imagini sunt descifrate si 
analizate autoironia si destinul ironic (s.a.), in Glossa ironia 
consoneazä cu, si formularea autorului rämäne aici reduta- 
bila, „adevärul paradoxului”, conducänd, intr-unul din subcapi- 
tolele aferente părţii a doua, la o dezbatere convingătoare 
asupra comicului metafizic, în vreme ce poemul Mureşanu 
demonstrează validitatea ironiei sarcastice, iar Demonism, 
prin acida reacţie la Demiurgul cel Rău, pune în relație de 
legătură ironia şi grotescul. Practic, noile grile de lectură i-au 
devenit limpezi lui Sebastian Drăgulănescu în urma propriei 
experienţe didactice, din care aminteşte, amuzat, dar şi spre 
amuzarea virtualilor săi cititori, următoarele: „Se-ntâmplă, la 
câte o oră de literatură română, ca profesorul să citească un 
text cu fond grav, din Bacovia de pildă, şi la versurile Sunt 
câțiva morţi în oraş, iubito (...) printre elevi să se propage o 
subită hilaritate”. Ce alt exemplu mai bun pentru a demon- 
stra cât de importante sunt, pentru justa percepţie asupra unui 
text poetic, înţelegerea vocii, a tonalității, acele urme de 
netăgăduit pe care criticul literar, cvasi-detectivistic, trebuie 
să le desluşească în lumea de cuvinte, pentru ca apoi, rezo- 
nând cu ele, să-şi adecveze interpretarea? 

Volumul cuprinde excelente pagini de critică şi herme- 
neuticä literară, în care se poate cu uşurinţă urmări si decela 
contribuţia proprie, originalitatea demersului întreprins de 
cercetătorul ieşean care are suficientă modestie încât să nu se 
plaseze pe sine într-o nefericită postură belicoasă atunci când 
se raportează, lucru inevitabil, la lecturile care-i preced tra- 
valiul hermeneutic, la clasicizatele contribuţii ale unui G. 
Ibrăileanu, G. Călinescu, Perpessicius, Zoe Dumitrescu-Bu- 
şulenga, Rosa del Conte sau loana Em. Petrescu. Întorcând 
ocheanul, modificând, altfel spus, unghiul de vedere şi inte- 
legere al poemelor, insistând mereu asupra necesarei schim- 


© Idem, p. 102. 

bari de perspectiva, Sebastian Dragulanescu obliga, in fond, 
la meditatie, la reconsiderarea propriu-zisa a ideatiei literare 
din spatele carnatiei textuale. Si militeazä pentru ceea ce 
eminescologia a militat, la urma urmelor, in aceste ultime 
trei decenii, pentru o lectură vie, dinamizand cliseele şi 
capcanele în care „au căzut critici redutabili atunci când, din 
oboseală si comoditate, au lucrat mereu cu aceleaşi 
instrumente, sau chiar sedusi fiind de oglinzile lor poznaşe”. 
Si aceasta pentru că, în accepțiunea sa, o critică serioasă a 
operei eminesciene îşi merită denumirea doar atunci când „ia 
în serios şi comicul, tratându-l ca atare”; neîndoielnic, serio- 
zitatea nu şterge urmele umorului care-l însoţeşte pe autor la 
tot pasul, înclinat fiind acesta către spiritul de glumă, către 
ludic şi detensionarea discursului propriu care, în alt chip, 
n-ar mai fi convingător, după cum arată în continuare, aten- 
tionand asupra faptului că „atunci când critica serioasă 
devine excesiv de serioasă, comicul se ascunde din fata ei, 
păcălind-o””. Nu lipseşte nici apetenta pentru formulările 
memorabile, scriitura cercetătorului pretuind ea însăşi jocul 
de cuvinte şi idei, dar un joc originând în şi tintind către 
categoria superioară a comicului metafizic. Aşa, de pildă, 
Glossa îi apare drept o „comedie a erorilor (s.a.)... existen- 
tiale”, iar comicul amar este asociat suräsului „care e fata 
gânditoare a unei mâhniri învinse”. 

Cât priveşte proza eminesciană, aceasta îl interesează cu 
precăderea prin prisma înţelegerii funcțiilor comicului. Dacă, 
în analiza poemelor deja menționate, Sebastian Drăgulănescu 
era interesat mai mult de registrele stilistice şi de figurile de 
gândire detectabile în texte în funcţie de gradul de dispo- 
nibilitate al cititorului, de vocea din spatele cuvintelor şi de 
tonul său, de data aceasta îl preocupă în mai mare şi rodnică 
măsură caracterul manipulator al unor texte precum Con- 
tra-pagină ori Făt-Frumos din lacrimă, strategiile retorice 
folosite de Mihai Eminescu şi complexitatea comicului din 
nuvelele Sărmanul Dionis, Cezara sau din Avatarii farao- 
nului Tlă. O contribuţie care merită toată atenția este si 


7 Idem, p. 103. 


Recenzii, note, comentarii 221 


incursiunea analiticä asupra a douä proze aflate, estetic vor- 
bind, cum puncteazä autorul cu justete, la poli extremi: 
Părintele Ermolachie Chisälita şi ultima proză eminesciană, 
Moartea lui loan Vestimie. Cea dintâi este descrisă drept o 
„piesă comică în totalitate, omogenă estetic, registrul comic 
fiind continuu, fără nici o fisură prin care s-ar putea strecura 
ideile grave”%, iar în cea de-a doua sunt căutate semnele coa- 
bitării dintre umorul negru şi comicul absurd. Geniu pustiu 
este şi el supus noii grile de interpretare, de-a lungul unor 
pagini fascinante prin ineditul lor; de data aceasta teatrul şi 
teatralitatea, ca şi ,,teatralizarea (s.a.) constituie noduri ale 
realității dedublate şi, în dialectica dublului, maniere ironice 
de expresie”, fiindcă în acest loc „ideea de teatru e consub- 
stantiala aceleia, mai largi, de aparență mincinoasă (s.a.), 
(...) falsitate artei antrenată fiind de falsitatea vieții”. 
Componenta comică devine, sub lupa celui care o inves- 
tighează pasionat, o modalitate de construcție a tramei epice 
şi, implicit, a atmosferei naraţiunii; ea capătă, cu alte cuvinte, 
„un rol în economia narativă, polarizând (s.a.) atmosfera”!%, 
schematismul farsei extinzându-se, în unele proze, la întregul 
narativ. 

Ironia în publicistica eminesciană completează, deşi 
grăbit şi lacunar, analiza comicului în opera eminesciană. 
Deşi dă senzaţia că stăpâneşte bine analiza acestei figuri he- 
teromorfe, Sebastian Drăgulănescu nu mai purcede, credem, 
cu aceeaşi insistență la demontarea mecanismelor subiacente 
textului rezultat, e mai degrabă atent la coloratura stilistică şi 
la structura „alambicată intertextual” a ironiei decât la sub- 
terfugiile manipulatorii şi la abilitatea cu care Eminescu 
însuşi îşi hibridizează publicistica. Această ultimă parte a 
cărții oferă, dincolo de toate lipsurile ce i-ar putea fi im- 
putate, plăcutul răgaz de a zăbovi în compania unei parti a 
jurnalismului românesc pe care gazetarul de la Timpul a 
adus-o la rangul de adevărată artă a cuvântului, indiferent 


® Idem, p. 164. 
” Idem, p. 175. 
19 Idem, p. 174. 

daca acesta din urmä omagiaza sau persifleazä, mistificä 
adevarul sau, dimpotriva, il proclamä räspicat. De retinut si 
inclinatia scriiturii cätre observatia de finete, in genul aceleia 
prezente la pagina 236: ,,Eminescu detine si secretul de a iro- 
niza si elogia prin una şi aceeaşi trăsătură de condei (s.a.)”. 

Concluzionand, cercetătorul anunţă că „soliditatea anco- 
rării in opera lui Eminescu a dimensiunii comice se datorează 
viziunii fundamental tragice, dublată de o constantă gândire 
sceptică, acea filozofie primară, cum o numeşte Allain 
Guillermou în Geneza interioară a poeziilor lui Eminescu, 
comentând Cugetările sărmanului Dionis (...) O crudă anti- 
teză constituie conflictul şi motorul (...) lumii eminesciene, 
(...) o jovialitate în amărăciune care este, poate, umoarea 
proprie a cinicului nesperios (s.a.)”''. Demersul său nu este, 
propriu-zis, unul deconstructivist, ci mai degrabă unul pro- 
iectat, gândit pentru a construi puntile necesare actualizarii 
operei eminesciene, pentru a intra, cum se spune, în rând cu 
lumea noilor perspective de lectură şi interpretare, pentru a 
rezona cu datele hermeneutice permanent fertile ale istovi- 
toarelor texte canonice. 


'! Idem, p. 248. 

